
I. MĖSOS SKONIS 


Iš pradžių jis buvo Kristoferis Belju. 
Koledže virto Krisu Belju. Vėliau San 
Francisko bohema jį praminė Kitu Belju. 
O galiausiai jis tapo Smoku Belju, ir 
kitaip jo niekas jau nebevadino. Tokia jo 
vardo kaitos istorija buvo jo paties 
keitimosi istorija. Jeigu jis nebūtų turėjęs 
švelnios motinos ir geležinio dėdės, 
nebūtų gavęs laiško iš Džileto Belamio, 
nieko panašaus nebūtų ir nutikę. 


„Aš ką tik perverčiau „Vilnies“ numerį, — 
rašė Džiletas iš Paryžiaus. - Neabejoju, 
kad su laikraščių O' Harai klosis gerai. 
Vis dėlto kai kurių gudrybių jis dar 


nežino. (Toliau ėjo patarimai, kaip 
pagerinti turtėjančių sluoksnių 
savaitraštį). Nueik ir pasikalbėk su 
O'Hara. Tegu jis mano, kad tai tavo 
paties samprotavimai, taigi manęs 
neminėk. Kitaip jis padarytų mane savo 
korespondentu Paryžiuje; man tai labai 
neparanku, nes aš spausdinu savo rašinius 
dideliuose žurnaluose ir gaunu gerus 
pinigus. Visų pirma įkalbėk jį, kad išvytų 
tą liurbį, rašantį jam kritikos straipsnius 
apie muziką ir dailę. Toliau. San 
Franciskas visada turėjo savą literatūrą, o 
dabar neturi jokios. Įkalbėk O' Harą, kad 
pasistengtų rasti kvaišą, kuris sutiktų 
kurpti atkarpomis „Vilniai“ patrauklų 
romaną ir išreikštų jame tikrąją San 


Francisko romantiką, jo spindesį, 
spalvingumą“. 


Norėdamas geraširdiškai padėti, Kitas 
Belju nuėjo į „Vilnies“ redakciją. O' Hara 
išklausė. O' Hara ėmė ginčytis. O' Hara 
sutiko. O'Hara išvijo liurbį kritiką. O 
tada O'Hara prigriebė jį patį tokiu būdu, 
dėl kurio taip būgštavo Džiletas, 
sėdėdamas tolimajame Paryžiuje. Jeigu 
O'Hara ko įsigeisdavo, nė vienas bičiulis 
negalėdavo jam atsakyti. Tada jis būdavo 
lipšnus ir nepaprastai atkaklus. Dar 
nespėjęs ištrūkti 1š redakcijos, Kitas 
Belju tapo redaktoriaus padėjėju, sutiko, 
kol atsiras kas jį pakeičia, prirašyti 
savaitraščio recenzijų skiltis, pasižadėjo 


kas savaitę duoti dešimties tūkstančių 
žodžių atkarpą iš romano, vaizduojančio 
San Franciską, — ir viską veltui. „Vilnis“ 
dar negalinti mokėti, aiškino O" Hara. Ir 
lygiai taip pat įtaigiai pareiškė, kad 
visame San Franciske esąs tik vienas 
vienintelis žmogus, gebąs rašyti tokį 
romaną, tas žmogus — Kitas Belju. 


O Viešpatie, juk tai aš tasai kvaiša! — 
dejavo Kitas, leisdamasis siaurais 
laiptais. 


Ir taip jis pradėjo savo lažą O' Haros ir 
besotės ,„Vilnies“ labui. Slinko savaitės, 
o Kitas vis trynė redakcijos kėdę, gynėsi 
nuo kreditorių, vaidijosi su raidžių 
rinkėjais ir į kiekvieną numerį dar 


rašydavo po dvidešimt penkis tūkstančius 
žodžių. Palengvėjimo nebuvo matyti. 
„Vilnis“ buvo garbėtroška: ji išeidavo 
iliustruota. Iliustracijos kainavo brangiai. 
Pinigų neužtekdavo nei Kitui Belju 
mokėti, nei naujiems bendradarbiams 
pritraukti. 


— Štai ką reiškia būti geru vyru, — 
suniurnėjo Kitas vieną kartą. 


— Dėkui Dievui už gerus vyrus šį kartą, — 
sušuko O' Hara su ašaromis akyse, 
spausdamas Kitui ranką. Tiktai tu, Kitai, 
išgelbėjai mane. Jei ne tu, būčiau 
bankrutavęs. Palūkėkim dar truputį, 
drauguži, ir reikalai 1ms taisytis. 


— Niekada, — sudejavo Kitas. Matau savo 
likimą aiškių aiškiausiai. Tupėsiu aš čia 
amžinai. 


Kiek vėliau jis manė užčiuopęs išeitį. 
Matydamas savo laimę, jis O' Haros 
akyse krito į kėdę. Po kelių minučių jis 
dunkstelėjo į stalo kampą ir, 
grabinėdamas pirštais, apvertė klijų indą. 


— Vėlai grįžai namo? — pasiteiravo 
O'Hara. 


Kitas brūkštelėjo rankomis akis ir iki 
atsakydamas apsižvalgė susirūpinęs. 


— Ne, ne tas. Tai mano skys. Atrodo, jos 
atsirado man tarnauti. 


Keletą dienų jis toliau griuvinėjo 1r 
atsitrenkdavo į baldus. Tačiau O' Haros 
širdis nesuminkštėjo. 


— Pasakysiu tau, Kitai, štai ką, — kartą 
pasakė jis, — turėtum nueiti pas akių 
gydytoją. Yra toks daktaras Hesdeplas. 
Nuostabus specialistas. Tau jis nieko 
nekainuos. Galim jam duoti progą 
pasireklamuoti. Aš pats pas jį užeisiu. 


Ir, laikydamasis žodžio, jis pasiuntė Kitą 
pas tą akių gydytoją. 


— Nieko bloga nematau jūsų akyse, — buvo 
toks gydytojo nuosprendis, padarytas po 
ilgokos apžiūros. — Tiesą sakant, jūsų 
akys kuo puikiausios — iš milijono akių 


tokia pora viena. 


— Nesakykite to O' Harai, — paprašė Kitas. 
— Ir prirašykite man tamsius akinius. 


Rezultatas buvo toks, jog O' Hara sutiko ir 
ėmė karštai kalbėti apie tuos laikus, kai 
„Vilnis“ atsistos ant savo kojų. Laimei, 
Kitas turėjo savų pajamų. Nors ir kuklios, 
jos vis dėlto leido jam būti keleto klubų 
nariu ir turėti vieno kambario butą Lotynų 
kvartale. Tačiau kai Kitas tapo „Vilnies“ 
redaktoriaus padėjėju, jo asmeninės 
išlaidos smarkiai sumažėjo. Jis neturėjo 
laiko pinigams eikvoti. Į savo butą jis 
nebeužeidavo ir nebevaišindavo vietos 
bohemos garsiomis vakarienėmis, 
pagamintomis ant spiritinės krosnelės. Ir 


vis dėlto Kitas vaikščiojo amžinai 
bepinigis, nes nelemtoji „Vilnis“ sekino ir 
kišenes, ir jo smegenis. Iliustratoriai 
imdavo ir atsisakydavo iliustruoti, raidžių 
rinkėjai imdavo ir liaudavosi rinkę, 
pasiuntinys berniukas imdavo dažnai ir 
atsisakydavo eiti siunčiamas. Žvilgteli 
tada O'Hara 1 Kitą - ir Kitas viską 
apmoka. 


Kai iš Aliaskos atplaukė „Ekscelsioro“ 
garlaivis ir atvežė žinią apie Klondaiko 
auksą, sukėlus; visoje šalyje karštligę, 
Kitas gan lengvabūdiškai pasiūlė 
O'Harai: 


— Klausyk, O' Hara, — tarė jis. —- Aukso 
karštligė vis didės. Grįžta keturiasdešimt 


devintųjų metų dienos. Leisk mane į 
Klondaiką. Manau, galėsiu ką nors 
parašyti „Vilniai“. Važiuoju savo lėšomis. 


O'Hara papurtė galvą. 


— Be tavęs, Kitai, redakcijoje 
neišsiversiu. O ir tasai romanas dar 
nebaigtas. Beje, ką tik kalbėjau su 
Džeksonu. Į Klondaiką jis išvyksta ryt ir 
sutiko kas savaitę siųsti mums po laišką ir 
nuotraukų. Nepaleidau jo tol, kol 
pasižadėjo. Bet nuostabiausia, kad viską 
mes gausim veltui. 


Apie Klondaiką Kitas vėl išgirdo 
pavakary, užsukęs į klubą ir ten vienoje 
bibliotekos nišoje sutikęs savo dėdę. 


— Sveikas, dėdule! — šūktelėjo Kitas, 
čiūžtelėdamas į odinį fotelį ir ištiesdamas 
kojas. — Ar neprisėstum greta? 


Kitas užsisakė kokteilio, o dėdė 
pasitenkino vietiniu raudonuoju vynu — 
savo mėgstamuoju gėrimu. Jis 
priekaištingai žvilgtelėjo į kokteilio taurę 
ir nukreipė akis į sūnėno veidą. Kitas 
pajuto, kad teks išklausyti pamokslą. 


Visai neturiu laiko, — subruzdo jis. — 
Reikia dar užbėgti į Elerio galeriją 
pasižiūrėti Keito parodos ir brūkštelėti 
apie ją bent pusę skilties. 


Kas gi tau nutiko? — užklausė dėdė. — Tu 
išblyškęs, visai susibaigęs. 


Kitas tik sunkiai atsiduso. 


— Kaip matau, greit turėsiu malonumo 
tave laidoti. 


Kitas niūriai pakratė galvą. 


— Kirminų nevarginsiu! Ačiū! Verčiau 
krematoriumas! 


Džonas Belju buvo kilęs iš tos rūsčios, 
užsigrūdinusios giminės, kuri šeštuoju 
dešimtmečiu jaučių traukiamais vežimais 
buvo kėlusis per prerijas. Kietą būdą, 
paveldėtą iš protėvių, dar labiau 
užgrūdino sunki vaikystė, prabėgusi 
užkariaujant naująsias žemes. 


— Gyveni ne kaip derėtų, Kristoferi. Man 
gėda dėl tavęs. 


— Malonumai, lėbavimas, ar tai turi 
galvoje? — nusijuokė Kitas. 


Dėdė patraukė pečiais. 


— Nežiūrėk į mane su tokia panieka, 
dėdule! - tarė Kitas. 


— O, kad tai būtų tik lėbavimas! Bet tu, 
deja, klysti. Aš seniai nebelėbauju: laiko 
neturiu. 


— Kodėl gi? 


— Darbai užspaudė. 


Džonas Belju šiurkščiai ir nepatikliai 
nusikvatojo. 


— Garbės žodis? 
Jis vėl nusikvatojo. 


— Žmogus — savo aplinkos kūrinys, — 
pareiškė Kitas, rodydamas į dėdės 
stiklinę. — Jūsų juokas skystas ir aitrus 
kaip jūsiškis gėrimas. 

— Darbai užkankino! — nusišaipė dėdė. — 


Tu juk cento savo gyvenime nesi uždirbęs. 


— Netiesa. Uždirbau, tik negavau. Aš 
uždirbu penkis šimtus dolerių per savaitę 
ir plušu už keturis. 


— Paveikslai, kurių niekas nenori pirkti? 
Madingi niekeliai, blizgučiai?.. Plaukioti 
moki? 


— Kadaise mokėjau. 

— O jodinėti? 

— Ir tai esu bandęs. 

Džonas Belju paniekinamai prunkštelėjo. 


— Džiaugiuos, kad tavo tėvas kapuose ir 
nemato, koks tu begėdis. Tavo tėvas buvo 
vyras iki kaulų smegenų. Supranti? Tikras 
vyras! Jis būtų išginęs tau iš galvos visas 
tas muzikos ir tapybos kvailystes. 


— Ką darysi! Išsigimę laikai! - atsiduso 
Kitas. 


— Jeigu dar kas iš tų tavo menų išeitų, — 
toliau tūžo dėdė, — na, tai dar būtų nieko, 
dar būtų galima kęsti. Bet savo gyvenime 
tu cento nesi uždirbęs ir neišmanai, kas 
tas tikro vyro darbas! Sakyk pagaliau, 
kam tu iš viso tinki? Pinigų tau auklėti 
nebuvo gailimasi, o tu net universitete 
futbolo nežaidei. Neirklavai. Ne... 


— Truputį boksavaus ir mokiaus 
fechtuotis. 


— Kada paskutinį kartą boksavais? 


— Po universiteto lioviausi, bet mane 


gyrė, kad puikiai juntu laiką ir atstumą, 
bet tiktai... 


— Varyk toliau! 
— ... treniruojuos nesistemingai. 
— Vadinasi, tingi. 


— Visada maniau, kad būtent tai jie ir 
turėjo galvoje, tik sakė mandagiau. 


— Mano tėvas, o tavo senelis, senasis 
Izaokas Belju, vienu kumščio smūgiu 
užmušė žmogų šešiasdešimt devynerių 


metų. 


— Kas buvo šešiasdešimt devynerių? 


Užmuštasis? 


— Ne, tavo senelis, niekam tikęs veltėdi! 
Kai būsi šešiasdešimt devynerių, net uodo 
tu nepajėgs1 užmušti. 

— Pasikeitė laikai, dėdule! Už 
žmogžudystę dabar į kalėjimą sodina. 


— Tavo tėvas kartą be poilsio nujojo šimtą 
aštuoniasdešimt penkias mylias, 
nuvarydamas tris arklius. 


— Gyventų jis mūsų laikais — visą kelią 
praknarktų sau miegamojo vagono kupė. 


Dėdė vos nesprogo iš pykčio, bet 
susivaldęs ramiai paklausė: 


— Kiek tau metų? 
— Rodos, kad... 


— Žinau, dvidešimt septyneri. Dvidešimt 
dviejų tu baigei koledžą. Paskui penketą 
metų šlaisteisi, grojai, maiveisi. Tai 
pasakyk man, dėl Dievo, kam tu tinki? 
Būdamas tavo metų, aš teturėjau tik 
vienerius baltinius. Varydavau galvijus į 
Kolūzą. Buvau stiprus kaip ąžuolas ir 
galėjau miegoti ant pliko akmens. Mitau 
džiovinta jautiena ir lokiena. Todėl ir 
dabar esu daug stipresnis už tave. Tu 
sveri šimtą šešiasdešimt penkis svarus, o 
aš nors ir dabar galiu tave paguldyti ant 
menčių ar išvanoti tau kailį. 


— Tuštinti kokteilio ar nestiprios arbatos 
stiklinėms jėgos stebuklų nereikia, — 
atsikirsdamas sumurmėjo Kitas. — Negi 
nesupranti, dėduk, kad laikai pasikeitė, 1r, 
be to, mane prastai auklėjo. Mano mieloji 
paika mama... 


Dėdė krūptelėjo iš pykčio. 


—.... kaip tu pats esi sakęs, per daug mane 
lepino, laikė po savo sparneliu ir taip 
toliau. Juk jei paauglystės metais būčiau 
dalyvavęs tose vyrui deramose išvykose, 
kurias tu taip garbstai... Bet keista, kodėl 
tu niekuomet neimdavai manęs su savim? 
Su Helu ir Robiu juk keliavai į Sieros 
Nevados kalnus, į Meksiką. 


— Laikiau tave lepūnėliu 


— Pats, dėdule, kaltas, tu ir mano mieloji 
— mmm — mama. Kada gi aš galėjau 
užsigrūdinti? Juk buvau le-e-e-pūnė-ė- 
ėlis. Kas gi man likdavo, jei ne graviūros, 
paveikslėliai 17 vėduoklės? Ar aš kaltas, 
kad man niekada neteko dėl ko nors 
paprakaituoti? 


Senis, neslėpdamas pasipiktinimo, žiūrėjo 
į sūnėną. Toks lengvabūdiškumas ir 
ištižimas varė jį iš kantrybės. 


— Gerai. Aš vėl rengiuos į vieną tų 
išvykų, kurios, tavo žodžiais tariant, dera 
vyrui. Sakysim, kviečiu aš dabar ir tave į 
ją. 


— Per vėlai... Kur? 

— Helas ir Robertas keliauja į Klondaiką. 
Aš lydėsiu juos per perėją, nusileisiu su 
jais prie ežerų. Paskui grįšiu... Kitas 
nedavė jam baigti. Jis pašoko 1š fotelio ir 
griebė dėdę už rankos. 

— Mano gelbėtojau! šūktelėjo jis. 


Džonas Belju įtariai sukluso. Jis 
nesitikėjo, kad kvietimas bus priimtas. 


— Tai nemanai leistis? — paklausė jis. 
— Kada išvykstame? 


— Tai bus sunki kelionė. Tu mums 


trukdysi. 


— Ne, aš viską darysiu! „Vilnis“ išmokė 
mane dirbti. 


— Kiekvienas turės pasiimti atsargų 
visiems metams. Žmonių bus tiek daug, 
kad nešikų indėnų visiems neužteks, Helui 
ir Robertui reikės patiems ant kupros 
nešti savo mantą. Aš keliauju tik 
norėdamas jiems padėti. Tau teks tempti 
tiek pat kiek ir jiems. 


— Būk ramus! 
— Tu nepratęs nešioti sunkumų. 


— Kada išvykstame? 


— Rytoj. 


— Nemanyk, dėdule, kad mane į tikrąjį 
kelią grąžino tavo pamokslas apie 
grūdinimosi naudą, — tarė 
atsisveikindamas Kitas. — Man tiesiog 
reikėjo išvažiuoti, kur nors toliau nuo čia, 
nuo O'Haros. 


— Kas toks tasai O' Hara? Japonas? 


— Ne, jis airis, vergų prievaizdas ir mano 
geriausias draugas. Jis — redaktorius ir 
leidėjas, o apskritai didžiausias žmonių 
engėjas „Vilnyje“. Ką nori, tą daro. 


Tą patį vakarą Kitas Belju parašė 
O'Harai laiškelį: 


„Išvažiuoju tik kelioms savaitėms 
atostogų, — rašė jis. — Nusisamdyk kokį 
kvaišą, tegu baigia už mane romaną. 
Atleisk, drauguži, bet to reikia mano 
sveikatai. Grįžęs griebsiuos darbo su 
dvigubu uolumu““. 


Kitas Belju išlipo į beprotišką Dajos 
paplūdimį, užverstą tūkstančiais svarų 
mantos, kurią žmonių minios atsigabeno 
čia su savim. Kelionės reikmenų ir maisto 
atsargų kalnai, suversti iš garlaivių į 
krantą, ėmė palengvėle slinkti per Dajos 
slėnį ir Čilkutą tolyn. Dvidešimt aštuonias 
mylias mantą buvo galima gabenti tik ant 
pečių. Nors indėnai kainas už bagažo 
nešimą pakėlė nuo aštuonių iki 


keturiasdešimties centų už svarą, indėnų 
visiems neužteko, todėl buvo aišku, kad 
iki žiemos pradžios didžioji mantos dalis 
liks šiapus perėjos. 


Iš visų lepūnų Kitas buvo lepiausias. 
Kaip ir šimtai kitų, jis prie šovinių diržo 
nešiojos1 didžiulį revolverį, kurį jam, be 
abejo, įpiršo dėdė, prisiminęs ankstesnius 
savivalės laikus. Bet Kitas buvo 
romantikas. Aukso karštligė žavėjo jį 
savo kunkuliavimu, spalvingumu, ir jos 
judėjimą ir žaižaravimą Kitas stebėjo 
menininko akimis. Į ją rimtai nežiūrėjo. 
Dar garlaivyje jis prasitarė, kad kelionės 
nelaikąs savo laidotuvėmis. Tai tik iškyla, 
jis tik ketinąs paganyti akis nuo perėjos 


aukštumų ir — atgal. 


Palikęs bendrakeleivius paplūdimyje 
laukti, kol bus iškrauta manta, Kitas 
pakrante atklydo prie senos faktorijos. Jis 
nesipuikavo savo revolveriu, nors ir 
matė, kad daugelis vyrukų, turinčių 
revolverius, smarkiai riečia nosis. Pro 
šalį praėjo augalotas, šešių pėdų aukščio 
žaliūkas indėnas, užsidėjęs nepaprastai 
didelį nešulį. Kitas pasuko įkandin, 
gėrėdamasis puikiais jo blauzdų 
raumenimis ir grakščia, lengva eisena. 
Kai indėnas prie faktorijos numetė ant 
svarstyklių savo naštą, Kitas priėjo prie 
indėną apspitusio susižavėjusių aukso 
ieškotojų būrio. Našta svėrė šimtą 


dvidešimt penkis svarus; šis skaičius ėjo 
iš lūpų į lūpas, keldamas pagarbų 
nusistebėjimą. Kitas pamanė, kad vargu 
ar galės jis kada pakelti tokį svorį, o 
paėjėti su juo — nė iš tolo. 


— Prie Lindermano ežero neši, drauguži? 
— paklausė jis. 


Indėnas, pūsdamasis 1š pasididžiavimo, 
linktelėjo ir kažką sumykė. 


— Kiek imi už tokį nešulį? 
— Penkiasdešimt dolerių. 


Čia pokalbis ir nutrūko. Kito dėmesį 
patraukė tarpduryje stovinti jauna 


mergina, apsitaisiusi ne taip kaip kitos 
garlaiviais atplaukusios moterys. Ji 
neturėjo nei trumpo sijono, nei sportinių 
kelnių, bet buvo apsivilkusi taip, kaip 
paprastai kelionėje rengiasi moterys. 
Kitas negalėjo atsikratyti minties, kad 
mergina ir turi čia būti. Be to, ji buvo 
jauna ir graži. Ryškus jos pailgo veido 
grožis sužavėjo Kitą, ir jis spoksojo į ją 
tol, kol ji pyktelėjo ir juodos jos akys 
ilgomis blakstienomis šaltai pažvelgė į jo 
akis. Paskui jos pašaipiai nužvelgė ant jo 
šlaunies kabalduojantį revolverį. Kai jų 
akys vėl susitiko, Kitas pamatė jose 
šaipią panieką. Jis sudrebėjo lyg perkūno 
trenktas. Mergina pasisuko į greta stovintį 
vyriškį 1r akimis parodė Kitą. Vyriškis 


permetė jį akimis su tokia pat panieka. 
— Čečakas, — tarė mergina. 


Vyriškis, vilkis pigiomis kelnėmis ir 
apiplyšusiu vilnoniu švarku, iš drabužių 
panašus į valkatą, šyptelėjo, ir Kitas 
pasijuto suniekintas, nors nesuprato 
kodėl. O vis dėlto mergina nepaprastai 
graži, pripažino žiūrėdamas į nueinančią 
porą. Jis įsidėmėjo jos eiseną ir pamanė, 
kad atpažins ją net po daugybės metų. 

— Matėt tą vyriškį su mergina? — 
susijaudinęs paklausė Kitą kaimynas. — 
Žinote, kas jis? 


Kitas papurtė galvą. 


— Čarlis Elnias. Man ką tik jį parodė. Jam 
gerai pasisekė Klondaike. Senbuvis. Prie 
Jukono išgyvenęs keliolika metų. 
Neseniai iš ten grįžo. 


— Ką reiškia čečakas? — paklausė Kitas. 


— Jūs štai čečakas, aš čečakas, — išgirdo 


atsakymą. 


— Gal tai ir tiesa, bet man vis dėlto 
neaišku, ką reiškia žodis „čečakas“? 
Lepūnėlis. 


Grįždamas į paplūdimį, Kitas be paliovos 
kartojo sau šitą žodį. Apmaudu buvo 
girdėti jį 1š silpnos merginos lūpų. 


Prasigavęs iki savo ryšulių krūvos ir 
prisimindamas indėną su didžiule našta 
ant pečių, Kitas panoro išbandyti savo 
jėgas. Bandymui pasirinko šimto svarų 
miltų maišą. Išsižergęs atsistojo prie 
maišo, paėmė jį ir pamėgino užsimesti ant 
pečių. Iš pradžių nusprendė, kad šimtas 
svarų — tikrai sunki našta, bet tuoj padarė 
išvadą, kad jo nugara silpna, galiausiai 
susikeikė, ir visa tai įvyko per penkias 
beviltiškas minutes, kol jis paslikas 
išsitiesė ant maišo, kurį bandė pakelti. 
Braukdamas nuo kaktos prakaitą, Kitas 
pamatė Džoną Belju, su vylinga šypsenėle 
žiūrintį Į jį Iš už suverstų maišų. 


— Dieve mano! — šūktelėjo kieto 


grūdinimosi apaštalas. — Ištvermingoji 
mūsų giminė prigimdė lepšių. Kai buvau 
šešiolikos, toks nešulys man buvo tik 
žaisliukas. 

— Tu pamiršti, dėdė, - atsakė Kitas, — kad 


lokiena aš nemaitintas. 


— Toks nešulys man bus žaisliukas ir 
tuomet, kai turėsiu šešiasdešimt metų. 


— Nagi parodyk! 


Džonas Belju parodė. Jis turėjo 
keturiasdešimt aštuonerius metus, bet 
pasilenkė, prisitaikė, švystelėjo maišą ant 
pečių ir atsitiesė. 


— Įgudimas, mano vaikeli, įgudimas ir... 
nugarkaulis. 


Kitas pagarbiai kilstelėjo skrybėlę. 


— Tu stebuklas, dėduk, stebuklų stebuklas! 
Kaip manai, ar kada nors man pavyks to 
pasiekti?) 


Džonas Belju patraukė pečiais. 


— Tu patrauksi namo mums dar nepradėjus 
kelionės. 


— Dėl to gali nebūgštauti, — atsiduso 
Kitas. — Ten manęs tarsi riaumojantis 
liūtas laukia O' Hara. 


— Pasistengsiu pas jį grįžti kuo vėliau. 


Pirmasis kelionės etapas Kitui praėjo 
sėkmingai. Iki Finegano brastos jų 
pustrečio tūkstančio svarų bagažą nešė 
indėnai, kuriuos pavyko nusamdyti. Toliau 
viską teko nešti patiems. Jų planas buvo 
kasdien nukeliauti po mylią. Tai atrodė 
lengva, tačiau tik popieriuje. Kadangi 
Džonas Belju turėjo likti stovykloje ir 
gaminti valgį, daug nunešti jis negalėjo. 
Taigi kiekvienas iš trijų jaunuolių turėjo 
kasdien vieną mylią nutempti po aštuonis 
šimtus svarų mantos. Jei kiekvienas iš 
karto neš po penkiasdešimt svarų, tai 
kasdien jiems teks šešiolika mylių eiti su 
kroviniu ir penkiolika kartų atgal be 


krovinio. 


— Penkiolika todėl, kad paskutinį sykį 
grįžti nereiks, — paaiškino Kitas savo 
džiugų atradimą. 

Nešdami iškart po aštuoniasdešimt svarų, 
jie turėtų nueiti kasdien po devyniolika 
mylių, — į priekį, o atgal, o nešdami po 
šimtą svarų — tik penkiolika. 

— Nemėgstu vaikštinėti, — pasakė Kitas, — 
todėl nešiu po šimtą svarų. 

Pastebėjęs nepatiklų šypsnį dėdės veide, 
jis skubiai pridūrė: 


— Zinoma, ne iš karto; pratinsiuos pamažu. 


Norint įprasti, reikia laiko. Pradėsiu nuo 
penkiasdešimties. 


Kitas paėmė penkiasdešimt svarų ir 
žvaliai žengė visą kelią. Numetęs nešulį 
naujoje stovyklavietėje, toks pat žvalus 
grįžo atgal. Viskas pasirodė lengviau, 
negu buvo manęs. Tačiau dvi mylios jau 
numušė pasitikėjimą savimi ir parodė jo 
silpnumą. Antrasis nešulys buvo 
šešiasdešimt penkių svarų. Nešti buvo 
sunkiau, ir Kitas žengė jau nebe taip 
žvaliai. Sekdamas kitais nešėjais, jis 
keletą kartų sėdosi ant žemės ir ilsėjosi, 
atrėmęs kabantį ant nugaros nešulį į 
akmenį ar kelmą. Imdamas trečią nešulį, 
įsidrąsino ir prisirišo diržais 


devyniasdešimt penkių svarų pupų maišą. 
Nuėjęs šimtą jardų, pajuto, kad tuoj grius. 
Jis atsisėdo ant žemės ir nusibraukė 
prakaitą. 


— Trumpai eiti ir trumpai ilsėtis, — 
murmtelėjo. — Stai kur paslaptis. 


Kartais Kitas sėsdavosi ilsėtis nenuėjęs 
nė šimto jardų, o našta po kiekvieno 
poilsio stojantis ant kojų vis labiau 
slėgdavo pečius. Jis sunkiai alsavo, 
prakaitas žliaugte žliaugė. Nenuėjęs nė 
ketvirčio mylios, nusivilko vilnonius 
marškinius ir pakabino ant medžio. Kiek 
vėliau nusviedė 1r skrybėlę. Nuėjęs 
pusmylę, Kitas nusprendė, kad jau viskas. 
Niekada gyvenime jis nebuvo taip 


įtempęs savo jėgų ir suprato, kad daugiau 
neištvers. Kai, sunkiai šniokštuodamas 
atsisėdo ant žemės, jo žvilgsnis užkliuvo 
už revolverio ir sunkaus šovinių diržo. 


— Dešimt svarų šlamšto, — sumykė, 
segdamasis revolverį ir diržą. 


Jam net į galvą neatėjo kabinti revolverį 
ant medžio, todėl sviedė jį tiesiai į 
krūmus. Žiūrėdamas į nepaliaujamą 
pirmyn ir atgal traukiančių nešėjų srovę, 
Kitas pastebėjo, kad ir kiti naujokai 
pradėjo mėtyti savo šaudykles. 


Jis ilsėjosi vis dažniau ir dažniau. Kartais 
nusvirduliuodavo šimtą pėdų, ir 
grėsmingi širdies dūžiai, atsiliepiantys 


ausyse, užtirpusių kelių drebulys 
versdavo jį sėstis, ir jis ilsėdavosi vis 
ilgiau. Bet jo protas dirbo. Priešaky dar 
dvidešimt aštuonios mylios kelio 1r tiek 
pat dienų. Ši, pirmoji diena, be abejo, 
pati lengvoji kelionės dalis. 


— O kas dar bus, kai pasieksime Čilkutą, — 
sakė jam bendrakeleiviai 1lsintis. — Ten 
reiks ropoti visomis keturiomis. 


— Iki Čilkuto aš nenusikasiu, — atsakydavo 
Kitas. — Tai ne man. Dar toli iki jo gulėsiu 
ramybėje kur nors po samanėle. 


Jis slystelėjo ir, norėdamas išsilaikyti ant 
kojų, turėjo įsiręžti 1š paskutiniųjų. 
Išsigandęs pajuto, kad viduje tarsi viskas 


persivertė. 


— Jei parkrisiu po šia našta, aš žuvęs, — 
tarė Kitas vienam bendrakeleiviui. 


— Tai dar nieko, - atsiliepė šis. — Luktelėk 
iki Kanjono. Ten mums reikės ten pereiti 
sraunų upokšnį siauru pušiniu 
šešiasdešimt pėdų ilgio rąstu be turėklų, 
be nieko, kur srautas, putodamas iki kelių, 
daužo viduryje įlinkusį rąstą. Nugriuvęs 
su nešuliu ant kupros į vandenį, iš karto 
garmėsi į dugną, nes nespėsi išsipainioti 
iš diržų. 


— Nieko neturiu prieš, — pareiškė Kitas, 
visiškai nusikamavęs, ir suprato, kad sako 
beveik tiesą. 


— Nuskęsta po tris keturis žmones per 
dieną, — pridėjo pasakotojas. — Kadaise 
padėjau išžvejoti ten vieną vokietį. Pas jį 
radome keturis tūkstančius dolerių. 


— Linksma, ką ir sakyti, — tarė Kitas, 
sunkiai keldamasis ir vėl pasverdomis 
leisdamasis į kelią. 


Kitas Belju ir pupų maišas virto 
vaikščiojančia tragedija. Maišas priminė 
Kitui senį, kuris sėdėjo jūrų keliautojui 
Sindbadui ant sprando. Tai vadinosi viena 
iš tų „vyrui deramų išvykų“. Lažas pas 

O' Harą dabar jam atrodė palaima. Vis 
atkakliau lindo pagunda — šveisti maišą su 
pupomis į krūmus, padaryti slapčia 
lankstą apie stovyklavietę, nusigauti iki 


paplūdimio, sėsti į garlaivį 1r grįžti 1 
civilizuotą pasaulį. 


Bet Kitas nepasidavė. Kažkur jo viduje 
būta nepaprasto atkaklumo, ir jis be 
paliovos kalė sau, kad visa, ką gali kiti 
vyrai, gali ir jis. Ta mintis jį persekiojo 
kaip koks slogutis, ir jis dudeno apie tai 
kiekvienam jį lenkiančiam 
bendrakeleiviui. Ilsėdamasis su pavydu 
žiūrėjo į lėtus indėnus, tvirtomis kaip 
mulų kojomis, slenkančius su daug 
sunkesne našta. Atrodė, kad jie niekada 
nesiilsi, bet eina ir eina vienodai, be 
paliovos, ir tai stulbino Kitą. 


Jis sėdėjo 1r keikėsi — einant keiktis jam 
trūko jėgų — ir kovojo su pagunda sprukti 


atgal į San Franciską. Mylia, kurią 
reikėjo nueiti su kroviniu, dar nesibaigė, 
0 jo keiksmai jau virto ašaromis. Tai 
buvo bejėgiškumo ir bjaurėjimosi1 savimi 
ašaros. Niekada dar nė vienas žmogus 
nesijautė toks palaužtas kaip jis. Vargais 
negalais sukoręs mylią, atsivilko į 
stovyklavietę ir griuvo su pupų maišu ant 
nugaros. Liko gyvas, bet apie penkiolika 
minučių tysojo kaip užmuštas, kol sukaupė 
paskutines jėgas naštos diržams atleisti. 
Paskui vėl sudribo bejėgis, ir tokį jį rado 
Robis, kuriam irgi buvo ne geriau. Būtent 
Robio kančios sustiprino Kitą. 


— Visi gali, vadinasi, galim ir mes, — 
pasakė jam Kitas, nors jį ir kankino 


abejonė, ar tai tik ne tušti žodžiai. 


„Man dvidešimt septyneri metai, ir aš 
vyras“, — vėlesnėmis dienomis kalė sau 
mintyse Kitas. Tų žodžių jam būtinai 
reikėjo. Savaitės gale, nors buvo įpratęs 
kasdien mylią nešti aštuonis šimtus svarų, 
jo paties svoris sumažėjo penkiolika 
svarų. Žandai įkrito, kūnas ir protas 
pasidarė sustingę. Jis ne ėjo, bet vilkosi. 
Net grįždamas tuščiomis, vilko kojas kaip 
ir nešdamas naštą. 


Kitas virto darbiniu gyvuliu. Valgydamas 
jis dažnai užmigdavo, ir miegas būdavo 
sunkus kaip gyvulio. Kartais, mėšlungiui 
traukiant koją, pabusdavo rėkdamas 1š 
skausmo. Visą kūną gelte gėlė. Pėdos 


buvo pūslėtos. Kai keleiviams teko dvi 
mylias eiti vandens nuzulintais Dajos 
upės slėnio akmenimis, Kito kojos tapo 
viena žaizda. Vaikščiojant į priekį ir 
atgal, tos dvi mylios reiškė trisdešimt 
aštuonių mylių kelio sunkumus. Diržų 
nutrinti pečiai ir krūtinė pirmą sykį 
privertė su užuojauta pagalvoti apie 
arklius, kuriuos jis buvo matęs miesto 
gatvėse. Išmėginimas, kuris jo vos 
nesužlugdė pradžioje, buvo maistas. 
Nepaprastai sunkus darbas reikalavo 
didelių išmėginimų, o jo skrandis buvo 
neipratęs prie didelio kiekio lašinių bei 
kietų, bjauraus skonio pupų. Dėl to 
sutriko jo skrandis ir keletą dienų 
skausmas bei skrandžio negalia Kito vos 


nepalaužė. Pagaliau atėjo džiugi diena kai 
jis galėjo maitintis kaip ėdrus gyvis, 
vilkiškai reikalaudamas daugiau maisto. 


Kai keliautojai su manta atsikraustė į 
Kanjono pradžią, jų planai pasikeitė. Nuo 
perėjos atėjo gandas, kad prie 
Lindermano ežero kertami paskutiniai 
medžiai, tinkami valtims daryti. Helas 1r 
Robertas su įrankiais, pjūklu, antklodėmis 
ir maisto atsarga patraukė tolyn, palikę 
Kitui su dėde rūpintis kroviniais. Dabar 
Džonas Belju ir Kitas valgį virė 
pakaitomis ir petys į petį tempė nešulius. 
Laikas bėgo, 1r kalnų viršūnes ėmė dengti 
sniegas. Būti žiemos užkluptiems šiapus 
perėjos — tai sugaišti vos ne ištisus metus. 


Dėdė užsikrovė ant plieninės savo 
nugaros visą šimtą svarų. Kitas buvo 
priblokštas, bet sugriežė dantimis ir taip 
pat užsivertė ant pečių šimtą svarų. Tai 
buvo be galo sunku, bet Kitas jau buvo 
įpratęs, o jo kūnas, atsikratęs drabnumo ir 
riebalų darėsi lankstesnis, 
raumeningesnis. Be to, padėjo 
pastabumas ir išradingumas. Jis buvo 
matęs indėnus naudojant galvos diržus ir 
pats įsitaisė tokius, sujungdamas juos su 
pečių diržais. Taip buvo lengviau nešti, o 
ant naštos dar buvo galima prisitaisyti 
kokį nesunkų, bet griozdišką daiktą. Šitaip 
pasitvarkęs, jis greit išmoko nešti šimtą 
svarų pečių diržais, penkiolika ar 
dvidešimt svarų viršum nešulio ir 


užsikabinęs ant kaklo, kirvį ar porą irklų 
vienoje rankoje, o antroje — sudėtus į 
virimo kibirus. 


Nors plušo jie kaip įmanydami, bet 
sunkumų daugėjo. Kelias ėjo prastyn, 
nešuliai atrodė vis sunkesni, sniego linija 
kalnuose kasdien leidosi vis žemiau ir 
žemiau, o kainos už krovinių nešimą 
pašoko iki šešiasdešimties centų už svarą. 
Apie Helą 17 Robertą nieko nebuvo 
girdėti. Matyt, jie leido medžius ir pjovė 
iš jų lentas valčiai. Džonas Belju ėmė 
nerimauti. Sutikęs indėnų būrį, grįžtantį 
tuščiomis nuo Lindermano ežero, jis 
nusamdė juos, pasiūlęs po trisdešimt 
centų už svarą, nešti krovinių į Čilkuto 


viršūnę, ir tai beveik ištuštino jo kišenę. 
Likusius keturis šimtus svarų drabužių ir 
stovyklos reikmenų jis nusprendė pernešti 
pats, o Kitą pasiuntė su indėnais priekin. 
Buvo susitarta, kad Kitas liks Čilkuto 
viršūnėje ir po truputį nešios mantą, kol 
netrukus jį pavys dėdė su tuo keturių 
šimtų svarų kroviniu. 


Kitas su nešikais indėnais 1š lėto slinko 
keliu. Kadangi kelias buvo tolimas — iki 
pat Čilkuto viršūnės, Kitas paėmė tik 
aštuoniasdešimt svarų. Indėnai vos 
vilkosi, slegiami sunkių nešulių, bet vis 
dėlto ėjo greičiau, negu buvo įpratęs eiti 
Kitas. Tačiau Kitas nesibaimino, jis 
manėsi dabar esąs toks pat ištvermingas 


kaip ir indėnai. 


Nuėjęs ketvirtį mylios, jis norėjo pailsėti, 
bet indėnai nesustojo, ir Kitas patraukė su 
jais. Nužingsniavęs dar pusmylę, pajuto, 
kad neįstengs žengti nė žingsnio daugiau, 
bet sugriežė dantimis ir ėjo toliau, 
neatsilikdamas nuo indėnų. Myliai 
baigiantis, nustebo esąs dar gyvas. 
Paskui, kad ir kaip keista, atsirado 
vadinamasis antrasis kvėpavimas, ir 
antroji mylia buvo bene lengvesnė už 
pirmąją. Trečioji beveik visai nuvarė jį 
nuo kojų, bet Kitas, vos laikydamasis iš 
nuovargio ir maudulio, vis dėlto neinkštė. 
Ir kaip tik tą akimirksnį, kai jam pasirodė, 
kad jis tuoj nualpsiąs, indėnai stabtelėjo 


poilsio. Baltieji paprastai ilsėdavosi 
nenusiimdami nuo pečių naštos, tuo tarpu 
indėnai išsinėrė iš visų diržų, laisvai 
Ilsėjosi jie visą pusvalandį. Po tokio 
poilsio Kitas nustebo pasijutęs visiškai 
žvalus, ir nuo šiol jo šūkis tapo: „Ilgai 
eiti ir ilgai ilsėtis“. 


Čilkuto šlaitas buvo lygiai toks, kokį 
įsivaizdavo Kitas iš pasakojimų. Ne kartą 
teko jam ropoti į viršų visomis 
keturiomis. Bet kai, pūgai siaučiant, jis su 
indėnais pasiekė kalnagūbrio keterą, 
slaptas išdidumas užliejo jo širdį: jis čia 
atėjo kartu su indėnais, nesiskųsdamas ir 
nuo jų neatsilikdamas. Prilygti indėnams 


tapo nauja jo svajonė. 


Atsiskaitęs ir paleidęs indėnus, jis liko 
vienui vienas audrotoje vakaro 
sambrėškoje ant kalnagūbrio, tūkstantis 
pėdų viršum miškų juostos. Šlapias iki 
juostos, alkanas ir nusikamavęs, tą 
valandėlę už laužo liepsną ir kavos 
puodelį jis būtų atidavęs visas savo 
metines pajamas. Tačiau nieko kito 
neliko, kaip sukramtyti kelis šaltus blynus 
ir įsirangyti į pusiau išvyniotas palapinės 
klostes. Migdamas jis dar prisiminė 
Džoną Belju 1r piktdžiugiškai šyptelėjo, 
įsivaizdavęs, kaip dėdukas dar keletą 
dienų, kaip pridera tikram vyrui, temps į 
Čilkutą savo keturių šimtų svarų krovinį. 


Tiesa, Kito globoje buvo du tūkstančiai 
svarų mantos, bet juk jam reikės leistis 
nuo kalno, ne kopti į jį. 


Rytą, sustiręs nuo šalčio ir nuovargio, 
Kitas išropojo iš po brezento, prarijo 
porą svarų rūkytos kiaulienos, užsivertė 
ant pečių šimto svarų krovinį 1r ėmė 
leistis uolėtu taku. Už keleto šimtų jardų 
takas Kraterio ežero link ėjo per nedidelį 
ledyną; juo traukė žmonės su nešuliais. 
Visą dieną Kitas gabeno savo mantą prie 
ledyno aukštutinio krašto. Kadangi 
atstumas buvo nedidelis, jis kiekvieną 
kartą krovėsi po pusantro šimto svarų. 
Tokia savo ištverme negalėjo atsidžiaugti. 
Iš vieno indėno už du dolerius nusipirko 


tris kietus kaip padas jūreiviškus 
sausainius, juos su rūkyta kiauliena ir 
krimto keletą kartų per dieną. Purvinas, 
sušalęs, šlapiais nuo prakaito drabužiais, 
jis 1r kitą naktį praleido po palapinės 
brezentu. 


Anksti rytą jis patiesė brezentą ant ledo, 
sukrovė ant jo trijų ketvirčių tonos 
krovinį ir ėmė vilkti paskui save. Ten, kur 
takas per ledyną ėmė leistis statesniu 
šlaitu, brezentas su kroviniu ėmė čiuožti 
greičiau, užlėkė ant Kito, ir jis pasijuto 
sėdįs ant savo krovinio viršaus. Brezentas 
ėmė skrieti su Kitu žemyn. 


Šimtai sulinkusių po savo našta keleivių 
sustojo pasižiūrėti. Kitas visa gerkle rėkė, 


įspėdamas juos, ir visi skubiai traukėsi iš 
kelio. Apačioje, prie pat ledyno krašto, 
stovėjo mažytė palapinė. Kitui atrodė, 
kad ji lekia jo pasitikti, — taip greit ji 
didėjo. Kitas nučiuožė nuo tako, staiga 
sukančio į kairę, ir ėmė skrieti šviežių 
sniegu. Šaltas sniego rūkas apgaubė Kitą, 
tačiau sniegas pristabdė brezento lėkimą. 
Kitas vėl pamatė palapinę tada, kai visu 
smarkumu trenkėsi į ją, nublokšdamas 
kampinius palapinės kuolelius, atlapojo 
priekinę dalį ir įsiveržė į vidų. Jis 
tebesėdėjo ant brezento tarp savo maišų. 
Palapinė svyravo kaip girta, ir šaltoje 
migloje Kitas akis į akį susidūrė su 
išsigandusia, besisupančia į antklodes 
mergina — ta pačia, kuri Dajos pakrantėje 


buvo pavadinusi jį 
čečaku. 


— Matėt, kaip čia atrūkau? — linksmai 
pasiteiravo Kitas. Mergina nepalankiai 
žiūrėjo 1 jį. 


— Štai jums ir skraidantis kilimas! — toliau 
juokavo Kitas. Ji liko išdidi ir šalta. 

— Ar nepatrauktumėte to maišo nuo mano 
kojos, — šaltai ištarė ji. Jisai pasižiūrėjo 
ir greit pakėlė savo nešulį. 


— Tai ne maišas. Tai mano alkūnė. 
Atsiprašau. 


Toji informacija jos nesutrikdė, 0 jo 


šaltumas buvo iššūkis. 


— Visa laimė, kad jūs bent krosnies 
neapvertėte, — tepasakė. 


Kitas žvilgtelėjo į tą pusę, kur žiūrėjo 
mergina, ir pamatė geležinę krosnelę, ant 
jos kavinuką, prižiūrimą jaunos indėnės. 
Kitas užuodė kavos kvapą ir vėl pažvelgė 
į merginą. 


— Aš čečakas, — tarė jis. 
Iš abejingos jos veido išraiškos Kitas 
suprato, kad jai tai savaime aišku. Bet 


Kitas nesumišo. 


— Savo šaudyklę aš numečiau, — pridūrė 


jis. Tada ji atpažino Kitą, ir jos akys 
žybtelėjo. 


— Niekada nemaniau, kad taip toli 
nusikrapštysite, —pasakė j1. 


Kitas vėl godžiai pauostė orą. 


— Kaip mane gyvą matot, užuodžiu kavą! — 
Jis pasisuko ir tiesiai kreipėsi į ją. — Štai 
jums mano mažasis pirštas — pjaukite jį; 
su viskuo sutinku. Aš vergausiu jums 
visus metus ir vieną dieną arba tiek metų 
ir tiek dienų, kiek jums patiks, — tik 
pripilkite man puodelį kavos iš ano 
kavinuko. 


Gerdamas kavą, jis pasakė savo vardą, ji 


savo — Džoja Gastel. Kitas dar sužinojo, 
kad ji jau seniai gyvenanti šiame krašte. 
Gimusi faktorijoje prie Didžiojo Vergų 
ežero ir, būdama dar vaikas, su tėvu 
perėjusi Uolinius kalnus ir nusileidusi 
prie Jukono. Dabar vėl keliaujanti kartu 
su tėvu, bet Sietle jis buvo užgaišęs su 
reikalais. Iš ten plaukęs nelaiminguoju 
„Dainininko“ laivu, kuris sudužo, ir dabar 
esąs Pjudžeto užutėkyje, kur jį nugabenęs 
keleivius gelbėjęs garlaivis. 


Kadangi mergina nelindo iš po 
antklodžių, Kitas nebandė tęsti pokalbio 
ir, didvyriškai atsisakęs antro kavos 
puodelio, išsikraustė iš palapinės pats ir 
ištempė savo sujauktą krovinį. Išeidamas 


jis pasidarė keletą išvadų: jos vardas 
žavus ir akys Žavios; jai ne daugiau kaip 
dvidešimt vieneri dvidešimt dveji metai; 
jos tėvas tikriausiai prancūzas; ji tvirtos 
valios 1r karšto būdo; auklėta kažkur kitur, 
tik ne šiame pasaulio pakraštyje. 


Ledo apgraužtomis uolomis, aukštai virš 
miškų juostos, apriesdamas Kraterio 
ežerą, takas ėjo uolėtu tarpekliu link 
Laimingosios Stovyklos ir pirmųjų 
skurdžių pušaičių. Tempiant krovinį šiuo 
aplinkiniu keliu, tektų gaišti daug laiko ir 
visiškai nusikamuoti. Ežere plūduriavo 
burinė valtis kroviniams plukdyti. Dviem 
reisais valtis per dvi valandas galėjo 
pergabenti Kitą su kroviniais į aną krantą. 


Bet Kitas jau buvo veik bepinigis, 0 
valtininkas užsiprašė po keturiasdešimt 
dolerių už toną. 


— Dailioji tavo valtelė, drauguži, tarė 
Kitas valtininkui, — tikra aukso kasykla. 
Ar nenorėtum kitos tokios kasyklos? 


— Parodyk! — atsakė šis. 


— Parodysiu ją tau už mano krovinių 
pergabenimą į aną krantą. Tai dar 
nepatentuota 1dėja, ir tu galėsi atidaryti 
verslą tuoj pat, kai tik pasakysiu. Sutinki? 


Valtininkas pasakė sutinkąs, ir Kitas 
nusprendė, kad galima tikėti jo žodžiu. 


— Puiku. Matai šitą ledyną? Paimk kaplį 1r 
per dieną iškirsk jame lataką — nuo 
viršaus iki apačios. Permanai? Išeis 
„Čilkutas — Kraterio ežeras. Nusileidimo 
akcinė bendrovė“. Gali imti po 
penkiasdešimt centų už šimtą svarų, 
praleisti per dieną po šimtą tonų ir 
neturėti jokio kito darbo, kaip tik kimštis į 
kišenę pinigus. 


Po dviejų valandų Kito manta jau buvo 
kitame ežero krante, ir taip jis sutaupė tris 
dienas. Kai Džonas Belju jį pavijo, jis 
jau buvo netoli Giliojo ežero — kito tokio 
pat ledynų vandens pilno kraterio. 


Paskutinis kelio tarpas — nuo Ilgojo ežero 
iki Lindermano — buvo trys mylios, 1r 


takas, jei jį 1š viso buvo galima vadinti 
taku, korėsi į tūkstančio pėdų aukščio 
keterą, leidosi žemyn, šliaužė per slidžius 
akmenis, kirto platų ruožą pelkių. Džonas 
Belju negalėjo patikėti pamatęs, kaip 
Kitas atsistojo ant kojų su šimto svarų 
našta, paėmė dar penkiasdešimt svarų 
miltų maišą ir uždėjo ant viršaus, 
atremdamas jį į sprandą. 

— Einam, stipruoli! — šūktelėjo Kitas. — 
Taigi rodyk, kokį tave išugdė lokiena ir 
vieneri marškiniai! 

Džonas Belju papurtė galvą. 


— Manau, kad jau per senas, Kristoferi. 


— Tau tik keturiasdešimt aštuoneri. Ar 
nežinai, kad mano senelis, o jūsų, sere, 
tėvas, senasis Izaokas Belju, turėdamas 
šešiasdešimt devynerius metus, vienų 
kumščio smūgiu užmušė žmogų. 


Džonas Belju šyptelėjęs prarijo karčią 
piliulę. 


— Dėduk, noriu pasakyti tau svarbią 
naujieną. Mane augino kaip švelnų 
lepūnėlį, bet dabar aš tampau sunkenybes 
geriau už tave, einu geriau už tave, 
lengvai galiu tave patiesti ant abiejų 
menčių ir išvanoti kumščiais. 


Džonas Belju pakėlė ranką ir iškilmingai 
tarė: 


— Kristoferi, mano vaikeli, aš tikiu, kad tu 
pajėgsi tai padaryti. Tikiu, kad gali tai 
padaryti net užsidėjęs ant pečių šimtą 
svarų. Tu taip puikiai pasidarbavai, 
berniuk, kad vos galiu tuo patikėti. 


Paskutinį kelio tarpą Kitas per dieną 
suvaikščiojo keturis kartus pirmyn ir 
atgal; kitaip tariant, sukorė per dieną 
dvidešimt keturias mylias, kopdamas į 
kalnus dvylika mylių su šimto 
penkiasdešimt svarų našta ant nugaros. Jis 
tuo didžiavosi 1r, nors buvo nuvargęs, 
jautėsi kuo puikiausiai. Valgė ir miegojo 
kaip niekada anksčiau nebuvo miegojęs 
nė valgęs. Kelionei baigiantis, buvo net 
truputį nepatenkintas. 


Kitui neramą kėlė tik vienas dalykas. Jis 
žinojo, kad, parvirtęs su šimtu svarų ant 
pečių, dar pajėgs atsistoti ant kojų, bet 
buvo tikras, kad, griūdamas su 
penkiasdešimt svarų priedu, tikrai 
nusisuks sprandą. Tūkstančiai kojų greit 
paversdavo pelkių takus bedugne 
marmalyne, ir todėl reikėjo eiti vis 
naujomis vietomis. Kartą, mindamas tokį 
naują taką, Kitas praktiškai susidūrė su 
penkiasdešimties svarų priedo klausimu. 


Minkštas, liulantis paviršius lingavo po 
kojomis. Kitas susverdėjo ir krito 
kniūbsčias į pelkę. Penkiasdešimties 
svarų priedas įmurdė jo veidą į purvą ir 
nusirito, nenusukęs jam sprando. Su 


likusia šimtine ant pečių Kitui pavyko tik 
rėplomis atsistoti. Bet toliau nė 1š vietos. 
Viena jo ranka paniro iki peties, ir 
skruostas palietė purvą. Kitas ištraukė 
vieną ranką — antroji įsmuko iki peties. 
Išsipainioti iš diržų tokioje padėtyje buvo 
neįmanoma, 0 šimtasvarė našta neleido 
atsistoti. Keturpėsčias, sunkiai 
traukdamas iš purvo čia vieną, čia kitą 
ranką, jis stengėsi pasiekti tą vietą, kur 
buvo nusiritęs jo miltų maišas. Bet tai 
buvo tuščios pastangos: jis tik 
nusikamavo. Sujaukta liūno augalų danga 
plyšo, ir nedidelis vandens klanas ėmė 
grėsmingai plėstis netoli jo burnos ir 
nosies. 


Tada jis pabandė verstis ant nugaros, 
norėdamas atsiremti į nešulį, bet išėjo dar 
blogiau: abi rankos iki pečių paniro į 
vandenį, ir Kitas pasijuto skęstąs. Su 
nepaprastu kantrumu jis palengvėle 
ištraukė vieną ranką, paskui antrą, ištiesė 
jas paviršiuje, padėjo ant jų, smakrą ir 
ėmė šauktis pagalbos. Po kelių minučių 
išgirdo užpakaly žlegsinčius per purvą 
žingsnius. 


— Padėk, bičiuli! — šūktelėjo Kitas. 
— Mesk virvę ar ką. 


Kitui atsakė moteriškas balsas, ir Kitas jį 
atpažino. 


— Jei atsegtumėt man diržus, aš 
atsistočiau. 


Šimtas svarų garsiai žnektelėjo į purvą, ir 
Kitas pamažu atsikėlė. 


— Nieko sau reginys! — juokėsi panelė 
Gastel, pamačiusi purviną Kito veidą. 
— Niekis! — linksmai šūktelėjo Kitas. 


— Tai mano mėgstamiausias gimnastikos 
pratimas. Patariu ir jums pabandyti: 
puikiai lavina krūtinės ląstą ir nugarkaulį. 


Jis perbraukė ranka veidą ir nukratė nuo 
jos purvą. 


— O! - šūktelėjo mergina, pažinusi Kitą. — 
Juk tai ponas... ponas... Smokas Belju! 


— Dėkoju jums už laiku suteiktą pagalbą ir 
už naują vardą, — tarė Kitas. - Dabar aš 
antrąsyk krikštytas. Nuo šiol visi turės 
vadinti mane Smoku Belju. Tai įtaigus ir 
prasmingas vardas. 


Jis nutilo, o paskui staiga nutaisė piktą 
veidą. 


— Zinote, ką aš nusprendžiau? — paklausė 
atšiauriu balsu. 


— Ketinu grįžti 1 Jungtines Valstijas, vesti, 
turėti daug daug vaikų. Kada nors vakaro 
sambrėškoje susišauksiu visus tuos vaikus 


ir papasakosiu jiems, kokias kančias jų 
tėvas iškentė Čilkuto kelyje. Ir jei jie 
balsu nepravirks — sakau, jei jie balsu 
nepravirks, paimsiu lazdą ir primušiu 
visus! 


Greitai artėjo poliarinė žiema. Šešių 
colių sniego sluoksnis užklojo žemę, ir, 
nors siautė žvarbūs vėjai, ramesnieji 
vandenys traukėsi ledu. Vieną pavakarę, 
audrai kiek pritilus, Kitas su dėde padėjo 
pusbroliams pakrauti valtį. Po valandėlės 
ji išnyko ežere, sniego sūkuriams 
siaučiant. 


— Dabar gerai išsimiegoti, o ryt anksti — 
kelionėn, — tarė Džonas Belju. 


— Jei mūsų nesugaišins prie perėjos 
audra, ryt vakare jau būsime Dajos 
paplūdimyje. O jei pavyks patekti į 
garlaivį, už savaitės — mes vėl San 
Franciske. 


— Tu patenkintas savo išvyka? — 
išsiblaškęs paklausė Kitas. 


Jų paskutinė stovykla prie Lindermano 
ežero buvo liūdna, nyki. Robis ir Helas 
išsigabeno visus būtiniausius daiktus, 
kartu ir palapinę. Nutrintas brezentas, 
ištemptas kaip priedanga, šiaip taip 
užstojo vėją. Vakarienę jie virėsi ant 
laužo po atviru dangumi poroje senų 
sulankstytų puodų. Jiems buvo likę tik 
antklodės ir maisto keliems kartams. 


Per vakarienę Kitas tik vieną sykį 
pertraukė tylą. 


— Dėduk, - tarė jis, — prašau nuo šiol 
mane vadinti Smoku [ Angliškai "smoke" 
reiškia "rūkti, rūkyti" (vertėjo pastaba). 
Kelionėje juk mane gerokai parūkė, ar 
ne? 


Po vakarienės Kitas nuėjo į palapinių 
kaimelį, kur aukso ieškotojai dar gabeno 
mantą ar dirbosi valtis. Ten jis išbuvo 
kelias valandas. Kai įsirangė po savo 
antklodėmis, Džonas Belju jau miegojo. 


Tamsų vėjuotą rytą išlindo Kitas iš po 
savo antklodžių, apsiavęs vienomis 


kojinėmis užkūrė laužą, atšildė prie 
ugnies sustirusius nuo šalčio batus, paskui 
išvirė kavos ir pakepė lašinių. Šaltame 
ore pusryčiai buvo negardūs. 
Papusryčiavę jie tuoj suvyniojo 
antklodes. Kai Džonas Belju pasuko 
Čilkuto keliu, Kitas staiga sustabdė jį ir 
ištiesė ranką. 


— Iki pasimatymo, dėde. 


Džonas Belju pažvelgė į sūnėną ir iš 
nustebimo nusikeikė. 


— Neužmiršk, dėduk, kad mano vardas 
Smokas, — papriekaištavo Kitas. 


— Ir ką tu sumanei? 


Kitas mostelėjo ranka šiaurės pusėn, 
audringo ežero link. 


— Ar verta grįžti, taip toli nusidanginus, — 
tarė Kitas — Be to, aš jau žinau mėsos 
skonį, ir jis man patinka. Aš traukiu tolyn. 


— Tu neturi pinigų! — užprotestavo Džonas 
Belju, - Neturi net reikalingiausių daiktų. 


— Aš gavau darbo. Pamatysi, kas per 
vienas tasai Kristoferis Smokas Belju! Jis 
rado darbą. Jis dabar džentelmenų tarnas. 
Šimtas penkiasdešimt dolerių per mėnesį 
ir maistas. Vyksta į Dosoną dviejų dabitų 
ir dar vieno tarno draugėje — vyksta kaip 
virėjas, valtininkas ir šiaip visų galų 
meistras. O' Hara su savo „Vilnimi“ gali 


eiti po velnių! Iki pasimatymo! 


Džonas Belju buvo priblokštas ir tik 
sumurmėjo: 


— Nieko nesuprantu! 


— Sako, Jukono baseine esą nemažai 
rusvai pilkų lokių! — paaiškino Kitas. — 
Žinai, turiu tik vienerius baltinius ir noriu 
paragauti lokienos, štai kas! 


II. MĖSA 


Gūsiais tvoskė smarkus vėjas, 17 Smokas 
Belju svirduliuodamas kasėsi prieš jį 
krantu. Ryto prieblandoje į keliolika 
valčių buvo kraunama brangi manta, 
pernešta per Čilkutą. Valtys buvo prasto 
darbo, šiaip taip pačių keliautojų suręstos 
iš storų lentų, rankomis pjautų iš neseniai 
nuleistų žalių eglių. Viena jau pakrauta 
valtis rengėsi išplaukti, ir Kitas stabtelėjo 
į ją pasižiūrėti. 


Vėjas, šiaip atvirame ežere palankus, 
dabar pūtė tiesiai į krantą, keldamas 

bjaurias bangas pakraščio seklumoje. 
Išplaukiantieji braidžiojo po vandenį 


ilgais guminiais batais, stengdamiesi 
nusigauti į gilesnę vietą. Porą sykių tai 
jiems nepavyko. Porą sykių jie buvo 
sulipę į valtį ir bandė irtis, bet abu kartus 
juos atbloškė į krantą ir užmetė ant 
seklumos. Kitas pastebėjo, kad purslai ant 
valties kraštų greit virsta ledu. Trečias 
bandymas pasisekė geriau. Du vyrai, 
įšokę į valtį paskutiniai, sušlapo iki 
juostos, bet valtis ėmė plaukti. Irkluotojai 
sunkiais irklais pradėjo negrabiai irtis, ir 
valtis pamažu ėmė tolti nuo kranto. Paskui 
valtyje buvo iškelta burė, padaryta iš 
antklodžių, bet vėjas nuplėšė ją ir valtį 
trečią kartą priplakė prie šąlančio 
pakraščio. 


Kitas šyptelėjo ir nuėjo toliau. Ir jo 
šiandien laukia tas pats. Parsisamdęs 
tarnu, jis 1rgi su panašia valtimi turės 
netrukus atsistumti nuo kranto. 


Visi dirbo plušo išsijuosę. Žiema buvo 
taip grėsmingai arti, jog viskas atrodė 
panašu į loteriją: pavyks ar nepavyks 
perplaukti per keletą ežerų, kol jie dar 
nespėjo užšalti. Tačiau, eidamas prie 
ponų Sprago ir Staino palapinės, Kitas 
nepastebėjo, kad čia kas ruoštųsi 
išplaukti. 


Prie ugnies, brezento užuovėjoje, ant 
pirštų galų tupėjo mažas storas žmogutis, 
rūkydamas vyniojamo popieriaus suktinę. 


— Labas! — tarė jis. — Jūs — naujasis pono 
Sprago tarnas?) 


Kitas linktelėjo. Jam pasirodė, kad 
žmogutis žodžius „ponas“ ir „tarnas“ 
ištarė kiek pabrėždamas ir nežymiai 
mirktelėdamas. 


— O aš - daktaro Staino tarnas, — toliau 
kalbėjo žmogutis. — Esu penkių pėdų ir 
dviejų colių ūgio ir vadinuos Džekas 
Mažylis. Džekas Trumpis, sutrumpinus. O 
kartais mane vadina Džoni-tuoj-pat-šen. 


Kitas padavė jam ranką. 


— Mitęs lokiena? — pasiteiravo. 


— Aišku, — atsakė Džekas, — bet pirmasis 
mano maistas, kiek atsimenu, buvo 
buivolės pienas. 


Prisėskite ir užkaskite. Šeimininkai dar 
drunija. 


Nors Kitas jau buvo po pusryčių, jis 
prisėdo brezento užuovėjoje ir mielai 
antrąkart papusryčiavo. Kelias savaites 
alinamai plūkęsis, dabar turėjo vilko 
skrandį ir apetitą. Galėjo valgyti viską ir 
po daug ir nežinojo, kas yra skrandžio 
negalavimas. Mažylis pasirodė esąs 
šnekus pesimistas. Jis nepalankiai 
apibūdino šeimininkus ir pareiškė liūdnų 
spėjimų apie būsimą kelionę. Tomas 
Stenlis Spragas esąs kalnų inžinierius ir 


milijonieriaus sūnus. Daktaras Adolfas 
Stainas — taip pat turtuolio sūnus. Savo 
tėvų padedami, jie gavę pašalpą iš vieno 
sindikato, investavusio kapitalą į 
Klondaiko aukso paieškas. 


— Abu pertekę pinigų, — pasakojo 
Mažylis. — Kai jie išlipo į Dajos 
paplūdimį, kaina už bagažo nešimą buvo 
septyniasdešimt centų, bet nebebuvo likę 
nė vieno indėno. Tuo laiku iš rytinės 
Oregono valstijos dalies atvykusiems 
tikriems kalnakasiams jau buvo pavykę 
sugraibyti keliolika indėnų po 
septyniasdešimt centų už svarą. Indėnai 
jau buvo prisirišę diržus prie nešulių — iš 
viso trys tūkstančiai svarų, — kai pasirodė 


Spragas ir Stainas. Jie pasiūlė 
aštuoniasdešimt centų, paskui 
devyniasdešimt. Kai pakišo po dolerį už 
svarą, indėnai nutraukė ankstesnę sutartį 
ir parsisamdė Spragui su Stainu. Ir štai 
Spragas ir Stainas jau prie ežerų, nors tai 
jiems ir atsiėjo tris tūkstančius dolerių, o 
vargetos oregoniečiai tebekiūto 
paplūdimy ir prakiūtos ten iki kitų metų. 


Taip, taip, mūsų šeimininkai puikiai moka 
švaistyti pinigus, bet į kitų žmonių 
jausmus jiems nusispjauti. Žinai, ką jie 
iškrėtė prie Lindermano? Dailidės jau 
buvo bebaigią ręsti pagal sutartį valtį 
atvykstantiems iš San Francisko — už šešis 
šimtus dolerių. Spragas ir Stainas drėbė 


dailidėms tūkstantį, ir šie bematant 
nutraukė sandėrį. Valtis puiki, bet kokia tų 
vyrukų iš San Francisko padėtis? 
Atsikrapštė čia su savo kroviniais, o 
valties nėra. Įstrigo iki kitų metų. 


— Išgerk dar puodelį kavos ir patikėk 
mano žodžiu, kad jokiu būdu nebūčiau 
susidėjęs su tokiu šlamštu, jei manęs taip 
netrauktų į Klondaiką. Tai beširdžiai 
žmonės. Dėl savo reikaliukų jie įmanytų 
mirusį apkraustyti. O tu pasirašei sutartį? 


Kitas papurtė galvą. 
— Na tai užjaučiu tave, drauguži. Šiame 


krašte su maistu sunku, ir jie paliks tave 
likimo valiai, kai tik nusigaus iki Dosono. 


Žiemą ten daug žmonių kęs badą. 
— Bet mes susitarėme... — pradėjo Kitas. 


— Žodžiais! — pertraukė Mažylis. — O 
žodžiai jiems nieko nereiškia: tu jiems 
sakysi taip, o jie antraip. Na, užteks! Kuo 
tu vardu, bičiuli? 


— Vadink mane Smoku, - tarė Kitas. 


— Matysi, Smokai, jie tave kaipmat 
apmaus su žodine sutartimi. Aiškiai 
matyti, ko iš jų galima laukti. Pinigus 
švaistyti jie moka, o dirbti — nė kiek, visą 
rytą vartosi migyje. Seniai metas buvo 
susikrauti ir išvykti. Mums abiem dėl to 
paskui teks savo kailiu atsakyti. Štai jie 


tuoj riktels — kavos! Kur girdėta, kad 
suaugusiems vyrams kava būtų duodama į 
lovą? O apie plaukimą valtimi ar ką nors 
išmanai'? Aš kaubojus 1r aukso ieškotojas, 
taigi vandeny žalių žaliausias. 
Šeimininkai irgi nieko nenutuokia. O tu? 


— Kur jau ten, atsakė Kitas, slinkdamasis 
arčiau prie brezento, nes vėjo gūsis 
apibėrė jį sniegu. — Plaukiojau valtimi tik 

Vėjas atkėlė brezento kraštą ir šiūptelėjo 
Mažyliui už apykaklės visą saują sniego. 


— Žinoma, išmoksime, — piktai suniurnėjo 
Mažylis. — Aišku, išmoksime. Cia 1r 
kūdikis išmoks. Bet kertu lažybų, kad 


šiandien mes iš čionai neišsikrapštysime. 


Aštuntą valandą iš palapinės šūktelėjo 
kavos, o prieš devynias pasirodė ir patys 
šeimininkai. 

— Ei! — tarė Spragas, raudonžandis, įmitęs 
kokių dvidešimt penkerių metų vyriokas. 
— Laikas ruoštis, Mažyli. Jūs 1r... — jis 
klausiamai pažvelgė į Kitą. — Atsiprašau, 
vakar ne visai gerai nugirdau jūsų vardą. 


— Smokas. 


— Tai štai, Mažyli, ir jūs, pone Smokai, 
pradėkite krauti valtį. 


— Tiesiai Smokas, be pono! — tarė Kitas. 


Spragas tik linktelėjo ir su daktaru Stainu, 
liesoku pablyškusiu jaunuoliu, kažkur 
nužingsniavo pro palapines. Mažylis 
reikšmingai pažvelgė į Kitą. 


— Mantos daugiau kaip pusantros tonos, 
bet jie rankų nesiteps! Pamatysi! 


— Jie mums moka, kad mes dirbtume, — 
linksmai atsiliepė Kitas. — Taigi reikia 
stvertis darbo. 


Nunešti ant nugaros trijų tūkstančių svarų 
krovinį šimtą žingsnių — jau šiaip darbas 
nelengvas, o pūgai siaučiant, kai sunkūs 
guminiai batai klimpsta į sniegą, — 


visiškai alinantis. Be to, reikėjo suvynioti 
palapinę ir surišti virtuvės reikmenis. 
Paskui juodu ėmė krauti valtį. Kroviniai 
valtį gramzdino, ir juodu vis stūmė ją nuo 
kranto į gilesnę vietą, taip didindami 
kelią, kurį reikėjo nubristi. Antrą valandą 
po pietų darbas buvo baigtas, ir Kitas, 
nors ir du kartus pusryčiavęs, iš alkio 
nusilpo. Jo keliai drebėjo. Mažylis, 
jausdamasis panašiai, apžiūrėjo ąsočius, 
puodus ir viename jų aptiko šaltų virtų 
pupų su stambiais kiaulienos gabalais. 
Šaukštas tebuvo vienas, su ilgiausiu kotu, 
ir valgytojai pakaitomis juo samstė į 
puodą. Kitui tuo metu tikrai atrodė, kad 
niekada gyvenime jis nebuvo taip skaniai 
valgęs. 


— Prisiekiu, — pilna burna suniurnėjo 
Kitas, — iki šios kelionės nežinojau, kas 
yra geras apetitas. 


Spragas ir Stainas sugrįžo pačiame 
valgymo įkarštyje. 


— Ko mes gaišuojame? — nepatenkintas 
paklausė Spragas. — Ar išvyksime kada, 
ar ne? 


Buvo Mažylio eilė, jis vėl pasisėmė pupų 
ir perdavė šaukštą Kitui. Valgantieji 
nepratarė nė žodžio, kol ištuštino ir 
išgrandė puodą. 


— Na, suprantama, mes čia tik varnas 
ganėme, — tarė Mažylis, ranka 


valydamasis lūpas. — Visiškai nieko 
neveikėme. Ir, žinoma, jūs nieko nevalgę. 
Ir vis dėl mano kaltės. 


— Mes papusryčiavome vienoje 
palapinėje pas draugus, — skubiai tarė 
Stainas. 


— Taip ir maniau! — burbtelėjo Mažylis. 


— Na, prisikimšote pagaliau, ir į kelią! — 
paragino Spragas. 

— Valtis antai nuleista į vandenį, — atsakė 
Mažylis. — Valtis pakrauta. Ką dar, jūsų 
manymu, reikia padaryti, norint išvykti? 


— Sėsti į valtį ir atsistumti nuo kranto. 


Einam! 


Įbridę į vandenį, šeimininkai susėdo į 
valtį, o Kitas 17 Mažylis pradėjo ją stumti. 
Kai vanduo ėmė lietis per ilgų batų viršų, 
jie sušoko į valtį. Šeimininkai nė 
nepalietė irklų. Dėl to valtį atbloškė prie 
kranto ir užmetė ant seklumos. Tai 
kartojosi kokius šešis kartus, ir Kitas su 
Mažyliu visiškai nusikamavo. 


Mažylis nuliūdęs atsisėdo valties 
priekyje, įsidėjo į burną kramtomojo 
tabako 1r įsižiūrėjo į dangų. Kitas sėmė iš 
valties vandenį, o šeimininkai irzliai 
žodžiavosi. 


— Jei paklausysite manęs, aš pabandysiu 


atsistumti, — tarė pagaliau Spragas. 


Ketinimas buvo geras, bet, nespėjęs įšokti 
į valtį, Spragas sušlapo iki juostos. 


— Teks statyti palapinę 1r kurti laužą! — 
sušuko Spragas, kai valtį vėl nubloškė ant 
seklumos. — Man šalta. 


— Nesijausmink dėl mažyčio 
apsišlakstymo, — pašaipiai tarė Stainas. — 
Kiek žmonių šiandien atsistūmė labiau 
permirkę. Dabar aš išplukdysiu valtį. 

Šį kartą sušlapo jis ir, kalendamas 


dantimis, pareikalavo kuo greičiau kurti 
laužą. 


— Ar apsimoka krimstis dėl menko dušo? 
— šaipėsi Spragas. — Plaukiam! 


— Mažyli, iškelk iš valties mano lagaminą 
su drabužiais ir kurk laužą! — įsakė 
Stainas. 


— Mažyli, nedrįsk iškrauti valties! — 
riktelėjo Spragas. Mažylis pažvelgė į abu 
šeimininkus, nusispjovė, bet iš vietos 
nepajudėjo. 

— Jis tarnauja man ir privalo klausyti 


mano įsakymų! — atšovė Stainas. — 
Mažyli, neškit į krantą mano lagaminą. 


Mažylis paklausė, o Spragas drebėjo 
valtyje. Negavęs jokių nurodymų, Kitas 


su malonumu ilsėjosi. 


— Kai įgula vaidijasi, laivas stovi, — tarė 
jis tarytum pats sau. 


— Ką jūs pasakėte? — griežtai paklausė 
Spragas. 


Kalbuosi su savim, toks mano įprotis, — 
atsakė Kitas. Darbdavys piktai nužvelgė 
jį ir pasipūtęs dar kiek laiko tūnojo 
valtyje. Paskui pasidavė. 

— Paimkite mano lagaminą, — įsakė jis, — 
ir kuo greičiau kurkite laužą. Išplauksim 
tik rytoj. 


Audra nenurimo nė kitą rytą. Lindermano 


ežeras atrodė panašus į siaurą, pilną 
vandens kalnų tarpeklį. Leisdamasis nuo 
kalnų to tarpeklio sąsūkomis, vėjas pūtė 
gūsiais: čia kaip uraganas, čia tik kaip 
stiprokas brizas. 

— Jei leistumėt man pabandyti, gal mums 


ir pavyktų išplaukti, — tarė Kitas, kai 
viskas buvo paruošta. 


— Ką jūs apie tai išmanote, — šoko ant jo 
Stainas. 


— Ne ką! - atsakė Kitas ir nutilo. 
Pirmą sykį gyvenime Kitas dirbo už 


pinigus, tačiau greit priprato laikytis 
drausmės. Paklusnus ir linksmas, jis su 


visais beviltiškai stengėsi išplukdyti valtį 
į ežerą. 


— Ką manytumėt daryti? — vos 
nedusdamas ir kone verkdamas paklausė 
Stainas. 


— Sėskim ir gerai pailsėkim, 0 aprimus 
vėjui, užgulsim iš visų jėgų. 


Nors mintis buvo visai paprasta, bet 
pirmasis ją atrado Kitas. Planas iš karto 
pavyko. Kaip burę išskleidus antklodę, 
valtis nučiuožė ežero paviršiumi. Stainas 
ir Spragas akimirksniu pralinksmėjo. 
Mažylis, nors ir būdamas užkietėjęs 
pesimistas, pasirodė esąs linksmas 
žmogus, o Kitas buvo per daug užimtas, 


kad galėtų būti piktas. Ketvirtį valandos 
Spragas galynėjosi su vairu, paskui 
maldaujamai pažvelgė į Kitą, ir tas jį 
pakeitė. 


— Man vos rankų neišsuko, — 
teisindamasis numykė Spragas. 


— Jūs niekad nesat ragavę lokienos, ar ne? 
— užjausdamas pasiteiravo Kitas. 


— Ką norit tuo pasakyti, velniai griebtų? 
— O, visiškai nieko, man tik įdomu. 
Bet už šeimininko nugaros Kitas 


pastebėjo pritariamą Mažylio šypsenėlę — 
Mažylis iš karto perprato, kur buvo 


taikyta! 


Kitas vairavo per visą Lindermano ežerą 
ir parodė tokių sugebėjimų, kad nelinkę 
prie darbo pinigų maišai pakėlė jį 
vairininku. Mažylis irgi buvo labai 
patenkintas: mielai pasiliko sau virėjo 
darbą, o Kitui paliko rūpintis valtimi. 


Tarp Lindermano ir Beneto ežerų mantą 
reikėjo nešti ant nugaros. Lengvai 
pakrauta valtis buvo perplukdyta siauru, 
bet srauniu upeliu. Čia Kitas dar geriau 
pramoko plaukti valtimi. Bet kai reikėjo 
gabenti mantą, Spragas su Stainu dingo, ir 
jų tarnai dvi dienas plūkėsi, kol pernešė 
daiktus. Taip buvo visas kitas sunkiosios 
kelionės dienas — Kitas ir Mažylis nuo 


darbų vos pavilko kojas, 0 jų ponai 
sėdėjo susidėję rankas, reikalaudami dar, 
kad jiems būtų patarnaujama. 


Poliarinė žiema vis artėjo, lyg geležimi 
kaustydama viską, o keliautojai vos 
kasėsi į priekį, gaišdami čia dėl vienos 
priežasties, čia dėl kitos. Prie Vėjų 
Atšakos Stainas, užgaidai užėjus, pavarė 
Kitą nuo vairo, ir neprabėgus nė valandai, 
kai apdaužyta valtis buvo išmesta į bangų 
plakamą krantą. Dvi dienos nuėjo niekais 
taisant valtį, o kai trečiosios rytą visi 
susirinko prie valties, ruošdamiesi 
išplaukti, jos vairagalį ir priekį puošė 
didžiulės anglimi užrašytos raidės: 
„Čečakas“. 


Kitas šyptelėjo, įvertinęs pavadinimo 
taiklumą. 


— Cha! — tarė Mažylis, užpultas Staino. — 
Aš, žinoma, moku skaityti ir rašyti, taip 
pat žinau, kad čečakas reiškia lepūnėlis, 
bet niekad nesu buvęs toks mokytas, kad 
galėčiau parašyti tokį keblų žodį. 


Abu įžeisti darbdaviai piktai žvilgtelėjo į 
Kitą, tačiau šis nutylėjo, kad vakarykščiai 
Mažylis prašė jį parodyti, kaip šis žodis 
rašomas. 

— Juos šitai padilgino pikčiau kaip 
lokiena! — džiaugėsi vėliau Mažylis. 


Kitas nusijuokė. Tolydžio vis labiau 


pasitikėdamas savo jėgomis, jis vis 
daugiau niekino darbdavius. Jie ne tiek jį 
erzino, kiek vertė šlykštėtis. Pats jis jau 
buvo ragavęs lokienos, ir ji jam patiko. 
Tuo tarpu darbdaviai atimdavo bet kokį 
norą valgyti ją. Kitas dėkojo Dievui, kad 
yra nepanašus į juos. Jo priešiškumas 
darbdaviams buvo virtęs neapykanta. Kitą 
piktino ne tiek jų veltėdžiavimas, kiek 
bejėgiškumas. Vis dėlto jis buvo kilęs 1š 
kietosios senojo Izaoko Belju padermės. 


— Mažyli! — tarė jis kartą per vieną 
įprastinę gaišatį. — Rodos, ėmęs 
kaukštelėtum irklų abiem per makaulę ir 
išmestum į upę. 


— Tikra tiesa! — sutiko Mažylis. —- Kur ten 


jiems valgyti lokieną! Jiems tik žuvį 
žiaumoti, o ne mėsą, smirdžiams tokiems! 


Pasirodė pirmieji slenksčiai: pirmiausia 
Dėžės tarpeklis, o už kelių mylių — 
Baltasis Arklys. Dėžės tarpeklis ne veltui 
turėjo tokį pavadinimą. Tai iš tiesų buvo 
dėžė — spąstai. Praplaukti buvo galima tik 
pro juos. Abiejose pusėse dunksojo 
stačios uolos. Upės vaga čia smarkiai 
siaurėjo, ir riaumodamas vanduo 
pasiutišku greičiu skriejo pro niūrią angą, 
keldamas jos viduryje net aštuonių pėdų 
keterą. Pačioje keteros viršūnėje be 
paliovos kriokė, putojo grėsmingos 
bangos. Tarpeklis turėjo blogą vardą: 
mirtis iš praplaukiančiųjų aukso ieškotojų 


čia rinko gausią duoklę. 


Pririšę valtį prie kranto, kur jau lūkuriavo 
būrelis neryžtingų valčių, Kitas su savo 
bendrais nuėjo pasižvalgyti. Užsiropštę 
ant uolų, jie pažvelgė žemyn į 
kunkuliuojantį vandenį. Spragas 
sudrebėjo ir loštelėjo atgal. 


— Viešpatie! — sušuko jis. — Čia 
nepraplauksi! 

Mažylis reikšmingai kumštelėjo alkūne 
Kitą 1r sušnibždėjo: 

— Kinkadrebiai! Einu lažybų, jie 
neplauks! 


Kitas jo beveik neišgirdo. Plaukdamas 
valtimi, jis pažino gamtos stichijos 
nuožmumą, jos nesuprantamą įniršį ir 

Mums reikia taikyti per pat keterą, — tarė 
jis. — Jei tik nukrypsime nuo jos, 
trenksimės į uolas. 


Ir niekuomet nesužinosime, į ką 
atsitrenkėme, — tarė Mažylis. —- Moki 
plaukti, Smokai? 


— Jei bus riesta, verčiau norėčiau 
nemokėti, tas pats galas! 

Ir aš taip manau, — niūriai tarė 
nepažįstamas žmogus, stovėjęs greta Kito 


ir žiūrėjęs nuo uolos žemyn. — Gerai būtų, 
jei visa tai būtų jau praeityje. 


O aš nė už pinigus nepraleisčiau tokios 
progos! — atsakė Kitas. 


Jis kalbėjo nuoširdžiai, bet drauge norėjo 
padrąsinti ir nepažįstamąjį. Kitas pasuko 
valties link. 


— Tai pasiryžote? — paklausė 
nepažįstamasis. Kitas linktelėjo. 


— O man neužtenka drąsos, — prisipažino 
šis. — Stypsau čia jau gana seniai. Juo 
ilgiau Žiūriu, juo labiau būgštauju. 
Irkluotojas iš manęs menkas, o su manim 
tik sūnėnas, dar visai berniukas, ir žmona. 


Jei laimingai praplauksit, ar nepadėtumėt 
man? 


Kitas klausdamas pažiūrėjo į Mažylį, šis 
tylėjo. 
— Su juo žmona! — tarė Kitas, ir jam 


neteko nusivilti draugu. 


— Aišku! — sutiko Mažylis. — Aš 1r pats 
apie tai pagalvojau. Reikia gi žmogui 
padėti. 


Mažylis 1r Kitas pasisuko eiti, bet Stainas 
su Spragu nė nekrustelėjo. 

— Linkiu sėkmės, Smokai! — šūktelėjo 
Spragas. — Aš... — jis sutriko, — aš... liksiu 


čionai... ir pasižiūrėsiu... 


— Valty reiktų trijų žmonių: dviejų prie 
irklų ir vieno prie vairo, — ramiai tarė 
Kitas. 


Spragas žvilgtelėjo į Stainą. 

— Ar tau galvoj negerai? — atsakė šis 
džentelmenas. — Jei tu nebijai čia stovėti 
ir žiūrėti, tai ir aš nebijau. 

— O kas gi bijo? — suirzo Spragas. 
Stainas atsakė jam tuo pačiu tonu, bet 


Kitas su Mažyliu nelaukė jų kivirčo 
pabaigos. 


— Apsieisim ir be jų! — tarė Kitas. — Tu 
stosi priešakyje su irklu, aš sėsiu prie 
vairo. Laikyk valtį tiesiai pasroviui. Ten 
bus toks triukšmas, kad manęs neišgirsi, 
todėl atmink — tiktai tiesiai! 


Jie atsirišo valtį ir išplaukė į upės vidurį, 
kur srovė greitėjo. Nuo tarpeklio sklido 
vis baisesnis kriokimas. Lygi kaip ištirpęs 
stiklas upė plūdo į tarpeklį. Kai valtis 
atsidūrė tarp tamsių uolų, Mažylis 
kyštelėjo už lūpos kramtomojo tabako 
gabalą ir įmerkė irklą. Valtis užšoko ant 
pirmųjų keteros bangų, irkluotojus 
apkurtino kunkuliuojančio vandens 
kriokimas, kurį dar didino atsimušęs nuo 
tarpeklio sienų aidas. Keleivius beveik 


uždengė vandens purslai. Kitas tarpais 
vos galėjo įžvelgti priekyje Mažylį. Tik 
per porą minučių jie pranėrė tris 
ketvirčius mylios ir laimingai priplaukė 
prie kranto, sūkuryje žemai. 


Mažylis išspjovė tabaką, kurį buvo 
užmiršęs burnoje, ir iškilmingai tarė: 


— Štai ji, lokiena! Pati tikriausia! Tai bent! 
Noriu tau, Smokai, pasakyti, kad, 
sėsdamas į valtį, šioje Uolinių kalnų 
pusėje buvau pats didžiausias kinkadrebių 
kinkadrebis! O dabar aš tik už lokieną! 
Einam, perplukdysim aną valtį! 


Grįždami pusiaukelėje jie sutiko 
šeimininkus, iš viršaus stebėjusius jų 


plaukimą. 


— Ana jie, žuvies čiaumotojai, — ištarė 
Mažylis. — Iš tolo smirdi. 


Perplukdę nepažįstamojo, pavarde 
Brekas, valtį, Kitas ir Mažylis susipažino 
su jo žmona, liekna, panašia į mergaitę 
moterimi. Jos mėlynose akyse blizgėjo 
padėkos ašaros. Brekas bandė įduoti 
penkiasdešimt dolerių Kitui, o šiam 
atsisakius — Mažyliui. 

— Keistuolis! — išdrožė Mažylis. — Aš 
atvykau į šiuos kraštus norėdamas 


krapštyti pinigą iš žemės, o ne iš draugų. 


Brekas pasirausė valtyje 1r ištraukė didelį 


apipintą viskio butelį. Mažylis jau buvo 
ištiesęs ranką, bet staiga susilaikė ir 
papurtė galvą. 


— Ne. Priešakyje dar prakeiktas Baltasis 
Arklys, — tarė jis, — sako, bjauresnis ir už 
Dėžę. Ne laikas dabar gerti! 


Nuplaukę dar keletą mylių, visi keturi 
išlipo į krantą, norėdami apžiūrėti 
grėsmingąją kliūtį. Slenkstėta upė čia 
plakėsi į dešinįjį krantą, išsilenkdama 
povandeninių uolų. Didžiulė vandens 
masė staiga suko į siaurą protaką, imdama 
lėkti beprotiškų greičiu ir virsdama 
aukštom, baisiai putojančiom bangom! Tai 
buvo siaubingieji Baltojo Arklio Karčiai: 
čia žūdavo daugiau žmonių negu Dėžės 


tarpeklyje. Vienoje Karčių pusėje vanduo 
leidos1 žemyn į duburį, o kitoje pusėje 
sukosi didelis verpetas. Norint 
perplaukti, reikėjo šokti per pačius 
Karčius. 


— Bjauriau ir už Dėžę, - tarė Mažylis. 


Jiems žiūrint, viena valtis pasiekė 
slenksčius. "Tai buvo didelė, gerų 
trisdešimties pėdų ilgio, sunkiai pakrauta 
valtis, kurioje sėdėjo šešetas žmonių. Dar 
nepasiekusi Karčių, ji jau blaškėsi ir 
šokinėjo, kartais visai išnykdama purslų 
debesyse. 


Mažylis slapta žvilgtelėjo į Kitą ir tarė: 


— Jau dabar jai gerai kliūna, bet tai tik 
pradžia. Irkluotojai įtraukė irklus! Jau 
prasideda! Dieve! Jau nugarmėjo! Ne, 
iškilo! 


Nors valtis buvo didžiulė, ji visai dingo 
tarp putotų bangų. Po akimirksnio vėl 
išniro ir užšoko ant bangų ties pačiais 
Karčiais. Labai nustebęs Kitas pamatė net 
visą ilgą valties apačią. Akimirksnį ji 
tarsi kabėjo ore. Irkluotojai ramiai sėdėjo 
valtyje, išskyrus vieną, stovintį prie 
vairo. Paskui valtis vėl pasinėrė ir dingo 
iš akių. Triskart ji panėrė ir triskart vėl 
išniro iš sietuvos. Staiga ant kranto 
stebintieji pamatė, kaip ji praslydo pro 
Karčius 1r jos priekį pagavo sūkurys. 


Vairininkas veltui visu kūnu užgulė vairą, 
stengdamasis pasukti valtį. Greit jis 
turėjo pasiduoti ir leisti valčiai sukti 
aplinkui. 


Sūkuryje valtis apsuko tris ratus, 
kiekvieną kartą taip arti priplaukdama 
prie uolų, ant kurių stovėjo Kitas su 
Mažyliu, kad į ją būtų buvę galima įšokti. 
Vairininkas, žmogus su nedidele rusva 
barzdele, pamojavo jiems ranka. 
Vienintelė vieta ištrūkti iš sūkurio buvo 
plaukti per Karčius. Sukdama trečią ratą, 
valtis pasiekė Karčius įstriža. Galbūt 
bijodamas vėl patekti į sūkurį, vairininkas 
laiku nespėjo nukreipti valties pasroviui. 
Nardydama ir šokinėdama, valtis pralėkė 


pro Karčius, ir didžiulis vandens verpetas 
įsiurbė ją į gelmę kitoje upės pusėje. Po 
kiek laiko už šimto pėdų į paviršių ėmė 
kilti dėžės 1r ryšuliai, pasirodė valties 
dugnas ir vandenyje sumargavo šešių 
žmonių galvos. Dviem pavyko pasiekti 
krantą, keturi nuskendo. Lentos, ryšuliai, 
dėžės, nešami greitos srovės, bematant 
dingo už upės posūkio. Smokas su 
Mažyliu ilgai tylėjo. Pirmasis prabilo 
Mažylis. 


— Einam, — tarė jis. — Reikia ir mums 
pamėginti laimę. Jei ilgiau čia 
stoviniuosim, aš išsigąsiu ir pabėgsiu. 

— Laikas 17 mums apsirūkyti! — šyptelėjo 
Kitas. 


— Nori pateisinti savo vardą? — tarė 
Mažylis. — Einate? — kreipėsi jis į 
šeimininkus. 


Vandens staugimas, reikia manyti, 
sutrukdė išgirsti kvietimą. 


Brisdami negilių sniegu, Mažylis ir Kitas 
grįžo prie slenksčių pradžios ir atsirišo 
valtį. Kitą skatino dvi priežastys: draugo 
ryžtas, o kartu prisiminimas, kad senasis 
Izaokas Belju ir kiti Belju padermės 
žmonės ne sykį buvo atlikę panašių 
žygdarbių savo pergalingo žygio į 
Vakarus metu. Ką galėjo jie, gali ir jis! 
Prieš jį buvo mėsa, tikroji mėsa, 1r dabar 
jis ypač aiškiai suprato, kad tokią mėsą 


valgo tik stiprūs žmonės. 


— Laikyk tiesiai į keterą, — šūktelėjo jam 
Mažylis, kišdamas į burną tabako gabalą, 
o valtis, smarkios srovės nešama, vis 
greičiau ir greičiau lėkė slenksčių link. 


Kitas linktelėjo Mažyliui 1r iš visų jėgų 
užgulė vairą, kreipdamas valtį tiesiai į 
keterą, 


Po kelių minučių kiaurai permirkęs 
Mažylis prisiyrė prie kranto už Baltojo 
Arklio, išspjovė tabaką ir paspaudė savo 
draugui ranką. 


— Mėsa! Mėsa! - džiūgavo Mažylis. — 
Mes valgome ją žalią! Mes valgome kuo 


šviežiausią. 


Ant kranto jie sutiko Breką. Jo žmona 
stovėjo netoliese. Kitas paspaudė Brekui 


ranką. 


— Abejoju, ar jūsų valtis čia praplauks, — 
tarė Kitas. — Ji maža ir gali bemat 
apvirsti. 


Brekas ištraukė 1š kišenės pluoštą 
banknotų. 


— Kiekvienam duosiu po šimtinę, tik 
perplukdykit mano valtį. 


Kitas apžvelgė šaunančius į viršų Baltojo 
Arklio Karčius. Jau buvo prasidėjusi 


ankstyva pilkšva vakaro prieblanda; šaltis 
stiprėjo; visa aplinka darėsi niūri, 
atšiauri. 


— Ne tai! - tarė Mažylis. - Mes nenorim 
jūsų pinigų, mums jų nereikia. Mano 
sako, kad jūsų valtis nepraplauks, 
vadinasi, žino, ką sako. 


Kitas pritardamas linktelėjo galvą, bet 
nejučiomis pažvelgė į Breko žmoną. 
Išplėtusi akis, ji maldaujamu žvilgsniu 
žiūrėjo į Kitą. Kitas suprato jos žvilgsnį. 
Mažylis taip pat pastebėjo maldaujančias 
ponios Brek akis. Draugai susižvalgė 
sumišę, bet nieko nepasakė. Vieno ir to 
paties jausmo pagauti, jie vienas kitam 


linktelėjo ir nužingsniavo prie slenksčių. 
Bet, nenuėję nė šimto jardų, sutiko Stainą 
ir Spragą. 


— Kur einate? — paklausė Spragas. 


— Perplukdyti dar vienos valties, — atsakė 
Mažylis. 


— Ne, to nebus! Jau temsta. Tuoj pat eikite 
ruošti nakvynės. 


Kitas taip pasipiktino, kad negalėjo 
žodžio ištarti. 


— Žmona su juo! — tarė Mažylis. 


— Tai jo reikalas, — atšovė Stainas. 


— Ir Smoko, ir mano! — atrėžė Mažylis. 


— Aš jums draudžiu! — šiurkščiai suriko 
Spragas. — Smokai, dar vienas žingsnis, ir 
jūs atleistas. 


— Taip pat 1r jūs, Mažyli, — pridūrė 
Stainas. 


— Atleidę mus, kaipmat galą gausite, — 
atsakė Mažylis. — Kaip jūs su savo 
prakeikta valtimi nusikrapštysite į 
Dosoną? Kas pakiš jums kavą į lovą ir 
iškrapštys panages? Einam, Smokai. Jie 
nedrįs mūsų atleisti. Be to, esame sudarę 
sutartį. Jei jie mus atleis, jiems reikės 
veltui maitinti mus visą Žiemą. 


Vos tik spėjo jie Breko valtimi atsistumti 
nuo kranto ir įplaukti į sraunumą, per 
bortą ėmė virsti bangos. Tai buvo dar 
nedidelės bangelės, bet jos nepranašavo 
nieko gera. Mažylis, kramtydamas savo 
įprastą tabako gabalą, atsigręžęs linksmai 
pažvelgė į Kitą, 17 Kitas pajuto netikėtą 
švelnumą šitam žmogui, kuris, visai 
nemokėdamas plaukti, vis dėlto ryžosi 
tokiam pavojingam žygiui. 


Slenksčiai darėsi vis statesni, ir purslų 
debesys apsiautė valtį. Vakaro 
sambrėškoje Kitas pamatė Karčius ir 
sukančią į juos srovę. Jis įplaukė į ją 1r 
pajuto didžiulį džiaugsmą, kai pavyko 
nutaikyti valtį per patį Karčių vidurį. Tuoj 


pat valtis ėmė šokinėti per bangas, čia 
panirdama, čia užšokdama ant keteros. 
Kitas iš visų jėgų buvo užgulęs vairą. Jis 
jau nieko negalėjo įžiūrėti vandens purslų 
debesy 1r troško tik vieno: kad šią 
valandėlę jį matytų dėdė. Išnėrė jie 
kiaurai permirkę, sunkiai alsuodami. 
Valtis buvo artipilnė vandens, lengvesni 
daiktai plūduriavo. Mažylis padarė keletą 
atsargių yrių — sūkuryje valtį pagavo 
srovė, ir ji lengvai palietė pakraščio 
smėlį. Nuo aukšto kranto į juos žiūrėjo 
ponia Brek. Jos maldavimas buvo 
išklausytas, ir ašaros tekėjo jai per 
skruostus. 


— Na, vyrukai, dabar jūs be kalbų turit 


priimti pinigus! — šūktelėjo jiems nuo 
kranto Brekas. 


Mažylis atsistojo, slystelėjo ir šleptelėjo 
į vandenį; valtis paniro vienu kraštu ir vėl 
išsilygino. 


— Po velniais pinigus! — tarė Mažylis. — 
Duokit šen viskio! Viskas jau padaryta, 
tik kojas sušlapau ir, žiūrėk, dar 
persišaldysiu. 


Kitą rytą Spragas ir Stainas išplaukė, kaip 
paprastai, su paskutiniaisiais. Nors 
Brekas buvo nekoks valtininkas, o jo 
įgula — tik žmona ir brolėnas, jis dar 
auštant suvyniojo palapinę, pakrovė valtį 
ir išplaukė. Bet Stainas ir Spragas 


nesiskubino, tarsi nežinodami, kad upė 
gali kaipmat užšalti. Jie apsimetė 
negaluoją, painiojosi po kojų, gaišavo ir 
trukdė Mažyliui su Kitu dirbti. 


— Aš tikrai 1mu prarasti bet kokią pagarbą 
Dievui už padarytą klaidą kuriant tokias 
žmogaus pavidalo išperas, — piktžodžiavo 
Mažylis piktindamasis. 


— Užtat tave kurdamas jis neapsiriko, — 
šypsodamasis atsakė Kitas. — Ziūrėdamas 
į tave, aš vis labiau imu gerbti Kūrėją. 


— Tai sakai, kad čia jam pavyko? — 
paklausė Mažylis, slėpdamas sumišimą 
dėl netikėto komplimento. 


Vandens kelias ėjo Laberžo ežeru, jame 
nebuvo srovės, nebuvo palankaus vėjo, ir 
todėl keturiasdešimt mylių reikėjo plaukti 
vien irklais. Palankių vėjų metas jau buvo 
praėjęs, ir tiesiai į veidą tvoskė ledinis 
šiaurvėjis. Ežeras buvo pasišiaušęs, ir 
prieš bangas vos galėjai kastis. Be to, dar 
ėmė snigti; irklai apledėdavo, ir vienas 
žmogus be paliovos turėjo daužyti kirviu 
nuo jų ledą. Verčiami imtis irklų, Spragas 
ir Stainas tik apsimetė irkluoją. Kitas 
gerai žinojo, kas yra užgulti irklą visu 
svoriu, ir puikiai matė, kad šeimininkai 
juos tik pamirko. 


Po trijų valandų Spragas įtraukė savo 
irklą ir pareiškė, kad reikia grįžti į upės 


žiotis nakvoti, Stainas jam pritarė, ir taip 
visas darbas nuėjo šuniui ant uodegos. 
Antrą 1r trečią dieną kartojosi lygiai tas 
pats. Upės Žiotyse iš valčių, atvykstančių 
nuo Baltojo Arklio slenksčių, susidarė 
poros šimtų flotilė. Kiekvieną dieną 
valčių atplaukdavo po keturiasdešimt 
penkiasdešimt, 1r tik dviem trims pavyko 
prisikasti prie ežero šiaurvakarinio 
kranto, — į žiotis jos negrįžo. Nuo seklumų 
ežeras jau ėmė trauktis siauromis ledo 
juostomis. Užšalimo galima buvo laukti 
kiekvieną valandą. 


— Kad jie nebūtų tokie sugriuvėliai, 
būtume jau kitame krante, — tarė Kitas 
Mažyliui trečios dienos vakare, kai prie 


ugnies jie džiovinosi mokasinus. Šiandien 
jau būtume buvę tenai, jei jie nebūtų 
privertę grįžti. Reikėjo tik padirbėti kokią 
valandą, ir būtume priplaukę prie 
vakarinio kranto. Tokių ištižų nesu dar 
matęs. 


— Ką ir sakyti, — sutiko Mažylis. Jis 
pasuko mokasiną prieš ugnį ir kiek 
patylėjo. - Klausyk, Smokai. Iki Dosono 
dar ne vienas šimtas mylių. Jei nenorim 
čia kiurksoti visą žiemą, būtinai reikia ko 
nors griebtis. Ką manai? 


Kitas pažvelgė į savo draugą ir nieko 
neatsakė. 


— Ir susidėk tu man su tokiais nevėkšlom, 


— murmėjo Mažylis. — Įsakinėti 1r pinigais 
švaistytis jie moka, o kai prie darbo, tai 
ištižų ištižos. Jei norime šiais metais 
pasiekti Dosoną, reikia juos laikyti 
tiesiog kroviniu. 


Jie susižvalgė. 


— Teisybė! — tarė Kitas ir savo pritarimą 
patvirtino paspausdamas ranką. 


Kitą rytą, dar neprašvitus, Mažylis ėmė 
garsiai šaukti. 

— Kelkitės! — rėkė jis. — Judinkitės jūs ten, 
kirmėliai! Imkit savo kavą. Lakit ją 
greičiau. Mes išplaukiam. 


Murmėdami ir inkšdami, Stainas ir 
Spragas atsikėlė dviem valandom 
anksčiau nei paprastai. Vėjas buvo 
aštresnis, keleivių veidai greit apšarmojo, 
apledėję irklai apsunko. Grūmėsi jie tris, 
grūmėsi keturias valandas — vienas prie 
vairo, vienas daužė ledą, dviese plušėjo 
su irklais, ir nuolat keitėsi vietomis. 
Šiaurvakarinis krantas vis artėjo. Tačiau 
vėjas pūtė vis smarkiau, ir pagaliau 
Spragas neišlaikė — metė irklą ir liovėsi 
irklavęs. Irklą čiupo Mažylis, nors jį ką 
tik buvo pakeitę. 


— Daužykit ledą, — tarė jis Spragui, 
duodamas kirvį. 


— Kas iš to? — suurzgė Spragas. — Vis tiek 


nepriplauksime. Sukit atgal! 


— Pirmyn! — suriko Mažylis. — Daužykit 
ledą. O kai atsipūsit, paimsit iš manęs 
irklą. 


Po nežmoniškų pastangų galop jie pasiekė 
krantą, bet čia pamatė tik stačias uolas, 
daužomas bangų mūšos; vietos išlipti — 
jokios. 

— Ar nesakiau! — sudejavo Spragas. 


— Nieko gero jūs nesakėt! — atkirto 
Mažylis. 


— Sukam atgal! 


Visi tylėjo, ir Kitas vairavo valtį palei 
nesvetingą krantą. Kartais vienu yriu 
pasistūmėdavo bent per pėdą, tačiau 
būdavo ir taip, kad du trys yriai vos vos 
išlaikydavo valtį toj pačioj vietoj. Kitas 
visaip stengėsi drąsinti šeimininkus. Jis 
kalbėjo, kad valtys, kurioms pavyko 
pasiekti šį krantą, negrįžo. Vadinas, jos 
rado kur nors patogią prieplauką. Irklavo 
jie dar porą valandų. 


— Jei jūs visą tą jėgą, kurią įgavot 
gerdami patale kavą, naudotumėt prie 
irklų, seniai jau būtume krante, — drąsino 
savo šeimininkus Mažylis. — O jūs tik 
apsimetat, kad irkluojat. 


Po valandėlės Spragas vėl liovėsi 


irklavęs. 
— Negaliu daugiau! — su ašaromis akyse 
ištarė jis. 


— Mes taip pat daugiau negalim! — suriko 
Kitas, jausdamas, kad iš nuovargio arba 

tuoj pravirks, arba ką nors užmuš. — Bet 

mes vis dėlto stumiamės į priekį! 


— Grįžtam atgal. Sukit vairą! 
— Mažyli, jei negali, paimk iš jo irklą ir 
irkluok! — paliepė Kitas. 


— Gerai, — atsiliepė Mažylis. — Jis tegu 
daužo ledą. 


Bet Spragas atsisakė duoti irklą. Stainas 
taip pat liovėsi i1rklavęs, ir valtį ėmė nešti 
atgal. 


— Sukit atgal, Smokai! — įsakė Spragas. 


— Eikit po velnių! - riktelėjo Kitas, pats 
savim stebėdamasis. Pirmą sykį gyvenime 
jis iškeikė žmogų. — Imk savo irklą ir 
varyk! 


Būna tokių nuovargio akimirkų, kai 
žmonės užmiršta viską, ko juos išmokė 
civilizacija, ir tokia akimirka atėjo. Visi 
pasiekė įtampos viršūnę. Spragas 
nusimovė pirštinę, išsitraukė revolverį 1r 
nukreipė į vairininką. Kitas dar nebuvo 
patyręs tokio jausmo. Bet dabar nustebęs 


pamatė, kad tai visai nebaisu. Atrodė, 
kitaip ir būti negali. 


— Jei tuoj pat nepadėsite revolverio, — 
tarė Kitas, — atimsiu jį ir sulaužysiu jums 
šonkaulius. 


— Jei tuoj pat nepasuksit valties atgal, — 
grūmojo Spragas, — šausiu. 


Čia įsikišo Mažylis. Jis liovėsi kapojęs 
ledą ir atsistojo Sprago užpakalyje. 


— Šaukit! — tarė Mažylis, miklindamas 
kirvį. — Pagaliau man pasitaikė proga 
suknežinti jums smegeninę. Pradėkit 
pasilinksminimą. 


— Juk tai maištas! — įsikišo Stainas. — Jūs 
parsisamdėt ir turit mūsų klausyti! 


Mažylis atsigręžė į jį. 


— Ir tu kaipmat gausi per makaulę, vos 
sudorosiu tavo draugelį, seilėtas tu icliau 
nuparkęs! 


— Spragai, — pasakė Kitas, — įsikiškite 
revolverį ir imkitės irklo. Duodu 
trisdešimt sekundžių... Spragas valandėlę 
svyravo, paskui, isteriškai nusikvatojęs, 
įsikišo revolverį ir ėmė irkluoti. 


Dar porą valandų colis po colio kasėsi 
jie pagal putojančias uolas. Kitas jau ėmė 
būgštauti padaręs klaidą. Ir buvo kone 


besukąs atgal, kai pasirodė siaura, nė 
dvidešimt pėdų neturinti protaka, einanti į 
ramią, vėjo neužpučiamą įlankėlę, kur net 
stipriausi gūsiai vos šiurpino vandens 
paviršių. Tai ir buvo prieglobstis, kurį 
susirado valtys, atplaukusios anksčiau. 
Keleiviai priplaukė prie slėsno kranto, ir 
kol nusikamavę darbdaviai tysojo valtyje, 
Kitas su Mažyliu pastatė palapinę, sukūrė 
laužą ir ėmėsi gaminti valgį. 

— Ką reiškia tas „seilėtas iclius“, Mažyli? 


— pasiteiravo Kitas. 


— Velniai jį žino! — atsakė Mažylis. - Bet 
šiaip ar taip, tas prieduras jam 
puikiausiai tinka. 


Vakarop vėjas pritilo, o naktį visai 
liovėsi, dangus nusigiedrijo, ir ėmė šalti. 
Kava, įpilta į puodelį aušti ir pamiršta, 
po kelių minučių užsitraukė storu ledu. 
Aštuntą valandą, kai nusiplūkę 
šeimininkai, apsikloję antklodėmis, jau 
buvo kietai įmigę, Kitas, apžiūrėjęs valtį, 
grįžo į palapinę. 


— Ežeras šąla, Mažyli, — pranešė jis. — 
Visas užutėkis jau užsitraukęs ledo 
plutele. 


— Ką daryti? 


— Lieka viena. Ežerai visada užsitraukia 
pirma, o upės dėl sraunumo neužšąla dar 
kelias dienas. Jei valtis šiandien 


neišplauks iš Laberžo ežero, ji liks čia 
žiemoti. 

— Vadinasi, būtinai reikia išplaukti 
šiandien? Tuoj pat? 

Kitas linktelėjo. 

— Kelkitės jūs, miegaliai! — 1š visos 
gerklės riktelėjo Mažylis ir pradėjo ardyti 
palapinę. 

Šeimininkai pabudo ir ėmė dejuoti. Gėlė 
sustingusius raumenis, ir keltis buvo tikra 
kančia. 

— Kelinta valanda? — paklausė Stainas. 


— Pusė devynių. 


— Dar tamsu, — atkirto Stainas. 


Mažylis ištraukė keletą kuolelių, ir 
palapinė ėmė leistis. 


— Dabar ne rytas! — paaiškino jis. — Ne 
rytas, o vakaras! Kelkitės! Ežeras baigia 
užšalti. Reikia šiandien pat iš čia 
dangintis. 

Stainas piktas atsisėdo guolyje. 


— Tegu šąla! Mes šiandien nepajudėsim. 


— Kaip sau norit! O mudu su Smoku imam 
valtį ir plaukiam. 


— Bet jūs parsisamdėt. 


— Nugabenti jūsų mantą į Dosoną! — 
pertraukė Mažylis. — Stai ir tempiame ją 
ten, ar ne taip? 


Ir jis darbu patvirtino savo žodžius, 
paleidęs palapinę šeimininkams ant 
galvų. 


Laužydama ploną užutėkio ledą, valtis 
išplaukė į ežerą, kur sunkus kaip stiklas 
vanduo šalo ant irklų su kiekvienu yriu. 
Greit jis virto koše, per kurią sunku buvo 
patraukti 1rklą. Net lašėdamas nuo irklų, 
vanduo sušaldavo ore. Ežero paviršius 
ėmė trauktis ledo plutele, ir valtis judėjo į 
priekį vis lėčiau ir lėčiau. 


Vėliau Kitas dažnai stengėsi prisiminti 


tos nakties įvykius, bet prieš akis 
iškildavo tik kažkoks košmaras. „(O ką 
turėjo jausti anuomet Spragas su Stainu?“ 
— svarstė Kitas. Išliko atmintyje vien 
įspūdis: baisiame speige jau koks 
tūkstantis metų jis grumiasi, įtempęs 
paskutines jėgas. 


Paryčiui valtis visai sustojo. Stainas 
skundėsi nušalęs pirštus, Spragas — nosį. 
Kitui skaudžiai gėlė 1r skruostus, ir nosį. 
Matyt, speigas grybštelėjo ir jį. Rytui 
auštant, vis toliau buvo galima įžvelgti — 
aplinkui kiek akys užmatė, plytėjo ledas. 
Ežeras užšalo. Už šimto žingsnių dunksojo 
šiaurinis krantas. Mažylis įtikinėjo, kad 
tenai ištekanti upė — jis matąs vandenį. 


Darbuotis pajėgė vien Kitas su Mažyliu. 
Daužydami irklais ledą, jie stūmė valtį 
tolyn. Kai baigė sekti paskutinės jėgos, 
staiga upės srovė pagriebė valtį 1r ėmė 
nešti. Atsigręžę jie pamatė keliolika naktį 
išplaukusių ir ežere beviltiškai įšalusių 
valčių. Padarę vingį, jie leidosi šešių 
mylių per valandą greičiu. 


Diena iš dienos plaukė jie sraunia upe, o 
ledas nuo pakrančių vis artėjo prie upės 
vidurio. Prieš sustodami nakvynės, jie 
kirsdavo lede lataką valčiai ir šimtus 
pėdų nešdavo ledu į krantą daiktus. Rytą 
vėl išsikirsdavo valtį iš naujo ledo ir 
tempdavo į srovę. Mažylis pastatė valtyje 
geležinę krosnelę, ir prie jos Spragas ir 


Stainas leisdavo 1lgas, nuobodžias 
valandas. Jie susitaikė su likimu, 
nebeįsakinėjo, ir vienintelis jų troškimas 
buvo greičiau pasiekti Dosoną. Mažylis, 
nenuilstantis, linksmas pesimistas, 
kartkartėmis plėšė dainą, prisimindamas 
iš jos tik tris posmo eilutes. Juo labiau 
spaudė šaltis, juo dažniau Mažylis traukė: 


Kaip argonautai plaukiam mes 

Iš Graikijos garbingos; 

Tam tam, tam tam, tam tam, tam tam, 
Ieškoti Aukso vilnos. 


Praplaukdami Hutalinkvos, Didžiosios 1r 


Mažosios Lašišos upių Žiotis, jie matė, 
kaip šios upės plukdo į platųjį Jukoną ižo 
košę. 


Ižas rinkosi apie valtį, šalo prie jos šonų, 
ir norint, kad valtis neatsidurtų ledo 
žiede, tekdavo traukti ją 1š vandens. Rytą 
jie vėl stumdavo valtį į srovę. 


Paskutinę naktį krante jie praleido tarp 
Baltosios ir Stiuarto upių žiočių. Rytą 
prieš juos atsivėrė Jukonas, baltais 
užšalusiais pakraščiais, baltuojantis ižu 
per visą savo pusmylės plotį. Mažylis 
nusikeikė paskutiniais žodžiais, tačiau 
nebe taip nerūpestingai, kaip buvo pratęs, 
ir pažvelgė į Kitą. 


— Mūsų valtis bus paskutinė, kuri pasieks 
šiais metais Dosoną, — tarė Kitas. 


— Upėje nė lašo vandens, Smokai. 
— Kasimės ledu. Einam)! 


Spragas ir Stainas, nepaisant jų 
prieštaravimų, buvo patupdyti į valtį. 
Kokį pusvalandį Kitas su Mažyliu kirto 
kirviais ledą, darydami valčiai vagą į 
greitą, bet plačią srovę. Kai pavyko 
prasimušti per pakrantės ledą, 
plaukiančios lytys apie šimtą jardų stūmė 
valtį palei krantą, nuplėšė pusę jos 
viršutinės lentos ir gerokai apgadino. 
Paskui ties posūkiu jie pateko į srovę, 
kuri nunešė juos nuo kranto. Jie taikė 


prasimušti į upės vidurį. Ižas jau buvo 
sutrauktas į stambias lytis. Tik tarp lyčių 
dar jo plūduriavo, bet 1r tas jų akyse ėmė 
stingti. Atsistumdami irklais nuo ledo, 
kartais užšokdami ant plaukiančių lyčių ir 
rankomis tempdami valtį, po valandos jie 
pasiekė upės vidurį. O po penkių minučių 
valtis sustojo, sukaustyta speigo gniaužtų. 
Upė ledėjo tekėdama. Lytis šalo prie 
lyties, ir valtis pagaliau atsidūrė 
didžiulės, kokių septyniasdešimt penkių 
pėdų skersmens, lyties viduryje. Kartais 
jie plaukė šonu, kartais atbuli, o aplink 
vanduo be paliovos laužė ledą ir 
bematant traukėsi nauju. Laikas bėgo, 
Mažylis kūreno krosnelę, gamino valgį ir 
dainavo savo karingąją dainelę. 


Atėjo naktis, ir po ilgų tuščių pastangų 
prisistumti prie kranto jie bejėgiškai 
leidosi tamsoje pavandeniui. 


— O kas, jei prašoksime pro Dosoną? — 
paklausė Mažylis. 


— Grįšim pėsti, — atsakė Kitas, — jei tik 
mūsų nesutrins ledo lytys. 


Dangus buvo giedras, ir šaltoje mirgančių 
žvaigždžių šviesoje jie abiejuose 
krantuose protarpiais įžvelgdavo 
neaiškius kalnų kontūrus. Vienuoliktą 
valandą priešakyje išgirdo duslų, 
griausmingą dundesį. Lytys ėmė plaukti 
lėčiau ir grūstis viena ant kitos, 
traškėdamos ir eižėdamos. Upė pradėjo 


užsikimšti. Viena lytis, išmesta aukštyn, 
užšoko ant lyties, prie kurios buvo 
prišalusi valtis, ir nuplėšė valties šoną. 
Valtis nenuskendo, ji išsilaikė su senąja 
lytimi. Akimirksniu šalia savęs jie pamatė 
juodo vandens nasrus. Pagaliau upė visai 
sustojo. Po pusvalandžio ji sukaupė jėgas 
ir vėl pajudėjo. Tačiau tai truko ne ilgiau 
kaip valandą, paskui ledai ją vėl užkimšo. 
Sukaupusi jėgas, upė dar sykį smarkiai ir 
triukšmingai siūbtelėjo į priekį. Paskui 
krante jie pamatė žiburėlius. Kai valtis 
susilygino su jais, Jukonas pasidavė ir 
visiškai sustojo — dabar jau šešiems 
mėnesiams. 


Prie Dosono ant kranto buvo susirinkę 


smalsuolių pažiopsoti į šąlančią upę. Jų 
ausis pasiekė iš tamsos sklindanti 
karingoji Mažylio dainelė: 


Kaip argonautai plaukiam mes 

Iš Graikijos garbingos; 

Tam tam, tam tam, tam tam, tam tam, 
Ieškoti Aukso vilnos. 


Tris dienas prakaitavo Kitas su Mažylių, 
kol nunešė pusantros tonos krovinį iš upės 
vidurio į Sprago ir Staino pirktą rąstų 
namelį aukštoje Dosono kalvoje. Baigus 
darbą, temstant Spragas pamojo Kitui 
užeiti į šiltą kambarį. Termometras lauke 


rodė šešiasdešimt penkis laipsnius šalčio. 


— Mėnuo dar nesibaigė, Smokai, — tarė 
Spragas, — bet štai jums pinigai už jį visą. 
Linkiu sėkmės! 


— O susitarimas? — paklausė Kitas. — Jūs 
žinote, kad čia badas. Net kasyklose 
negali gauti darbo, jei neturi maisto. Mes 
susitarėme... 


— Neatsimenu jokio susitarimo! — 
pertraukė Spragas. — Gal atsimenate jūs, 
Stainai? Mes nusamdėme jus mėnesiui. 
Štai jums pinigai. Ar pasirašysite, kad 
gavote pinigus? 


Kitas sugniaužė kumščius. Kurį laiką jis 


nieko aplink nematė. Spragas ir Stainas 
loštelėjo atatupsti. Bet Kitas dar niekam 
gyvenime nebuvo iš pykčio sudavęs, be 
to, jis žinojo esąs daug stipresnis už 
Spragą, todėl gėda buvo leisti kumščius į 
darbą. 


Mažylis pastebėjo jo dvejones ir įsikišo. 


— Klausyk, Smokai, — tarė jis. — Aš 
niekada dar nebuvau plaukęs su tokia 
šlykščia manta. Nenoriu likti pas juos. 
Laikykimės kartu, gerai? Imk savo 
antklodes ir trauk į „Elnio Ragą“. Ten 
lauk manęs. Susirinksiu savo lakatus, 
gausiu iš šeimininkų, kas man priklauso, 
paskui jie iš manęs gaus, kas jiems 
pridera. Prie vandens aš ne kam tikęs, bet 


čia, ant tvirtos žemės, taip pasistengsiu, 
kad aplink tik parūks. 


Po pusvalandžio Mažylis pasirodė „Elnio 
Rage“. Jo rankų krumpliai buvo kruvini, 
vienas skruostas įdrėkstas. Buvo aišku, 
kad Spragas ir Stainas 1š tikrųjų gavo, kas 
jiems priderėjo. 


— Gaila, kad nematei mūsų pasitąsymo! — 
nusijuokė Mažylis, stovėdamas prie baro. 
— Būtum galėjęs pasigėrėti mano paliktų 
ten vaizdu. Galiu galvą dėti, kad nė 
vienas iš jų savaitę nosies gatvėje 
nerodys. Mūsų sąskaitos dabar suvestos 
tiksliai. O mudviem pasirinkimo nėra. 
Paryti kainuoja pusantro dolerio svaras. 
Darbo be savo maisto čia negausi. 


Briedienos svaras du doleriai, ir tos 
negausi. Pinigų mums pakaks tik mėnesį 
maistui ir šoviniams, paskui trauksime į 
Klondaiką dar toliau. Jei neužtiksim 
briedžių, dėsimės prie indėnų. Ir jei po 
šešių savaičių neturėsim penkių tūkstančių 
svarų briedienos, aš... aš pasirengęs pulti 
mūsų šeimininkams į kojas ir atsiprašyti. 
Sutinki? 


Kitas paspaudė Mažyliui ranką. 


— Na, bet koks iš manęs medžiotojas, — 
tarė jis suglumęs. Mažylis pakėlė stiklą. 


— Tu iš tų, kurie minta mėsa, ir aš tave 
išmokysi1u. 


III. BĖGTYNĖS PRIE 
INDĖNĖS UPOKŠNIO 


Prieš porą mėnesių Smokas Belju ir 
Mažylis patraukė į briedžių medžioklę. O 
dabar jie vėl buvo „Elnio Rago“ salūne 
Dosone. Medžioklė buvo sėkminga, mėsa 
jau atgabenta į miestą ir parduota po 
pustrečio dolerio už svarą. Taip jie 
uždirbo tris tūkstančius dolerių aukso 
smėliu ir gerą šunų kinkinį. Jiems tiesiog 
nusišypsojo laimė. Nors aukso karštligė 
buvo išbaidžius1 žvėris šimto mylių 
spinduliu, Kitui 17 Mažyliui, nuėjus tik 
pusę to kelio, pavyko siaurame kalnų 
tarpeklyje nušauti keturis briedžius. 


Iš kur atsirado šitie briedžiai, galima 
buvo tik spėlioti ir stebėtis, nes tą pačią 
dieną keturios išbadėjusios indėnų 
šeimos, savo stovyklavietę įkūrusios šalia 
medžiotojų, skundėsi, kad tris dienas 
keliaudami neužtiko jokio žvėries. Dalį 
mėsos Smokas ir Mažylis išmainė į 
išbadėjusius šunis. Savaitę pašėrę, jie 
pakinkė šunis į roges ir ėmė vežti mėsą į 
tuščią Dosono turgų. 


Dabar medžiotojams rūpėjo aukso smėlį 
paversti maistu. Miltų ir pupų svaras 
kainavo pusantro dolerio, tačiau 
sunkiausia buvo rasti žmogų, kuris juos 
parduotų. Dosonas badavo. Šimtai žmonių 
pilnomis kišenėmis, bet tuščiais skilviais 


buvo priversti palikti miestą. Daugelis 
nuplaukė upe žemyn dar prieš jai užšąlant, 
kiti, pasiėmę paskutines maisto atsargas, 
ledu grįžo į Dajos paplūdimį — šešis 
šimtus mylių nuo Dosono. 


Smokas susitiko su Mažyliu šiltai 
prikūrentame salūne. Mažylis džiūgavo. 


— Gyvenimas niekam tikęs be viskio ir 
cukraus, — sušuko sveikindamasis 
Mažylis, braukdamas nuo apšarmojusių 
ūsų ledo varveklius ir žerdamas juos ant 
grindų. — Aš ką tik sumedžiojau 
aštuoniolika svarų cukraus. Seniokas 
paprašė už svarą tiktai po tris dolerius. 
Na, o tau kaip sekėsi? 


— Aš taip pat negaišau veltui, — išdidžiai 
atsakė Smokas. — Nupirkau penkiasdešimt 
svarų miltų. Vyrukas nuo Adomo upokšnio 
pažadėjo man rytoj parūpinti dar 
penkiasdešimt. 


— Puiku! Mes gražiausiai išgyvensim iki 
ledams išplaukiant. Žinai, Smokai, kokie 
geri mūsų šunys! Supirkėjas siūlė man už 
penkis po du šimtus. Bet aš atsakiau, kad 
nieko nebus, Šuneliai mūsų — nors po 
stiklu dėk! Aišku, nuo mėsos jie atgavo 
plauką, tačiau nelabai smagu šunis šerti 
maistu — pustrečio dolerio svaras. 
Išgerkim! Reikia aplaistyti mano laimikį: 
aštuoniolika svarų 

cukraus! 


Po valandėlės, sverdamas aukso smėlį už 
išgertą viskį, Mažylis pliaukštelėjo sau 
per kaktą. 


— Visai iš galvos buvo išgaravę, kad 
susikalbėjau „Tivolyje“ susitikti su vienų 
vyruku! Jis turi sugedusios kiaulienos po 
pusantro dolerio už svarą. Galėsim ja 
šerti savo šunis ir sutaupysim iš jų ėdalo 
kas dieną po dolerį. Lik sveikas! 


— Lik sveikas! — atsakė Kitas. — Einu 
namo pamiegoti. 


Vos tik Mažylis išėjo, dvigubose duryse 
pasirodė kailiniuotas žmogus. Pamatęs 
Smoką, jis džiugiai nusišypsojo, ir 
Smokas atpažino misterį Breką — tą patį, 


kurio valtį jie buvo perplukdę per Dėžės 
tarpeklį ir Baltojo Arklio slenksčius. 


— Girdėjau, kad jūs mieste, — skubiai tarė 
Brekas, spausdamas Smokui ranką. — Štai 
jau pusvalandis, kai jūsų ieškau. Einam 
laukan, man reikia su jumis pasikalbėti. 


Smokas pažvelgė į ūžiančią, iki 
raudonumo įkaitusią krosnį. 


— O čia negalima? 


— Ne, tai labai svarbus reikalas. Einam 
laukan. 


Išėjęs į lauką, Smokas nusimovė pirštinę, 
brūkštelėjo degtuką ir apšvietė 


termometrą, kabantį prie durų. Jis skubiai 
vėl užsimovė pirštinę, tarsi šaltis būtų 
apdeginęs jam ranką. Danguje švytėjo 
šiaurės pašvaistė. Visas Dosonas aidėjo 
nuo gailaus daugelio tūkstančių vilkšunių 
staugimo. 


— Kiek? — paklausė Brekas. 


— Šešiasdešimt žemiau nulio. — Kitas 
spjovė, norėdamas patikrinti, ir seilės 
sušalo ore, nepasiekusios žemės. — 
Termometras pluša kaip įmanydamas. 
Krinta ir krinta. Prieš valandą tebuvo tik 
penkiasdešimt du. Ar jūs tiktai ne su 
žinia, kad reiks pabėgėti? 


—Taip ir yra, —- sušnibždėjo Brekas, 


baimingai apsižvalgydamas, ar kas 
negirdi. - Žinote Indėnės upokšnį? Jis 
įteka į Jukoną iš anos pusės, už trisdešimt 
mylių nuo čia. 


— Ten nieko nėra! — atrėžė Smokas. — Tas 
upokšnis ištyrinėtas jau prieš daug metų. 


— Tas pats buvo ir su kitomis turtingomis 
upėmis. Klausykite! Tai didelis laimikis. 
Auksas visiškai negiliai: nuo aštuonių iki 
dvidešimt pėdų. Nėra ten nė vieno sklypo, 
iš kurio gautum mažiau kaip pusę 
milijono. Tai didžiausia paslaptis. Aš ją 
patyriau iš artimiausių draugų ir tada 
pasakiau žmonai, kad išeidamas būtinai 
susirasiu jus. Likit sveiki! Mano įrankiai 
užkasti pakrantėje. Daviau draugams žodį 


nesileisti 1 kelionę tol, kol sumigs visas 
miestas. Patys suprantate, viskas nueitų 
velniop, jei kas suuostų, kur mes 
traukiam. Paimkit savo draugužį — ir į 
kelią! Savo stulpus galėsit įkalti ties 
ketvirtu ar penktu sklypu nuo radimo 
vietos. Neužmirškite: Indėnės upokšnis. 
Trečias nuo Švedų upokšnio. 


Įeidamas į lūšnelę Dosono pakraštyje, 
Smokas išgirdo pažįstamą knarkimą. 


— O-o! Eik gulti, - sumurmėjo Mažylis, 
Smoko judinamas už peties. — Aš ne 
naktinėj pamainoj, — ištarė jis, kai 
Smokas ėmė stipriau purtyti. — Dėstyk 
savo rūpesčius smuklininkui. 


— Maukis kelnes! — tarė Smokas. —- Einam, 
sukalsim stulpus prie dviejų sklypų. 


Mažylis atsisėdo lovoje, ketindamas 
prapliupti keiksmais, bet Smokas ranka 
užspaudė jam burną. 


— Tss! — sušnibždėjo Smokas. — Tai 
didelis laimikis. Neišbudink kaimynų! 
Visas Dosonas miega. 


— Žinau tas tavo paslaptis! — tarė Mažylis. 
— Niekas nieko niekam, žinoma, nesako, o 
paskui visi susitinka tame pat kelyje. 


— Indėnės upokšnis, — pašnibždom toliau 
aiškino Smokas. — Dalykas tikras. Zinia 
gauta iš Breko. Auksas visai negiliai, 


veik po velėna. Kelkis! Imam būtiniausius 
daiktus — ir į kelią! 


Mažylis užsimerkė ir krito ant pagalvės. 
Smokas bematant nubloškė nuo jo 
antklodes. 


— Nenori - nereikia. Einu vienas, — tarė 
jis. Nutraukus antklodes, Mažylis ėmė 
rengtis. 

— Šunis imsim? — paklausė jis. 

— Ne. Nemanau, kad ten eitų kelias, taigi 
be šunų greičiau pasieksim tikslą. 


— Tada įmesiu jiems ėsti, kad neišstiptų, 
kol grįšim. Neužmiršk pasiimti beržo 


tošies ir žvakę. 


Mažylis atidarė duris ir, speigo 
nutvilkytas, pasiskubino nuleisti ausines 
ir užsimauti pirštines. Po penkių minučių 
grįžo atgal. 


— Smokai, aš nepritariu šitam žygiui. Oras 
šaltesnis net už pragaro vartų vyrius, kai 
ten po tūkstančio metų pirmą sykį velniai 
užkūrė ugnį. Be to, šiandien penktadienis 
ir trylikta mėnesio diena. Tau tikrai sakau, 
iš to nieko nebus. 


Pasiėmę nedideles kelionines kuprines, 
jie užtrenkė duris ir ėmė leistis nuo 
kalvos. Šiaurės pašvaistė jau buvo 
užgesusi, speiguotame danguje mirgėjo tik 


žvaigždės, ir buvo klaidu žingsniuoti jų 
blausioje šviesoje. Ties tako posūkiu 
Mažylis įsmuko į pusnį ir ėmė keikti tą 
savaitę, mėnesį ir metus, kai jis atsirado 
pasaulyje. 


— Ar negali tu patylėti? — piktai sušnypštė 
Smokas. — Palik kalendorių ramybėj! Visą 
miestą sušauksi! 


— Cha! Matai žiburį šitoje troboje? O ten, 
aukščiau? Girdėjai, kaip trinktelėjo 
durys? Savaime aišku, Dosonas drunija! 
O žiburiai? Tai tik budynės prie 
numirėlių. Suprantama, į žygį niekas nė 
nesirengia. 


Kai nusileido nuo kalvos ir buvo jau 


beveik pačiame mieste, žiburiai žiebėsi 
visuose languose, trinksėjo durys, o 
užpakalyje buvo girdėti, kaip daugybė 
mokasinų girgždina sumintą sniegą. 
Mažylis toliau liejo savo apmaudą. 


— Velniai griebtų, kiek čia iš sykio 
pakasynų! 


Prie tako stovėjo žmogus ir nekantriai 
šūkavo prislopintu balsu: 


— Ei, Čarli! Einam greičiau! 
— Matei ryšulį ant jo nugaros? Kapinės, 


matyt, nearti, jei laidotuvininkai antklodes 
imasi. 


Kai Smokas su Mažyliu išėjo į didžiausią 
miesto gatvę, paskui juos vorele jau 
traukė koks šimtas žmonių, o kol jie 
klaidžioje žvaigždžių šviesoje grabinėjo 
taką, einantį prie upės, buvo girdėti 
užpakalyje žmonių dar padaugėjus. 
Mažylis paslydo ir iš trisdešimt pėdų 
aukščio dulktelėjo į purų sniegą. Smokas 
nuriedėjo ten pat ir užvirto ant Mažylio, 
kai šis kapanojosi sniege stodamasis. 


— Aš pirmasis radau! — sušnypštė 
Mažylis, nusimaudamas pirštines 1r 
kratydamas iš jų sniegą. 


Po valandėlės jiems teko sprukti nuo tų, 
kurie iš viršaus ėmė ristis ant jų galvų. 
Upei šąlant, ties ta vieta buvo susidariusi 


ledų sangrūda 1r skiausčiai suvarytos 
lytys užsnigtos. Keletą kartų tarp jų 
įsmukęs ir skaudžiai užsigavęs, Smokas 
išsitraukė žvakę ir uždegė. Žmonės, 
einantys iš paskos, garsiais šūksmais 
pasveikino šviesą. Tykiame ore žvakė 
degė šviesiai, 1r Smokas ėmė eiti 
greičiau. 

— Visi jie beprotiškai ištroškę aukso, — 
tarė Mažylis. — O gal tai tik lunatikai? 


— Kad 1r kas būtų, mes eisenos 
priešakyje! — atsakė Smokas. 


— Vargu! Ana ten bene žaltvykslės. Gal 
visi ten irgi žaltvykslės? Įsižiūrėk! 
Patikėk mano žodžiu, priešaky dar daug 


tokių eisenų. 


Ištisą pusmylį reikėjo eiti per 
susigrūdusias lytis iki Jukono vakarinio 
kranto, ir visu tuo vingiuojančiu kelių 
mirgėjo Žiburėliai. O užpakaly, iki pat 
aukšto upės skardžio, nuo kurio jie ką tik 
buvo nusileidę, žiburių buvo dar daugiau. 


— Ne, Smokai, tai ne aukso ieškotojų 
žygis, o žydų išėjimas iš Egipto. 
Priešakyje tikriausiai geras tūkstantis 
žmonių, o už mūsų visi dešimt. Klausyk 
vyresniųjų, Smokai, duosiu tau gerą 
patarimą. Nuojauta manęs dar niekada 
neapgavo — nieko 1š šio žygio neišeis. 
Sukam ienas namo ir pučiam į akį! 


— Patausok plaučius, jei nenori atsilikti, — 
atrėžė Smokas. 


— Na, na! Mano kojos, teisybė, trumpos, 
bet jos lankstosi pačios, todėl raumenims 
jokių rūpesčių. Einu lažybų, kad aplenksiu 
kiekvieną čia kulniuojantį kūtvėlą! 


Smokas žinojo, kad Mažylis nesigiria. Jis 
seniai įsitikino, kad jo draugas — 
nepaprastos ištvermės ėjikas. 


— Aš tyčia kėblinu, kad tu, vargšeli, 
neatsiliktum, — šaipės1 Smokas. 


— Užtat ir lipu tau ant kulnų. Jei neišgali 
greičiau, leisk mane pirmą. 


Smokas paspartino žingsnį ir netrukus 
prisivijo artimiausią aukso ieškotojų būrį. 


— Greičiau, Smokai! — ragino Mažylis. — 
Lenk šiuos nepalaidotus numirėlius. Čia 
tau ne pakasynos. Vikriai! Kad vėjas 
ausyse švilptų! 


Būryje Smokas suskaičiavo aštuonis 
vyrus ir dvi moteris. Dar nepraėję 
susikimšusių ledų, jie aplenkė ir antrą 
būrį — apie dvidešimt žmonių. Keletą 
pėdų nuo kranto takas sukosi į pietus. 
Prasidėjo lygus ledas, tačiau jį dengė 
kelių pėdų puraus sniego sluoksnis. 
Priešaky vingiavo rogių provėžos, 
siauras, vos poros pėdų pločio sutrypto 
sniego ruoželis. Užtekdavo tik truputėlį 


pasukti iš kelio, ir nuklimpdavai sniege. 
Aukso ieškotojai, kuriuos jie lenkdavo, 
nenoriai leisdavo juos priekin, ir Smokui 
su Mažyliu dažnai teko klampoti giliu 
sniegu ir iš paskutiniųjų veržtis į taką. 
Mažylis buvo atžarus, piktas. Kai 


lenkiami žmonės keiksnodavo jį, 
nelikdavo skolingas ir jis. 


— Kur taip klišini? — paklausė vienas. 

— O tu kur? —- atsakė Mažylis. — Vakar nuo 
Indėnų upės išėjo būrys žmonių ir tave jau 
aplenkė. Jokio sklypo nebeliko. 


— Jei taip, tai ko tau skubėti?) 


— Kam? Man? Aš ne aukso ieškotojas! Aš 
valdžios žmogus, einu tarnybos reikalais. 
Bėgu prie Indėnės upokšnio surašyti ten 
sklypų. 


— Ei, striuki! Kur taip pasinešei? — 
šūktelėjo Mažyliui kitas. — Ar 1š tikro 
tikies gauti sklypą? 


— Aš? — atsakė Mažylis. — Juk tai aš ir 
radau auksą prie Indėnės upokšnio. Einu 
dabar pažiūrėti, ar koks prakeiktas 
čečakas nenušvilpė iš manęs to sklypo. 


Aukso ieškotojai lygiu keliu per valandą 
vidutiniškai nueidavo pusketvirtos 
mylios. Smokas su Mažyliu — puspenktos. 
Kartais jie truputį pabėgėdavo, todėl 


keliavo dar greičiau. 


— Nusprendžiau palikti tave be kojų, — 
tarė Smokas. 


— Na jau ne! - šovė Mažylis. — Aš ir su 
ramentais galiu žygiuoti taip, kad tau po 
valandos nuo mokasinų užkulniai nulėks. 
Nors, tiesą pasakius, nėra ko mums taip 
galuotis. Einu štai ir svarstau. Kiekvienas 
sklypas prie upokšnio — penki šimtai 
pėdų. Vienoje mylioje, sakysim, dešimt 
sklypų. Priešaky žengia apie tūkstantis 
žmonių, o visas upokšnis neturi nė šimto 
mylių. Štai ir paskaičiuok, kiek žmonių 
grįš tuščiomis, tarp jų ir mudu. 


Neatsakydamas Mažyliui, Smokas staiga 


paspartino žingsnį, 17 Mažylis atsiliko per 
šešetą žingsnių. 


— Jei patylėtum ir paspartintum žingsnį, 
greičiau pralenktume kai ką 1š šito 
tūkstančio, — prikišo Smokas. 


— Kas? Aš? Pasitrauk iš kelio, ir aš tau 
parodysiu, kaip reikia eiti. 


Smokas nusijuokė ir dar paspaudė 
žingsnį. Dabar šis žygis įgavo kitą 
prasmę. Jis priminė bepročio filosofo 
žodžius apie vertybių perkainojimą. Iš 
tiesų šiuo metu jam labiau už auksą rūpėjo 
pralenkti Mažylį. Jis nusprendė, kad 
lošiant svarbiausia lošti, o ne išlošti. 
Visomis proto, sielos ir raumenų jėgomis 


jis stengėsi įveikti šitą žmogų, kuris per 
visą savo gyvenimą neperskaitė nė vienos 
knygos, kuris neskyrė rylos spiegimo nuo 
operos arijos ir kuriam nušalusi vieta 
buvo svarbesnė už epinę poemą. 


— Pala, Mažyli, aš tave priveiksiu. Po to, 
kai išlipau į Dajos krantą, kiekviena mano 
kūno ląstelė gimė 1š naujo. Mano kūnas 
gyslotas kaip stygų ryšulėlis ir aitrus kaip 
gyvatės barškuolės nuodai. Prieš keletą 
mėnesių būčiau raičiojęsis iš džiaugsmo, 
sugalvojęs tokią puikią frazę. O dabar ji 
pati atėjo, nes aš ją iškentėjau. Ir nejaučiu 
jokio noro jos užrašyti. Aš dabar tikras 
vyras ir kiekvienam galiu duoti geros 
grąžos, jei tik mane kas palies. Taigi 


leidžiu tave į priekį pusei valandos. 
Stenkis kaip įmanai. O paskui į priekį 
išeisiu aš ir parodysiu tau, kaip iš tikrųjų 
einama. 


— Na ir pažiūrėsim, — linksmai nusijuokė 
Mažylis. — Salin iš kelio tu, pienburni, ir 
pasimokyk iš vyresniųjų. 


Kas pusvalandį jie keitėsi vietomis. Ėjo 
beveik nesikalbėdami. Jiems buvo karšta, 
nors nuo iškvepiamo oro apšarmojo 
veidai. Beveik be paliovos jie trynė 
pirštinėmis nosį ir skruostus. Jei tik kiek, 
oda tuoj imdavo stingti, ir reikėdavo 
didžiausių pastangų, kol į užmirusias 
veido vietas, dygčiodamas vėl imdavo 
grįžti kraujas. 


Dažnai jiems rodėsi, kad jie jau visus 
aplenkė, bet priešakyje vis pasitaikydavo 
keleivių, išėjusių iš miesto anksčiau. Kai 
kurie bandydavo neatsilikti nuo Smoko ir 
Mažylio, bet tai jiems niekada 
nepavykdavo: nuėję mylią kitą, jie nuilsę 
imdavo liktis tamsoje. 


— Mes visą žiemą kelyje, — samprotavo 
Mažylis, — o jie ištižo, trindamiesi apie 
krosnį, ir dar nori su mumis lenktyniauti! 
Kitas reikalas, jei jie būtų aukso 
ieškotojai senbuviai. Vien tik tokie moka 
eiti! 


Sykį Smokas užžiebė degtuką ir pažiūrėjo 
į laikrodį. Daugiau to jis nebedarė, nes 


speigas taip aptvilkė pirštus, jog tik po 
pusvalandžio jie atsitekėjo. 


— Keturios valandos, — tarė jis, 
užsimaudamas pirštines. — Aplenkėme tris 
šimtus žmonių. 


— Tris šimtus trisdešimt aštuonis, — 
pataisė Mažylis. — Aš skaičiavau. Ei, tu 
ten, nesipainiok po kojų! Leisk eiti tam, 
kas moka eiti! 


Tai buvo taikyta nusiplūkusiam žmogui, 
kuris iš paskutiniųjų svirduliavo 
priešakyje, užstodamas kelią. Šis ir dar 
vienas buvo paskutiniai nusikamavę 
žmonės, sutikti kelyje. Smokas ir Mažylis 
dabar buvo beveik visų priešakyje. Apie 


tos nakties baisybes jie sužinojo tik 
vėliau. Nuilsę žmonės sėsdavosi į sniegą, 
norėdami atsipūsti, 17 nebeatsikeldavo. 
Visai sušalo tik septynetas, bet kiek 
Dosono ligoninėse kitą dieną buvo 
amputuota kojų, rankų, pirštų! Toji naktis 
buvo šalčiausia tų metų žiemos naktis. 
Auštant spiritiniai Dosono termometrai 
rodė septyniasdešimt laipsnių. Šio žygio 
dalyvių dauguma buvo naujokai, neturėję 
supratimo, kas yra speigas. 


Antrąjį nusikamavusį žmogų Smokas su 
Mažyliu aptiko truputį vėliau, jis sėdėjo 
ant ledo luito palei taką. 


— Pirmyn, sesele Meri! — linksmai 
šūktelėjo jam Mažylis. — Krutėk, o sušalsi 


į ragą. 


Žmogus nieko neatsakė. Keleiviai sustojo, 
norėdami pažiūrėti, kas atsitiko. 


— Kietas kaip žarsteklis, — pasakė 
Mažylis. — Stumtelk, ir lūš pusiau. 


— Pažiūrėk, ar kvėpuoja? — Smokas 
nusimovė pirštinę ir per kailinius ir 


megztinį bandė užčiuopti širdį. 


Mažylis atsiidengė vieną ausį ir prikišo 
prie apledėjusių žmogaus lūpų. 


— Nekvėpuoja, - tarė jis. 


— Širdis neplaka, — pasakė Smokas. 


Smokas užsimovė pirštinę ir ėmė daužyti 
rankas. Paskui vėl nusimovė pirštinę ir 
įbrėžė degtuką. Ant lyties sėdėjo miręs 
senis. Degtuko šviesoje jie pamatė ilgą 
žilą barzdą, virtusią ledo varvekliu, 
pabalusius nuo šalčio skruostus, 
užmerktas akis, krūvon sušalusias 
šarmotas blakstienas. Degtukas užgeso. 


— Einam, — tarė Mažylis, trindamas ausį. — 
Niekuo seniokui jau nebepadėsi. Apšalau 
ausį. Ims dabar luptis oda ir skaudės visą 
savaitę. 


Po kiek laiko, kai žėruojanti juosta 
plykstelėjus1 vėl nutvieskė visą dangų, už 
ketvirčio mylios jie pamatė ant ledo dvi 
figūras. Daugiau nebuvo nė gyvos 


dvasios. 


— Tie du - eisenos priešaky, — tarė 
Mažylis, kai vėl užėjo tamsa. — Einam, 
reikia pasivyti! 


Praėjus pusvalandžiui, Smokas su 
Mažyliu dar nebuvo paviję tų dviejų 
figūrų. Mažylis pasileido tekinas. 


— Jei ir pavysim, vis tiek neaplenksim, — 
šnopuodamas pasakė Mažylis. — Na ir 
žengia! Einu lažybų, kad čia ne čečakai! 
Prisiekti galiu, kad kas nors iš vietos 
senbuvių. 


Kai jie pagaliau prisivijo einančiuosius, 
Smokas žingsniavo priekyje. Jis su 


malonumu sulėtino žingsnį, beveik 
lipdamas pasivytiesiems ant kulnų. Staiga 
jam dingtelėjo, kad toji arčiau jo esanti 
figūra — moteris. Iš kur jam tai šovė į 
galvą, jis nežinojo. Apsitūlojusi 
kailiniais, su gobtuvu, ji niekuo nesiskyrė 
iš kitų, tačiau Smokui pasirodė joje 
kažkas pažįstama. Palaukęs, kol 
plykstelėjo šiaurės pašvaistė, Smokas 
pamatė mažas mokasinais apautas kojytes. 
Ir dar pamatė eiseną, kurią kažkada buvo 
įsidėmėjęs visam gyvenimui. 


— Žengia puikiai, — tarė Mažylis. — Einu 
lažybų, tai indėnė. 

— Sveika, panele Gastel! — kreipėsi 
Smokas. 


— Sveiki! — atsakė ji, pakreipus: galvą ir 
žvilgtelėjusi į jį. - Tamsu. Nieko nematau. 
Kas jūs? 


— Smokas. 


Šaltame ore suskambo juokas, ir Smokas 
pamanė, kad nė karto gyvenime nebuvo 
girdėjęs taip žaviai juokiantis. 

— Na, kaip? Vedėte? Auklėjate vaikus, 
kaip tada sakėte? — Nespėjus Smokui 


atsakyti, ji paklausė: — Ar daug čečakų 
kulniuoja pridurmu? 


— Manau, keli tūkstančiai. Mes aplenkėme 
tris šimtus su viršum. Bet jie irgi 


negaišuoja. 


— Sena istorija, — piktai pasakė mergina. — 
Atėjūnai užima pačias turtingąsias upių 
vagas, o senbuviai, kurie taip atkakliai ir 
su tokiais vargais kūrė šį kraštą, lieka be 
nieko. Juk tai jie rado auksą prie Indėnės 
upokšnio ir davė žinią Jūros Liūto 
senbuviams. Kaip apie tai suuodė visi, 
sunku suprasti. Jūros Liūtas dešimt mylių 
už Dosono, ir todėl, kai tenykščiai ateis 
prie Indėnės upokšnio, visus sklypus jau 
bus išgraibstę Dosono čečakai. Tai 
neteisinga, skaudu! 


— Taip, tai bjauru, — pritarė Smokas. — 
Bet, tiesą sakant, sunku čia ką nors 
padaryti. Kas pirmesnis, tas geresnis. 


— O vis dėlto aš norėčiau ko nors griebtis, 
— grįžtelėjo ji į Smoką. — Džiaugčiaus, jei 
visi jie sušaltų kelyje arba kas nors 
baisaus jiems atsitiktų, kad tiktai Jūros 
Liūto senbuviai anksčiau ateitų! 


— Kaip matau, jūs linkite mums bloga! — 
nusijuokė Smokas. 


— Ak ne, anaiptol! — skubiai atsakė ji. — 
Aš pažįstu kiekvieną Jūros Liūto žmogų, — 
ir kokie tai žmonės! Kiek jie badavo 
šitame krašte ir kaip didvyriškai 
darbavosi! Tai didvyriai, verti 
apdovanojimo. Tačiau tūkstančiai 
geltonsnapių naujokų aplenkia juos ir 
palieka be nieko. Na, aš tyliu, 1r nepykite 


ant manęs. Reikia taupyti kvapą, kitaip jūs 
ir visi ten kaipmat imsit lenkti mano tėvą 
ir mane. 


Džoja ir Smokas visą valandą nepasakė 
vienas kitam nė žodžio, bet jis pastebėjo, 
kad mergaitė retkarčiais pasišnibžda su 
tėvu. 


— Aš pažįstu jį, - tarė Mažylis Smokui. — 
Tai senasis Lui Gastelas, puikus žmogus, 
o mergina, matyt, jo duktė. Jis čionai jau 
nuo neatmenamų laikų, mergaitę atsivežė 
dar visai kūdikį. Tai jis su Bitlsu paleido 
pirmą garlaiviuką iki Kojukuko. 


— Manau, mums nėra reikalo jų lenkti, — 
tarė Smokas. — Eisenos priešakyje tik mes 


keturiese. 


Mažylis sutiko, ir jie dar valandą 
žingsniavo tylėdami. Septintą valandą 
ryto, šiaurės pašvaistei paskutinį kartą 
tvykstelėjus, apsnigtuose kalnuose jie 
pamatė plačią įdaubą. 


— Indėnės upokšnis! — sušuko Džoja. 


— Tai bent! — džiaugsmingai šūktelėjo 
Mažylis. — Maniau, būsim čia tik po 
pusvalandžio. Na bet ir šoravome! 


Kaip tik šioje vietoje kelias link Dajos 
pakrantės, užtvertas susigrūdusių ledų, 
staiga suko į rytinį Jukono krantą. Teko 
palikti gerai sutryptą kelią, lipti per ledo 


lytis ir minti vos įžiūrimą takelį palei 
vakarinį krantą. 


Lui Gastelas, ėjęs pirma, staiga tamsoje 
ant nelygaus ledo paslydo ir atsisėdo, 
susiėmęs abiem rankom už kulkšnies. Jis 
sunkiai atsistojo 1r ėmė iš lėto 
klibikščiuoti. Po kelių minučių staiga 
sustojo. 


— Negaliu, — tarė jis dukteriai. — 
Pasitempiau sausgyslę. Eik viena 1r užimk 
du sklypus. 


— Ar negalėtume jums kuo padėti? — 
paklausė Smokas. 
Lui Gastelas papurtė galvą. 


— Jai nebus sunku įkalti stulpus ne tik 
viename, bet ir dviejuose sklypuose. O aš 
nuroposiu į krantą, užsikursiu laužą ir 
apsirišiu koją. Manęs nežiūrėkite. Eik, 
Džoja, ir įkalk stulpus aukščiau radimo 
vietos, ten žemė turtingesnė. 


— Paimkite nors tošies, — tarė Smokas, 
padalinęs savo atsargą pusiau. - Mes 
pasirūpinsime jūsų dukterimi. 

Lui Gastelas šiurkščiai nusijuokė. 

— Dėkui jums, — tarė jis. — Bet ji ir pati 
savimi pasirūpins. Eikit paskui ir 
neišleiskit jos 1š akių. 


— Ar galiu eiti priekyje? — paklausė ji 


Smoko. — Aš pažįstu šį kraštą geriau už 
jus. 


— Veskit, — galantiškai atsakė Smokas. — 
Aš jus suprantu: bjauru, kai mes, čečakai, 
aplenkiame Jūros Liūto gyventojus. Ar 
nėra čia kito kelio jų atsikratyti? 


Ji papurtė galvą. 


— Savo pėdų mes negalim paslėpti, jie 
kaip avys pasileis pavymui. 


Nuėjusi ketvirtį mylios, ji staigiai pasuko 
į vakarus. Smokas pastebėjo, kad dabar 
jie žengia nesutryptu sniegu, bet nei jis, 
nei Mažylis neatkreipė dėmesio, kad vos 
įžiūrimas takelis, kuriuo jie keliavo 


anksčiau, ėjo tik į pietus. Jeigu jie būtų 
žinoję, ką veikė Lui Gastelas, likęs 
vienas, visa Klondaiko istorija būtu 
buvusi kitokia. Jie būtų matę, kaip 
seniokas, nė kiek nešlubčiodamas, 
pasileido paskui juos, žemai nuleidęs 
galvą it pėdsekys šuo. Jie taip pat būtų 
matę, kaip jis uoliai trypė ir platino taką 
toje vietoje, kur jie pasuko į vakarus. Ir 
pagaliau būtų matę, kaip jis pats 
nužingsniavo senuoju taku į pietus. 


Takelis palei upokšnį kilo aukštyn, tačiau 
buvo taip sunkiai įžiūrimas, kad kelis 
kartus jie nuklydo į šalį. Po ketvirčio 
valandos Džoja Gastel pasakė norinti eiti 
užpakalyje 1r praleido abu vyriškius į 


priekį pakaitomis minti tako. Jie dabar 
ėjo taip pamažu, jog aukso ieškotojai ėmė 
juos prisivyti. Devintą valandą, pradėjus 
švisti, paskui juos jau žygiavo ištisa 
virtinė žmonių. Tamsios Džojos akys 
blyksėjo, apžvelgdamos šį reginį, 


— Kiek laiko ėjome palei šį upokšnį? — 
paklausė ji. 

— Lygiai dvi valandas, — atsakė Smokas. 
— Ir dvi valandos kelio atgal! Iš viso 
keturios, — tarė ji ir nusijuokė. — Jūros 
Liūto senbuviai išgelbėti! 

Smokui toptelėjo neaiškus įtarimas; ir jis 
sustojo ir atidžiai pasižiūrėjo į merginą. 


— Nesuprantu, — tarė jis. 

— Ką gi, paaiškinsiu. Tai Norvegų 
upokšnis. Indėnės upokšnis — toliau 
pietuose. 


Smokas akimirksnį apstulbo. 


— Ir jūs tai padarėte tyčia? — paklausė 
Mažylis. 


— Taip, tyčia. Kad senbuviai išloštų laiko. 
Ji pašaipiai nusikvatojo. Smokas 
šyptelėjo Mažyliui, ir abu taip pat ėmė 
kvatotis. 


— Jei moterys šiame krašte nebūtų tokia 


retenybė, — tarė 

Mažylis, — permesčiau jus per kelį ir 
gerai įkrėsčiau. 

— Vadinasi, jūsų tėvas nepasitempė 
sausgyslės, o tik palūkėjo, kol dingsim iš 
akių, ir nuėjo toliau? — paklausė Smokas. 
Ji linktelėjo. 

— Ir jūs nuviliojote mus klaidingu keliu? 


Ji vėl linktelėjo, 17 Smokas dar linksmiau 
nusikvatojo. Tai buvo juokas žmogaus, 
atvirai prisipažįstančio, kad yra 
nugalėtas. 


— Kodėl jūs ant manęs nepykstate? — 


apgailestaudama paklausė ji. — Arba... 
neįkrečiate man? 


— Taigi reiktų ir grįžti, — paragino 
Mažylis. — Stovint man šąla kojos. 


Smokas papurtė galvą. 


— Vadinasi, sugaišome keturias valandas. 
Dabar mums reikia eiti šiuo upokšnių 
aštuonias mylias aukštyn. Nuo ten 
Norvegų upokšnis daro ilgą lankstą į 
pietus. Paėjėję tuo lankstu ir pers1-kraustę 
per takoskyrą, atsidursime prie Indėnės 
upokšnio kur nors aukščiau radimo vietos. 
— Jis pažiūrėjo į Džoją. — Gal ir jūs eisite 
su mumis? Aš pažadėjau jūsų tėvui 
pagloboti jus. 


— Aš... — ji abejojo, — eičiau, jei jūs 
neprieštarautumėt. — Ji žiūrėjo jam tiesiai 
į akis, be pašaipos, visai nesijuokdama. — 
Iš tiesų, pone Smokai, jūs privertėte mane 
beveik gailėtis savo poelgio. Bet juk kas 
nors turėjo gelbėti senbuvius? 


— Man atrodo, kad tokios bėgtynės aukso 
ieškoti yra tiesiog sportas. 


— Ir man atrodo, kad judu geri 
sportininkai, — tarė ji ir lengvai atsidususi 
pridėjo: — Kaip gaila, kad jūs ne 
senbuviai. 


Dvi valandas ėjo jie užšalusia Norvegų 
upokšnio vaga, paskui pasuko į pietus 
siauru akmenuotu jo intaku. Vidudienį 


ėmė kopti į pačią takoskyrą. Užpakaly 
buvo matyti ilga aukso ieškotojų virtinė, 
pradėjusi jau trūkinėti. Šen ten iš 
poilsiaviečių ėmė kilti ploni dūmų 
kaspinai. 


Eiti buvo sunku. Jie klampojo iki 
juosmens per sniegą ir dažnai 
stabtelėdavo atsikvėpti. Mažylis pirmas 
pareikalavo postovio. 


— Dyžiame taip dvylika su viršum 
valandų. Pasakysiu tiesiai, visai 
nusivariau. Jūs irgi. Žinoma, galėčiau 
skelbti, kad ir toliau pajėgiu kastis į 
priekį su įniršiu badaujančio indėno, 
čiupusio dantimis žalios lokienos gabalą. 
Bet juk ši vargšė mergina tuoj nuvirs nuo 


kojų, jei ko neužkąs. Štai čia kuriame 
laužą. Kaip manot? 


Taip vikriai, sumaniai ir metodiškai jie 
ėmė suktis laikinoje stovykloje, kad 
Džoja, priekabiai stebėjusi juos, turėjo 
pripažinti, kad nė senbuviai greičiau 
nebūtų susitvarkę. Iš eglišakių ir 
antklodės viršuje buvo padaryta 
priedanga virimui ir poilsiui. Tačiau 
keleiviai prie ugnies tepriėjo tik tada, kai 
iki raudonumo išsitrynė skruostus ir nosis. 


Smokas spjovė į orą, 1r po sekundės 
skimbtelėjo nukritusio ledo gabalėlis. 
Smokas papurtė galvą. 


— Negaliu patikėti, — tarė jis. — Tokio 


speigo nesu dar matęs. 


— Vieną žiemą Kojukuke buvo 
aštuoniasdešimt šeši laipsniai, — atsakė 
Džoja. - Dabar bus apie septyniasdešimt 
ar septyniasdešimt penki. Jaučiu, apšalau 
skruostus. Dega kaip ugny. 


Atšlaitėje ledo nebuvo, todėl į auksui 
plauti dubenį pylė tiek kieto, kristalinio, 
smulkaus kaip cukrus sniego, kol jo 
pakako kavai išsivirti. Smokas kepė 
kiaulieną, šildė džiūvėsius. Mažylis 
ieškojo malkų, kurstė laužą. Džoja padėjo 
dvi lėkštes, porą šaukštų, pastatė du 
puodelius, skardinėlę su druskos ir pipirų 
mišiniu, cukraus skardinę. Ji ir Smokas 
valgė iš vienos lėkštės ir gėrė iš vieno 


puodelio. 


Buvo jau antra valanda po pietų, kai jie 
perkopė takoskyrą ir ėmė leistis prie 
vieno Indėnės upokšnio intako. Žiemos 
pradžioje kažkoks briedžių medžiotojas 
nuokalnėje buvo išmynęs taką. Daug kartų 
einant tomis pat pėdomis, minkštame 
sniege buvo susidarę kauburėlių, kuriuos 
vėliau užklojo sniegas. Jei dabar einant 
koja nepataikydavo ant tokio kauburėlio, 
ji giliai panirdavo į purų sniegą, ir 
paprastai keleivis suklupdavo. Be to, 
medžiotojas bus turėjęs nepaprastai ilgas 
kojas. Džoja, dabar jau norinti, kad jos 
palydovai gautų sklypus, ir būgštaujanti, 
kad tik dėl jos aiškaus nuovargio jie 


kasasi taip lėtai, pareikalavo leisti ją į 
priekį. Siuo kebliu keliu ji ėjo taip greitai 
ir žvaliai, jog Mažylis negalėjo atsigėrėti. 


— Tik pažiūrėk! — sušuko jis. — Štai kur 
mergina! Žiūrėk, kaip blykčioja jos 
mokasinai. Ir jokių aukštų kulniukų, nieko! 
Vaikšto vien Dievo duotomis kojomis. 
Taip, ji būtų puiki lokių medžiotojo 
žmonelė. 


Džoja dėkingai pažvelgė atgal ir 
nusišypsojo. Šypsnys buvo skirtas ir 
Smokui. Smokas pajuto draugiškumą ir 
kartu aiškiai suprato, kiek daug tame 
šypsnyje buvo moteriškos glamonės. 


Priėję Indėnės upokšnį, jie pamatė 1lgą, 


padriką aukso ieškotojų virtinę, kuri 
sunkiai leidosi nuo takoskyros. 


Nuo kranto jie nusileido į upelio vagą. Iki 
dugno įšalęs upokšnis turėjo nuo 
dvidešimt iki trisdešimt pėdų pločio, o 
sąnašinės kilmės krantai — nuo šešių iki 
aštuonių pėdų aukščio. Ledas buvo 
apklotas neliestu sniegu, 1r keleiviai 
suprato, kad prie upokšnio jie atėjo 
aukščiau radimvietės, prie Jūros Liūto 
senbuvių paskutinių sklypų. 


— Saugokitės šaltinių! — įspėjo Džoja 
Smoką, kai tas patraukė pirmas upeliu 
žemyn. — Jei įsmuksit į kurį, kai 
septyniasdešimt laipsnių, kaipmat nušalsit 
kojas. 


Šie būdingi Klondaiko upokšnių šaltiniai 
išlieka net per didžiausius speigus. 
Vanduo, plūsdamas iš krantų, renkasi į 
duburius, šiuos paskui užtraukia ledelis ir 
užkloja sniegas. Todėl, eidamas sausu 
sniegu, gali nejučiomis įlaužti pusės colio 
ledelį 1r iki kelių įsmukti į vandenį. Jei 
per penkias minutes nepakeisi apavo, 
bemat nušalsi kojas. 


Nors buvo trečia valanda po pietų, 
prasidėjo ilgas pilkšvas poliarinis 
sambrėškis. Keliautojai abiejose 
upokšnio pusėse ėmė akimis ieškoti 
pažymėto medžio, rodančio, kur turi būti 
vidurinis paskutinio sklypo stulpas. 
Džoja, guvi 1r smagi, rado pirmoji. Ji 


aplenkė Smoką ir sušuko: 


— Čia kažkas jau buvo! Pažiūrėkite į 
sniegą! Stai toji žymė! Ana ten, ant tos 
eglės! 


Ir staiga iki juostos įsmuko į sniegą. 


— Įkliuvau! — tarė ji sielvartingai. Paskui 
šūktelėjo: — Neikite, pati išsikapstysiu! 


Žingsnis po žingsnio laužydama ploną 
ledą, uždengtą sausu sniegu, ji išsiropštė 
ant tvirtesnio pagrindo. Smokas 
negaišdamas nubėgo prie kranto, kur 
sausi, išsistovėję Žagarai, sunešti 
pavasario srautų į krūmus, rodės, tik ir 
laukė degtuko. Kai Džoja priėjo prie 


Smoko, laužas jau buvo beįsigaunąs. 
— Sėskit! — įsakė jis. 


Ji klusniai atsisėdo į sniegą. Smokas 
nusimetė nuo pečių kuprinę ir patiesė jai 
po kojų antklodę. 


Nuo viršaus pasigirdo aukso ieškotojų, 
ėjusių įkandin, balsai. 


— Tegu Mažylis pastato stulpus, — pasakė 
Džoja. 


— Eik, Mažyli, - tarė Smokas, maudamas 
sustirusius jos mokasinus. — Atmatuok 
tūkstantį žingsnių ir pastatyk du centrinius 
stulpus. Kampinius statysim vėliau. 


Smokas peiliu nupjovė Džojos mokasinų 
raištelius ir diržus. Jie buvo taip suledėję, 
j0g pjaunami girgždėjo ir cypė. 
Indėniškos puskojinės ir storos vilnonės 
kojinės buvo vienas ledas, 1r atrodė, lyg 
pėdos ir blauzdos būtų įmautos į 
geležinius šarvus. 


— Kaip kojos? — paklausė jis 
darbuodamasis. 


— Nejaučiu jų. Negaliu pajudinti pirštų. 
Bet viskas bus gerai. Laužas dega puikiai. 
Žiūrėkit, pats nenušalkit rankų. Kaip 
matau, jūsų pirštai jau užėjo. 


Jis užsimovė pirštines ir ėmė daužyti 
rankas. Kai pirštai atitekėjo, nusimovė 


pirštines ir ėmė traukti, pjauti, plėšti 
sustirusias kojines. Štai pradžioje 
pasirodė vienos, paskui antros kojos balta 
oda, apnuoginta septyniasdešimt laipsnių 
speigui. 

Paskui Smokas įnirtingai pradėjo trinti 
jos kojas sniegu. Galų gale Džoja ėmė 


rangytis, atsilošė, pajudino pirštus ir 
džiaugdamasi pasiskundė, kad skauda. 


Smoko padedama, ji prisitraukė prie 
ugnies. Jis pasodino ją ant antklodės 
kojomis į gaivinančią ugnį. 

— O dabar patrinkit kojas pati, — tarė jis. 


Ji jau be jokios baimės galėjo nusimauti 


pirštines ir trinti kojas, žiūrėdama kaip 
prityrusi keliautoja, kad ugnis šildytų jas 
pamažėle. Dabar Smokas ėmėsi savo 
rankų. Sniegas netirpo, net nedrėko. 
Lengvi jo kristalai buvo panašūs į smėlio 
grūdelius. Palengvėle į sustirusias 
geliančias Smoko rankas dygčiodamas 
grįžo kraujas. Tada jis pakurstė laužą, 
nuėmė nuo Džojos nugaros kuprinę ir 
ištraukė iš ten atsarginę avalynę. 


Mažylis grįžo upokšnio vaga ir išlipo pas 
juos į krantą. 


— Atmatavau lygiai tūkstantį pėdų, — 
pareiškė jis. — Dvidešimt septintas ir 
dvidešimt aštuntas numeris. Kai stačiau 
aukštutinį stulpą prie dvidešimt septintojo 


numerio, pirmasis žmogus iš to būrio, 
kuris ėjo įkandin mūsų, sustabdė mane ir 
pasakė, kad aš neturįs teisės į dvidešimt 
aštuntąjį. Bet aš jam atsakiau... 


— Gerai, — sušuko Džoja, — ką jūs jam 
atsakėt? 


— Aš atsakiau jam tiesiai, kad jei jis tuoj 
pat nepasitrauks lygiai už penkių šimtų 
pėdų, apšalusią jo nosį bemat paversiu 
vaisiniais ledais. Jis nuėjo, ir aš 
pastačiau du centrinius stulpus dviejuose 
sąžiningiausiai atmatuotuose penkių šimtų 
pėdų pločio sklypuose. Jis įbedė savo 
stulpą toliau. Manau, kad Indėnės 
upokšnis dabar jau išsidalintas nuo 
versmių iki žiočių. Mūsų reikalai 


sutvarkyti. Dabar jau tamsu, todėl 
kampinius stulpus sukišim rytoj. 


Rytą pabudę, jie pamatė, kad oras 
pasikeitęs. Buvo taip atšilę, jog Smokas 
su Mažyliu, nelįsdami iš po bendrų 
antklodžių, pajuto, kad šaltis nukritęs iki 
dvidešimt laipsnių. Didysis speigas 
baigėsi. Antklodes dengė šešių colių 
storio šerkšnas. 


— Labą rytą! Kaip jūsų kojos? — per 
užgesusią laužavietę kreipėsi Smokas į 
sėdinčią savo miegmaišyje ir purtančią 
nuo savęs sniegą Džoją Gastel. 


Mažylis sukūrė laužą, atnešė iš upės ledo, 
Smokas gamino pusryčius. Baigiant 


valgyti visai prašvito. 


— Smokai, eik ir pastatyk kampinius 
stulpus, — tarė Mažylis. — Ten, kur kirtau 
ledą kavai, mačiau smėlio. Ištirpinęs 
sniegą, išplausiu dubenį smėlio 
pabandymui. 


Paėmęs kirvį, Smokas patraukė stulpų 
statyti. Eidamas nuo centrinio stulpo 
numeris dvidešimt septyni, jis stačiu 
kampu pasuko siauru slėniu į jo pakraštį. 
Žengė susikaupęs, beveik automatiškai, 
nes jo galva buvo pilna praėjusio vakaro 
įspūdžių. Jam rodėsi, kad jis kažkokiu 
būdu užvaldė ne tik tas švelnių formų, 
tvirtų raumenų pėdas, kurias vakar trynė 
sniegu, bet ir visas pasaulio moteris. Jį 


užliejo neaiškus, bet svaigus valdžios 
jausmas. Jam rodėsi, kad jis čia pat gali 
prieiti prie Džojos Gastel, paimti ją už 
rankos 1r pasakyti: „Einam“. 


Ir staiga jis padarė atradimą, kuris 
privertė jį pamiršti savo valdžią baltoms 
moters kojytėms. Kampinio stulpo slėnio 
pakraštyje jis nepastatė, nes išėjo ne į 
slėnio pakraštį, o prie kažkokio kito 
upokšnio. Jis apmetė akimis skurdų 
gluosnį ir didelę, išlakią eglę ir paskui 
grįžo prie upokšnio, kur stovėjo centriniai 
stulpai. Eidamas pasagos pavidalo 
upokšnio vaga, įsitikino, kad abu 
upokšniai 1š tiesų tai vienas ir tas pats 
upokšnis. Paskui jis porą kartų 


perklampojo sniegu slėnį nuo vieno 
pakraščio iki kito — nuo sklypo numeris 
dvidešimt septyni žemutinio stulpo prie 
sklypo numeris dvidešimt aštuoni 
aukštutinio stulpo ir atgal — ir įsitikino, 
kad aukštutinis pastarojo sklypo kraštas 
yra žemiau už žemutinį pirmojo sklypo 
kraštą, Vakar pilkšvoje prietemoje 
Mažylis du sklypus užėmė pasagos 
pavidalo vingyje! 


Smokas parkiūtino į mažąją stovyklą. 
Mažylis buvo bebaigiąs plauti smėlį 1r net 
striktelėjo iš džiaugsmo, pamatęs Smoką. 


— Mums labai nuskilo! — riktelėjo jis, 
tiesdamas dubenį. —- Ziūrėk! Kokia 
gausybė aukso! Ir visai paviršiuje! Bus už 


kokius du šimtus dolerių. Nesu dar matęs 
tokio riebaus kąsnio! 


Smokas abejingai pažiūrėjo į aukso smėlį, 
prisipylė prie laužo kavos ir atsisėdo. 
Džoja pajuto kažką negera ir susirūpinusi 
pažvelgė į Smoką. Mažylis įs1žeidė dėl 
draugo abejingumo. 

— Ko nešokinėji 1š džiaugsmo? — paklausė 
jis. — Juk, šiaip ar taip, mes radom 
didžiulį lobį, jei ir suki nosį nuo dviejų 
šimtų dolerių aukso dubens. 


Prieš atsakydamas, Smokas gurkštelėjo 
kavos. 


— Mažyli, ar žinai, kad mūsų sklypai 


panašūs į Panamos kanalą? 
— Nesuprantu. 


— Rytinis Panamos kanalo galas yra labiau 
į vakarus negu vakarinis. 


— Nesuprantu šitų juokų. Sakyk. 


— Trumpai tariant, Mažyli, abu sklypus tu 
užėmei didelės pasagos pavidalo vingyje. 


Mažylis padėjo dubenį su auksu ant 
sniego ir atsistojo. 


— Na! - šūktelėjo jis. 


— Dvidešimt aštuntojo numerio aukštutinis 


stulpas yra dešimt pėdų žemiau už 
dvidešimt septintojo numerio žemutinį 
stulpą. 


— Tu nori pasakyti, kad mes nieko 
negausim? 


— Net dešimt pėdų mažiau negu nieko. 


Mažylis nulipo į upės vagą. Po penkių 
minučių jis grįžo. Atsakydamas į 
klausiamą Džojos žvilgsnį, linktelėjo 
galvą. Paskui tylėdamas priėjo prie 
nuvirtusio medžio, atsisėdo ant jo ir įbedė 
akis į sniegą po savo mokasinais. 


— Galim krautis daiktus 1r grįžti 1 Dosoną, 
— tarė Smokas ir ėmė lankstyti antklodes. 


— Kaip gaila, Smokai, — tarė Džoja. — Tai 
aš čia dėl visko kalta. 


— Visai ne. Gyvenime visko būna! — 
atsakė jis. 


— Bet juk aš dėl visko kalta, — atkakliai 
kartojo ji. —- Tėvas man užėmė sklypą 
žemiau radimvietės. Aš jį atiduodu jums. 
Smokas papurtė galvą. 

— Mažyli! —- meldė ji. 

Mažylis irgi pakratė galvą ir ėmė juoktis. 


Tai buvo beprotiškas juokas; kikenimas ir 
prunkštimas virsdavo šaižiu kvatojimų. 


— Tai ne isterija, — paaiškino jis. — Man 
kartais būna nepaprastai linksma. Toks 
linksmumo priepuolis užėjo ir dabar. 


Jo žvilgsnis užkliuvo už dubens su auksu. 
Jis priėjo ir spyrė dubenį koja, 
išblaškydamas auksą aplink. 


— Tai ne mūsų auksas, — tarė jis. — Jis to 
dykaduonio, kurį vakar nuvijau už penkių 
šimtų pėdų. O man priklauso keturių šimtų 
devyniasdešimt pėdų sklypas... jo 

sklypas. Einam, Smokai. Traukiam į 
Dosoną. Beje, jei nori mane užmušti, nė 
piršto nepajudinsiu tau sukliudyti. 


IV, MAŽYLIO SAPNAI 


— Keista, kad tu niekad neloši, — vieną 
vakarą tarė Mažylis Smokui „Elnio 
Rage“. — Ar lošimo stalas tavęs 
netraukia? 


— Traukia, — atsakė Smokas. — Bet aš turiu 
galvoje statistiką, o mėgstu tiktai išlošti. 


Aplink juos didelėje baro salėje ūžė, 
triukšmavo, klegėjo: prie dvylikos lošimo 
stalų kailiniuoti, mokasinais apsiavę 
žmonės bandė savo laimę. Plačiu rankos 
mostu Smokas parodė juos. 


— Pasižiūrėk, — tarė Smokas. — Juk 


paprastas matematinis skaičiavimas rodo, 
kad visi jie šįvakar praloš daugiau negu 
išloš. Daugelis iš jų jau dabar baigia 
prasilošti. 


— Skaičiuoti tu moki gerai, — pagarbiai 
sumurmėjo Mažylis. — Ir, be abejo, tavo 
teisybė. Bet būna ir kitaip. Žmonėms 
kartais tiesiog sekasi. Būna ir taip, kad 
visi lošėjai išlošia. Kalbu taip, nes pats 
esu lošęs ir mačiau, kaip paima banką. 
Reikia tik nutykoti laimę, o tada jau leisk 
iš peties. 


— Klausant tavęs, atrodo taip paprasta, — 
tarė Smokas, — jog nesuprantu, kodėl 
žmonės pralošinėja. 


— Deja, — samprotavo Mažylis, — daugelis 
lošėjų nejaučia, kad jiems iš tikrųjų 
sekasi. Ir man ne sykį taip buvo. 
Kiekvieną kartą reikia pasitikrinti prie 
stalo. 


Smokas papurtė galvą. 
— Čia taip pat statistika, Mažyli. Daugelis 
lošėjų dažnai klysta manydami, kad jiems 


sekasi. 


— Bet argi tu niekad nesi pajutęs, kad 
reikia tik pastatyti — 1r būtinai 1šloš1? 


Smokas ėmė juoktis. 


— Per daug mane gąsdina pralošimų 


statistika. Bet štai kas, Mažyli. Aš tuoj 
pastatysiu ant kortos dolerį. Ir pažiūrėsim, 
ar jis atneš mums ko išgerti. 


Smokas jau yrėsi prie stalo, kur lošė 
faraoną, kai Mažylis čiupo jį už rankos. 


— Laikykis! Jaučia mano širdis, kad 
šiandien pasiseks. Statyk šitą dolerį ant 


ruletės. 


Jie nuėjo prie pat baro stovinčio ruletės 
stalo. 


— Lauk, kol pasakysiu, — patarė Mažylis. 


— Ant kurio numerio? — paklausė Smokas. 


— Ant kurio nori. Bet statyk tada, kai 
pasakysiu. Manau, nepradėsi manęs 
įtikinėti, kad prie šito stalo mes daugiau 
turim šansų, — tarė Smokas. 


— Lygiai tiek pat, kiek ir kiekvienas jų 
turi. 


— Bet ne tiek, kiek jų turi krupjė. 
— Palauk! — kibo Mažylis. — Na, statyk! 


Krupjė jau buvo lygiu kraštu paleidęs 
dramblio kaulo rutuliuką ant besisukančio 
disko su skaitmenimis. Smokas, 
stovėdamas kitų užpakalyje, ištiesė 
viršum vieno lošėjo galvos ranką ir 
netaikydamas metė savo dolerį. Moneta 


čiūžtelėjo lygiu žaliu audeklu 1r sustojo 
prie pat 34 numerio. 


Rutuliukas taip pat sustojo, ir krupjė 
pranešė: 


— Išlošė trisdešimt ketvirtas. 


Jis sužėrė pinigus, o šalia Smoko dolerio 
sudėjo trisdešimt keturis dolerius. 
Smokas pasiėmė laimikį, ir Mažylis 
patapšnojo jam per petį. 


— Dabar matai, kad tikrai yra laimė, 
Smokai! Mano širdis jautė. Žodžiais šito 
nenupasakosi, bet žinojau, kad tu išloši. 
Jeigu tavo doleris būtų nukritęs ir prie 
kurio nors kito numerio, vis tiek būtum 


išlošęs. Jei tik nuojauta tikra — visuomet 
sekasi. 


— Ojei būtų išėjęs dvigubas nulis? — 
paklausė Smokas, braudamasis su 
Mažyliu prie baro. 


— Tuomet ir tavo doleris būtų nukritęs 
prie dvigubo nulio, — atsakė Mažylis. — 
Nuo laimės nepabėgsi. Nuojauta yra 
nuojauta. Todėl einam atgal prie lošimo 
stalo. Šiandien man laiminga diena; tau 
daviau laimėti, dabar dar pats noriu 
išlošti. 


— Ar turi kokią sistemą? — paklausė 
Smokas po dešimties minučių, kai jo 
bendras jau buvo prakišęs šimtą dolerių. 


Mažylis piktai krestelėjo galvą ir padėjo 
žetonus prie 3, 11, 17, o paskutinį numetė 
ant „žalio“. 


— Visas pragaras prikimštas lošėjų, 
lošusių pagal sistemas, — sušuko jis, kai 
krupjė nubraukė nuo stalo visus jo 


statymus. 


Smokas, pradžioje šiaip sau stebėjęs 
lošimą, staiga visas pasikeitė. Pats 
nelošdamas, jis kuo įdėmiausiai ėmė sekti 
besisukantį ratą, statymus ir išlošimus. Jį 
taip patraukė lošimas, kad Mažylis, 
nusprendęs, jog lošti užteks, vos nutempė 
jį nuo stalo. 


Krupjė grąžino Mažyliui užstatytą aukso 


smėlio maišelį su rašteliu: ,„Nupilti už 
350 dolerių“. 


Mažylis nunešė maišelį su rašteliu į kitą 
salės kampą ir įteikė svėrėjui, sėdinčiam 
prie didelių aukso svarstyklių. Iš jo buvo 
atsverta trys šimtai penkiasdešimt dolerių 
aukso ir supilta į šeimininko skrynią. 


— Šį sykį tavo nuojauta patvirtino 
statistikos teisingumą, — šaipėsi Smokas. 


— Aš negalėjau nelošti. Kaipgi būčiau 
patikrinęs savo nuojautą? — atšovė 
Mažylis. 


— Teisybė, truputį įsileidau į azartą, bet 
tik norėdamas tau parodyti, kad vis dėlto 


būna valandėlių, kai tikrai ima sektis. 


= Neliūsk, Mažyli, — nusijuokė Smokas. — 
Stai aš dabar 1š tikro aptikau laimę. 


Mažylio akys sublizgo, ir jis šūktelėjo: 
— Tai ko delsi? Statyk! 


— Mano nuojauta kitokia. Man dingtelėjo į 
galvą, kad aš galiu parengti sistemą, kuri 
apvers aukštyn kojomis visą šitą 
krautuvėlę. 


— Sistema! atsiduso Mažylis, su 
didžiausia užuojauta žvelgdamas į draugą. 
— Smokai, paklausyk bičiulio ir siųsk po 
velnių tas sistemas. Sistema — tai 


pralošimas. Sistemos nesuderinamos su 
nuojauta. 


— Dėl to jos man ir patinka, — atsakė 
Smokas. — Sistema — tai statistika. Jei 
sistema teisinga, niekuomet nepraloši. Čia 
ir yra skirtumas tarp sistemos ir 
nuojautos. Niekada nežinai, kada nuojauta 
tave klaidina. 


— Mačiau daug sistemų, kurios kaip tik 
suklaidino, bet nė vienos, su kuria kas 
būtų išlošęs. — Mažylis nutilo ir atsiduso. 
— Žinai, Smokai, jei tu kraustais iš proto 
su sistema, geriau tau čia nesirodyti 1r 
leistis vėl į kelionę. 


Kelias savaites abu bičiuliai pykosi. 


Smokas visą laiką tūnojo „Elnio Rage“, 
stebėdamas ruletę, o Mažylis reikalavo 

kuo greičiau traukti į kelią. Kai Mažylis 
ėmė kalbėti apie dviejų šimtų mylių žygį 
Jukonu žemyn, Smokas griežtai atsisakė. 


— Klausyk, Mažyli, — tarė jis. — Aš 
nesutinku. Tokia išvyka truks apieį dešimt 
dienų, o per tą laiką manau parengti ir 
paleisti į darbą savo sistemą. Tad kuriam 
galui man bastytis po kraštą? 


— Smokai, man labai dėl tavęs neramu, — 
atsakė Mažylis. — Tu kraustais iš proto. 
Aš mielai tave tempsiu nors ir į patį 
pragarą ar į šiaurės ašigalį, kad tik 
atitraukčiau nuo ruletės. 


— Nesikrimsk, Mažyli. Tu užmiršti, kad aš 
suaugęs vyras, seniai valgau mėsą. Jei 
reikės tau ką tempti, tai tik aukso smėlį, 
kurį išlošiu su savo sistema, 0 tuomet be 
roginių Šunų neišsiversi. 


Mažylis tik sudejavo. 


— Tu nemėgink lošti, - toliau kalbėjo 
Smokas. — Viskas, ką išlošiu, — pusiau, 
tačiau dabar reikia visų mūsų pinigų. 
Mano sistema dar nauja, todėl gali būti, 
kad pradžioje ne sykį pramausiu pro šalį. 


Pagaliau, po daugelio valandų 1r dienų, 
praleistų stebint ruletę, atėjo vakaras, kai 
Smokas paskelbė, kad jis pasirengęs. 
Mažylis, niūrus ir nusiminęs, tarsi būtų 


laidotuvėse, palydėjo draugą į „Elnio 
Ragą“. Smokas prisipirko žetonų ir 
įsitaisė gale stalo, prie pat krupjė. Daug 
kartų rutuliukas riedėjo aplink, lošėjai 
išlošdavo ir pralaimėdavo, o Smokas vis 
nepradėjo. Mažylis spirgėjo iš 
nekantrumo. 


— Statyk gi, statyk! — ragino jis. — Baik 
šitas laidotuves. Ko delsi? Kinkos virpa? 


Smokas kratė galvą 1r laukė. Buvo sulošta 
dar tuzinas partijų, kai Smokas staiga ėmė 
ir pastatė dešimt vieno dolerio vertės 
žetonų prie 26. Numeris laimėjo, ir 
Smokui buvo sumokėta trys šimtai 
penkiasdešimt dolerių. Paskui, praleidęs 
dar tuziną, dvi, tris dešimtis lošimų, 


Smokas vėl padėjo dešimt dolerių prie 32 
numerio. Jis vėl išlošė tris šimtus 
penkiasdešimt dolerių. 


— Tavo laimė atėjo! - sušvokštė Mažylis į 
ausį Smokui. — Tvok toliau, negaišuok! 


Pusę valandos Smokas nepajudėjo. 
Paskui jis vėl pastatė dešimt dolerių prie 
34 numerio ir išlošė. 

— Laimė! — sušnibždėjo Mažylis. 

Nė kiek! — pašnibždomis atsakė Smokas. 


— Tai mano sistema. O juk nekvaila 
sistema, tiesa? 


— Niekus šneki! — prieštaravo Mažylis. — 


Laimė ateina nežinomais keliais. Gali 
manyti, kad tai sistema, bet taip nėra. 
Sistemos iš viso negali būti. Cia laimė, ir 
tiek. 


Dabar Smokas ėmė lošti kitaip. Jis statė 
dažniau, bet atskirais Žetonais; ir 
išmėtydavo juos ties įvairiais numeriais. 
Dabar jis daugiau pralošdavo, negu 
išlošdavo. 


— Pakaks, — tarė Mažylis. — Čiupk pinigus 
ir drožk. Per tris kartus išlupai apie 
tūkstantį. Reikia ir saiką turėti. 


Tą akimirką rutuliukas pradėjo riedėti, 1r 
Smokas pastatė dešimt žetonų ties 26. 
Rutuliukas sustojo prie 26, ir krupjė vėl 


išmokėjo Smokui tris šimtus 
penkiasdešimt dolerių. 


— Jeigu tau sekasi, — patarė Mažylis, — 
čiupk laimę už uodegos ir statyk iš sykio 
dvidešimt penkis dolerius. 


Praėjo ketvirtis valandos; per tą laiką 
Smokas išlošinėjo ir pralošinėjo 
nedideles sumas. O paskui jis taip pat 
staiga kaip 1r per ankstesnius 
stambiuosius išlošimus pastatė dvidešimt 
penkis dolerius prie dviejų nulių, ir 
krupjė išmokėjo jam aštuonis šimtus 
septyniasdešimt penkis dolerius. 


— Smokai, pažadink mane, aš sapnuoju, — 
sumykė Mažylis. 


Smokas šyptelėjo, atsivertė užrašų 
knygutę ir pradėjo skaičiuoti. Šitą knygutę 
jis tolydžio traukdavo iš kišenės ir 
kartkartėmis užsirašydavo joje skaičius. 


Aplink stalą prisirinko daug žmonių. Kai 
kas ėmė statyti prie tų pačių numerių kaip 
Smokas. Tada jis pakeitė savo lošimą. 
Dešimt kartų paeiliui jis statė prie 18 1r 
vis pralošė. Dabar net atkakliausi sekėjai 
paliko jį. Tada jis pastatė prie kito 
numerio ir išlošė tris šimtus 
penkiasdešimt dolerių. Lošėjai bematant 
vėl susigrūdo apie jį ir vėl išsiskirstė, 
keletą sykių jam pralošus. 


— Liaukis gi, Smokai! — ūdijo Mažylis. — 
Kiekviena laimė turi pabaigą, ir tavoji jau 


baigėsi. Šiandien tu nebeišloši. 
— Dar sykį — ir šventa! — atsakė Smokas. 


Kelias minutes su nevienoda sėkme jis 
statė žetonus prie įvairių numerių, O 
paskui prie dvigubo nulio metė dvidešimt 
penkis dolerius. 


— Suskaičiuokim - tarė jis krupjė, išlošęs 
ir šį kartą. 

— Gali nerodyti man savo sąskaitos! — tarė 
Mažylis Smokui, einant prie svarstyklių. — 


Aš pats skaičiavau. Išlošei kokius tris 
tūkstančius šešis šimtus dolerių. Ar ne? 


— Lygiai tris tūkstančius šešis šimtus 


šešiasdešimt, — atsakė Smokas. — O dabar 
nešk smėlį namo. Juk toks buvo mūsų 
susitarimas. 


— Negundyk savo laimės! — graudeno kitą 
vakarą Mažylis Smoką, matydamas, kaip 
tas rengiasi į „Elnio Ragą“. — Tau labai 
pasisekė, bet tavo laimė jau baigėsi. Jei 
dar ten grįši, praloši visą savo laimikį. 


— Neūžk tu man čia ausų apie laimę! Tai 
ne laimė, tai statistika, sistema. Aš 
negaliu pralošti. 


— Po velnių sistemą! Jokių sistemų nėra. 
Aš sykį išlošiau septyniolika kartų 
pagrečiui. Ar turėjau sistemą? Jokios. Tai 
buvo paprasčiausia laimė kvailė! Bet 


užėjo man tada kinkų drebulys, ir po 
trečio laimikio lioviausi. Jei būčiau toliau 
lošęs, su savo dviem doleriais būčiau 
pelnęs trisdešimt tūkstančių su viršum. 


— Šiaip ar taip, o aš turiu sistemą. — Na 
kaip tu tai įrodysi? 


— Aš tau jau įrodžiau. Einam, įrodysiu dar 
kartą. 


Kai jie įėjo į „Elnio Ragą“, visi sužiuro į 
Smoką. Lošėjai praleido jį prie stalo, ir 
jis vėl atsisėdo į savo vietą, greta krupjė. 


Tą vakarą jis lošė visai kitaip. Per 
pusantros valandos statė tik keturis kartus, 
bet kiekvieną sykį po dvidešimt penkis 


dolerius, ir vis išlošdavo. Jis uždirbo 
pusketvirto tūkstančio dolerių, ir Mažylis 
vėl parnešė į trobelę aukso smėlį. 


— O dabar laikas liautis, — tarė Mažylis, 
sėdėdamas ant gulto krašto ir audamasis 
mokasinus. — Išlošei septynis tūkstančius. 
Tik paskutinis kvailys galėtų toliau 
gundyti savo laimę. 


— O man atrodo, kad tik beprotis galėtų 
nustoti lošęs tada, kai jis turi tokią 
sistemą Kaip manoji. 


— Tu vyras protingas, Smokai. Esi 
mokęsis koledže. Per vieną minutę 
supranti daugiau, negu aš galėčiau išmokti 
per keturiasdešimt tūkstančių metų. Bet tu 


vis tiek klysti manydamas, kad tavo 
sėkmė pareina nuo sistemos. Savo 
amžiuje taip pat esu nemažai matęs ir 
girdėjęs, bet pasakysiu tau atvirai, kaip 
draugui: nėra tokios sistemos, su kuria 
galėtum išlošti. 


— Bet juk aš tau įrodžiau ir ne sykį dar 
įrodysiu. 

— Ne, Smokai. Visa tai tik sapnas. Aš 
miegu, tuoj pabusiu, užkursiu ugnį ir 
išvirsiu pusryčius. 

— Štai, mano netikintis drauge, aukso 


smėlis, kurį aš išlošiau. Pakilok! 


Tai sakydamas, Smokas sviedė draugui 


ant kelių driblų aukso maišą. Maišas 
svėrė trisdešimt penkis svarus, 1r Mažylis 
gerai pajuto jo svorį. 


— Tai tikrovė, o ne sapnas, — atkakliai 
kalė Smokas. 


— Jau ir nebežinau! Savo amžiuje daug esu 
sapnavęs aiškių sapnų. Sapne, žinoma, 
viskas įmanoma. Bet tikrovėje sistemos 
nepadeda. Teisybė, koledže nesu mokęsis, 
bet vis dėlto visai pagrįstai galiu sakyti, 
kad tavo neįtikima sėkmė — tik sapnas. 


— Tai Hamiltono „ekonomijos dėsnis“, — 
nusijuokė Smokas. 


— Nieko nesu girdėjęs apie tokį žŽmogėną, 


bet, matyt, jo tiesa. Aš sapnuoju, Smokai, 
o tu lendi prie manęs su savo sistema. Jei 
myli mane, jei tikrai myli, šūktelk: 
„Mažyli! Pabusk!“ Aš pabusiu ir išvirsiu 
pusryčius. 


Trečią vakarą pradėjus Smokui lošti, 
krupjė iš pastatytos sumos grąžino jam 
penkiolika dolerių. 


— Statyti galima tik dešimt dolerių, — tarė 
jis. — Statomoji suma pamažinta. 


— Pabūgo, — prunkštelėjo Mažylis. 
— Kam nepatinka, gali nelošti, — atšovė 


krupjė. — Atvirai kalbant, man būtų labai 
malonu, jei jūsų draugas prie mano stalo 


neloštų. 


— Ar tik negąsdina jo sistema, a? — 
šaipėsi Mažylis, kai Smokas išlošė tris 
šimtus penkiasdešimt dolerių. 

— Sistema aš netikiu. Lošiant rulete, jokių 
sistemų nėra ir būti negali. Bet kartais 
pasitaiko, kad žmogui pradeda sektis, ir 
aš turiu griebtis priemonių, norėdamas 
apsaugoti banką. 


— Kinkos dreba! 


— Ruletė toks pat biznis, drauguži, kaip ir 
bet kuris kitas. Mes ne labdariai. 


Lygiai taip pat Smokui sekėsi ir kitais 


vakarais. Jis nuolat keitė lošimo būdus. 
Stebėtojai, susigrūdę apie stalą, 
užsirašinėjo sumas ir numerius, ant kurių 
statė Smokas, veltui stengdamiesi įspėti 
jo sistemą. Pasikamavę ir padejavę, kad 
negali susekti tos sistemos, jie galų gale 
nusprendė, kad Smokui tiesiog sekasi. 
Teisybė, taip sekasi, kaip niekam dar 
nebuvo sekęsi. 


Visus glumino tai, kad kiekvieną kartą 
Smokas lošė vis kitaip. Kartais ištisą 
valandą jis nieko nestatydavo, tik 
sėdėdavo įknibęs į savo užrašų knygutę ir 
kažką ilgai skaičiuodavo. Bet būdavo ir 
taip, kad jis per kokias penkias ar dešimt 
minučių be pertraukos statydavo 


didžiausią sumą ir susižerdavo į kišenę 
per tūkstantį dolerių. O kartais jo taktika 
būdavo tiesiog pabirai išdėlioti žetonus 
prie įvairių numerių. Taip trukdavo nuo 
dešimt iki trisdešimt minučių, ir staiga, 
kai rutuliukas baigdavo bėgti paskutinius 
ratus, Smokas iš karto dėdavo didžiausią 
sumą ant eilės, ant spalvos, ant numerio ir 
išlošdavo visus tris. Kartą, norėdamas 
galutinai supainioti tuos, kurie norėjo 
suuosti jo lošimo paslaptį, jis 
keturiasdešimt kartų pralošinėjo po 
dešimt dolerių. Tačiau, šiaip ar taip, 
Mažyliui kas vakarą tekdavo tempti namo 
po pusketvirto tūkstančio dolerių. 


— Ir vis dėlto jokių sistemų nėra, — kartojo 


sykį Mažylis Smokui per įprastas 
vakarines diskusijas rengiantis gulti. — Aš 
akių nenuleidžiu nuo tavo lošimo, bet 
nematau, kad du kartus statytum lygiai taip 
pat. Kai nori išlošti, statai prie laimingo 
numerio, o kai nenori — tyčia praloši. 


— Tau, Mažyli, nė į galvą neateina, kad čia 
tikra teisybė. Kartais turiu sąmoningai 
pralošinėti. Bet ir tai įeina į mano 
sistemą. 

— Po velnių sistemą! Kalbėjausi su visais 
miesto lošėjais, ir visi jie tvirtina, kad 
negali būti jokios sistemos. 


— Bet kiekvieną vakarą aš rodau jiems, 
kad sistema yra. 


— Klausyk, Smokai, — tarė Mažylis, 
rengdamasis užpūsti žvakę. — Aš, matyt, 1š 
tiesų nesavas. Tu tikriausiai manai, kad 
čia žvakė. Tai ne žvakė. Netiesa, kad čia 
esu aš. Aš dabar kur nors kelionėje, guliu 
aukštielninkas, prasižiojęs 1r visa tai 
sapnuoju. Ir tu nesi tu, ir žvakė nėra 
žvakė. 


— Keista, Mažyli, kad mudu abu 
sapnuojam tokius pat sapnus, — atsakė 
Smokas. 


— Visai ne. Aš ir tave sapnuoju. Tavęs 
nėra, man tik prisisapnavo, kad tu su 
manim kalbi. Aš sapnuoju, kad daug su 
kuo kalbuosi. Tačiau noriu pasakyti tau tik 
vieną dalyką. Atrodo, baigiu kraustytis iš 


proto. Jei šitas sapnas dar kiek nusitęs, aš 
pasiusiu, imsiu kandžiotis, staugti. 


Šeštą vakarą didžiausia suma „Elnio 
Rage“ buvo numušta iki penkių dolerių. 


— Didelio čia daikto, - tarė Smokas 
krupjė. — Aš vis vien išlošiu tris 
tūkstančius penkis šimtus dolerių, tik jūs 
priversite mane ilgiau lošti. Man reiks 
dvigubai daugiau kartų statyti. 


— Kodėl nelošiate prie kurio kito stalo? — 
apmaudžiai paklausė krupjė. 


— Todėl, kad jūsų stalas man patinka! — 
Smokas pažvelgė į netoliese ūžiančią 
krosnį. — Be to, čia neužpučia, šilta ir 


patogu. 


Devintą vakarą Mažylio, parnešusio 
aukso smėlio maišą, vos neištiko 
priepuolis. 


— Nebegaliu, Smokai. Visai nebegaliu, — 
pradėjo jis, - Užteks. Matau, kad iš tikro 
nesapnuoju. Sistemų apskritai nėra, bet tu 
vis tiek turi sistemą. Nėra jokios trigubos 
taisyklės. Kalendorius suiro. Pasaulis 
apsivertė. Neliko jokių gamtos dėsnių. 
Daugybos lentelė nuvažiavo velniop. Du 
yra aštuoni, devyni — vienuolika. O dukart 
du lygu aštuoniems šimtams 
keturiasdešimt šešiems su... su puse. 
Viskas yra niekas, o niekas — viskas, 
dukart du lygu koldkremui, plaktai 


grietinėlei 17 kolenkoriniams arkliams. Tu 
išradai sistemą, ir dabar pasaulyje yra tai, 
ko niekada nebuvo. Saulė teka vakaruose, 
mėnuo pavirto į monetą, žvaigždės -tai 
mėsos konservai, skorbutas — Dievo 
palaima, mirusieji keliasi, uolos skraido, 
vanduo — dujos, aš — ne aš, tu— ne tu, 0 
kas nors kitas, ir, galimas daiktas, mudu 
dvynukai, jei tik nesame pakepintos vario 
sulfate bulvės. Pažadink mane! Kad ir kas 
tu būtum, pažadink mane! 


Kitą rytą į jų trobelę įėjo svečias. Smokas 
pažino jį. Tai Harvis Moranas, visų 
lošimo stalų savininkas „Tivolyje“. Kai 
jis ėmė kalbėti apie reikalą, storame 
gergždžiančiame jo balse atsirado 


nuolankaus prašymo gaidelių. 


— Taigi toks reikalas, Smokai. Jūs mus 
visus sugluminote, — pradėjo jis. — Atėjau 
čia savo vardu ir kitų devynių savininkų, 
laikančių salūnuose lošimo stalus, 
įgaliotas. Mes niekaip nesusigaudome. 
Žinome, kad lošiant rulete negali būti 
jokių sistemų. Taip vograuja ir žinovai 
matematikai koledžuose. Ruletė pati 
savaime esanti sistema, viena ir 
vienintelė tokios rūšies sistema, ir visos 
kitos sistemos prieš ją bejėgės, kitaip 
aritmetiką reiktų kišti į bepročių namus. 


Mažylis energingai ėmė kinkuoti galvą. 


— Jei sistema gali įveikti sistemą, 


vadinasi, jokios sistemos nėra, — toliau 
kalbėjo ruletės savininkas. — O tuomet 
viskas įmanoma — vienas ir tas pats 
daiktas gali tuo pačiu metu būti dviejose 
skirtingose vietose, arba du daiktai vienu 
kartu atsidurti toje pačioje vietoje, kur 
telpa tik vienas jų. 


— Juk jūs matėt mano lošimą, — atsainiai 
tarė Smokas. — Jei sistemos nėra, o man 
tik sekas1, jums nėra ko būgštauti. 


— Tas ir yra. Mes negalim nebūgštauti. Jūs 
lošiate pagal kažkokią sistemą, o jokios 
sistemos būti negali. Sekiau jus penkis 
vakarus pagrečiui ir galėjau tik pastebėti, 
kad turite kažkokius mėgstamus numerius. 
Tai štai mes — dešimties lošimo salių 


savininkai — susirinkome ir nusprendėme 
kreiptis į jus su draugišku pasiūlymu. 
Pastatysime ruletę galiniame „Elnio 
Rago“ kambaryje, sudėsime ten banką, ir 
aplošinėkite mus kiek patinka. Bus 
visiškai ramu, grynai privačiai. Jūs, dar 
Mažylis ir mes. Ką pasakysite? 


— Padarysim kiek kitaip, — atsakė Smokas. 
— Jūs, be abejo, norite stebėti mano 
lošimą. Šįvakar aš lošiu „Elnio Rago“ 
bare. Ten žiūrėkite į mane kiek tik lenda. 


Kai Smokas tą vakarą atsisėdo prie stalo 
įprastoje vietoje, krupjė nutraukė lošimą. 


— Lošimas baigtas, — tarė jis. — Toks 
šeimininko įsakymas. 


Bet susirinkę lošimo stalų savininkai 
nenorėjo su tuo sutikti. 


Per kelias minutes jie surinko po tūkstantį 
dolerių nuo žmogaus ir vėl pradėjo 
lošimą. 

— Aploškite mus, — tarė Harvis Moranas 


Smokui, kai krupjė paleido rutuliuką 
aplink. 


Leisite statyti po dvidešimt penkis 
dolerius? 


Gerai, leidžiam. 


Smokas 1š karto pastatė dvidešimt penkis 
žetonus prie dviejų nulių ir išlošė. 


Moranas nusibraukė nuo kaktos prakaitą. 


— Tęskite, — tarė jis. - Mūsų bankas 
dešimt tūkstančių. 


Po pusantros valandos visi dešimt 
tūkstančių perėjo Smokui. 


— Bankas tuščias, — tarė krupjė. 
— Na ką, pakaks? — paklausė Smokas. 


Lošimo stalų savininkai susižvalgė. Juos 
apėmė baiminga pagarba. Šie įsipenėję 
laimės dėsnių tvarkytojai buvo 
sutriuškinti. Prieš juos stovėjo Žmogus, 
kuris arba geriau permanė šiuos dėsnius, 
arba sukūrė aukštesnius, dar negirdėtus. 


— Pasiduodam, — tarė Moranas. — Juk taip, 
Berkai? 


Didysis Berkas, lošimo stalų M. ir G. 
salūnuose savininkas, linktelėjo galvą. 


— Atsitiko negalimas dalykas, — tarė jis. — 
Šitas Smokas turi sistemą, kaip mane 
gyvą matot. Jei leisim jam lošti, jis suries 
mus į ožio ragą. Norint, kad mūsų stalai 
dirbtų, mums reikia mažinti statomą sumą 
iki dolerio, iki dešimt centų, net iki cento. 
Su tokiomis sumomis per vakarą jis 
negalės daug išlošti. 


Visi pažvelgė į Smoką. Jis truktelėjo 
pečiais. 


— Tuo atveju, džentelmenai, man reiks 
samdyti žmones, kurie loštų prie visų jūsų 
stalų. Galiu jiems mokėti po dešimt 
dolerių už keturių valandų pamainą ir 
gerai uždirbti. 


— Tada mums teks uždaryti lošimo stalus, 
— atsakė Didysis Berkas. — Nebent... — jis 
suabejojo ir susižvalgė su draugais, 
norėdamas įsitikinti, kad jį parems. — 
Nebent jūs panorėtumėt su mumis 
susitarti. Kiek prašytumėt už savo 
sistemą? 


— Trisdešimt tūkstančių, — tarė Smokas. — 
Po tris tūkstančius nuo kiekvienos salės. 


Jie pasišnibždėjo ir sutiko. 


— Ir jūs atskleisite mums savo sistemą? 
— Žinoma. 
— Ir pažadėsite niekada daugiau Dosone 


nelošti rulete? 


— Ne, sere, - tvirtai tarė Smokas, — aš 
pažadu tik niekad daugiau nesinaudoti šia 
sistema. 


— Velniai griebtų! - sušuko Moranas. — Ar 
neturit kitų sistemų? 


— Palaukit! — sušuko Mažylis. - Man 
reikia pasikalbėti su savo bičiuliu. Eikš 
čia, Smokai. 


Smokas nuėjo paskui Mažylį į kambario 
kampą. Simtai smalsių akių sekė juos. 


— Klausyk, Smokai, — kimiai šnibždėjo 
Mažylis. — Galbūt tai ir ne sapnas. Tada tu 
parduodi savo sistemą nežmoniškai 
pigiai. Juk tu gali visą pasaulį suraityti. 
Juk tai milijonai! Purtyk! Purtyk tuos 
milijonus kaip įmanydamas! 


— Ojei tai sapnas? — lipšniai paklausė 
Smokas. 


— Tada sapno proga plėšk iš tų nenaudėlių 
kiek galima daugiau. Kokia nauda 
sapnuoti, jei sapne negali padaryti 
pelningo biznio? 


— Laimė, kad tai ne sapnas, Mažyli. 


— Tokiu atveju aš tau niekada 
nedovanosiu, jei parduosi sistemą už 
trisdešimt tūkstančių. 


— Tu pulsi man ant kaklo, kai parduosiu ją 
už tuos trisdešimt tūkstančių. Tai ne 
sapnas, Mažyli. Po kokių dviejų minučių 
įsitikinsi, kad visai nesapnavai. 
Nusprendžiau parduoti sistemą, nes man 
nieko daugiau nelieka. 


Grįžęs Smokas pranešė stalų 
savininkams, kad nutarimo nekeičia. Šie 
įteikė jam raštelius, kiekvieną po tris 
tūkstančius. 


— Reikalauk mokėti auksu, — perspėjo 
Mažylis. 


— Taip, norėčiau pranešti, kad gera būtų 
gauti aukso smėliu, — tarė Smokas. 


„Elnio Rago“ savininkas paėmė raštelius, 
ir Mažylis gavo aukso smėlį. 


— Dabar neturiu nė mažiausio noro 
pabusti, — tarė jis, kilodamas įvairaus 
dydžio maišus. — Iš viso šis sapnas 
kainuoja septyniasdešimt tūkstančių. Ne, 
aš ne toks plevėsa, kad tuoj atmerkčiau 
akis, lisčiau iš po antklodės ir virčiau 
pusryčius. 


— Na, tai kokia jūsų sistema? — paklausė 


Didysis Berkas. - Užmokėjom už ją ir 
norėtume sužinoti. 


Smokas priėjo prie stalo. 


— Prašau dėmesio, džentelmenai! Mano 
sistema ne visai paprasta. Vargu ar tai 
galima pavadinti net sistema. Bet ji turi 
tokį privalumą, kad duoda naudos. Aš 
pats turiu savų spėliojimų, tačiau dabar į 
juos nesileisiu. Žiūrėkite! Krupjė, 
paruoškite rutuliuką. Luktelėkit! Aš noriu 
išlošti 26 numeriu. Tarkim, statau prie jo. 
Leiskit rutuliuką, krupjė! 


Rutuliukas ėmė riedėti aplink. 


— Įsidėmėkit, — tarė Smokas, — numeris 9 


buvo lygiai priešais! 
Rutuliukas sustojo prie 26. 


Didysis Berkas tyliai nusikeikė. Visi 
laukė. 


— Norint išlošti dvigubu nuliu, reikia, kad 
priešais būtų 11. Pabandykit patys ir 
pamatysit. 


— Bet kurgi sistema? — nekantriai paklausė 
Moranas. — Mes žinom, kad mokat 
išsirinkti laimingus numerius. Bet kaip jūs 
tai sužinojote? 


— Stebėdamas išlošimus. Atsitiktinai du 
kartus įsidėmėjau, kur sustojo rutuliukas, 


kai pradžioje prieš jį buvo 9 numeris. 
Abu kartus išlošė 26 numeris. Ir vėliau 
taip būdavo. Tuomet ėmiau studijuoti 
kitus atvejus. Jei priešais dvigubas nulis 
— išlošia 32 numeris. Norint išlošti prie 
dvigubo nulio, reikia, kad priešais būtų 
11. Tai būna ne visada, bet dažniausiai. 
Atkreipkite dėmesį, aš sakau 
„dažniausiai“. Kaip jau sakiau, turiu kai 
kurių spėliojimų, tačiau į juos nesileisiu. 


Didysis Berkas, nusmelktas kažkokios 
minties, staiga pašoko, sustabdė ruletę ir 
ėmė įdėmiai apžiūrinėti diską. Kiti devyni 
rulečių savininkai taip pat pasilenkė prie 
disko. Paskui Didysis Berkas išsitiesė ir 
pažvelgė į krosnį. 


— Velniai griebtų! — tarė jis. — Nebuvo 
jokios sistemos. Stalas stovi labai arti 
ugnies, ir prakeiktas ratas išdžiūvo, 
persimetė. Mums prisiuvo barzdą. Nėra 
ko stebėtis, kad jis mėgo tik šį stalą, nes 
prie kito nebūtų nė supuvusio obuolio 
išlošęs. 

Harvis Moranas lengviau atsiduso ir 


nusišluostė kaktą. 


— Ne bėda! - tarė jis. — Mes ne taip jau 
daug prakišome, užtat dabar tikrai 
žinome, kad jokios sistemos nėra. 


Jo veidas pasikeitė, nusikvatojo ir 
pliaukštelėjo Smokui per petį. 


— Taip, Smokai, gerokai mus pakankinot. 
Ir mes dar trynėme iš džiaugsmo rankas, 
kad paliekate mūsų stalus ramybėje. Beje, 
„Tivolyje“ turiu puikaus šampano. 
Atkimšiu jo porą butelių, jei pačjėsite iki 
ten su manim. 


Grįžęs į trobelę, Mažylis tylomis atidžiai 
ištikrino, iškilnojo visus driblius maišus 
su aukso smėliu. Pagaliau sukrovė juos 
ant stalo, atsisėdo ant gulto krašto 1r ėmė 
mautis mokasinus. 


— Septyniasdešimt tūkstančių! — 
samprotavo jis. — Tai sveria pusketvirto 
šimto svarų! Ir visa tai persimetusio rato 
ir įdėmios akies dėka. Smokai, tu suvystei 
juos kaip šiltą vilną, pamokei juos ir 


privarei mane kone iki karštinės. Vis 
dėlto dabar žinau, kad tai sapnas! Tik 
sapne dedasi tokie nuostabūs dalykai. 
Neturiu dabar nė mažiausio noro nubusti. 
Tikiu, kad niekad nepabusiu. 


— Nesijausmink! — atsiliepė Smokas. — 
Nėra ko tau busti. Yra nemaža išmintingų 
galvų, kurios tikina, kad visi žmonės yra 
lunatikai. Tu patekai į gerą draugę. 


Mažylis atsistojo, priėjo prie stalo, 
paėmė patį sunkųjį maišą ir ėmė rankomis 
jį sūpuoti kaip kūdikį. 

— Galbūt ir aš lunatikas, — tarė jis. — Bet, 


kaip tu pasakei, būsiu patekęs į 
atsakančiai gerą draugę. 


V. ŽMOGUS IŠ KITO 
UPĖS KRANTO 


Dar prieš įkurdamas humoristinį Tralialia 
miestelį, prieš sumanydamas garsiąją 
kiaušinių spekuliaciją, kuri vos nepaleido 
elgeta Bilio Svifivoterio, dar prieš 
laimėdamas šunų rogių lenktynes Jukonu 
dėl milijono dolerių, Smokas išsiskyrė su 
Mažyliu Klondaiko aukštumose. Mažyliui 
reikėjo leistis Klondaiku iki Dosono ir 
ten užregistruoti keletą bendrų stulpais 


pažymėtų sklypų. 


Smokas su savo šunų kinkiniu pasuko į 
pietus. Jis norėjo pasiekti Netikėtąjį ežerą 


ir legendines Dvi Trobeles. Dėl to jam 
reikėjo kirsti Indėnų upės aukštupį ir 
neištirtomis kalnų sritimis nusileisti prie 
Stiuarto upės. Sklido atkaklūs gandai, kad 
šiame krašte, apsuptas dantytų kalnų ir 
ledynų, tyvuliuojąs Netikėtasis ežeras, 
kurio dugnas esąs nuklotas aukso 
grynuoliais. Buvo pasakojama, kad 
senbuviai, kurių ir vardai jau seniai 
pamiršti, kadaise nerdavę į ledinį ežero 
vandenį ir iškildavę į paviršių, laikydami 
kiekvienoje rankoje po aukso gabalą. 
Įvairiais laikais senbuvių būriai 
prasigaudavę iki šios neprieinamos 
tvirtovės ir tyrinėdavę auksinį ežero 
dugną. Bet vanduo buvęs nepaprastai 
šaltas. Vieni šių drąsuolių žūdavę 


vandenyje, ir jų lavonai iškildavę į 
paviršių, kitus vėliau pribaigdavusi 
džiova. Iš nardžiusių į ežerą gyvas 
neišlikęs nė vienas. Pabuvusieji prie 
ežero pasižadėdavę grįžti atgal prie jo, 
tačiau nebegrįždavę, nes juos visada 
ištikdavusi kokia neganda. Vienas 
prasmegęs ledo properšoje netoli 
Keturiasdešimtosios Mylios, kitą 
sudraskę ir suėdę savi šunys, trečią 
sutraiškęs virsdamas medis. Tokie gandai 
sklido apie šį ežerą. Netikėtasis ežeras 
virto užkeikta vieta. Kelias prie jo buvo 
seniai užmirštas, tačiau ežero dugnas iki 
šiol tebežėrėjo grynu auksu. 


Legendinė Dviejų Trobelių vieta buvo 


geriau žinoma. Jos stovėjo už „penkių 
nakvynių“ nuo Stiuarto upės, kylant 
Makveščeno upe. Buvo tokios senos, 
greičiausiai statytos tais laikais, kai Ju- 
kono baseine aukso ieškotojų dar nė 
kvapo nebuvo. Sutikti klajokliai briedžių 
medžiotojai pasakojo Smokui, kad jiems 
kadaise pavykę užtikti tas trobeles, tačiau 
veltui ieškoję ten senųjų kasyklų. 


— Važiuotum jau geriau su manim, — 
liūdnai tarė Mažylis, atsisveikindamas su 
Smoku. — Jei 1r panižo tau padai, tai visai 
nėra reikalo kišti galvos į tvorą, važiuok, 
kur tik nori, bet kuriam galui grūstis į 
kažkokią prakeiktą vietą, kur kiekvieno 
tyko piktoji dvasia. 


— Nesikrimsk, Mažyli, — atsakė Smokas. — 
Po šešių savaičių apsisukęs būsiu 
Dosone. Jukono kelias išvažinėtas, o ir 
pirmasis šimtas mylių palei Stiuarto upę 
taip pat turėtų būti pravažinėtas. 
Hendersono senbuviai pasakojo man, kad 
į tą pusę rudenį, upei užšalus, išvykę 
keletas aukso ieškotojų. Jei pataikyčiau į 
jų kelią, turėčiau nuvažiuoti po 
keturiasdešimt, net ir penkiasdešimt mylių 
per dieną. Jei tik tenai nusidanginčiau, po 
mėnesio tikriausiai būčiau namie. 


— Taip, jei nusidangintum. Bet tai man ir 
kelia nerimą. Na ką gi, iki pasimatymo, 
Smokai. Svarbiausia, būk akylas, 
nepakliūk piktajai dvasiai į nagus. 


Atsimink, kad nėra ko sarmatytis, jei 
namo grįši ir nieko nepešęs. 


Po savaitės Smokas jau ropštėsi kalnų 
šlaitais įpiečiau nuo Indėnų upės. 
Klondaiko ir Stiuarto upių vandenskyroje 
jis paliko roges ir mantą užkrovė 
vilkšuniams. Šeši didžiuliai eskimų 
veislės šunys nešė po penkiasdešimt 
svarų. Toks pat krovinys buvo ir ant 
Smoko nugaros. Smokas ėjo priešakyje, 
mindamas slidėmis purų sniegą, o paskui 
vorele gūbrino šunys. 


Jis mėgo tokį gyvenimą, atšiaurią arktinę 
žiemą, gūdžią tylą, nykias bekraštes 
sniego lygumas, kurių dar nebuvo 
mindžiusi žmogaus koja. Aplink stūksojo 


apledijusios, bevardės, žemėlapyje 
nepažymėtos kalnų viršūnės. Kiek užmatė 
akis, tykiame slėnių ore niekur nebuvo 
matyti kylančio medžiotojų stovyklavietės 
dūmelio. Vienų vienas ėjo jis šiomis 
tyliomis, niekam nežinomomis 
platybėmis. Vienišumas jo neslėgė. Jis 
mėgo kasdieninį triūsą, vilkšunių 
riejimąsi, stovyklos rengimą ilgoje 
sambrėškoje, žvaigždžių mirgėjimą 
aukštybėse 1r iškilmingai žėruojančią 
šiaurės pašvaistę. 


Tačiau labiausiai jis mėgo savo 
stovyklavietes dienos pabaigoje. Amžinai 
jų nepamirš. Jis svajojo apie paveikslą, 
kurį kada nors nupieš. Sumintas sniego 


plotelis, kuriame liepsnoja laužas, guolis 
iš poros patiesalų, siūtų iš kiškenų ir 
užklotų ant ką tik nukirstų eglišakių; 
priedanga nuo vėjo — brezento gabalas, 
atmušantis laužo šilumą; aprūkęs 
kavinukas ir kibiras, pakabinti ant 
rąstigalio; mokasinai, užmauti ant lazdų 
džiūti; slidės, susmeigtos į sniegą. O 
kitoje laužo pusėje — šunys, susiglaudę 
prie laužo, protingi ir godūs, 
papurusiomis uodegomis rūpestingai 
prisidengę kojas. Ir aplink, už poros 
žingsnių — begalinė neįžvelgiamos tamsos 
siena. 


Tokiomis valandėlėmis San Franciskas, 
„Vilnis“ 17 O' Hara atrodydavo jam vien 


tolimi praeities vaizdai: ne tikrovė, o tik 
šešėliai. Sunku buvo tikėti, jog jis kadaise 
gyveno kitaip: dar sunkiau buvo tikėti, 
kad jis kadaise beprasmiškai kapanojosi 
po miesto bohemos balą. Vienumoje, 
neturėdamas su kuo persimesti žodžiu, jis 
daug mąstė, ir jo mintys buvo paprastos ir 
gilios. Jis baisėdamasis galvojo, kaip 
tuščiai praėjo jo gyvenimo metai mieste, 
kokia pigi buvo visa mokyklinė ir knyginė 
filosofija. Jis galvojo apie redakcijų 1r 
menininkų dirbtuvių gudrų cinizmą, apie 
klubuose besiilsinčių biznierių 
veidmainystę. Jie nežino, kas yra valgis, 
miegas, sveikata; nežino ir kas yra 
tikrasis apetitas, tikrasis nuovargis; 
niekada jie nėra jutę, kas yra apsvaigimas 


nuo darbo, kai visas kraujas gyslose 
sukunkuliuoja tarsi vynas. 


O šita puikioji, išmintingoj1, spartietiškoji 
Šiaurės Šalis visuomet buvo čia, bet jis 
apie ją nežinojo. Jį stebino ypač tai, kad 
štai jis, sukurtas tokiam gyvenimui, 
niekada neišgirdo menkiausio tos šalies 
kvietimo, o ir pats jos neieškojo. Bet ir 
tai su laiku atėjo. 


— Užtat dabar, Geltonsnuki, aš girdžiu ją 
aiškiai! 


Šuo, kuriam buvo skirti šie žodžiai, 
greitai ir nuolankiai pakėlė pradžioje 
vieną leteną, paskui kitą, tada vėl stropiai 
aprietė jas gauruota uodega ir nusišiepė, 


žiūrėdamas per laužą į savo šeimininką. 


— Herbertui Spenseriui buvo beveik 
keturiasdešimt metų, kai jis suvokė, kur jo 
vieta ir pašaukimas. Aš atradau juos 
anksčiau, nesulaukęs dar nė trisdešimties. 
Mano vieta ir pašaukimas — tiktai čia. 
Geltonsnuki, aš beveik norėčiau gimti 
vilkiuku ir visą amžių būti tavo ir visos 
tavo vilkiškos padermės broliu. 


Daugelį dienų klaidžiojo jis tarpeklių ir 
perėjų labirinte, kurio neįmanoma 
pavaizduoti jokiame žemėlapyje. Buvo jie 
išmėtyti taip netvarkingai, jog atrodė, kad 
juos čia taip išblaškė kažkoks kosminis 
padauža. Veltui jis ieškojo upokšnio ar 
intako, kuris tekėtų į pietus — Makveščeno 


ar Stiuarto upių link. Paskui prasidėjo 
kalnų pūga, nuo perėjų ėmė pūsti smarkus 
vėjas. Būdamas virš miškų juostos ir 
todėl negalėdamas susikurti laužo, jis dvi 
dienas tuščiai stengėsi nusileisti žemiau. 
Antrą dieną priėjo kažin kokios 
milžiniškos uolos pakraštį. Snigo taip 
smarkiai, kad Smokui nepavyko įžiūrėti 
jos papėdės, o leistis neišdrįso. Jis 
susisupo į nakvynės kailių patiesalus, 
apsistatęs šunimis didelėje pusnyje, ir 
prastūmė naktį, stengdamasis neužsnūsti. 


Rytą, kai pūga nurimo, jis išlindo 
pasižvalgyti. Už ketvirčio mylios po juo 
neabejotinai buvo užšalęs, apsnigtas 
ežeras, 0 iš visų pusių kilo dantytos kalnų 


viršūnės. Viskas atitiko aprašymą. 
Nelauktai jis užėjo Netikėtąjį ežerą. 


— Tikslus pavadinimas, — sumurmėjo jis, 
po valandos artėdamas prie kranto. Čia 
augo keliolika senų eglių. Klampodamas 
prie jų, Smokas užtiko tris apipustytus 
kapus, čia pat kyšojo kirviu tašyti stulpai 
su įrėžtais neišskaitomais užrašais. 
Eglynėlio pakraštyje stovėjo maža 
sukežusi trobelė. Jis stumtelėjo duris ir 
1ėjo. Kampe, kažkada buvusiame 
eglišakių guolyje, gulėjo skeletas, 
suvyniotas į nešvarius, jau sudūlėjusius 
kailius. „Paskutinis Netikėtojo ežero 
svečias“, — pamanė Smokas, keldamas 
nuo aslos dviejų kumščių dydžio aukso 


gabalą. Greta šio gabalo stovėjo 
skardinė, pilna riešuto didumo aukso 


grynuolių, be jokių plovimo žymių. 


Viskas taip atitiko pasakojimus, kad 
Smokas nė nedvejodamas nusprendė, kad 
šis auksas iš ežero dugno. Bet dabar 
ežeras buvo užtrauktas storu ledo 
sluoksniu ir todėl neprieinamas. 
Vidudienį nuo uolos krašto Smokas 
atsisveikindamas pažvelgė į atrastąjį 
ežerą. 


— Puiku, pone Ežere, — tarė jis, — Būk čia 
ir lauk. Aš dar grįšiu tavęs nuleisti, jei tik 
kur nepatykos manęs piktoji dvasia. Ne 
visai aiškiai įsivaizduoju, kaip čia 
pakliuvau, bet sužinosiu tai keliaudamas 


atgal. 


Po keturių dienų nedideliame slėnyje, 
prie užšalusio upokšnio, po svetingomis 
eglėmis Smokas susikūrė laužą. Kažkur 
tenai, užpakaly, baltame chaose liko 
Netikėtasis ežeras, bet kur tikrai — jis 
nežinojo. Keturias dienas klaidžiodamas 
sniegą į akis verčiančioje pūgoje, 
paklydo 1r jau nebežinojo, kurioje pusėje 
yra tasai „užpakaly“. Jis tarsi išniro 1š 
kažkokio košmaro. Smokas net aiškiai 
nežinojo, kiek laiko buvo kelyje — 
keturias dienas ar visą savaitę. Jis 
miegodavo su šunimis, perkopė 
nesuskaitomą daugybę neaukštų perėjų, 
ėjo keistais vingiuotais tarpekliais, 


pasibaigiančiais aklavietėmis, ir per tą 
laiką tik porą kartų susikūrė ugnį ir 
pasišildė sušalusios briedienos. Dabar jis 
pirmą sykį buvo gerai pavalgęs ir 
įsitaisęs. Pūga jau buvo nurimusi, oras 
išsigiedrijęs ir pradėję šalti. Kraštas vėl 
buvo įgijęs savo įprastą vaizdą. 
Upokšnis, prie kurio jis atsidūrė, atrodė 
paprastas upelis ir tekėjo, kaip dera, į 
pietvakarius. Bet Netikėtąjį ežerą jis 
pametė taip pat, kaip pametė jį visi 
ankstesnieji atradėjai. 


Pusdienį keliavęs palei upokšnį, jis 
priėjo platesnės upės slėnį ir nusprendė, 
kad tai ir yra Makveščenas. Čia nušovė 
briedį, 1r dabar kiekvienas vilkšunis vėl 


nešė po penkiasdešimt svarų mėsos. 
Eidamas Makveščenu žemyn, jis aptiko 
rogių kelią. Nors neseniai apsnigtas, tai 
buvo gerai suvažinėtas kelias. Smokas 
nusprendė, kad prie Makveščeno yra dvi 
stovyklos 1r kad šis kelias jungia jas abi. 
Taręs, kad žemutinė stovykla — Dvi 
Trobelės, jis patraukė pasroviui. 


Kai sustojo nakvynės buvo keturiasdešimt 
laipsnių šalčio. Užmigdamas jis galvojo 
apie žmones, kurie buvo atradę Dvi 
Trobeles, ir ar jis pasieks jas kitą dieną. 
Vos tik pasirodžius pirmiesiems aušros 
ženklams, jis jau ėjo neseniai apsnigtu 
keliu, mindamas jį pintinėmis slidėmis, 
kad šunys nesmuktų į sniegą. 


Netikėtumas užklupo jį upės posūkyje. 
Jam pasirodė, kad jis išgirdo ir pajuto jį 
vienu metu. Dešinėje pokštelėjo šautuvo 
šūvis. Kulka, pramušusi medvilninę 
striukę ir vilnonį švarką, smogė į petį 1r 
Smoką perkreipė. Jis pasverdėjo ant 
slidžių, norėdamas išlaikyti pusiausvyrą, 
ir išgirdo antrą pokštelėjimą. Šį sykį 
šaulys pramovė pro šalį. Smokas daugiau 
nelaukė. Griuvęs į sniegą, nušliaužė link 
pakrantės medžių, esančių už šimto pėdų, 
norėdamas užsiglausti už jų. Šūviai 
poškėjo be paliovos, ir jis nemaloniai 
pajuto, kad per nugarą sruvena šilta 
srovelė. 


Smokas užkopė ant kranto, šunys 


užsiropštė įkandin, ir visi pasislėpė tarp 
medžių ir krūmų. Išsinėręs iš slidžių, jis 
visu ūgiu nuklampojo pirmyn ir iš už 
medžių ėmė atidžiai apžiūrinėti kitą 
krantą. Nieko nebuvo matyti. Šaulys, be 
abejo, ramiai gulėjo po medžiais kitame 
krante. 


— Jei nieko dabar neatsitiks, — sumurmėjo 
Smokas po pusvalandžio, — lįsiu laukan ir 
kursiu laužą, nes kitaip nušalsiu kojas. 
Geltonsnuki, ką tu darytum, jei reiktų 
gulėti šaltyje ir justi, kad kraujas stingsta 
gyslose, ir žinoti, kad tave tyko nušauti? 


Pašliaužęs kelis žingsnius atgal, jis 
sutrypė sniegą ir ėmė šokinėti vietoje. 
Sokinėdamas truputį atgavo kojas ir 


galėjo išbūti sniege dar pusvalandį. 
Staiga jis išgirdo žvangučių skambėjimą. 
Pažvelgęs iš užuoglaudos, pamatė ties 
upės vingiu roges. Šalia rogių prie karties 
bėgo tik vienas vyras, ragindamas šunis. 
Smokas susijaudino, nes tai buvo pirmas 
žmogus, kurį jis pamatė po trijų savaičių, 
išsiskyręs su Mažyliu. Jis tuoj pagalvojo 
apie žmogžudį, tūnantų kitame krante. 


Nesirodydamas Smokas įspėjamai 
sušvilpė. Žmogus neišgirdo ir bėgo toliau. 
Smokas dar garsiau sušvilpė. Žmogus 
sustabdė šunis ir pamatė Smoką tik 
tuomet, kai pokštelėjo šūvis. Nieko 
nelaukęs, Smokas šovė į medžių pusę, iš 
kur buvo šauta. Žmogų upės vagoje kliudė 


pirmoji kulka. Nuo stipraus smūgio jis 
susverdėjo. Klupinėdamas priėjo prie 
rogių 1r iš po diržų išsitraukė šautuvą. 
Stengdamasis pridėti šautuvą prie peties, 
jis sulingavo visu kūnu, ėmė palengva 
leistis ir atsisėdo ant rogių. Paskui 
žmogus nesitaikydamas iššovė ir per 
rogių krovinį persisvėrė aukštielninkas. 
Smokas galėjo matyti tik jo kojas ir pilvą. 


Iš apačios vėl suskambėjo Žvangučiai. 
Nugriuvęs žmogus nejudėjo. Iš už posūkio 
išvažiavo trejos rogės, lydimos šešių 
žmonių. Smokas šūktelėjo, norėdamas 
perspėti, bet šie jau patys pamatė, kas 
atsitiko su pirmutinėmis rogėmis, ir puolė 
prie jų. Iš ano kranto daugiau nebešaudė, 


ir Smokas, pašaukęs savo šunis, išlindo 1š 
užuoglaudos. Jį sutiko šauksmais. 
Dvejetas iš ką tik atskubėjusių žmonių 
nubloškė pirštines, pakėlė šautuvus ir 
nusitaikė į Smoką. 


— Na, eikš, kruvinas žmogžudy, — įsakė 
vienas iš jų, juodbarzdis vyras. — Mesk 
tučtuojau šautuvą į sniegą. 


Paabejojęs Smokas metė šautuvą ir priėjo 
prie jų. 


— Iškrėsk jį, Lui, 1r atimk 1š jo ginklą, — 
įsakė juodbarzdis. 

Smokas suprato, kad Lui — Kanados 
prancūzas, varovas, kaip ir kiti 
atvykusieji. Krėsdamas Smoką, jis rado 


tik medžioklinį peilį ir jį pasiėmė. 


— Na, kaip tu pasiteisins1, nepažįstamasis, 
pirma, negu tave nudėsiu? — paklausė 
juodbarzdis. 


Jūs klystate, jei manote, kad aš nušoviau 
tą žmogų, — atsakė Smokas. 


Vienas iš varovų šūktelėjo. Jis aptiko 
Smoko pėdas, kai šis išsuko iš kelio, 
norėdamas pasislėpti tarp medžių krante. 
Apie tą savo atradimą jis ir pranešė 
kitiems. 


— Už ką nušovei Džo Kinedą? — paklausė 
juodbarzdis. 


— Aš jo nenušoviau... — pradėjo Smokas. 


— Nėra ko tuščiai burnos aušinti. Tu 
sučiuptas nusikaltimo vietoje. Štai tavo 
pėdos. Išgirdęs, kad važiuoja mūsų 
draugas, pasitraukei į šalį. Atsigulei tarp 
medžių ir šovei į jį. Šovei iš labai arti. — 
Nepataikyti negalėjai. Pjerai, paimk jo 
numestą šautuvą. 


— Leiskit man viską papasakoti, — 
prieštaravo Smokas. 


— Užsičiaupk! — suniurzgė juodbarzdis. — 
Tavo šautuvas viską pasakys. 

Jie apžiūrėjo Smoko šautuvą, išėmė ir 
suskaičiavo šovinius, patikrino vamzdį ir 


uoksą. 
— Vienas šūvis! — pasakė juodbarzdis. 


Pjeras tarsi briedis plėsdamas šnerves 
pauostė uoksą. 
— Sauta visiškai neseniai, — tarė jis. 


— Kulka pataikė jam į nugarą, — tarė 
Smokas. — Jis buvo atsigręžęs į mane. 
Taigi matot, šaudė iš ano kranto. 


Juodbarzdis svarstė šitą galimybę. Paskui 
papurtė galvą. 


— Ne, mūsų neapgausi. Jis pasisuko į tave 
nugara, ir tada tu šovei. Vyrai, eikit kas 


nors pažiūrėti, ar nėra kieno pėdų į aną 
krantą. 


Jam pranešė, kad aname krante sniegas 
visiškai neliestas. Net kiškio pėdų 
nematyti. Juodbarzdis išėmė iš nušautojo 
žaizdos sumaigytą vilnų, kailio kamštį. 
Išardęs jį, rado viduryje 

kulką. Kulkos galas buvo susiplojęs ir 
panašus į pusės dolerio monetą, bet jos 
pagrindas, aptrauktas plienu, buvo 
sveikas. Jis palygino kulką su šoviniu iš 
Smoko šovininės. 


— Čia ir aklas supras, kieno šauta, — tarė 
jis. — Ši kulka — minkštu smaigaliu ir 
plieniniu apvalkalu, ir tavoji — minkštų 
smaigaliu ir plieniniu apvalkalu. Čia 


trisdešimt — trisdešimt, ir tavoji — 
trisdešimt-trisdešimt. Ši — fabriko „D. ir 
T.“ Gamybos, ir tavoji — fabriko „D. ir 
T.“ gamybos. Einam į krantą ir 
pažiūrėkim, kaip tu tai padarei. 


— Aš pats sužeistas, — tarė Smokas. — 
Pažiūrėkit į skylę striukėje. 


Kol juodbarzdis apžiūrinėjo peršautą 
striukę, vienas jo bendras tyrė užmuštojo 
žmogaus šautuvo uoksą. Viskas rodė, kad 
iš jo buvo iššautas tik vienas šūvis. 
Tuščia gilzė tebebuvo uokse. 

— Kaip gaila, kad vargšui Džo nepavyko 


tavęs patiesti, — apgailestavo juodbarzdis. 
— Vis dėlto jis nežiopsojo ir su tokia skyle 


nugaroje. Na, eik! 


Apžiūrėkite pirmiau aną krantą, — 
reikalavo Smokas. 


Užsičiaupk ir eik paskui mane. Viską 
pasakys faktai. 


Jie išėjo iš kelio toje vietoje, kur buvo 
pasukęs Smokas, ir nubrido jo pėdomis į 
krantą ligi pat medžių. 


— Čia jis straksėjo, norėdamas sušilti 
kojas, — pasakė Lui. — Čia šliaužė pilvu, 
čia atsirėmė alkūne, norėdamas šauti. 

— O štai jo iššauta gilzė! — tarė 
juodbarzdis. — Vyrai, mums lieka tik 


viena. 


— Pirmiau paklauskite manęs, kodėl aš 
šoviau, — pertraukė jį Smokas. 


— Jei dar nenutilsi, užkimšiu tau koserę 
tavo paties dantimis. Spėsi dar pakalbėti. 
Žmonės mes dori, gerbiame įstatymus ir 
pasielgsime su tavim kaip pridera. Pjerai, 
ar dar toli namai? 


— Bus kokia dvidešimt mylių. 


— Gerai. Paimsim vargšą Džo su jo manta 
ir važiuosim Dviejų Trobelių link. 
Manau, mums pakanka įrodymų šiam 
vyrukui ant šakos patempti. 


Tris valandas dar keliavę vakaro tamsoje, 
negyvėlis, Smokas ir jo palydovai atvyko 
prie Dviejų Trobelių. Žvaigždžių šviesoje 
ant slėsno upės kranto Smokas įžiūrėjo 
apie dvylika trobelių, neseniai pastatytų 
aplink senesnę, didesnę trobą. Įstumtas į 
tą senesniąją, jis pamatė ten milžiniško 
ūgio jauną vyrą, jo žmoną ir aklą senį. 
Moteris, kurią vyras vadino Lusi, taip pat 
buvo aukšta ir stipri. Senis, — Smokas tai 
sužinojo vėliau, — ilgus metus buvęs 
medžiotojas prie Stiuarto upės ir visiškai 
apakęs tik pereitą žiemą. Smokas taip pat 
sužinojo, kad Dviejų Trobelių stovyklą 
pasistatę keliolika žmonių, atplaukusių 
čia šešiomis valtimis pereitą rudenį. Čia 
jie radę akląjį medžiotoją ir aplink jo 


namą surentę savo trobeles. Vėlesni 
atvykėliai, atvažiavę upės ledu šunų 
rogėmis, patrigubinę stovyklos gyventojų 
skaičių. Mėsos buvę į valias, pasisekę 
rasti turtingų aukso smėlio telkinių. 


Per kelias minutes į kambarį sugužėjo visi 
Dviejų Trobelių gyventojai. Smoko 
rankos 1r kojos buvo surištos briedžio 
odos diržais, 1r jis, visų išjuoktas ir 
paniekintas, gulėjo nublokštas kampe. Jis 
suskaičiavo trisdešimt aštuonis žmones, 
visi šiurkštūs, laukiniai — išeiviai iš 
Jungtinių Valstijų pasienio, ir prancūzai 
varovai 1š šiaurės Kanados. Smoką 
sučiupę žmonės pasakojo perpasakojo, 
kaip visa atsitiko, ir apie kiekvieną jų 


spietėsi įnirtusių gyventojų būrelis. 


— Linčiuokim jį tuoj pat, nėra čia ko 
delsti! - rėkavo minia. 

Vieną stambų airį teko laikyti jėga. Jis 
buvo bešokąs ant beginklio belaisvio, 
norėdamas jį apdaužyti. 


Skaičiuodamas susirinkusius, Smokas 
pamatė vieną pažįstamą veidą. Tai buvo 
Brekas, kurio valtį jis perplukdė per 
slenksčius. Smokas stebėjosi, kodėl tas ne 
tik nepriėjo prie jo ir neužkalbino, bet ir 
dėjosi nepažįstąs. Tačiau vėliau Smokas 
pamatė, kad Brekas, prisidengęs veidą 
ranka, merkia jam, ir viską suprato. 
Juodbarzdis, kurį visi vadino Eliu 
Hardingu, nutraukė svarstymus dėl greito 


linčiavimo. 


— Tylos! - suriko jis. — Užčiaupkite 
kakarines. Šis žmogus priklauso man. Aš 
jį sučiupau ir atitempiau. Bene manot, kad 
tęsiau jį tokią tolybę, norėdamas tik 
nulinčiuoti? Kad jūs nesulauktumėt! Aš ir 
pats tai galėjau padaryti. Atvedžiau jį čia 
į teisingą ir bešališką teismą. Prisiekiu 
Dievu, teisime jį teisingai ir bešališkai. 
Jis surištas ir nepabėgs. Palikime jį čia 
gulėti iki 

ryto, 0 rytoj — teisime. 


Smokas nubudo. Gulėdamas veidu į sieną, 
jis staiga pajuto, kad šaltas kaip ledokšnis 
skersvėjis gręžia jam petį. Kai jis buvo 
rišamas prie gulto, tokio skersvėjo 


nebuvo. Patalpa buvo karštai prikūrenta, 
ir penkiasdešimt laipsnių šalčio gelianti 
srovė, siūbtelėjusi iš lauko, aiškiai 

liudijo, kad kažkas 1š rąstų tarpo sienoje 
išstūmė samanas. Smokas susirietė, kiek 
leido diržai, išrietė sprandą, ir jam 

pagaliau pavyko lūpomis pasiekti plyšį. 


— Kas ten? — šnabžtelėjo jis. 


— Brekas! — ausį pasiekė vos girdimas 
atsakymas. — Tyliau. Noriu jums perduoti 
peilį. 


— Neverta, — tarė Smokas. — Aš negaliu 
juo pasinaudoti. Mano rankos surištos už 
nugaros ir pritemptos diržu prie gulto 
kojos. O ir peilio jums nepavyks prakišti 


pro skylę. Bet ką nors vis tiek reikia 
daryti. Šitie vyriokai labai rimtai 
nusiteikę mane pakarti. Jūs, žinoma, 
suprantate, kad ne aš nušoviau tą žmogų. 


— Nėra ko ir kalbėti, Smokai. Jeigu 
nušovei ir jį, tai, matyt, ne be reikalo. Bet 
tai nesvarbu. Aš noriu jusiš čia ištraukti. 
Žmonės čia atšiaurūs, patys matėte. Jie 
atskirti nuo viso pasaulio, laikosi savų 
įstatymų ir teisia pagal juos savo 
sueigose. Neseniai taip jau sudorojo du 
maisto vagis. Vieną išvijo iš stovyklos be 
maisto kruopelės ir degtukų. Tasai kokias 
keturiasdešimt mylių ir po poros dienų 
sušalo. Prieš dvi savaites jie išvijo kitą. 
Jam siūlė rinktis: arba išeiti be maisto 


atsargų, arba gauti dešimt rimbo smūgių 
už kiekvienos dienos maisto porciją. Jis 
išlaikė keturiasdešimt smūgių ir išleido 
dvasią. Dabar jie sučiupo jus. Visi ligi 
vieno įsitikinę, kad jūs užmušėte Kinedą. 


— Žmogus, kuris nušovė Kinedą, šaudė ir į 
mane. Jo kulka grybštelėjo ir mano petį. 
Pasirūpinkite, kad teismas būtų atidėtas, 
ir įkalbėkite pasiųsti ką nors apžiūrėti 
kranto, kur slėpėsi žmogžudys. 


— Nieko neišeis. Visi patikėjo Hardingu ir 
penkiais prancūzais, buvusiais su juo. Be 
to, jiems pikta, kad jie iki šiol dar nieko 
nepakorė. Žinot, jie gyvena nuobodokai. 
Jokių ypatingų lobių neužėjo, o bastytis 
ieškant Netikėtojo ežero jiems įgriso. 


Žiemos pradžioje jie darė žygių, bet 
dabar visai liovėsi. Be to, dar ėmė siausti 
skorbutas, ir jie smarkiai įniršę. 


— Taigi nori išlieti ant manęs visą savo 
apmaudą? — tarė Smokas. — Beje, Brekai, 
kaip jūs pakliuvote į šią Dievo užmirštą 
šutvę? 


— Įregistravau keletą sklypų prie Indėnės 
upokšnio, palikau ten kompanionus, o pats 
leidausi Stiuartu aukštyn, tikėdamasis 
pasiekti Dvi Trobeles. Čia manęs į 
draugę nepriėmė, ir aš patraukiau Stiuartu 
aukštyn. Tik vakar grįžau čia pasiimti 
maisto. 


— Ar radote ką nors? 


— Mažai! Bet aš sugalvojau hidraulinį 
prietaisą, kuris bus labai naudingas, kai 
šis kraštas kiek prakus. Didelė 
brangenybė plaunant auksą. 


— Palaukit, Brekai, — nutraukė pašnekovą 
Smokas, — leiskit man truputį pagalvoti. 


Klausydamasis greta miegančių žmonių 
knarkimo, Smokas svarstė blykstelėjusią 
mintį. 


— Sakykit, Brekai, ar jie išpakavo maišus 
su mėsa, kurią nešė šunys? 


Keletą išpakavo, mačiau. Sunešė juos į 
Hardingo podėlį. 


— Ar jie ten ką rado? 
— Mėsą! 


— Puiku. Pasirauskite rudo brezento 
maiše, užlopytame elnio oda. Rasite 
keletą svarų gabalinio aukso. Nei jūs, nei 
kas nors kitas šiose apylinkėse tokio 
aukso nėra regėjęs. Reikia padaryti štai 
ką, klausykit! 


Po ketvirčio valandos, gavęs smulkių 
nurodymų ir skųsdamasis, kad baigia 
nušalti kojų pirštus, Brekas nuėjo. 
Smokas, būdamas arti skylės, taip pat 
apšalo nosį ir skruostą. Jis visą 
pusvalandį trynė į antklodę veidą, kol 
skausmingas kraujo dygčiojimas įtikino jį, 


kad pavojaus nėra. 


— Man atrodo, dalykas visiškai aiškus. 
Nėra ko nė abejoti, kad jis nušovė 
Kinedą. Vakar vakare girdėjome visą 
istoriją. Tai kuriam galui vėl to paties 
klausytis? Balsuoju: jis kaltas! 


Taip prasidėjo Smoko teismas. 
Kalbėtojas, stambių kaulų bernas, išeivis 
iš Kolorado valstijos, buvo 
nepatenkintas, kai Hardingas atmetė jo 
pasiūlymą, sakydamas, kad Smoką reikia 
teisti pagal visas taisykles ir teisėju bei 
susirinkimo pirmininku pasiūlė rinkti 
Senką Vilsoną. Visi Dviejų Trobelių 
gyventojai sudarė prisiekusiuosius, nors 
po neilgų ginčų teisė balsuoti, ar Smokas 


kaltas, ar ne, buvo atimta moteriai, Lusi. 
Tuo tarpu Smokas, nustumtas į patį gulto 
kampą, nugirdo Breko ir vieno aukso 


ieškotojo šnabždesį. 


— Ar neparduotumėt man penkiasdešimt 
svarų miltų? — klausė Brekas. 


— Neturėsit tiek smėlio užsimokėti už 
juos. 


— Duodu du šimtus. 
Tas pakratė galvą. 


— Tris šimtus! Tris šimtus penkiasdešimt! 


Kai buvo prieita prie keturių šimtų, 
žmogus sutiko ir tarė: 


Einam į mano trobelę. Ten atsversite 
auksą. 


Jie prasispraudė iki durų ir dingo. Po 
keleto minučių Brekas grįžo vienas. 


Liudijo Hardingas, kai Smokas pamatė 
prasiveriančias duris; pro jas kyštelėjo 
pardavusio miltus žmogaus veidas. Jis 
merkė ir primygtinai rodė kažkokius 
ženklus vienam aukso ieškotojui. Pagaliau 
tas pasikėlė ir pasuko durų link. 


— Kur tu, Semai? — paklausė Šenkas 
Vilsonas. 


— Kaipmat grįžtu, — atsakė Semas. — 
Reikalą turiu. 


Smokui leido klausinėti liudytojus. 
Prasidėjo kryžminė apklausa. 
Klausinėjant Hardingą, visi išgirdo 
pakinkytų šunų inkštimą ir pavažų 
girgždėjimą per sniegą. Kažkas 1š 
sėdinčių prie 

durų iškišo galvą laukan. 


— Tai Semas su savo bendru roginiais 
šunimis nurūko Stiuarto link, — paaiškino 
Šis. 

Apie pusę minutės niekas nepratarė nė 
žodžio. Visi reikšmingai susižvalgė, 
nerimo šlamesys perėjo per prisikimšusį 


kambarį. Akies krašteliu Smokas matė, 
kaip Brekas, Lusi ir jos vyras šnabždasi 
tarpusavyje. 


— Tęsk, — šiurkščiai tarė Šenkas Vilsonas 
Smokui. — Baik greičiau liudytojų 
apklausą. Žinome, ką nori įrodyti — anas 
krantas nebuvo apžiūrėtas. Liudytojai to 
neneigia. Mes taip pat. Bet tai daryti 
nebuvo jokio reikalo. Ten, sniege, nebuvo 


jokių pėdsakų. 


— O vis dėlto aname krante buvo žmogus, 
— kartojo Smokas. 


— Ko tu mums akis muilini, jaunuoli? Prie 
Makveščeno mūsų ne tiek jau daug, kad 
vienas kito nepažintume. 


— Kas buvo tas žmogus, kurį išvijote 1š 
stovyklos prieš porą savaičių? — paklausė 
Smokas. 


— Alonsas Miramaras, meksikietis. Bet 
kuo dėtas čia tasai vagis? 


— Niekuo nedėtas, tik jūs apie jį nieko 
nežinote, ponas teisėjau. 


— Jis nuėjo upe žemyn, o ne aukštyn. 
— Iš kur jūs tai žinote? 
— Mačiau, kur jis nuėjo. 


— Ir tai viskas, ką žinote apie jį? 


— Ne, ne viskas, jaunuoli. Aš žinau ir visi 
žinom, kad jis turėjo maisto tik keturioms 
dienoms ir jokio šautuvo pasimedžioti 
mėsos. Jei nenusikasė ligi gyvenvietės 
prie Jukono, jis jau seniai galą gavo. 


— Jūs, reikia manyti, pažįstate čia ir visus 
šautuvus? — kandžiai paklausė Smokas. 
Šenkas Vilsonas supyko. 

— Tu mane taip kamantinėji, tarsi aš 
būčiau kaltinamasis, o tu— teisėjas. Kitas 


liudytojas! Kur prancūzas Lui? 


Kol Lui brovėsi į priekį, Lusi atidarė 
duris. 


— Kur einate? — šūktelėjo Šenkas 
Vilsonas. 


— Man nėra ko čia styroti, — atkakliai 
išdrožė moteris. — Viena, jūs man atėmėte 
balsavimo teisę, o antra, čia labai tvanku. 


Po valandėlės išėjo ir jos vyras. Teisėjas 
tai pastebėjo tik tada, kai užsidarė durys. 


— Kas ten išėjo? — pertraukė jis Pjero 
pasakojimą. 


— Bilis Pibodis, — atsiliepė kažkas. — 
Sakė norįs kažko paklausti žmoną ir tuoj 
grįšiąs. 


Vietoje Bilio grįžo Lusi, nusivilko 


kailinukus ir atsisėdo senoje vietoje prie 
krosnies. 


— Manau, kad mums nėra reikalo 
apklausinėti likusių, — tarė Vilsonas, 
išklausęs Pjerą. — Visi jie sako vieną ir tą 
patį. Sorensenai, eik ir grąžink Bilį 
Pibodį. Tuoj pradėsim balsuoti. O dabar, 
nepažįstamasai, stok ir stenkis 
pasiteisinti. O mes, negaišdami laiko, 
paleisime per rankas abu šautuvus, 
šovinius ir kulką, kuri užmušė. 


Smokas papasakojo, kaip jis pateko į šį 
kraštą, bet kai pradėjo dėstyti, kaip į jį 
šovė iš pasalų ir kaip jis ropštėsi į krantą, 
Šenkas Vilsonas apmaudžiai jį nutraukė. 


— Kam tas tuščiažodžiavimas, jaunuoli? 
Tik laiką gaištame. Žinoma, tu turi teisę 
meluoti, gelbėdamas savo kaklą nuo 
kilpos, bet mes nenorime klausytis tavo 
tauškalų. Šautuvas, šoviniai ir kulka, 
užmušusi Džo Kinedą, liudija tavo 
nenaudai. Kas ten? Pradarykite kas nors 
duris! 


Šaltis kamuoliais ėmė virsti į vidų. Pro 
atdaras duris pasigirdo greit tolstantis 
bėgančių šunų skalijimas. 


— Tai Sorensenas ir Pibodis, — šūktelėjo 
kažkas, — pliekia šunis ir lekia upe žemyn! 


— Čia kas per velniava!.. —- Šenkas 
Vilsonas nutilo išžiota burna ir pažvelgė į 


Lusi. — Ponia Pibodi, jūs, manau, 
paaiškinsite. 


Ji papurtė galvą ir sučiaupė lūpas, o 
Senkas Vilsonas piktai ir įtariai 
žvilgtelėjo į Breką. 

— Manau, jūs, priklydėlė, paaiškinsite 
mums. Mačiau, kaip jūs plepėjote su 
ponia Pibodi. 

Brekas sumišo pastebėjęs, kad visų akys 
nukrypo į jį. 


— Išeidamas Semas su juo irgi kažką 
rezgė, — tarė vienas vietinių. 


— Klausykite, pone Brekai, — toliau 


kalbėjo Šenkas Vilsonas. — Jūs 
pertraukėte posėdį ir dabar privalote 
paaiškinti, ką tai reiškia. Apie ką ten 
šnabždėjotės? 

Brekas nedrąsiai kostelėjo ir atsakė: 
— Norėjau pirkti trupuųį maisto. 

— Už ką? 

— Kaip už ką? Už aukso smėlį, žinoma. 
Kur jūs jo radote? 


Brekas neatsakė. 


— Jis jau kuris laikas uostinėja Stiuarto 


aukštupį, — išsitarė vienas vyras. — Prieš 
savaitę medžiodamas užtikau jo stovyklą. 
Pasakysiu jums atvirai, elgėsi jis tada 
kažkaip keistai, lyg slapukaudamas. 


— Aš ne ten radau šį smėlį, — tarė Brekas. 
— Bandžiau ten hidraulinį prietaisą. 


— Duokit šen savo maišą ir rodykit smėlį, 
— įsakė Vilsonas. 


— Juk ne ten radau šį smėlį. 
— Vis tiek! Norime pasižiūrėti. 
Brekas apsimetė nenorįs rodyti aukso. 


Visų veidai buvo grasinantys. Nenoromis 
jis įkišo ranką į kišenę ir išėmė skardinę. 


Traukdamas barkštelėjo ją į kažkokį kietą 
daiktą. 


— Traukit viską, — suriko Vilsonas. 


Brekas ištraukė didžiulį, nepaprastai 
geltoną aukso grynuolį, kokio niekas iš 
esančių dar nebuvo matęs. Šenkas 
Vilsonas aiktelėjo. Šešetas žmonių, vos 
tik užmetę akį, puolė link durų. Jie ilgai 
stumdėsi ir keikės1, kol išsigrūdo laukan. 
Kai teisėjas iškratė skardinę ant stalo, dar 
šeši, žvilgtelėję į aukso gabalus, šoko 
prie durų. 


— Kur jūs? — paklausė Elis Hardingas, 
pamatęs, kad ir Senkas Vilsonas rengiasi 
išeiti. 


— Prie šunų, žinoma. 
— Bet juk jūs norėjote jį pakarti? 


— Spėsim! Palauks, kol grįšim. Posėdį, 
manau, reikia atidėti. Negalima gaišti. 


Hardingas svyravo. Jis įtūžęs pažvelgė į 
Smoką, pamatė Pjerą, nuo slenksčio kažką 
rodant; Lui, dar sykį pasižiūrėjo į aukso 
gabalą, gulintį ant stalo, ir apsisprendė. 

— Nė negalvok sprukti iš čia, — 


pliaukštelėjo Smokui per petį. — Beje, 
manau pasiskolinti tavo šunis. 


— Kas čia? Vėl kvaila aukso panika? — 
plonu, 1rzliu balseliu paklausė aklasis 


medžiotojas, kai už langų pasigirdo 
žmonių šauksmai, šunų skalijimas ir rogių 
cypimas. 

— Taip, — atsakė Lusi. - Kaip gyva 
niekuomet dar nesu mačiusi tokio aukso. 
Pačiupinėk jį, seni. 


Ji padavė jam grynuolį, bet tai jo 
nesudomino. 


— Kol atsibastė šie prakeikti aukso 
ieškotojai, čia buvo puikus kailinių žvėrių 
kraštas, — apgailestavo jis. 


Atsidarė durys, ir įėjo Brekas. 


— Puiku, - tarė jis. — Mes čia tik 


keturiese, visoje stovykloje neliko nė 
vieno žmogaus. Važiuojant mano pėdomis, 
iki Stiuarto keturiasdešimt mylių. Jie 
negali grįžti anksčiau kaip po penkių 
šešių dienų. Bet, šiaip ar taip, jums, 
Smokai, reikia dangintis iš čia. 


Brekas medžiotojo peiliu perpjovė 
Smoko virves ir pažvelgė į moterį. 


— Tikiuosi, neprieštarausite? — tarė jis 1tin 
mandagiai. 


— Jeigu manot šaudytis, — pasakė aklasis, 
— pirma išveskite mane į kitą trobą. 


— Manęs galite nebijoti, — tarė Lusi. — Jei 
netinkų žmogui karti, taip pat netinku ir 


būti jo sargybiniu. 


Smokas atsistojo, trindamas užtirpusias 
nuo virvių rankas. 


— Aš viską jums jau parengiau, — tarė 
Brekas. —- Dešimčiai dienų maisto, 
antklodžių, degtukų, tabokos, kirvį ir 
šautuvą. 


— Bėkite, — padrąsino Lusi. — Slėpkitės 
kalnuose, nepažįstama sis. Skubėkite, ir 
tegu padeda jums Dievas. 


— Prieš išvažiuodamas noriu gerai 
prisivalgyti, — tarė Smokas. — Važiuosiu 
Makveščenu aukštyn, ne pasroviui. 
Norėčiau vykti su jumis, Brekai. Reikėtų 


mums kitame krante surasti tikrąjį žudiką. 


— Patariu jums važiuoti Stiuartu žemyn, 0 
paskui prie Jukono, — atkirto Brekas. — 
Kai tie galvažudžiai, apžiūrėję mano 
hidraulinį įrenginį, grįš, bus riesta. 


Smokas nusijuokė ir papurtė galvą. 


— Ne, Brekai, aš negaliu palikti šio 
krašto. Daug kas čia mane laiko. Norite — 
tikėkite, norite — ne, bet aš jums 
pasakysiu, kad aptikau Netikėtąjį ežerą. 
Šitas auksas iš ten. Be to, jie paėmė mano 
šunis ir noriu, kad man juos grąžintų. 
Žinau, ką kalbu. Anoje pusėje slepiasi 
kažkoks žmogus. Jis iššaudė į mane vos 
ne visą apkabą. 


Po pusvalandžio, pasidėjęs prieš save 
didelę keptos elnienos lėkštę ir gerdamas 
iš talpaus puoduko kavą, Smokas staiga 
pašoko nuo stalo. Jis pirmasis išgirdo 
kažkokius garsus. Lusi iki galo atidarė 
duris. 


— Sveikas, Spaikai. Sveikas, Metodi! — 
pasveikino ji du apšarmojusius vyrus, 
pasilenkusius prie kažkokio ryšulio 
rogėse. 


— Mes iš Aukštutinės Stovyklos, — tarė 
vienas jų, atsargiai nešdamas su kitu 
žmogumi kažkokį ilgą, kailiuose įvyniotą 
ryšulį. — Štai ką kely radome. Jis 
tikriausiai visai sušalęs. 


— Padėkit jį ten, ant gulto, — tarė Lusi. 


Ji pasilenkė ir atvertė kailį, atidengdama 
tamsų, vietomis nušalusį veidą, kuriame 
ryškėjo didelės juodos nemirksinčios 
akys. Veidas buvo labai išdžiūvęs. 


— Juk čia Alonsas! — šūktelėjo ji. — 
Vargšelis, jis miršta iš bado. 


— Štai žmogus iš kito kranto, — pusbalsiu 
ištarė Smokas Brekui. — Aptikome jį prie 
maisto slėptuvės, kurią, matyt, bus įrengęs 
Hardingas, — aiškino vienas vyras. — Jis 
ten valgė miltus ir sušalusią kiaulieną. 
Sučiuptas blaškėsi ir rėkė kaip vanagas. 
Pažiūrėkite į jį. Išsekęs nuo bado, beveik 
sušalęs 1r greit mirs. 


Po pusvalandžio, kai mirusiojo veidą vėl 
pridengė kailiu, Smokas pasisuko į Lusi: 


Jei jums nebūtų labai sunku, ponia Pibodi, 
prašyčiau pakepti dar kąsnelį elnienos. 
Atpjaukite jį storesnį ir ne taip skaniai 
kepkite. Esu tikras mėsos valgytojas. 
Taip, taip. 


VI. LENKTYNĖS DĖL 
TREČIOJO SKLYPO 


— Na tr išsipustei! 


Mažylis, dėdamasis esąs nepatenkintas, 
apžiūrinėjo draugą, o Smokas nervinosi, 
veltui stengdamasis išlyginti raukšles ant 
ką tik užsimautų kelnių. 


— Kaip siūtos kitam, kelnės tau visai gerai 
tinka, — kalbėjo Mažylis. — Kiek už jas 
paklojai? 


— Pusantro šimto dolerių už visą 
kostiumą, — tarė Smokas. — Jo savininkas 


buvo beveik mano ūgio. Atrodė, kad tai 
baisiai pigu. Ko tu, iš tiesų, prie manęs 
kimbi? 


— Kas? Aš? Aš nieko! Aš tik manau, kad 
tokiam lokienos mėgėjui, kuris į Dosoną 
atvyko raitas ant ledo lyties, be kąsnelio 
maisto, su vieneriais baltiniais, nutrintais 
mokasinais ir su drabužiais, tarsi būtų 
ištrūkęs 1š sudužusio laivo, toks 
kostiumas — tai jau šis tas. Tik pamanyk, 
mielasis, kaip nuostabiai jis tau pritinka! 


— Ko dar tau reikia? — 1rzliai paklausė 
Smokas. 


— Kuo ji vardu? 


— Niekuo. Jei nori žinoti, aš pakviestas 
pietų pas pulkininką Bovį. O tave, matyt, 
pavydas riečia, kad į tokią garbingą 
draugę pakvietė mane, o tavęs — ne. 


— Ar tik nepavėluos1? 
— Kur? 
— Pietų. Kai nukaksi, jie jau vakarieniaus. 


Smokas buvo bepradedąs aiškinti, 
negailėdamas patyčių, bet staiga Mažylio 
akutėse pastebėjo gudrią pašaipėlę. Jis 
rengėsi toliau, sugrubusiais pirštais rišo 
kaklaraištį po minkštų medvilnės baltinių 
apykakle. 


— Kaip gaila, — šaipėsi Mažylis, — kad 
mano visi krakmolytieji baltiniai 
skalbykloje. O galėčiau tau paskolinti. 


Smokas jau triūsė prie batų. Storos 
vilnonės kojinės nelindo į juos. Jis 
maldaujamai pažvelgė į Mažylį, bet šis 
papurtė galvą, 


— Niekuo negaliu padėti. Jei 1r turėčiau 
plonas kojines, vis tiek neduočiau. 
Maukis vėl mokasinus, drauguži. Bemat 
nušalsi pirštus su tokia ankšta avalyne. 


— Užmokėjau už juos penkiolika dolerių, 
už panešiotus, —- sudejavo Smokas. 


— Matysi, kad visi ten bus su mokasinais. 


— Mažyli, bet juk ten bus moterų. Sėdėsiu 
prie vieno stalo su tikromis gyvomis 
moterimis — su panele Bovi ir daugybe 
kitų. Pats pulkininkas sakė. 


Bet tavo mokasinai joms apetito negadins. 
Nesuprantu tiktai, kam pulkininkui tavęs 
prireikė? 


— Aš ir pats nežinau. Gal girdėjo, kad 
aptikau Netikėtąjį ežerą. Norint jį 
nuleisti, reiks didžiulio turto, o 
Gugenheimai ieško, kur įdėti savo 
kapitalus. 


— Taip ir bus. Tad eik su mokasinais. 
Klausyk — švarkas truputį raukšlėjasi 1r 
kiek siaurokas. Daug nevalgyk: jei gerai 


prisikirsi, gali plyšti. Žiūrėk, jei damos 
ims mėtyti ant grindų nosinaites, nekelk 
jų, tegu sau guli ant grindų. Nekelk, kad ir 
kas būtų! 


Kaip ir dera didelę algą 1mančiam 
specialistui ir stambios Gugenheimų 
firmos atstovui, pulkininkas Bovis gyveno 
viename geriausių Dosono namų. 


Čia Smokas pamatė Dosono visuomenės 
grietinėlę — ne tik greit iškeptus 
milijonierius, bet ir kasyklų pramonės 
miesto, surinkusio savo gyventojus iš visų 
pasaulio kampų, žiedą. Svetainėje buvo 
tokie žmonės kaip Vorbertonas Džonsonas 
— Arktikos tyrinėtojas ir rašytojas, 
Konsedainas — raitosios policijos 


kapitonas, Haskelis — Šiaurės vakarų 
teritorijos komisaras, ir baronas fon 
Šrioderis — kaizerio numylėtinis, garsus 
tarptautinis dvikovininkas. Ir čia Smokas 
sutiko puikia vakarine suknele 
apsivilkusią Džoją Gastel, kurią iki šiol 
buvo matęs tik kelyje, su kailiniais ir 
mokasinais. Per pietus jis sėdėjo greta 
jos. 


— Jaučiuosi kaip žuvis, ištraukta iš 
vandens, — prisipažino jis. — Jūsų visų 
veidai tokie orūs. Niekad nebūčiau 
tikėjęs, kad Klondaike esama tokios 
rytietiškos prabangos. Pažiūrėkite nors ir 
į fon Šrioderį! Juk jis apsivilkęs tikru 
smokingu! O Konsedainas — su 


krakmolytais marškiniais. Tiesa, jis vis 
dėlto apsiavęs mokasinais. O kaip jums 
atrodo mano apranga? 


Jis truktelėjo pečiais, tarsi laukdamas jos 
pagyrimo. 


— Jūs lyg pastorėjęs nuo perėjos laikų! — 
nusijuokė Džoja. 


— Klystate, dar pagalvokite. 
— Tai ne jūsų kostiumas. 
— Tas ir yra. Aš pirkau jį už didelius 


pinigus iš vieno Aliaskos bendrovės 
tarnautojo. 


— Kaip gaila, kad tų tarnautojų tokie siauri 
pečiai! — su užuojauta tarė mergina. — O 
kaip jums patinka manoji apranga? 


— Ką ir sakyti! — sušuko Smokas. — Man 
trūksta žodžių! Labai daug laiko išbuvau 
kelionėse. Jūsų apsirengimas mane 
pribloškė. Buvau visiškai pamiršęs, kad 
moterys turi rankas ir pečius. Ryt rytą aš, 
kaip ir mano bičiulis Mažylis, pabusiu ir 
pagalvosiu, kad tai buvo tik sapnas. Kai 
paskutinį sykį mačiau jus prie Indėnės 
upokšnio... 


— Ten aš pati buvau tikra indėnė, - įterpė 
Džoja. 


— Ne tai norėjau pasakyti. Atsiminiau, kad 


prie upokšnio padariau atradimą: jūs 
turite kojas. 


— Niekada neužmiršiu, kad už jų 
išgelbėjimą turiu būti jums dėkinga, — tarė 
ji. — Nuo to laiko vis norėjau jus pamatyti 
ir padėkoti. — Smokas prieštaraudamas 
truktelėjo pečiais. — Štai kodėl jūs 
šiandien čionai. 


— Tai jūs pasiūlėte pulkininkui kviesti 
mane? 


— Ne, ne pulkininkui, bet jo žmonai. Taip 
pat prašiau ją sodinti mudu greta. Ir štai 
man pavyko. Beje, visi užsikalbėjo. 
Klausykite dabar manęs. Žinote Mono 
upokšnį? 


— Taip. 


— Paaiškėjo, kad tai nepaprastai turtinga 
vieta. Kiekvienas sklypas ten vertinamas 
daugiau kaip milijonu dolerių. Aukso 
smėlio ten rasta visai neseniai. 


— Prisimenu bėgtynes prie šio upokšnio. 


— Žodžiu, visas upokšnis ir jo intakai 
dabar sužymėti stulpais, bet šiuo metu 
paaiškėjo, kad sklypas numeris trys, 
žemiau radimvietės, neužregistruotas. 
Upokšnis taip toli nuo Dosono, jog 
komisaras registracijos terminą nustatė 
šešiasdešimt dienų. Visi sklypai, išskyrus 
trečiąjį, buvo užregistruoti laiku. Stulpus 
pastatė Sairusas Džonsonas. Bet viskas 


tuo ir baigėsi; jis dingo. Gal mirė, gal 
iškeliavo prieš srovę, gal pasroviui — 
niekas nežino. Po šešių dienų baigiasi 
registracijos terminas. Žmogus, kuris 
pastatys ten stulpus ir pirmas 
užsiregistruos Dosone, gaus šį sklypą. 


— Milijonas dolerių! - sumurmėjo 
Smokas. 


— Gilkristas, turįs kaimyninį sklypą, 
išplovęs vieną dubenį smėlio, gavo aukso 
už šešis šimtus dolerių. Žinau gerai, kad 
sklypai kitoje pusėje dar turtingesni. 


— Bet kodėl niekas to nežino? — abejingai 
paklausė Smokas. 


— Greit visi sužinos. Ilgai tai buvo 
paslaptis, tačiau žinia jau ima plisti. Geri 
roginiai šunys po paros bus parduodami 
už didžiausius pinigus. Kai tik baigsis 
pietūs, turit kuo mandagiausiai atsiprašęs 
išeiti. Aš viskuo pasirūpinau. Atėjęs 
indėnas atneš jums laišką. Laišką jūs 
perskaitysite, apsimesite, kad labai 
susirūpinote, atsiprašysite ir išeisite. 


— Na, o jei aš nenorėsiu išeiti... 


— Nė nekalbėkite! — pašnibždomis 
šūktelėjo ji. — Jūs privalote šį vakarą 
išeiti ir prisipirkti šunų. Dvejoms rogėms 
aš žinau. Keletą šunų turi Hensonas — 
septyni didžiuliai Hudzono įlankos 
veislės šunys. Prašo po keturis šimtus už 


vieną. Šiandien tai brangu, bet rytoj bus 
pusvelčiui. Dar Sitkos Čarlis turi aštuonis 
malamutus, už kuriuos prašo pusketvirto 
tūkstančio. Rytoj jis nusišaipys, kai 
pasiūlys penkis. Jūs taip pat turite savo 
šunų kinkinį. Bet ne pro šalį bus nupirkus 
šią naktį dar kelis geriausių šunų 
kinkinius. Lenktynes lems tiek šunys, tiek 
žmonės. Jums teks pralėkti šimtą dešimt 
mylių, todėl šunis reiks keisti kuo 
dažniau. 


— Kaip matau, jūs norite, kad aš būtinai 
dalyvaučiau šitose lenktynėse, — lėtai 


nutęsė Smokas. 


— Jei neturite pinigų šunims pirkti, tai aš. 


Ji susvyravo, bet Smokas neleido jai 
baigti. 


Šunų galiu prisipirkti pats. Bet... ar 
nemanote, kad tai azartiškas lošimas? 


— Po jūsų žygdarbių prie ruletės „Elnio 
Rage“ aš Žinau, kad jūs jo neišsigąsite, — 
atsakė ji. — Žiūrėkite tai kaip į sportą. 
Lenktynės dėl milijono dolerių prizo, 
varžantis su geriausiais krašto šunų 
varovais ir keliautojais. Jie lošimo dar 
nepradėjo, bet rytoj pradės, ir šunų kaina 
taip pašoks, jog įpirkti juos galės tik 
turtingiausieji. Didysis Olafas mieste. 
Prieš mėnesį jis grįžo iš Serklsičio. 
Didysis Olafas — smarkiausias šunų 
varovas šiame krašte ir, jei tik stos į 


lenktynes, bus didžiausias jūsų varžovas. 
Arizonos Bilis — kitas toks varžovas. Tai 
krovinių ir pašto gabenimo profesionalas. 
Jei jie dalyvaus, visų akys bus nukreiptos 
į juos. 


— Ir jūs norite, kad lenktynėse vaidinčiau 
nežymaus pėstininko vaidmenį? 


— Žinoma. Tai ir yra jūsų privalumas. Į jus 
niekas rimtai nekreips dėmesio. Kaip ten 
būtų, jūs 1ki šiol tebelaikomas čečaku, nes 
neišgyvenote čia nė metų. Niekas jūsų nė 
nepastebės, kol pasirodysite pirmasis 
prie finišo. 


— Vadinasi, nežymiam pėstininkui reiks 
pasirodyti pirmajam? — paklausė Smokas. 


Ji linktelėjo ir rimtai pasakė: 


— Atsiminkite, jei nelaimėsite Mono 
sklypo, aš niekada neatleisiu sau to, ką 
padariau jums tenai, prie Indėnės 
upokšnio. Jei iš viso gali kas šiose 
lenktynėse įveikti mūsų senbuvius, tai tik 
jūs. 


Ji tai pasakė tokiu balsu, kad Smokui 
pasidarė karšta, širdis ėmė plakti 
smarkiau. Jis nejučiomis rimtai pažvelgė į 
ją klausiamu žvilgsniu ir jos akyse, 
įsmeigtose į jį, išskaitė kažką daug 
svarbiau negu žinią apie sklypą, kurio 
Sairusas Džonsonas nespėjo užregistruoti. 


— Lenktynėse dalyvausiu, — tarė jis. — Ir 


laimėsiu. 


Džiugus jos akių blykstelėjimas, atrodė, 
žada jam didesnį atpildą negu visas 
auksas prie Mono upokšnio. Smokas 
pajuto, kad jos ranka ieško jo rankos. Po 
staltiese jis ištiesė savąją ir pajuto stiprų 
merginos pirštų paspaudimą. Jam vėl 
pasidarė karšta. 


„Ką pasakys Mažylis?“— toptelėjo 
Smokui, paleidus jos ranką. Jis jau beveik 
su pavydu žiūrėjo į fon Šrioderį ir 
Džonsą. Nejaugi jie nepastebi nepaprasto 
šalia jo sėdinčios merginos žavesio? 


Staiga atsitokėjęs, Smokas išgirdo jos 
balsą ir supratoo, kad ji jau seniai kalba. 


— Taigi matot, Arizonos Bilis — baltasis 
indėnas, — toliau aiškino ji. — O Didysis 
Olafas — lokių medžiotojas, sniegynų 
karalius, žaliūkas laukinis. Jis 
ištvermingesnis už bet kurį indėną ir 
niekada negyveno kitokio gyvenimo, kaip 
tik speiguotoje dykynėje. 


— Apie ką kalbate? — paklausė per stalą 
kapitonas Konsedainas. 


— Apie Didįjį Olafą, - atsakė ji. — 
Pasakoju misteriui Belju, koks puikus 
keliautojas yra Olafas. 


— Jūsų tiesa, — sugriaudė kapitonas. — 
Didysis Olafas — geriausias Jukono 
keliautojas. Lenktynėse ledu ir sniegu jis 


net patį velnią aplenks. 1895 metais jis 
nuvežė vyriausybines telegramas po to, 
kai du kurjeriai sušalo prie Čilkuto, o 
trečiasis prie Trisdešimtosios Mylios 
nugarmėjo į akivarą. 


Prie Mono upokšnio Smokas važiavo iš 
lėto, bijodamas, kad prieš dideles 
lenktynes nenuvargintų savo šunų. Tuo pat 
metu jis tyrinėjo kelią, numatydamas 
vietas, kur reiks keisti šunis. Lenktynėse 
dalyvavo tiek žmonių, jog visas šimto 
dešimt mylių kelias atrodė tarsi ištisinė 
gyvenvietė. Visa pakele buvo įrengti šunų 
keitimo postoviai. Fon Šrioderis, 
dalyvaująs lenktynėse grynai sportiniais 
sumetimais, turėjo vienuolika pakaitų, 


vadinasi, galėjo keisti šunis kas dešimt 
mylių. Arizonos Bilis įstengė parengti 
aštuonias. Didysis Olafas turėjo septynias 
— tiek, kiek ir Smokas. Be jų, lenktyniavo 
daugiau kaip keturiasdešimt žmonių. 
Lenktynės dėl milijono dolerių prizo net 
auksinėje Šiaurėje pasitaiko ne kiekvieną 
dieną. Visi Klondaiko šunys buvo išpirkti, 
dėl beprotiškos spekuliacijos jų kainos 
pakilo dvigubai ir net trigubai. 


Sklypas numeris trys žemiau radimvietės 
buvo dešimt mylių nuo Mono žiočių. 
Likusią šimtinę mylių reikėjo važiuoti 
ledine Jukono krūtine. Trečiajame 
numeryje jau buvo penkiasdešimt 
palapinių ir trys šimtai su viršum šunų. 


Stulpai, Sairuso Džonsono statyti prieš du 
mėnesius, tebestovėjo. Kiekvienas 
varžybų dalyvis dešimtis kartų apėjo šį 
sklypą, nes prieš šunų rogių lenktynes 
turėjo būti lenktynės su kliūtimis — 
pėsčiomis. Kiekvienas turėjo pats 
pastatyti savo sklypo stulpus — du 
centrinius, keturis kampinius. Norint tai 
padaryti, reikėjo porą kartų pereiti 
upokšnį ir tik tada jau rūkti su šunimis į 
Dosoną. 


Be to, niekas negalėjo užbėgti už akių 

savo varžovams. Varžybos buvo paskirtos 
lygiai dvyliktą valandą naktį, penktadienį. 
Iki tol niekas neturėjo teisės statyti stulpų. 
Toks buvo Dosono komisaro potvarkis, ir 


jo vykdymui prižiūrėti kapitonas 
Konsedainas paskyrė čionai raitosios 
policijos būrį. Buvo kilę ginčų, ar laikytis 
policijos laiko, ar saulės, bet kapitonas 
Konsedainas įspėjo lenktynininkus, kad 
laikas bus skaičiuojamas pagal policijos 
laikrodžius, o konkrečiai — pagal 
leitenanto Poloko laikrodį. 


Kelias Mono upokšniu buvo vos dviejų 
pėdų pločio ir panėšėjo į lataką, nes 
abiejose jo pusėse stūksojo didžiulės 
pusnys, suverstos per ilgus žiemos 
mėnesius. Visiems knietėjo, kaip tokia 
siaura pravaža lenktynes pradės 
keturiasdešimt su viršum rogių ir trys 
šimtai šunų. 


— Na ir bus maišalynės, kokios dar 
pasaulis neregėjo, — kalbėjo Mažylis. — 
Niekaip kitaip tau, Smokai, neišeis, kaip 
tik laužtis jėga. Jeigu visas upokšnio 
paviršius būtų lygus kaip stalas, tai ir ant 
jo neišsitektų nė dešimt rogių. Viskas 
susijauks į jovalą dar nė važiuoti 
nepradėjus. Jei tau kas nors užgriozdins 
kelią, leisk man su juo susidoroti. 


Smokas gūžtelėjo pečiais ir atlaidžiai 
nusijuokė. 


— Ne, ne, tau negalima! — susijaudinęs 
šūktelėjo Mažylis. — Kad ir kas būtų, 
muštis tau nevalia. Kaip tu varysi šunis 
šimtą mylių, jei išsinarinsi ranką, 
talžydamas kam snukį? 


Smokas linktelėjo. 
— Tavo teisybė, Mažyli, rizikuoti negaliu. 


— Atsimink, — toliau kalbėjo Mažylis, — 
kad pirmąsias dešimt mylių šunis raginsiuų 
aš. O tu tuo laiku ramiausiai gulėk. 
Pavėžėsiu tave iki Jukono, 0 toliau 
manykis pats. Žinai, ką sugalvojo 
Šrioderis? Jis pastatė savo pirmąjį 
pakaitą už ketvirčio mylios palei upokšnį 
ir atpažins ją 1š žalio žibinto. Bet ir mes 
ne pėsti: tik aš raudonos spalvos 
šalininkas. 


Diena buvo giedra ir šalta, tačiau vakarop 
dangų aptraukė debesys, ir naktis atslinko 


tamsi, šilta. Termometras rodė penkiolika 
laipsnių šalčio; palyginus su Klondaiko 
speigais, buvo 

labai šilta. 


Prieš pat vidurnaktį, palikęs Mažylį su 
šunimis už penkių šimtų jardų pasroviui 
ant upokšnio, Smokas patraukė pas aukso 
ieškotojus, lenktyniaujančius dėl trečiojo 
sklypo. Prie starto susirinko 
keturiasdešimt penki žmonės, panūdę 
gauti milijoną, kurį Sairusas Džonsonas 
paliko įšalusiame žvyre. Kiekvienas 
vilkėjo dukslią, šiurkščios medvilnės 
striukę 1r nešėsi šešetą kuolų bei sunkų 
medinį kūjį. 


Leitenantas Polokas, susisupęs į plačius 


lokio kailius, laužo šviesoje pasižiūrėjo į 
laikrodį. Iki vidurnakčio buvo likusi tik 
viena minutė. 


Ruoškitės! — tarė jis, keldamas dešiniąja 
ranka revolverį ir sekdamas laikrodžio 
rodyklę. 


Keturiasdešimt penkių striukių gobtuvai 
buvo atsmaukti atgal, keturiasdešimt 
penkerios pirštinės buvo numautos nuo 
rankų, keturiasdešimt penkeri mokasinai 
atsispyrė į sumintą sniegą. Keturiasdešimt 
penki kuolai susmigo į sniegą, ir tiek pat 
kūjų pakibo ore. 


Pasigirdo šūvis, ir kūjai sudavė. Sairusas 
Džonsonas nustojo savo teisių į milijoną. 


Norėdamas išvengti spūsties, leitenantas 
Polokas patvarkė, kad pirma būtų įkaltas 
žemutinis centrinis stulpas, vėliau — 
pietryčių, paskui kiti trys kampiniai ir 
pagaliau — aukštutinis centrinis. 


Smokas įkalė savąjį kuolą sykiu su 
pirmuoju lenktynininkų tuzinu ir šoko 
toliau. Sklypo kampuose degė laužai, ir 
prie kiekvieno jų stovėjo policininkas, 
žymėdamas lape lenktynininkų pavardes. 
Kiekvienas prabėgdamas turėjo pasakyti 
savo pavardę ir pasirodyti policininkui. 
Taip norėta išvengti netikrų lenktynininkų, 
kurie galėjo kalti stulpus, o tikrasis 
lenktynininkas jau skrietų upokšnių 
registruotis. 


Ties pirmuoju kampu Smokas ir fon 
Šrioderis sukalė stulpus vienu metu, 
smūgis į smūgį. Kalant pribėgo daugiau 
žmonių, prasidėjo neįmanoma grūstis. 
Prasimušęs iš spūsties ir pasakęs 
policininkui savo pavardę, Smokas 
pamatė, kad baronas su kažkuo susidūrė ir 
išsitiesė sniege. Bet Smokas nelaukė. 
Priešakyje dar buvo kitų. Blėstančio 
laužo šviesoje jis įžiūrėjo plačią 
Didžiojo Olafo nugarą. Pietvakarių 
kampe jis ir Didysis Olafas kalė stulpus 
greta. 


Nelengvos buvo šios įžanginės lenktynės 
su kliūtimis. Sklypo ribos buvo beveik 
mylios ilgumo, o pats sklypas pilnas 


apsnigtų kupstų. Dėl to apie Smoką visi 
klupo, griuvinėjo. Smokas irgi keletą 
sykių nugriuvo ant visų keturių. Didysis 
Olafas kartą išsitiesė taip arti Smoko, kad 
Smokas neišsilaikęs užvirto ant jo. 


Aukštutinį centrinį stulpą reikėjo statyti 
kitame upokšnio krante. Lenktynininkai 
nusileido nuo kranto, perbėgo užšalusį 
upokšnį ir ėmė kabintis į kitą krantą. 
Smokui bekopiant, staiga kažkieno ranka 
griebė jį už kojos ir nutempė žemyn. 
Blyškioje tolimo laužo šviesoje Smokas 
nespėjo įžiūrėti, kas tai padarė. Bet, savo 
nelaimei, nenaudėlis pabandė padaryti tą 
pat ir Arizonos Biliui. Bilis atsistojo ir iš 
visų jėgų drožė tam kumščiu į veidą. 


Repečkodamas Smokas bandė stotis, bet 
taip pat gavo smūgį į veidą ir, vos 
nepraradęs sąmonės, nugriuvo į sniegą. 
Vis dėlto jam pavyko atsikelti. Jis jau 
rengėsi atsimokėti tuo pačiu, bet atsiminė 
Mažylio perspėjimą ir susilaikė. Tuo 
metu kažkieno kūnas smogė jam per 
kelius, ir jis vėl nuriedėjo žemyn. 


Visa tai buvo tik nedidelė įžangėlė to, kas 
paskui dėjosi prie rogių. Žmonės ritosi 
nuo kranto ir vienas ant kito muginosi 
sniege. Jie iš paskutiniųjų ropštėsi į viršų, 
tačiau nekantrūs varžovai grupėmis tempė 
juos žemyn. Žlegsėjo smūgiai, buvo 
girdėti keiksmai tų, kurie šniokštuodami 
dar išgalėjo burnoti. Smokas, mintyse 


matydamas Džojos Gastel veidą, tikėjosi, 
kad grumdamiesi lenktynininkai nepaleis į 
darbą medinių kūjų. Keletą kartų 
parblokštas ant žemės, grabinėdamas 
pamestų kuolų, pagaliau jis išropojo 1š 
žmonių maišalynės ir puolė kopti į krantą 
tolėliau šone. Daugelis varžovų darė tą 
patį, 1r Smokas džiaugėsi, kad lenktynėse 
prie šiaurės vakarų kampo jis gali 
pasislėpti už kitų nugarų. 


Eidamas prie ketvirtojo kampo, jis vėl 
išsitiesė visu ūgiu ir pametė savo 
paskutinį kuolą. Penkias minutes 
grabaliojo tamsoje, o pro jį bėgo 
šniokštuodami žmonės. Prie paskutinio 
kampo jis jau ėmė lenkti varžovus, 


kuriems mylios ilgumo lenktynės buvo ne 
pagal jėgas. Upokšnio vagoje dėjosi 
beprotiški dalykai. Dešimtys rogių 
susipainiojo, apvirto, beveik šimtas šunų 
susikabino dantimis. Tarp jų blaškėsi 
žmonės, stengdamiesi išpainioti 
pakinktus, ir daužė susiriejusius šunis 
lazdomis. 


Nušokęs nuo kranto šalia didžios10s 
spūsties, Smokas prasigavo į sumintą 
kelią ir ėmė važiuoti greičiau. Abipus 
siauro kelio sutryptuose postoviuose 
žmonės su rogėmis lūkuriavo atsilikusių 
lenktynininkų. Staiga užpakalyje pasigirdo 
pavažų cypimas, šunų inkštimas, ir 
Smokas vos spėjo išsukti į gilų sniegą. 


Rogės kaip viesulas prašvilpė pro šalį, ir 
Smokas pamatė jose žmogų, klūpantį ant 
kelių ir baisiausiai rėkiantį. Bet po 
akimirksnio šios rogės sustojo, ir Smokas 
išgirdo grumtynių triukšmą. Kažin kieno 
pamainos šunys, užsiutę ant prabėgančių 
šunų, ištrūko iš žmogaus 

rankų ir puolė juos. 


Smokas padarė lankstą ir nuvažiavo. Jis 
pamatė žalią fon Šrioderio žibintą, o už jo 
— savo pakaitos raudonąjį. Dvejetas vyrų 
trumpomis lazdomis saugojo Šrioderio 
šunis, užstoję juos nuo trasos. 


— Smokai, čia, — išgirdo jis susijaudinus; 
Mažylio balsą. 


— Girdžiu! — dusliai atsakė Smokas. 


Raudono žibinto šviesoje jis pamatė, kad 
sniegas apie roges suraustas ir ištryptas, 0 
iš draugo sunkaus alsavimo suprato, kad 
čia būta muštynių. Jis nusvirduliavo prie 
rogių 1r griuvo ant jų. Tą pat akimirksnį 
Mažylis pliaukštelėjo botagu ir sustaugė; 


Pirmyn, velniai, pirmyn! 


— Šunys užgulė krūtinės diržus ir išnešė 
roges į kelią. Tai buvo stambūs žvėrys — 
premiją gavusio Hensono hudzonai. 
Smokas juos buvo nuskyręs į pirmą etapą: 
dešimt mylių upokšniu, paskui sunkiu 
keliu kertant jo žiočių lygumą, pagaliau 
dešimt mylių Jukonu. 


— Kiek žmonių priešakyje? — paklausė 
Smokas. 


— Užčiaupk burną ir taupyk plaučius! — 
atsakė Mažylis. — Ei jūs, stipenos! 
Pirmyn! Pirmyn! 


Mažylis bėgo paskui roges, laikydamasis 
už trumpos virvės. Smokas negalėjo 
matyti nei jo, nei tų rogių, ant kurių, 
išsitiesęs visu ūgiu, gulėjo. Laužai liko 
užpakalyje, 1r jie lėkė per neįžiūrimą 
tamsą tokiu greičiu, kiek įkabino šunys. 
Tamsa buvo tokia tiršta, jog rodėsi veik 
apčiuopiama. 


Smokas pajuto, kaip rogės, darydamos 
nematomą posūkį, svirstelėjo, 1r 


priešakyje išgirdo įnirtingą skalijimą, 
žmonių keiksmus. Vėliau tai buvo 
pavadinta „„Barnso — Slokumo makalyne““. 
Barnso ir Slokumo šunys užlėkė vieni ant 
kitų, o į šią krūvą dabar visu greičiu 
įsirėžė septyni didžiuliai Smoko šunys. 
Nakties prie Mono upokšnio 
susierzinimas privarė šiuos pusiau 
prijaukintus vilkus iki pasiutimo. 
Klondaiko šunys, kuriais važiuojama be 
vadžių, paprastai stabdomi sušunkant. 
Taigi dabar nebuvo jokios vilties išvengti 
grumtynių, prasidėjusių siauroje upokšnio 
vagoje. Iš užpakalio lėkė vis naujos 
rogės, didindamos maišatį. Ant žmonių, 
kuriems jau pavyko išnarplioti savo šunis, 
griūdavo nauja gerai nušertų, pasilsėjusių 


ir puolančių rietis šunų banga. 


— Čia reikia pliekti, daužyti ir kaip nors 
prasimušti! — šūktelėjo Mažylis Smokui į 
ausį. — Saugok savo krumplius! Bandyk 
išpainiot šunis, o muštynes palik mano 
daliai! 


Kas dėjosi per tą pusvalandį, Smokas 
niekada neįstengė aiškiai priminti. 
Kažkieno kumštis drožė jam į žandą, 
kažkieno lazda vožė per petį. Šuns iltis 
įsmigo į koją, ir jis pajuto, kad į 
mokasiną teka šiltas kraujas. Abi striukės 
rankovės buvo suplėšytos į skutus. 
Pagaliau jis išsinėrė iš to verpeto 
gaudydamas kvapą. Tarsi sapne, dar 
tebeaidint užpakalyje muštynių klegesiui, 


Smokas padėjo Mažyliui perkinkyti šunis. 
Iš kinkinio ištraukė vieną stimpantį šunį, 
tamsoje apgraibomis sutvarkė pakinktus. 


— O dabar, Smokai, gulk į roges ir 
atsipūsk, — paliepė Mažylis. 


Šunys visu smarkumu pasileido tamsoje 
Mono upokšniu, tiesiausiu keliu kirto 
lygumą ir išbėgo ant Jukono. Čionai, prie 
posūkio į didįjį Jukono rogių kelią, 
kažkas buvo sukūręs laužą, 1r prie šio 
laužo Mažylis atsisveikino su Smoku. 
Laužo šviesoje, rogėms šoktelėjus į 
priekį, Smokui įstrigo atmintin dar vienas 
neužmirštamas Šiaurės vaizdas. Tai buvo 
Mažylis, svirduliuodamas ir klimpdamas 
giliai sniege, jis žvaliai šūkavo 


paskutinius nurodymus, nors vienas jo 
paakys buvo pajuodęs ir užtinęs, 
krumpliai kruvinai nudaužyti, 0 iš šunų 
sukandžiotos rankos bėgo kraujas. 


— Kiek rogių priešaky? — paklausė 
Smokas, keisdamas savo nuilsusius 
hudzonus ties pirmu postoviu ir šokdamas 
į laukiančias roges. 


— Suskaičiavau vienuolika! — šūktelėjo 
jam įkandin žmogus, šunims pasileidus 
lėkti. 


Šie šunys turėjo nubėgti penkiolika mylių 
ir nuvežti Smoką iki Baltosios upės 
žiočių. Buvo jų devyni, tačiau tai buvo 
silpniausias Smoko kinkinys. Dvidešimt 


penkias užverstas ledo lyčių mylias tarp 
Baltosios upės ir Šešiasdešimtosios 
Mylios jis buvo padalinęs į du tarpus ir 
pastatęs prie jų dvi geriausias šunų 
pakaitas. 


Smokas gulėjo rogėse kniūbsčias, 
išsitiesęs visu ūgiu, laikydamasis abiem 
rankom. Vos tik šunys sulėtindavo greitį, 
jis klaupdavosi ant kelių ir griausmingai 
šaukdamas čaižydavo juos bota-gu. Nors 
ir menki buvo tie šunys, vis dėlto iki 
Baltosios upės jis aplenkė porą varžovų. 
Štai pagaliau ir pati Baltoji upė. Ledui 
sustojus, lytys čia sudarė užtvarą: per 
mylią nuo jos vanduo buvo užšalęs lygiu 
ledu. Ant ledo lenktynininkai galėjo keisti 


šunis nestodami, todėl visa pakele čia 
stoviniavo naujos šunų pakaitos. 


Perlėkęs užtvarą ir išvažiavęs ant lygaus 
ledo, Smokas nušvilpė visu smarkumu, 
garsiai šaukdamas: 


— Bili! Bili! 


Bilis išgirdo 1r atsiliepė. Daugybės laužų, 
sukurtų ant ledo, šviesoje Smokas pamatė 
roges, kurios išnėrė iš šono ir šoko vytis. 
Šunys buvo pailsėję ir greit prisivijo. Kai 
besivejančios rogės susilygino su juo, 
Smokas šoko į jas, Bilis peršoko į jo 
roges ir nuvažiavo šalin. 


— Kur Didysis Olafas? — suriko Smokas. 


— Pirmas važiuoja! — atsakė Bilis. 


Laužai greit liko užpakalyje, 17 Smokas 
vėl skriejo per neįžvelgiamą tamsą. 


Šiame sunkiame kelyje, prigrūstame 
stačių ledo lyčių, Smokas, įšokęs tarp 
rogių ir paskutinio šuns, griebė tempimo 
virvę. Kurį laiką pasidarbavęs ja, jis 
aplenkė dar trejas roges. Čia atsitikdavo 
nelaimių, ir Smokas ne sykį girdėjo, kaip 
lenktynininkai kinkė iš rogių šunis, taisė 
pakinktus. 


Kitame trumpame ledo lytimis užverstame 
tarpe, artėjant prie Šešiasdešimtosios 
Mylios, jis aplenkė dar dvejas roges. Ir 
lyg tyčia, kad Smokas suprastų nesėkmių 


kartėlį, vienas jo šuo išsinarino petį. Šuo 
nebegalėjo bėgti, ir jį pradėjo vilkti su 
pakinktais. Kiti kinkinio šunys iltimis 
puolė jį, ir Smokui teko užsimoti sunkių 
botkočiu. Iškinkydamas sužeistą gyvulį, 
Smokas užpakaly išgirdo šunų skalijimą ir 
žmogaus balsą, kuris pasirodė jam 
pažįstamas. Tai buvo fon Šrioderis. 
Smokas riktelėjo, įspėdamas apie 
gresiantį susidūrimą, ir baronas, vydamas 
šunis ir vairuodamas roges, prašvilpė pro 
Smoką už keliolikos pėdų. Buvo taip 
tamsu, jog Smokas girdėjo 
pravažiuojančias roges, bet nieko 
negalėjo įžiūrėti. 


Netoli faktorijos, esančios prie 


Šešiasdešimtosios Mylios, Smokas lygiu 
ledu vėl pralenkė dvejas roges. Čia visi 
ką tik buvo pakeitę šunis, todėl kokias 
penkias minutes važiavo greta, klūpodami 
rogėse, mojuodami botagais ir šaukdami 
ant besineriančių iš kailio šunų. Bet 
Smokas gerai buvo ištyręs šią kelio dalį. 
Jis pastebėjo krante aukštą pušį, vos 
įžiūrimą laužų šviesoje. Smokas žinojo, 
kad už jos lygus kelias staiga baigsis, vėl 
ners į tamsą ir virs siauru taku. Toliau 
važiuoti bus galima tik vorele. 


Palinkęs priekin, Smokas pritempė virve 
roges prie paskutinio šuns, čiupo jo 
užpakalines kojas ir parmetė šunį į 
sniegą. Urgzdamas iš įniršio, šuo bandė 


griebti iltimis jo ranką, tačiau kiti šunys 
nutempė jį pirmyn. Pargriautas šuo 
pristabdė roges, ir todėl kitos dvejos 
rogės, važiavusios greta Smoko, aplenkė 
jį ir paniro siauro tako tamsoje. 


Priešakyje Smokas išgirdo dvejų 
susidūrusių rogių žvangtelėjimą ir 
traškesį. Jis paleido iš rankų šuns kojas, 
šoko prie karties, staigiai pasuko roges 
dešinėn į purų sniegą. Buvo nežmoniškai 
sunku. Šunys klimpo į sniegą ligi ausų, 
užtat Smokui pavyko išsimušti į 
suvažinėtą kelią, palikus užpakalyje 
dvejas susidūrusias roges. 


Kelio tarpas už Šešiasdešimtosios Mylios 
buvo geras važiuoti ir tęsėsi tik 


penkiolika mylių. Šiam tarpui Smokas 
paliko irgi silpnus šunis. Dvi paskutinės, 
geriausios šunų pakaitos turėjo jį atlakinti 
į Dosoną, į aukso inspektoriaus įstaigą. 
Pats Sitkos Čarlis lūkuriavo Smoko su 
savais aštuonetu malemutų, kurie turėjo 
nuvežti dvidešimt mylių. O finišui — 
penkiolika mylių — jis skyrė savuosius 
šunis, su kuriais važinėjo visą Žiemą, tuos 
pačius, su kuriais buvo suradęs Netikėtąjį 
ežerą. 


Šitame kelio tarpe jam nepavyko aplenkti 
nė vienų iš trejų rogių, važiuojančių 

priešakyje. Bet ir tie lenktynininkai, kurių 
rogės susipainiojo prie Šešiasdešimtosios 
Mylios, jo taip pat nepavijo. Nors šunims 


trūko ištvermės ir greičio, jie bėgo 
smagiai, sutartinai, paklusdami 
mažiausiam šūktelėjimui. Smokas gulėjo 
kniūbčias, laikydamasis rogių priekio. 
Nepermatomą tamsą retkarčiais 
nušviesdavo laužai, prie kurių šildėsi 
šunys ir kailiniais apsitūloję laukiantys 
žmonės, ir vėl užstodavo tamsa. Mylią po 
mylios važiavo jis nieko daugiau 
negirdėdamas, tik vienodą rogių girgždesį 
ir cypimą. Rogės čia krypdavo į šoną, čia 
šokteldavo į viršų per ledo kauburį, čia 
sklęsdavo pasvirdamos posūkiuose, bet 
Smokas beveik automatiškai laikėsi jose. 


Buvo pradėję švisti, kai jis pakeitė 
nuvargusius šunis žvalių malemutų 


aštuoniuke. Šie lengvi šunys galėjo bėgti 
greičiau už sunkiasvorius Hudzono šunis 
ir buvo patvarūs kaip tikri vilkai. 

Sitkos Čarlis išvardijo Smokui visus jo 
varžovus, esančius priešakyje. Pirmas 
važiavo Didysis Olafas, antras — 
Arizonos Bilis, o trečias — fon Šrioderis. 
Tai buvo geriausi šunų varovai krašte. 
Dar prieš Smokui išvažiuojant, visas 
Dosonas ėjo dėl jų lažybų, vardindami 
juos kaip tik tokia eile. Jie rungėsi dėl 
milijono, o statomos lažybų sumos 
apskritai siekė pusę milijono. Nė vienas 
žmogus nesilažino dėl Smoko; nors jis ir 
buvo pagarsėjęs savo žygiais, bet vis dar 
tebebuvo laikomas čečaku, kuriam reikia 
daug mokytis. 


Kai visai prašvito, priešakyje Smokas 
pamatė roges, ir po pusvalandžio jo 
priekinis šuo jau šuoliavo prie pat jų. Tai 
buvo Arizonos Bilis. Smokas jį atpažino 
iš tolo ir pasisveikino. Fon Šrioderis 
buvo jį aplenkęs. Sutrypto kelio juosta 
klampiame sniege buvo tokia siaura, kad 
dar pusvalandį Smokas negalėjo lenkti ir 
lėkė pridurmu. Bet pagaliau, pravažiavę 
susigrūdusių ledų lauką, jie išnėrė į platų 
lygų kelią, prie kurio stovėjo nemaža šunų 
pakaitų, o sniegas buvo gerai sutryptas. 
Smokas pakilo ant kelių, mostelėjo 
botagu, suriko šunims ir ėmė lėkti greta 
Arizonos Bilio. Čia Smokas pamatė, kad 
dešinioji varžovo ranka kabo nuleista ir 
šunis jis varo kairiąja. Tai buvo labai 


nepatogu. Negalėdamas nuolat laikytis 
kairiąja ranka, Bilis būdavo priverstas 
mesti botagą ir griebtis už rogių priekio, 
kad neiškristų. Smokas prisiminė 
muštynes prie trečiojo sklypo ir viską 
suprato. Mažylis buvo teisus, patardamas 
jam vengti muštynių. 


— Kas nutiko? — paklausė Smokas, 
lenkdamas Bilį. 


— Nežinau. Manau, kad man išnarino petį 
per muštynes. 


Likosi jis labai pamažu, tačiau ties 
paskutine pakaitos vieta jau buvo už geros 
pusmylės. Prieš Smoką beveik greta 
važiavo Didysis Olafas ir fon Šrioderis. 


Smokas vėl pakilo ant kelių ir privertė 
savo šunis taip sparčiai lėkti, kaip gali tai 
padaryti žmogus, turįs šunų varovo 
prigimtį. Jis privažiavo prie pat fon 
Šrioderio rogių užpakalio, ir tokia tvarka 
trejos rogės per susigrūdusius ledus 
išsimušė į lygumą, kur jų lūkuriavo 
žmonės ir šunys. Iki Dosono buvo likę tik 
penkiolika mylių. 


Fon Šrioderis, padalinęs visą kelią į 
dešimties mylių tarpus, po penkių mylių 
turėjo keisti kinkinį. Jis vijo savo šunis 
kaip įmanydamas. Didysis Olafas ir 
Smokas važiuodami pakeitė roges, ir 
tvirti, žvalūs šunys greit pavijo priekin 
prasibrovusį baroną. Pirmas skriejo 


Didysis Olafas, o paskui jį siauromis 
provėžomis Smokas. 


Dėl fon Šrioderio (jis jau buvo užpakaly) 
Smokas nebūgštavo, tačiau priešais buvo 
geriausias šunų varovas krašte. Jį aplenkti 
rodėsi neįmanoma. Daug kartų privertė 
Smokas savo priešakinį šunį priartėti prie 
varžovo rogių, bet kiekvieną sykį Olafas 
spūsteldavo ir nutoldavo. Tačiau Smokas 
nusprendė neatsilikti ir niūrus lėkė 
įkandin. Nepralaimėta, kol niekas 
nelaimėjo: priešaky dar penkiolika mylių, 
ir maža kas gali atsitikti. 


Ir tikrai, likus trims mylioms ligi Dosono, 
kažkas atsitiko. Smokas nustebo, kai 
Didysis Olafas staiga pašoko ir 


baisiausiai keikdamasis įnirtingai ėmė 
čaižyti savo šunis. Taip galima daryti tik 
šimtą jardų prieš finišą, bet ne už trijų 
mylių. „Tai reiškia pribaigti šunis“, — 
pamanė Smokas. Jo paties šunys bėgo 
puikiai. Prie Jukono nebuvo kitų šunų, 
kurie taip sunkiai būtų plušėję ir vis dėlto 
taip gerai laikęsi. Taip buvo todėl, kad 
Smokas niekada nesiskyrė su savo 
šunimis, valgė ir miegojo su jais, žinojo 
kiekvieno būdą, mokėjo veikti jų protą ir 
išnaudoti menkiausią jų geros valios 
kibirkštėlę. 


Jie perlėkė per nedidelį susigrūdusių ledų 
plotą ir vėl ėmė skrieti lygiu keliu. 
Didysis Olafas buvo vos už 


penkiasdešimt pėdų. Staiga šone išniro 
kažkokios rogės ir pasuko į jį. Smokas 
dabar viską suprato. Didysis Olafas buvo 
parengęs šunų pakaitą prieš pat Dosoną. 
Jis vijo savo šunis, stengdamasis neleisti 
Smokui aplenkti savęs keičiant roges. 
Naujoji pakaita buvo staigmena, kurią jis 
laikė didžiausioje paslaptyje. Net jo 


Smokas įnirtingai ėmė varyti savo šunis, 
norėdamas pralenkti varžovą, keičiant 
roges. Jam pavyko įveikti tas 
penkiasdešimt pėdų, kurios skyrė jį nuo 
varžovo. Pagaliau jo priekinis šuo 

ėmė bėgti greta Olafo užpakalinio. Kitoje 
pusėje skriejo pakaitinės rogės. Tokiu 


greičiu važiuodamas, Didysis Olafas 
nesiryžo šokti į kitas roges. Jei jis 
nepataikytų ir nukristų, varžybas laimėtų 
Smokas. 


Puikiai valdydamas šunis, Didysis Olafas 
vėl pabandė iššokti į priekį, bet vis dėlto 
priekinis Smoko šuo toliau šuoliavo greta 
jo užpakalinio. Pusmylį visos trejos rogės 
lėkė greta. Ir tik kai lygusis kelias artėjo į 
pabaigą, Didysis Olafas ryžosi šokti. 
Nutaikęs akimirką, kai lekiančios rogės 
beveik susiglaudė, jis šoko, tuoj pat 
kluptelėjo ant kelių kitose rogėse, 
mostelėjo botagu, suriko ir ėmė vyti savo 
naująją pakaitą. Toliau kelias buvo toks 
siauras, kad Smokas laikinai turėjo 


atsisakyti bandymų aplenkti varžovą. Bet 
nuotolis tarp jų buvo ne didesnis kaip 
vienas jardas. 


„Žmogus nenugalėtas, kol jo nenugalės“, 
— kalbėjo sau Smokas. Kad 1r kaip 
Didysis Olafas vijo šunis, jis negalėjo 
nutolti nuo savo varžovo. Nė vieni tų 
šunų, kuriais Smokas tą naktį važiavo, 
nebūtų įstengę išlaikyti tokio beprotiško 
greičio ir rungtis su pailsėjusiais šunimis 
— nė vieni, išskyrus jo paties. Vis dėlto 
greitis buvo nežmoniškas ir, 
apvažiuodamas uolėtą krantą ties 
Klondaiksičiu, Smokas pajuto, kad šunys 
eikvoja paskutines jėgas. Pamažu jie ėmė 
liktis, o Didysis Olafas pėda po pėdos 


veržėsi į priekį, kol nutolo nuo Smoko per 
porą dešimčių jardų. 


Klondaiksičio gyventojai, išėję ant ledo, 
garsiai šaukė. Šioje vietoje Klondaikas 
įsiliejo į Jukoną, o už pusmylės, 
šiauriniame krante, stovėjo Dosonas. Dar 
įnirtingesni šauksmai sudrebino orą, 1r 
Smokas pamatė atskriejančias į jį roges. 
Jis iš karto pažino puikius į jas įkinkytus 
šunis. Tai buvo Džojos Gastel šunys. 
Važiavo jais pati Džoja Gastel. Voverių 
kailiukų striukės gobtuvas buvo 
atsmauktas, ir jos apskritas veidas tarsi 
kamėja išsiskyrė tamsių plaukų fone. Ji 
buvo be pirštinių, vienoje rankoje turėjo 
botagą, kita laikėsi rogių. 


— Šok! — šūktelėjo ji Smokui, kai jos 
priekinis šuo suurzgė ant Smoko 
priekinio. 


Smokas šoko ir atsidūrė už jos. Nuo jo 
kūno svorio rogės svirstelėjo, bet mergina 
išsilaikė ant kelių ir toliau mojavo 

botagu. 


— Ei, ei, pirmyn! Marš! — šaukė ji, ir 
šunys, inkšdami ir skalydami, iš 
paskutiniųjų stengėsi pralenkti Didįjį 
Olafą. Kai jos priekinis šuo pavijo 
varžovo roges ir jardas po jardo ėmė 
veržtis į priekį, didžiulė minia Dosono 
krante visiškai pašėlo. Ta minia buvo iš 
tiesų didelė, nes vis1 aukso ieškotojai 
prie savo upokšnių metė įrankius ir 


atvyko čionai pasižiūrėti lenktynių 
pabaigos. Simto dešimt mylių pabaigos 
įkarštis pateisino bet kokią beprotybę. 


— Kai tik pralenksite, šoksiu iš rogių! — 
šūktelėjo Džoja per petį. 
Smokas norėjo prieštarauti. 


— Ir neužmirškite, kad netoli kranto bus 
staigus posūkis, — perspėjo ji. 


Abejos rogės lėkė visiškai greta. Dar 
valandėlę Didžiajam Olafui su botagu ir 
riksmu pavyko išsilaikyti. Paskui pamažu 
Džojos šunys ėmė veržtis priekin. 


— Dėmesio! — šūktelėjo mergina. — Tuojau 


šoksiu lauk! Imkit botagą! 


Jis jau buvo ištiesęs ranką imti botagą, 
kai išgirdo įspėjanųį Didžiojo Olafo 
riksmą, bet jau buvo vėlu. Priekinis Olafo 
šuo, pajutęs, kad jį lenkia, įnirtęs puolė ir 
suleido dantis į Džojos priekinio šuns 
šoną. Visi abejų besivaržančių rogių 
šunys puolė vieni kitus. Rogės užlėkė ant 
susiriejusių šunų ir apvirto. Smokas 
pašoko ant kojų ir ėmė kelti Džoją. Bet ji 
atstūmė jį šūktelėdama: — Bėk! 


Didysis Olafas, neprarasdamas vilties 
laimėti, spėjo nubėgti apie penkiasdešimt 
pėdų. Smokas pakluso ir prisivijo jį jau 
Dosono pakrantėje. Bet įkalniui Didysis 
Olafas sukaupė jėgas ir vėl atitolo 


keliolika pėdų. 


Iki aukso inspektoriaus kontoros liko 
penki kvartalai. Pagrindinė gatvė buvo 
pilna žiūrovų tarsi per kokį paradą. 
Smokui nebuvo lengva pavyti savo 
aukštaūgį varžovą, bet vis dėlto prisivijo, 
nors aplenkti neįstengė. Petys į petį bėgo 
jie tarsi siauru lataku palei ištisines 
šaukiančių žmonių sienas. Tai vienas, tai 
kitas mėšlungišku šuoliu prasiverždavo 
priekin per kokį colį, kurio tuoj pat 
netekdavo. 


Jei anksčiau jie vos mirtinai nenuvarė 
savo šunų, tai dabar negailėjo pačių 
savęs. Užtat jų laukė milijonas ir 
didžiausia garbė Jukono krašte. „Iš kur 


Klondaike tiek žmonių?“— mintyse 
nusistebėjo Smokas. Tai buvo vienintelis 
išorinio pasaulio įspūdis, pasiekęs jo 
sąmonę per tą beprotišką bėgimą. Pirmą 
sykį jis matė visus gyventojus iš karto. 


Smokas navalingai sulėtino žingsnį, 1r 
Didysis Olafas atsidūrė per žingsnį 
priekyje. Smokui atrodė, jog širdis bemat 
plyš. Kojų visai nejautė. Smokas žinojo, 
kad jos juda, bet nesuvokė, kas verčia jas 
judėti ir kokia galia paskatino jas vėl 
pasivyti milžiną varžovą. 


Štai jau pasimatė atdaros inspektoriaus 
kontoros durys. Abu dėjo paskutines 
tuščias pastangas vienas kitą aplenkti. 
Negalėdami atitrūkti vienas nuo kito, jie 


greta įvirto pro duris, smarkiai susidūrė ir 
nugriuvo ant kontoros grindų. 


Abu atsisėdo, bet atsistoti jėgų neužteko. 
Didysis Olafas šniokštavo, žliaugė 
prakaitas, jis mosavo rankomis, gaudė 
kvapą ir veltui stengėsi kažką pasakyti. 
Paskui ištiesė ranką. Smokas ištiesė 
savąją, ir jie vienas kitam paspaudė 
rankas. 


— Tai bent lenktynės! — išgirdo Smokas 
inspektoriaus balsą, kuris pasirodė jam 
kažkoks tolimas ir silpnas lyg per 

sapną. — Jūs abu laimėjote. Jums teks 
sklypą dalintis pusiau. Jūs — kompanionai. 


Patvirtindami nutarimą, jie stipriai 


pakratė vienas kitam rankas. Didysis 
Olafas energingai lingavo galvą, paskui 
kažką suburbuliavo. Pagaliau jam pavyko 
prakalbėti. 


— Prakeiktas jūs čečakas! — išspaudė jis 
su pasigėrėjimo gaidele balse. — Kaip 
jums tai pavyko, nežinau, bet pavyko! 


Kontoroje buvo didžiausia kamšatis, 
gatvėje ūžė bangavo minia. Padėdami 
vienas kitam, Smokas 1r Didysis Olafas 
bandė atsistoti. Smokas vos laikėsi ant 
kojų, jis sverdėjo lyg girtas. Didysis 
Olafas krypuliuodamas žengtelėjo į jį. 


Labai gaila, kad mano šunys užpuolė 
jūsiškius! 


Ką padarysi! - sušvokštė Smokas. — 
Girdėjau, kaip šūktelėjot. 


— Sakykite, — blyksėdamas akimis, tarė 
Didysis Olafas, — juk ta mergina — 
velniškai puiki mergina, a? 


— Taip, velniškai puiki mergina, — pritarė 
Smokas. 


VII. MAŽASIS 
KARSONAS 


— Koks tu užsispyręs, — murmėjo Mažylis. 
— Bijau aš to ledyno. Vienas žmogus 
niekad jo neveiks. 


Smokas linksmai nusijuokė ir pažiūrėjo į 
nedidelį tviskantį ledyną slėnio gale. 


— Dabar jau rugpjūtis, — atšovė jis, — du 
mėnesiai, kai diena vis trumpėja. Tu 
nusimanai apie kvarcą, o aš ne. Tu ir 
ieškok tos gyslos, o aš galiu parūpinti 
maisto. Na, iki greito pasimatymo. Grįšiu 
rytoj vakarop. 


Jis pasisuko ir nužingsniavo. 


— Jaučia mano širdis, kad geruoju čia 
nesibaigs! — gailiai šūktelėjo įkandin 
Mažylis. 


Tačiau Smokas, užuot atsakęs, tik 
geraširdiškai nusijuokė. Žingsniavo jis 
siauru slėniu, retkarčiais nubraukdamas 
nuo kaktos prakaitą. Jo kojos mindė 
išsirpusias kalnų avietes ir trapius 
paparčių lapus, augančius greta ledo, 
gulinčio lopais visur, kur nesiekė saulės 
spinduliai. 


Anksti pavasarį juodu su Mažyliu atvyko 
Stiuarto upe ir pasinėrė į tarpeklių 1r 
perėjų labirintą, kuriame glūdėjo ir 


Netikėtasis ežeras. Visą pavasarį ir pusę 
vasaros jie praklaidžiojo veltui ir buvo 
jau besuką atgal, kai staiga prieš juos 
pirmą kartą sublyksėjo nesučiumpamas 
auksadugnis ežeras, tas pats, kuris viliojo 
ir varė iš proto visą aukso ieškotojų 
kartą. Apsigyvenę senoje lūšnoje, kurią 
Smokas dar pereitą sykį buvo užtikęs, jie 
išsiaiškino tris dalykus. Pirma, ežero 
dugnas ištisai nuklotas stambiais aukso 
gabalais. Antra, negiliose vietose galima 
tiesiog nardyti aukso, bet vanduo 
nežmoniškai šaltas. Ir pagaliau, trečia, 
nuleisti ežerą per daug sunkus uždavinys 
dviejų žmonių jėgoms, kai jau praėjo 
didesnė trumpos poliarinės vasaros dalis. 
Tačiau jie nenusiminė. Sprendžiant 1š 


grublėto aukso gabalų paviršiaus, srovė 
juos turėjo būti pagavusi kažkur netoliese, 
ir Smokas su Mažyliu patraukė 1eškoti 
aukso gyslos. Jie perėjo didelį ledyną, 
pakibus; ties pietiniu krantu, ir pradėjo 
tyrinėti painiausią nedidelių slėnių ir 
tarpeklių labirintą. Jų dugnu dabar arba 
kažkada praeityje vingriausiais keliais į 
ežerą tekėjo kalnų vandenys. 


Slėnis, į kurį leidosi Smokas, pamažu 
platėjo, kaip ir daugelis slėnių. Bet 
tolimajame gale jis buvo suspaustas 
dviejų stačių akmeninių sienų, o trečioji, 
aklina, stovėjo skersai. Šios skersai 
stovinčios sienos papėdėje be tvarkos 
gulėjo uolų nuolaužos, ir tekantis 


upeliukas čia dingo be pėdsako, matyt, 
radęs sau kelią po žeme. Smokas užsikorė 
ant uolos, užtverusios jam kelią, 1r 
apačioje išvydo ežerą. Šis ežeras buvo 
netoks kaip kiti jo matyti kalnų ežerai, ne 
žydras, o tamsiai žalios, povo plunksnų 
spalvos. Tai rodė, kad vanduo čia negilus, 
vadinasi, ežerą visiškai įmanoma nuleisti. 
Iš visų pusių stūksojo kalnai, ledų 
išraižytos viršukalnės ir keisčiausių 
formų uolos. Viskas buvo sujaukta, 
sugriozdinta — tikras Dorė pavaizduotas 
košmaras. Tai buvo kažkoks pasakiškas, 
neįtikimas vaizdas, ir Smokui pasirodė, 
kad prieš jį ne mūsų protingos planetos 
dalis, o kažkokia kosminė kraštovaizdžio 
išdaiga. Daug kur tarpukalnėse tįsojo 


ledynai, beveik visi nedideli. Smokui 
bežiūrint, vienas iš didesniųjų ledynų 
prišliaužė prie ežero šiaurinio kranto ir 
subraškėjęs tekštelėjo į vandenį. Anapus 
ežero, atrodė, už kokios pusmylės, — bet 
Smokas žinojo, kad tai geros penkios 
mylios, — augo keletas eglių ir stovėjo 
trobelė. Jis įsižiūrėjo atidžiau 1r pamatė 
iš kamino rūkstanųų dūmelį. „Vadinasi, 
kažkokie žmonės, patys to nesitikėdami, 
aptiko Netikėtąjį ežerą“, — pamanė 
Smokas ir pasisukęs ėmė kopti į statų 
pietų šlaitą. 

Perlipęs per uolą, Smokas patraukė 


nedideliu slėniu, kuriame žydėjo daugybė 
gėlių, tingiai zyzė bitės. Apskritai šis 


slėnis buvo kaip reikiant: jis net priėjo 
prie ežero. Tačiau turėjo vieną trūkumą — 
buvo labai trumpas, vos šimto jardų, ir 
baigėsi tūkstančio pėdų aukščio siena, 
nuo kurios krito upokšnis, ištikšdamas 
apačioje smulkiausiomis vandens 
dulkėmis. 


Čia, slėnyje, Smokas pamatė dar vieną 
dūmų ruoželį, saulės spinduliuose tingiai 
kylantį 1š už uolos kampo. Lenkdamas 
uolą, jis išgirdo lengvą metalo 
kaukšėjimą, o jo taktan — linksmą 
švilpavimą. Paėjęs dar kiek, pamatė 
žmogų, kuris, suspaudęs tarp kelių 
apverstą batą, kalė į jį vineles. 


— Sveikas! — šūktelėjo nepažįstamasis; 


Smokui jis patiko iš pirmo žvilgsnio. — 
Pačiu laiku! Tuoj užkąsim! Ana, katiliuke 
kava, dar pora šaltų blynų, truputis 
džiovintos mėsos. 


— Neatsisakysiu! — sutiko Smokas 
sėsdamasis. — Pastarąsias dienas teko 
truputį paveržti diržą. Tačiau ten, 
trobelėje, maisto per akis. 


— Tenai, už ežero? Ir aš ten traukiu. 
— Atrodo, kad prie Netikėtojo ežero 
randasi vis daugiau žmonių, — pasiguodė 


Smokas, baigdamas gerti kavą. 


Na ką jūs, juokaujate? — pašnekovo veide 
pasirodė nustebimas. 


Smokas nusijuokė: 


— Visus jis užklumpa netikėtai. Matot 
tenai, šiaurės vakarų krante, aukštą gūbrį? 
Iš ten aš pamačiau jį pirmą kartą. Be 
jokio įspėjimo. Staiga apačioje ėmė ir 
pasirodė ežeras — visas kaip ant delno. O 
jau ir ieškoti buvau liovęsis. 


— Taigi ir aš taip pat, — pritarė vyras. — 
Buvau jau pasukęs atgal, maniau vakar 
vakare prieiti Stiuarto upę, staiga Žiūriu — 
ežeras. Jeigu tai tas pats — kur tada 
Stiuartas? Ir kur aš klaidžiojau visą laiką? 
O jūs kaip čia patekot? Kuo jūs vardu? 


— Belju. Kitas Belju. 


— O, žinau! - Jis visas nušvito ir 
energingai ištiesė Smokui ranką. — Tiek 
apie jus girdėjau! 


— Suprantu, skaitėt laikraščiuose 
kriminalinę kroniką, — pajuokavo 
kuklindamasis Smokas. 


— Visai ne, - pašnekovas juokdamasis 
pakratė galvą, — tik paskutines Klondaiko 
naujienas. Jūs seniai nesiskutęs, 0 šiaip 
būčiau 1š sykio pažinęs. Juk aš buvau 
„Elnio Rage“, kai jūs visus apmovėte su 
rulete. Mane vadina Karsonu, Endžių 
Karsonu. Net apsakyti negaliu, kaip 
malonu su jumis susipažinti. 


Karsonas buvo nedidukas, užtat 


raumeningas, žvitrių juodų akių, 
spinduliuojantis draugiškumu žmogutis. 


— Ar tai iš tiesų Netikėtasis ežeras? — 
abejodamas sumurmėjo jis. 


— Tas pats. 
— O dugne — aukso kaip sviesto? 


— Taip ir yra. Štai šis tas iš tos muštokės. 
— Smokas siektelėjo į apsiausto kišenę ir 
ištraukė keletą aukso grynuolių. — Matote? 
Nerkite — ir užsimerkę galit semti 
rieškučiomis. Bet po to reikia pabėgėti 
bent pusmylį, kad sušiltum. 


— Taip, velniai griebtų, aplenkėte jūs 


mane, — be pykčio nusikeikė Karsonas, 
bet buvo aišku, kad jis nusivylęs. — O aš 
maniau pats viską išgraibyti, viską iki 
dugno. Na nieko, nors pabuvau čia, ir tai 
pramoga. 


— Pramoga! — šūktelėjo Smokas. — Jei tik 
pasieksim dugną, Rokfeleris greta mūsų 
atrodys tik vargeta. 


— Bet visa tai juk jums priklauso, — atšovė 
Karsonas. 


— Ką jūs, ką jūs! Supraskite, kiek metų 
žmonės ieško aukso, bet tokios vietos dar 
niekada neaptiko. Norint ištraukti visa, 
kas guli tenai, prireiks ir mano jėgų, ir 
jūsų, ir mano kompaniono, ir visų mūsų 


draugų. Juk čia pusės akro plote aukso 
daugiau negu Bonanzoje ir Eldorade, 
kartu paėmus. Svarbiausia, ežerą reikia 
nuleisti, o tam reikia milijonų. Būgštauju 
dėl vieno dalyko: čia tiek aukso, jog, 
neribotai paleidus jį apyvarton, jis neteks 
jokios vertės. 


— Tai jūs i1r mane priimsit... —- Karsonas 
buvo taip nustebin tas, jog jam net žadą 
užėmė. 


— Mielai, —- pabaigė Smokas. — Norint 
nuleisti ežerą, prireiks metų, gal net 
dvejų, ir galybės pinigų, visų, kiek tik 
pavyks mums gauti. O nuleisti galima. Aš 
jau viską apžiūrėjau. Tačiau prireiks visų 
ir kiekvieno, kuris sutiks dirbti 


samdomas, pastangų. Reiks ištisos 
armijos darbininkų. Ir dabar jau reikalingi 
patikimi žmonės darbui pradėti. Norite? 


— Ar noriu? Dar ir kaip! Jau įsivaizduoju 
esąs milijonierius — net ledynu kopti 
baisu. Kažkaip, Žinot, nėra noro dabar 
nusisukti sprando. Gaila, kad neturiu 
daugiau vinelių. Paskutinę sukaliau į 
puspadį jums pasirodžius. O jūsų kaip? 
Parodykit. 


Smokas ištiesė koją. 


— Visai nudilę! Puspadis lygus kaip 
čiuožykla! — šūktelėjo Karsonas. — 
Nemažą kelią, matau, sukorėt. Luktelėkit 
valandėlę, dalį savųjų ištrauksiu ir 


atiduosiu jums. 
Bet Smokas nė klausyti nenorėjo. 


— Nereikia, — tarė jis. — Be to, turiu virvę, 
apie keturiasdešimt pėdų; palikau prie 
ledyno, kur su draugu kopėme pereitą 
kartą. O virvė — daiktas atsakantis. 


Kopti buvo sunku, karšta. Saulėje 
spindintis ledas plieskė į akis, ir Smokas 
su Karsonu, liedami prakaitą, sunkiai 
alsavo. Kur ne kur ledas buvo visai 
sueižėjęs ir supleišėjęs, todėl keliauti 
tokiomis vietomis buvo keblu ir 
pavojinga: per valandą galima buvo 
padaryti vos šimtą jardų. Dieną, antrą 
valandą, šalia tvenkinio, susidariusio ant 


ledyno, Smokas pasiūlė atsipūsti. 


— Kurgi jūsų džiovintoji mėsa? — paklausė 
jis. —- Duokite šen, pakramtysime. 
Pastaruoju metu aš neprivalgydavau, dėl 
to man kojas greit pakerta. Bet nieko, 
blogiausia jau įveikta: dar trys šimtai 
jardų, ir pasieksim uolas. Eiti bus 
lengviau, liko tik pora bjaurių plyšių, o 
vienas — prieš statų kyšulį — visų 
bjauriausias. Tai silpnas ledo tiltas, 
tačiau mudu su Mažyliu vis dėlto 
persikraustėm. Kramtydami džiovintą 
mėsą, jie susipažino arčiau, ir Endis 
Karsonas išpasakojo Smokui savo 
gyvenimą. 


— Taip ir žinojau, kad surasiu Netikėtąjį 


ežerą, — kalbėjo jis prikimšta burna. — 
Turėjau surasti. Pražiopsojau Prancūzų 
Kalvas, Didįjį Skukumą, Montekristą, tik 
ir liko Netikėtasis ežeras, arba — lik 
sveika, viltie! Na štai ir pasiekiau. Mano 
žmona buvo įsitikinusi, kad man pasiseks. 
Ir pats nenusiminiau, bet kas aš prieš ją. 
Kitos tokios moters pasaulyje nėra — 
ugnis, auksinės rankos, niekada 
nenusimena, nieko nebijo, tiesiog man 
sutverta, kieta kaip titnagas ir taip toliau. 
Štai pažvelkit. 


Jis spragtelėjo laikrodžio dangtelį — 
vidinėje dangtelio pusėje buvo 
fotografija; Smokas pamatė 
šviesiaplaukės moteriškės veidą, o 1š 


abiejų pusių — besijuokiančius vaikų 
veidelius. 


— Berniukai? — paklausė jis. 


— Sūnus ir duktė, — išdidžiai atsakė 
Karsonas. — Jis pusantrų metų vyresnis. 
Galėjome turėti jau didesnių vaikų, — 
atsidusęs pridėjo, — bet teko laukti. 
Žmona, žinote, sirginėjo. Plaučiais. Bet ji 
nusprendė nepasiduoti. Ką mes apie 
tokius dalykus išmanėme? Kai 
susituokėmė, Čikagoje buvau geležinkelio 
tarnautojas. Visa žmonos giminė 
džiovininkai. Daktarai tuo metu mažai ką 
apie tuberkuliozę teišmanė. Buvo sakoma, 
kad ji paveldima. Žmonos šeimoje ji 
visus pačiupinėjo. Užsikrėsdavo vienas 


nuo kito, net neįtardami. Manydavo, kad 
su tuberkulioze ir gimę, toks jau esąs jų 
likimas. Pirmuosius dvejus metus 
gyvenome jos namuose. Nebijojau. Mano 
šeimoje tuberkuliozės nebuvo. Staiga 
susirgau ir aš. Dabar teko man pagalvoti. 
Vadinasi, ji užkrečiama. Užsikrėčiau 
todėl, kad kvėpavau vienu oru su jais. 


Su žmona mudu visa tai aptarėme. 
Nenuėjau pas gydytoją, kuris juos visus 
gydė, o kreipiausi į naujausią specialistą. 
Jis patvirtino tai, kuo aš jau pats buvau 
įsitikinęs, ir patarė keltis į Arizonos 
valstiją. Susirengėme ir išvažiavome — be 
daiktų, be skatiko. Radau darbą — avis 
ganyti; žmoną palikau mieste. Bet tai 


džiovininkų miestas, ten jų knibždėte 
knibžda. 


Aš, žinoma, tuoj pat ėmiau taisytis, nes 
dieną naktį buvau tyrame ore. Namuose 
po kelis mėnesius nesirodydavau, tačiau 
kiekvieną sykį pastebėdavau, kad žmona 
vis menksta. Niekaip ji negalėjo atsigauti. 
Bet mes darėmės protingesni. Paėmiau ją 
iš to miesto, ir ji taip pat pradėjo su 
manim ganyti avis. Ištisus ketverius metus 
— Žiema vasara, šaltis karštis, lietus 
sniegas, kas būtų, nė sykio nemiegojome 
po stogu ir visą laiką kaip klajokliai 
kraustėmės iš vienos vietos į kitą. 
Būtumėt matę, kaip pasikeitėme — įdegę 
iki juodumo, išdžiūvę kaip indėnai, 


stangrūs kaip nerauginta oda. Pagaliau 
nusprendėm, kad esame visiškai sveiki, ir 
išvykome į San Franciską. Tačiau, 
pasirodė, per anksti. Kitą mėnesį abu 
pradėjome spjaudyti kraujais. Parbėgome 
atgal į Arizoną, prie avių. Dar dvejus 
metus ten išgyvenom. Tai mus išgelbėjo. 
Pasveikome visiškai. O jos giminės 
išmirė visi aliai vienas. Nepaklausė 
mūsų. Pasiryžome niekada negrįžti į 
miestą. Išlandžiojome visą Ramiojo 
vandenyno pakrantę, bet labiausiai patiko 
Pietų Oregonas. Įsikūrėme Rogo upės 
slėnyje, pasisodinome obelų sodą. Tenai 
galima prasigyventi, tik tai dar niekam į 
galvą neateina. Išsirūpinau sklypelį 
žemės, žinoma, išsimokėtinai — po 


keturiasdešimt dolerių už akrą. Po dešimt 
metų ta žemė kainuos penki šimtai akras. 


Na ir teko mums paplušėti! Tokiems 
dalykams reikia pinigų. O mes pradžiai — 
nė cento. Neišsiversi juk be namų, be 
tvarto, reikia arklių, plūgų 1r daug ko. 
Žmona dvejus metus mokytojavo; paskui 
gimė sūnus. Ir vis dėlto savo pasiekėme. 
Matytumėt, kokių obelų prisisodinome, 
šimtą akrų, dabar jos jau didelės Bet visa 
tai atsiėjo baisybę pinigų, ir skolos 
mokėjimo atidėjome. Štai kodėl ir 
išsirengiau čionai. Žmonai teko likti 
namie su vaikučiais ir obelimis. Ji triūsia 
ten, o aš čia — būsimasis milijonierius, 
velniai mane griebtų. 


Akinamas ledo spindesio, jis nužvelgė 
laimingomis akimis žalius ežero vandenis 
iki pat tolimojo kranto, paskui dar sykį 
pažiūrėjo į fotografiją 1r sumurmėjo: 


— Taip, tai bent moteris. Visada savo 
padarys. Ji tiesiog nepanoro mirti ir todėl 
išėjo avių ganyti. O iš jos tebuvo likę tik 
oda, kaulai ir ugnelė viduje. Ji ir dabar 
išdžiūvusi. Niekada ir nepastorės. Bet 
nors ir padžiūvusi, vis dėlto puiki, 
mielesnė už visas pasaulyje. Kai grįšiu 
namo ir mūsų obelys pradės auginti 
obuolius, o vaikai eiti į mokyklą, mudu su 
ja nuvažiuosim į Paryžių. Aš tai ne 
dievažin kokios nuomonės apie tą 
Paryžių, bet ji nežmoniškai nori tenai 


pakliūti. 


— Ką gi, čia pakaks aukso ir į Paryžių 
nuvažiuoti, — užtikrino Smokas. — Reikia 
tik jį paimti. 


Karsonas linktelėjo, jo akys blizgėjo. 


— Štai ką jums dar pasakysiu. Geresnio 
vaisių sodo už mūsiškį nerastum visoje 
Ramiojo vandenyno pakrantėje. Ir 
klimatas puikus. Ten mums nėra ko bijoti 
džiovos. Kas sirgo plaučiais, tas, žinote, 
turi būti akylas. Tai štai, jei panorėtumėt 
įleisti kur nors šaknis, pirmučiausia 
užmeskit akį į mūsų slėnį, būtinai! O kiek 
tenai žuvies! Oho! Ar jums pasitaikė 
pagauti trisdešimt penkių svarų lašišą 


paprasčiausia meškere? Tai bent reginys! 
Drauguži, tikras reginys! 


— Aš lengvesnis už jus keturiasdešimt 
svarų, — tarė Karsonas, — leiskit, eisiu 
pirmas 


Jie stovėjo prie plyšio krašto. Plyšys 
buvo didžiulis, ne mažiau šimto pėdų 
pločio, ir atsiradęs seniai — jo kraštai ne 
lygūs 1r aštrūs, o nuolaidūs, laiko 
nudilinti. Ten, kur stovėjo Smokas ir 
Karsonas, plyšio kraštus tarsi tiltas jungė 
didžiulis klodas kieto, susigulėjusio 
sniego, jau veik virtusio ledu. Akis 
nesiekė šios sniego masės apačios, 0 jau 
prarajos dugno — nė iš tolo. Šis tiltas 
pamažu tirpo, eižėjo ir grasė kiekvieną 


minutę griūti. Buvo matyti, kad visai 
neseniai nuo jo atplyšo dideli luitai. Kol 
Smokas su Karsonu stovėjo ir jį 
apžiūrinėjo, geros pusės tonos sniego 
luitas atitrūko ir nugarmėjo į apačią. 


— Atrodo labai prastai, - tarė Karsonas, 
niūriai linguodamas galvą. — Kur kas 
prasčiau negu tuo atveju, jei aš dar 
nebūčiau milijonierius. 


— Vis tiek reikia persikraustyti, — tarė 
Smokas. — Mes beveik prie tikslo. Grįžti 
juk atgal negrįši, o nakvoti ant ledo irgi 
nenakvosi. Ir kito kelio nėra. Mudu su 
Mažyliu viską aplink mylios atstumų 
apžiūrėjome. Tiesa, šis tiltas tada dar taip 
prastai neatrodė. 


— Reikia po vieną. Luktelėkit, aš pirmas. 
— Karsonas paėmė suringuotą virvę, kurią 
rankose laikė Smokas. — O paskui jau jūs. 
Aš paimsiu virvę ir kirtiklį. Na, tai 
padėkite man nusileisti. 


Lėtai, atsargiai jis čiuožtelėjo kelias 
pėdas žemyn, kur prasidėjo ledo tiltas, ir 
sustojo, norėdamas galutinai pasirengti 
tokiam pavojingam žygiui. Ant jo pečių 
kabo kelionmaišis. Karsonas įkišo galvą į 
dideliu žiedu susuktą virvę, o vieną galą 
tvirtai apsirišo apie juosmenį. 


— Mielai atiduočiau pusę savo milijonų, 
jei kokia brigada čia bemat pastatytų tiltą, 
— tarė jis, bet jo gudri ir linksma šypsena 


rodė, kad tai tik pokštas. Jis pridūrė: — 
Nieko, prasmuksiu ne blogiau už katę. 


Tarsi lyno akrobatas, jis dėl pusiausvyros 
paėmė kirtiklį 1r ilgą lazdą, kuri jam 
atstojo alpenštoką, atsargiai ištiesė koją 
ir tuoj atitraukė, visomis jėgomis 
stengdamasis įveikti baimę. 


— Geriau jau man būti beturčiui, — 
linksmai pasakė. — Jei šį kartą manieji 
milijonai nusišypsos, daugiau 
neprasidėsiu su tokiais dalykais. Kiek 
rūpesčių — būti milijonierium! 


— Niekai, — drąsino Smokas. — Leiskite, 
aš eisiu pirmas, juk kartą jau perėjau. 


— Bet jūs keturiasdešimt svarų sunkesnis, 
— atšovė smulkutis Karsonas. — Luktelėkit 
minutę, tuoj pasiryšiu. Jau! — Ir jis iš 
karto paėmė save į nagą. — Juk viskas čia 
tik dėl Rogo upės ir mūsų obelų! - pasakė 
jis 1r atsargiai, lengvai pirma pastatė 
vieną koją, paskui antrą. Labai iš tyko, 
apdairiai žengdamas, nuėjo du trečdalius 
kelio. Paskui stabtelėjo apžiūrinėdamas 
gilią įdubą, per kurią reikėjo persigauti. 
Jos dugne žiojėjo ką tik atsiradęs plyšys. 
Smokas pamatė, kaip Karsonas skersom 
žvilgtelėjo žemyn į pačią prarają po 
sniego tiltu ir susvirduliavo. — Galvą 
aukščiau! — šūktelėjo Smokas. — Taip! 
Pirmyn! 


Karsonas pakluso ir priėjo prie galo, nė 
sykio nesudrebėjęs. Kitas plyšio kraštas, 
aptirpęs nuo saulės, buvo slidus, tačiau 
nelabai status. Karsonas užsiropštė ant 
siauros atbrailos, apsigręžė ir atsisėdo. 


— Dabar jūsų eilė! — šūktelėjo jis. — Tik 
nestoviniuokit ir nežiūrėkit žemyn. Štai 
kas manęs vos nesutrikdė. Ženkit 
nesustodamas, tai svarbiausia. 
Paskubėkit. Šis griozdas gali bemat suirti. 


Balansuodamas alpenštoku, Smokas žengė 
į priekį. Buvo aišku, kad tiltas vos vos 
laikosi. Sniego sluoksnis suvirpėjo, vos 
juntamai siūbtelėjo, dar stipriau 
suvirpėjo. Ir staiga Smokas išgirdo garsų 
traškesį. Kažkas užpakalyje buvo atsitikę. 


Norint suprasti, užteko žvilgtelėti į 
persimainiusį, įtemptą Karsono veidą. 
Kažkur apačioje pasigirdo silpnas 
vandens čiurlenimas, 1r Smokas nejučia 
žvilgtelėjo į Žiojėjančią bedugnę. Bet 
tučtuojau prisivertė nukreipti akis į 
priekį. Nuėjęs du trečdalius kelio, jis 
atsirado prieš tą pačią įdubą. Aštrūs, 
saulės mažai teaptirpdyti kraštai rodė, 
kad plyšys atsiradęs visiškai neseniai. 
Smokas jau buvo bežengiąs per jį, kai 
plyšys pamažu ėmė plėstis, be paliovos 
smarkiai pokšėdamas. Smokas subruzdo, 
plačiai Žirgtelėjo, bet batas su 
nudilusiomis pasaginėmis vinelėmis 
neatsilaikė kitame įdubos krante ir 
nuslydo. Smokas parpuolė kniūbsčias ir 


nučiuožė prie pat plyšio, kojos pakibo 
virš prarajos. Būtų ir visiškai nugarmėjęs, 
jei krisdamas nebūtų spėjęs skersai 
permesti savo lazdos ir atsiremti į ją 
krūtine. 


Širdis daužėsi kaip pašėlusi, nuo įtampos 
darėsi bloga. „Kodėl daugiau nekrintu?““ 
— toptelėjo galvon. Užpakalyje kažkas 
traškėjo, siūbavo, maišėsi, o lazda 
virpėjo kaip įtempta styga. Iš apačios, iš 
pačių ledyno gelmių atsklido duslus 
tolimas griaudimas — tai atplyšę luitai 
dunkstelėjo į prarajos dugną. Tačiau tiltas 
vis dar laikės1, nors anas jo galas atlūžo, 
vidurys įtrūko, o toji dalis, kurią Smokas 
ką tik buvo perėjęs, nulinko dvidešimt 


laipsnių kampu. Karsonas, užsikraustęs 
ant atbrailos ir atsispyręs kojomis į 
patižusį sniegą, skubiai vyniojo nuo pečių 
virvę. 


Palauk! — šūktelėjo jis. — Nejudėk, nes 
visa ta kabalda nugarmės bematant. 


Iš akies jis sumetė nuotolį, truktelėjo nuo 
kaklo skarelę ir pririšo ją prie virvės. 
Paskui 1š kišenės išsitraukė antrą skarelę 
ir ja dar pailgino virvę. Pati virvė, 
padaryta iš pakinktų diržų ir supintų 
žaliaminės odos juostų, buvo ir lengva, ir 
tvirta. Karsonas sumaniai, mikliai sviedė 
ją, 1r Smokas nusitvėrė už jos galo. Jis 
norėjo tuoj pat išsiropšti rankomis iš 
plyšio, bet Karsonas, kuris tuo metu vėl 


apsirišo virve, sustabdė jį. 


— Taip pat apsirišk, ir kuo tvirčiau, — 
įsakė jis. — Jei krisiu, nutempsiu ir jus, — 
atsakė Smokas. Smulkučio Karsono balse 
suskambo valdingos gaidelės. 


— Tylėk! — įsakė jis. — Nuo tavo riksmo 
gali viskas prazmegti. 


— Betjei aš prasmegsiu... — pradėjo 
Smokas. 


— Tylėk! Niekur neprasmegsi. Daryk, kas 
liepta. Taip, taip, per pažastis. Tik 
tvirčiau. Gerai. Pradedam. Dabar ženk, 
tik kuo mikliau. Aš tempsiu virvę. Tiktai 
ženk. Taip. Mikliau! Mikliau! 


Smokui buvo likę koks dešimt žingsnių, 
bet tuo metu tiltui atėjo galas. Visiškai 
tyliai, tačiau trūkčiodamas jis ėmė linkti 
žemyn. 


— Greičiau! — šūktelėjo Karsonas, skubiai 
vyniodamas virvę. 


Smokas stengėsi kaip įmanydamas. Bet 
štai tiltas griuvo. Smokas buvo pirštais 
užsikabinęs už ledinės sienos krašto, ir 
visą jo kūną truktelėjo žemyn paskui 
sniego masę. Karsonas, sėdėdamas 
viršuje, iš visų Jėgų atsispyrė kojomis. 
Jam pavyko pritraukti Smoką iki 
viršutinio sienos krašto, tačiau jis pats 
neišsilaikė: kaip katė persivertė ore, 
beviltiškai tvarstydamasis už lygaus ledo, 


ir nušliuožė žemyn. Po juo, kitame 
keturiasdešimt pėdų ilgio įtemptos virvės 
gale taip pat kabinosi už ko įmanydamas 
Smokas. Pirmiau negu dundėjimas, 
atsklidęs iš prarajos, paskelbė, kad buvęs 
tiltas pasiekė dugną, abu jie liovėsi kritę. 
Karsonas pirmas rado atramą ir, iš visų 
jėgų įtempęs virvę, sulaikė Smoką. 


Kiekvienas dabar tūnojo nedideliame 
įdubime. Tačiau tasai, kuriame atsidūrė 
Smokas, buvo toks negilus, kad Smokas, 
nors ir kaip kabinosi už pakriaušės, 
prigludęs prie jos visu kūnu, būtų vis tiek 
nukritęs, jei ne įtempta virvė — ji bent 
truputėlį jį priturėjo. Jis tysojo ant 
briaunos krašto, negalėdamas matyti, kas 


yra žemiau. Praėjo kelios minutės, abu 
įvertino padėtį 1r nepaprastai greitai 
išmoko priglusti prie šlapio ir slidaus 
ledinio šlaito. Karsonas prakalbo pirmas. 


— Ei! — šūktelėjo jis; ir truputį luktelėjęs: 
— Jei mažumėlę išsilaikytum pats, aš 
apsisukčiau. Pamėgink. 

Smokas pamėgino kiek laikytis be virvės. 


Galiu, — tarė jis. — Pasakyk, kai būsi 
pasirengęs. Tik greičiau. 


Trimis pėdomis žemiau yra vieta, kur 
galima atsistoti, — tarė Karsonas. — Aš 
kaipmat. — Pasirengęs? 


— Pradėk! 


Uždavinys buvo nelengvas — nušliuožti 
jardą žemyn, apsisukti ir atsisėsti. Bet dar 
sunkiau buvo Smokui: prisiplojęs prie 
ledinės sienos, jis laikėsi nežmoniškai 
įtempęs visus raumenis. Kiekvieną 
akimirką darėsi vis sunkiau. Jis jau 
pasijuto pradedąs čiuožti žemyn, kai 
virvė vėl išsitempė, ir, pakėlęs akis, jis 
pamatė Karsoną. Karsonas buvo iki 
geltonumo perbalęs, visas kraujas dingęs 
iš jo įdegusio veido, ir Smokui dingtelėjo 
mintis, kažin kaip jis pats dabar atrodo. 
Tada pamatė, kad Karsonas graibosi apie 
juosmenį peilio ir jo rankos virpa. 


„Baigta! —- sumetė Smokas. — Mažasis 


kvaištelėjo iš baimės. Tuoj pat nupjaus 
virvę“. 


— N-nieko, — kalendamas dantimis 
išlemeno Karsonas. — Aš neb-b-bijau. Tai 
tik n-nervai, velniai juos griebtų. Tuoj bus 
v-viskas gerai. 


Smokas, atvertęs galvą, žiūrėjo į jį: 
dvilinkas susirietęs, drebąs ir nevikrus, 
Karsonas viena ranka prilaikė virvę, o 
kita gniaužė peilį ir kirto lede kulnams 
atspyrius. 


— Karsonai, — tyliai tarė Smokas, — tu 
puikus žmogus. Tu nepaprastas žmogus! 


Atsakas buvo įtemptas, gailus 


šyptelėjimas. 


— Aukštai aš visada bijodavau, — 
prisipažino Karsonas. — Galva svaigsta. 
Atsikvėpsiu truputį, gerai? Paskui 
išsikirsiu gilesnes duobeles kulnims ir 
tave ištrauksiu. 


Smokas lengviau atsipūtė. 


— Klausyk, Karsonai, — tarė jis. — Tu 
privalai perpjauti virvę. Manęs vis tiek 
neištrauksi, tai kuriam galui abiems žūti. 
Peilį turi. Pjauk virvę. 


— Tylėk! — pasipiktinęs atrėžė Karsonas. — 
Niekas tavęs neklausia. 


Smokas negalėjo nepastebėti, kad pyktis 
gerai paveikė Kar-sono nervus. Užtat jo 
paties nervams buvo žiaurus išbandymas 
gulėti štai taip ir laukti, prisispaudus visu 
kūnu prie ledo ir įtem-pus visas jėgas, 
kad nenukristum. 


Dejavimas ir staigus riksmas „laikykis!“ 
įspėjo jį. Nežmoniškai įtempęs pastangas, 
jis prigludo veidu 1r visu kūnu prie ledo, 
pajuto, kad virvė atsileido, ir suprato, jog 
Karsonas čiuožia link jo. Jis nedrįso 
žvilgtelėti į tą pusę. Paskui virvė vėl 
įsitempė — Karsonas užčiuopė atramą. 

— Dar kiek - ir būtų buvę baigta, — 


sulemeno Karsonas. — Nuslydau per visą 
jardą. Dabar luktelėk. Vėl reikia darytis 


atspyrius. Jei tas ledas nebūtų toks tižus, 
seniai būtume išsiropštę. 


Kaire ranka jis įtempė virvę, padėdamas 
Smokui laikytis, o dešine raižė ir kapojo 
ledą. Taip praėjo apie dešimt minučių. 


— Štai, klausyk, ką padariau! — šūktelėjo 
Karsonas. — Iškirtau atspyrius tavo 
kojoms ir rankoms, kad galėtume stovėti 
greta. Aš pamažėle, 1š tyko trauksiu virvę, 
o tu šliaužk čionai, bet tik neskubėk. 
Pirmiausia štai kas: atsikratyk savo 
maišo, aš tuo tarpu prilaikysiu tave virve. 
Aišku? 


Smokas linktelėjo ir atsargių atsargiausiai 
atsegė diržus. Paskui truktelėjo pečius, 


nusimesdamas maišą, ir Karsonas pamatė, 
kaip maišas nučiuožė žemyn ir dingo už 
ledo atbrailos. 


— Dabar nusikratysiu savojo, — šūktelėjo 
jis Smokui. — Pakentėk dar truputėlį! 


Po penkių minučių prasidėjo sunkus 
kopimas. Smokas sausai nusitrynė delnus 
į rankovių pamušalą ir įsikibo rankomis į 
ledą. Laikydamasis už įtemptos virvės, jis 
šliaužė, kapanojos1, kabinos1, rangėsi ant 
šio slidaus šlaito. Be Karsono pagalbos 
Smokas nebūtų galėjęs nė per colį pakilti. 
Nors buvo daug stipresnis, bet užtat ir 
sunkesnis keturiasdešimt svarų, todėl 
negalėjo taip gerai laikytis ant pakriaušės. 
Trečdalis kelio liko užpakalyje. Toliau 


šlaitas ėjo statyn, o ledinis paviršius, 
mažiau liestas saulės, darėsi slidesnis. 
Čia Smokas pajuto, kad virvė jau pradėjo 
nebetempti į viršų taip kaip anksčiau. Jis 
šliaužė vis lėčiau ir lėčiau. Užsikabinti ir 
atsikvėpti nebuvo kur. Kad ir kaip 
stengdamasis, jis prieš savo valią sustojo 
— ir tuoj pat ėmė čiuožti žemyn. 


— Krintu! — šūktelėjo jis. 


— Aš taip pat, — pro dantis iškošė 
Karsonas. 


— Tai mesk virvę! 


Smokas pajuto virvę beviltiškai 
timptelėjus; paskui jis ėmė ristis dar 


greičiau, nušliuožė pro įdubą, iš kurios 
neseniai buvo išsikrapštęs, ir nusirito už 
kyšulio. Krisdamas akies mirksniu pamatė 
Karsoną: netekęs atramos, Karsonas kaip 
pašėlęs kabinosi už ko tik pakliuvo. 
Smokui buvo aišku, kad krinta į bedugnę, 
bet kaip jis nustebo, kad to neįvyko: virvė 
dar tebelaikė jį. Smokas slydo statesniu 
šlaitu, bet tas greit pasidarė nuožulnesnis. 
Pagaliau Smokas pasijuto esąs kitame 
įdubime, ant naujos atbrailos. Karsono jis 
dabar nematė, — Karsonas tūnojo ten, kur 
anksčiau buvo Smokas. 


— Taip, taip! — drebančiu balsu tarė 
Karsonas. — Taip, taip! 


Pasidarė tylu. Paskui virvė vėl sujudėjo. 


— Ką ten darai? — atsišaukė Smokas. 


— Atspyrius rankoms ir kojoms, — 
miksėdamas atsakė Karsonas — Tik 
palūkėk. Kaipmat ištrauksiu tave. 
Nežiūrėk, kad mikčioju. Tai nuo 
susijaudinimo. Bet šiaip man nieko. 
Pamatysi 


— Visas jėgas eikvoji man, — tarė Smokas. 
— Ledas tirpsta, dar kiek — ir nudardėsi 
kartu su manim. Nelieka nieko kito, kaip 
paleisti virvę. Girdi? Nėra ko abiem žūti. 
Aišku? Tu tikras vyras — tokių pasauly 
reta. Bet padarei visa, ką galėjai. Palik 
mane. 


— Tylėk. Šį kartą iškirsiu atspyrius tokio 
gylio, kad juose galės pora arklių 
atsistoti. 


— Traukei mane užtektinai, — nenusileido 
Smokas. — Dabar palik. 


— Kiek kartų tave traukiau? — šiurkščiai 
paklausė Karsonas. 


— Daug kartų ir visai be reikalo. Dėl to 
tiktai pats žemyn čiuoži. 


— Užtat visą laiką pratinuos dirbti. Ir 
trauksiu tol, kol abu iš čia 
išsikrapštysime. Supratai? Manau, 
Viešpats Dievas žinojo, dėl ko kūrė mane 
tokį lengvą. Na, o dabar patylėk. Aš 


dirbu. 


Praėjo kelios minutės. Smokas girdėjo, 
kaip skamba peilio ašmenys, kirsdami 
ledą, ir ledo skeveldrėlės kartais 
pasiekdavo jį per iškyšulį. Smoką 
kankino troškulys; rankomis ir kojomis 
kabindamasis už iškyšulio, jis lūpomis 
gaudė mažas ledo atšaižėles, tirpdė jas 
burnoje ir rijo. 


Jis išgirdo, kaip Karsonas aiktelėjo ir 
tuoj beviltiškai sudejavo. Virvė atsileido, 
ir Smokas iš visų jėgų įsitvėrė į ledą. Bet 
greit virvė vėl įsitempė. Sunkiai pakėlęs 
akis į viršų, Smokas kurį laiką Žiūrėjo į 
statų šlaitą, paskui 1š už iškyšulio pamatė 
peilį, čiuožiantį į jį smaigaliu priekin. 


Smokas prispaudė jį skruostu, krūptelėjo 
nuo įpjovimo, bet tuoj prispaudė tvirčiau, 
ir peilis sustojo. 


— Koks aš žioplys! — karčiai sudejavo 
Karsonas. 


— Nieko, aš jį sučiupau, — atsakė Smokas. 


— Argi? Luktelėk! Kišenėje turiu gerą galą 
virvelės. Nuleisiu tau, o tu pririši peilį. 


Smokas, staiga apimtas prieštaringų 
minčių, neatsakė. 


Ei, tu tenai! Štai virvagalis. Sakyk, kai 
pagausi. 


Lenktinis peiliukas, pririštas prie 
virvelės, nušliuožė ledu. Smokas nutvėrė 
jį, viena ranka ir dantimis paskubom 
atlenkė didesniąją geležtę ir pabandė, ar 
aštri. Paskui prie virvelės pririšo didįjį 
peilį ir šūktelėjo: 


— Trauk! 


Peilis ėmė kilti aukštyn. Smokas 
nenuleido nuo jo akių. Bet jis matė ne tik 
peilį; jo akyse stovėjo mažas žmogutis, 
išsigandęs, bet nepalaužiamas: jis dreba, 
kalena dantimis, galva jam svaigsta, ir vis 
dėlto moka nugalėti baimę ir neviltį, 
laikydamasis kaip didvyris. Nuo to laiko, 
kai Smokas sutiko Mažylį, nė vienas 
žmogus taip greit neįstrigo jam į širdį, 


kaip Karsonas. Taip, tas iš tikrųjų 
maitintas mėsa. Tai tikras draugas — 
pasirengęs žūti dėl tavęs, tokios tvirtos 
dvasios, jog ir didžiausia baimė neįveiks. 
Tačiau Smokas blaiviai vertino padėtį. 
Abiem vilties išsigelbėti nėra. Pamažu, 
bet be paliovos jie slysta į prarają. Jis, 
Smokas, sunkesnis ir tempia Karsoną 
žemyn. Karsonas — lengvas ir kibus kaip 
musė. Vienas jis išsigelbėtų. 


— Valio! — pasigirdo 1š už iškyšulio balsas 
ties Smoko galva. — Dabar viens du - ir 
išsikrapštome! 


Smokas suprato, kad Karsonas labai 
stengiasi, jog balsas atrodytų žvalus ir 
tvirtas. Ir Smokas nusprendė. 


— Klausyk, - tvirtai pradėjo jis, 
stengdamasis užmiršti pasivaidenusį 
Džojos Gastel veidą. — Pasiunčiau tau 
peilį, su juo išsikrapštysi iš čia. Aišku? O 
lenktiniu aš perpjausiu virvę. Geriau 
vienam išsigelbėti, negu žūti abiem, 
aiškų? 


— Abiem arba nė vienam. — Drebantis 
Karsono balsas skambėjo nepaprastai 
ryžtingai. — Jei pasilaikytum valandėlę... 


— Aš ir taip jau laikaus gan ilgai. Žmogus 
aš vienišas, niekas manęs nelaukia — nei 
puiki liauna žmona, nei vaikučiai, nei 
obelys. Aišku? Taigi lipk iš čia 1r žygiuok 
kuo toliausiai. 


— Palauk! Dėl Dievo palauk! — sušuko 
Karsonas. — Nedrįsk! Leisk man tave 
ištraukti! Ramiau, drauguži. 
Išsikrapštysim abu. Pamatysi1. Aš čia tokių 
įdubų prirausiu, kad į jas tilps visas 
namas ir dar tvartas. 


Smokas neatsakė. Kaip užkerėtas, akimis 
sekdamas peilį, pamažu, ramiai ėmė 
pjauti virvę. Ir štai viena virvės pavija 
trūko, jos galai išsiskyrė. 


Ką darai ten? — beviltiškai suriko 
Karsonas. — Jei perpjausi, niekada tau 
nedovanosiu, niekad! Išsigelbėti — abiem 
arba nė vienam, girdi? Tuoj 
išsikrapštysim. Tik palūkėk! Dėl Dievo! 


Ir Smokas, nenuleisdamas akių nuo čia 
pat kadaruojančios perpjautos pavijos, 
pajuto begalinę, alpią baimę. Jis nenorėjo 
mirti! Žiojėjanti praraja jį gąsdino. 
Nustėręs jis griebėsi beviltiškos minties: 
gal delsdamas išsigelbės... Baimė 
pašnibždėjo jam kompromisą. 


— Gerai, — atsiliepė jis. — Aš luktelėsiu. 
Daryk, ką gali. Bet žinok, Karsonai, jei 
mes vėl pradėsim slysti, pjausiu virvę. 


— Iylėk! Ir negalvok apie tai. Jei ką 
pradėsim, drauguži, tai tik kilti viršun. Aš 
prilipęs prie šlaito kaip trauklapis. 
Galėčiau išsilaikyti ir tuomet, jei čia būtų 
dvigubai stačiau. Vienai tavo kojai jau 
iškapota gera duobė. Dabar patylėk, aš 


darbuosiuos. 


Slinko ilgos minutės. Smokas sutelkė 
savo mintis vien apie maudžiantį pirštą, 
nuo kurio buvo atplyšusi šerpeta. Reikėjo 
ją dar rytą nukirpti, ji jau tada skaudėjo. 
Ir Smokas nusprendė ją nukirpti tuoj pat, 
kai tik išsikrapštys iš šios prarajos. Ir 
staiga jis šitą pirštą ir šerpetą išvydo 
kitomis akimis. Praeis minutė, gal kelios 
— ir šerpeta, ir šis tvirtas, lankstus, judrus 
pirštas galbūt jau bus prarajos dugne tik 
sužaloto lavono dalis. Suvokęs apėmusį 
siaubą, Smokas pajuto neapykantą savo 
silpnadvasiškumui. Tie, kurie valgo 
lokieną, padaryti 1š kitokios tešlos. Iš 
pykčio ir paniekos sau jis buvo 


pasirengęs čia pat perpjauti virvę. Tačiau 
baimė privertė jį atitraukti ranką ir 
drebant, apsipylus prakaitu, vėl priglusti 
prie slidaus šlaito. Jis stengėsi įtikinti 
save drebąs dėl to, kad, spausdamasis 
prie tirpstančio ledo, kiaurai permirko, 
bet sielos gilumoje žinojo, kad yra ne 
taip. 


Jis išgirdo aiktelėjimą, dejonę, ir staiga 
virvė atsileido. Smokas ėmė slysti žemyn. 
Slydo jis labai lėtai. Virvė vėl ištikimai 
įsitempė, bet Smokas slydo toliau. 
Karsonas negalėjo jo išlaikyti ir pats 
slydo drauge. Ištiestoji Smoko koja 
pakibo ore, ir jis pajuto, kad tuoj grius į 
bedugnę. Dar sekundė — 1r jis krisdamas 


nusitemps Karsoną. 


Akies mirksniu jis nepaprastai aiškiai 
suprato, ką reikia daryti — ir, jau 
nebesvarstydamas, nugalėjęs mirties 
baimę ir norą gyventi, jis patraukė peilio 
ašmenis per virvę, pamatė, kaip ji 
pertrūko, pajuto slystąs vis greičiau, 
paskui krintąs. 


Kas buvo toliau, jis nesuprato. Sąmonės 
nebuvo praradęs, nes visa tai įvyko per 
daug greitai ir netikėtai. Užuot užsimušęs, 
jis beveik tuo pačiu metu kojomis 
suteliūškavo vandenį ir visu svoriu 
plumptelėjo į jį; šalti purslai aptaškė jam 
veidą. Iš pradžių Smokas pamanė, kad 
plyšys ne toks gilus, kaip atrodė, ir jis 


laimingai pasiekė dugną. Bet tuoj pat 
suprato klydęs. Priešais stovinti bedugnės 
siena nuo jo buvo už keliolikos pėdų. Jis 
sėdėjo nedideliame vandens tvenkinyje. 
Tvenkinys buvo susidaręs ant ledo 
iškyšulio po lediniu kauburiu, nuo kurio 
tirpdamas vanduo sunkėsi, teškėjo, ir jo 
srovelės, krisdamos iš dešimties pėdų 
aukščio, išmušė apačioje duobę. Duobė, į 
kurią įgriuvo Smokas, buvo apie dvi 
pėdas gylio, sklidina vandens. Smokas 
pažvelgė per kraštą: siauras plyšys ėjo 
žemyn daug šimtų pėdų, o jo dugne putojo 
upokšnis. 


— Oi, ką tu padarei! — sudejavo Karsonas. 


— Klausyk, - atsiliepė Smokas, — sveikų 


sveikiausias sėdžiu iki kaklo vandenyje. 
Mūsų maišai čia pat. Tuoj ant jų atsisės1u. 
Vietos čia užtektų čionai dar šešiems. Jei 
imsi slysti, laikykis arčiau sienos — 
pataikysi čionai. Bet geriau kraustykis 
lauk. Nueik į tą trobelę, Ten kažkas yra. 
Dūmus mačiau. Gauk virvę ar ką nors 
kitką, grįžk ir 1šžvejok mane. 

— Ar tikrai sakai tiesą? — pasitikrino 


Karsonas. 


— Tegu mane perkūnai, jei meluoju. Tiktai 
greičiau, nes slogą gausiu! 


Stengdamasis sušilti, Smokas užkulniu 
ėmė kirsti lataką ledo briaunoje. 
Baigdamas leisti vandenį, jis išgirdo 


tolimą Karsono balsą, pranešantį, kad 
laimingai pasiekė viršų. 


Paskui Smokas ėmė džiovintis drabužius. 
Šiltai popiečio saulei šviečiant, jis 
išsigręžė juos ir išdžiaustė aplink. 
Degtukai neperšlampamoje dėžutėje 
nebuvo sudrėkę, 1r Smokui pavyko prasi- 
džiovinti tabako, ryžių, popieriaus 
kelioms suktinėms. 


Porą valandų nuogas jis prasėdėjo ant 
maišų rūkydamas, kai išgirdo viršuje taip 
gerai pažįstamą balsą: 

— Smokai! Smokai! 


— Sveika, Džoja Gastel! — atsiliepė jis. — 


Iš kur jūs? 

— Ar smarkiai susitrenkėte? 

— Nė neįsibrėžiau! 

— Tėvas leidžia jums virvę, ar matot ją? 


— Taip, jau nusitvėriau jos, — atsakė 
Smokas. — Luktelkit valandėlę. 


— Kas jums? — jaudindamasi tarė ji po 
kelių minučių. — Jūs tikriausiai sužeistas? 


— Visiškai ne... Aš rengiuosi. 


— Rengiatės? 


— Taip. Aš čia išsimaudžiau...Na štai. 
Jau? Tempkite! 


Pradžioje jis pasiuntė aukštyn abu maišus, 
— dėl to Džoja Gastel paskui jį apibarė, — 
ir tik tada leidosi ištraukiamas pats. 


Džoja Gastel žiūrėjo į Smoką 
spindinčiomis akimis; jos tėvas su 
Karsonu matavo virvę. 

— Kaip jūs ryžotės pjauti virvę? — sušuko 


Džoja. — Tai puiku, tai... tikras 
didvyriškumas! 


Smokas mostelėjo ranka į pagyrimus, bet 
Džoja laikėsi savo: 


— Viską žinau. Karsonas papasakojo. Jūs 
pasiaukojote, norėdamas jį išgelbėti. 


Nė negalvojau, - sumelavo Smokas. — 
Seniai mačiau, kad ten manęs laukia 
puikiausias tvenkinys, ir nusprendžiau 
išsimaudyti. 


VIII. KALTUSO 
DŽORDŽO KORIMAS 


Jie kopė į stačią atšlaitę giliu biriu 
sniegu, kuriame nebuvo matyti jokio rogių 
ar mokasinų pėdsako. Smokas žengė 
priešakyje, mindamas gurius sniego 
kristalus plačiomis slidėmis. Tai buvo 
sunkus darbas, reikalaująs gerų plaučių ir 
raumenų. Smokas savęs negailėjo. 
Užpakalyje pramintomis pėdomis šliaužė 
rogės, traukiamos šešių šunų. Jiems 
kvėpuojant, virto garo kamuoliai, 
rodydami, koks nelengvas jų darbas ir 
koks didelis speigas. Tarp paskutinio šuns 
ir rogių darbavosi Mažylis — jis sukiojo 


valdymo kartį, tempė roges: tiesiog 
padėdavo šunims. Kas pusvalandį jis 
keitėsi su Smoku vietomis, nes minti kelią 
buvo dar sunkiau nei darbuotis prie 
valdymo karties. 


Ir žmonės, ir šunys iškeliavo pilni jėgų. 
Jie gerai vykdė savo nelengvą užduotį — 
žiemos viduryje nesuvažinėtu sniegu 
perkopti perėją. Sukarti tokiu keliu dešimt 
mylių per dieną buvo labai gerai. Jiems 
tai pavykdavo, bet vakare, lįsdami į savo 
miegamuosius kailius, Smokas ir Mažylis 
būdavo gerokai nuvargę. Prieš šešetą 
dienų jie išvyko iš tirštai gyvenamos 
Mukluko stovyklos prie Jukono. Per 
pirmąsias dvi dienas sunkiai prikrautomis 


rogėmis suvažinėtu keliu jie įveikė 
penkiasdešimt mylių Briedžio upokšnių 
aukštyn. O paskui prasidėjo kova su 
neliestų sniegu; čia keturių pėdų storio 
sluoksnis buvo net ne sniegas, o 
smulkiausi sniego trupinėliai. Jie nelipo 
vienas prie kito, bet, sausai čiužėdami, 
žarstės1 po kojomis kaip smulkus cukrus. 
Per tris dienas jie nuklampojo dar 
trisdešimt mylių palei Rainės upokšnį, 
perėjo kelias neaukštas vandenskyras, 
kurios skiria upokšnius, įsiliejančius 
pietuose į Sivašą. Dabar keliavo pro 
Plikąsias kalvas link aukštos keteros, už 
kurios Dygliakiaulės upeliu galima buvo 
pasiekti Pieno upės vidurį. Sklido gandai, 
kad Pieno upės aukštupyje esą vario. Ten 


jie ir ėjo — gryno vario kalno link. Norint 
pasiekti šį kalną, reikėjo prieiti vietą, kur 
Pieno upė, išplaukus: iš gilaus tarpeklio, 
dingsta tankiame miške. Paskui ties 
pirmuoju upokšnių sukti į dešinę 1r eiti 
pusmylę palei jį aukštupio link. Tereikia 
jiems tik pamatyti tą vietą — iš sykio 
pažins. Vienaakis Makartis buvo 
nupasakojęs visa kuo tiksliausiai. Paklysti 
neįmanoma — nebent Makartis būtų 
primelavęs. 


Smokas ėjo priekyje; retos nustilbusios 
eglaitės rodėsi vis rečiau ir buvo vis 
mažesnės. Staiga ant pat tako jis pamatė 
seniai nudžiūvusią eglę. Žodžiai buvo 
nereikalingi. Smokas tik žvilgtelėjo į 


Mažylį, 1r vietoj atsakymo pasigirdo 
griausmingas „stok!“. Šunys sustojo. 
Mažylis pradėjo kinkyti juos lauk, o 
Smokas su kirviu šoko prie nudžiūvusio 
medžio. Šunys čia pat sugulė ant sniego ir 
susirangė, gauruotomis uodegomis 
užsiklodami plikas letenas ir 
apšarmojusias nosis. 


Vyrai dirbo su tokia sparta, kuri įgyjama 
tik per ilgą patyrimą. Greitai dubenyje 
auksui plauti, kavinuke ir puode jau tirpo 
sniegas. Smokas ištraukė 1š rogių sušalusį 
virtų pupų strampą 

su gausiais riebios kiaulienos 
keturkampiais. Nuo šio strampo kirviu 
tarsi laužui malkų atkirto keletą gabalų ir 


sudėjo į keptuvę, kad atšiltų. Sušalusius į 
ragą džiūvėsius taip pat teko šildyti. Po 
dvidešimties minučių jau buvo galima 


valgyti. 


— Apie keturiasdešimt laipsnių, — 
sumurmėjo Mažylis pilna burna. — Kad 
daugiau nepradėtų šalti. Bet ir šiluma 
nereikalinga. Pats gerasis oras takui 
minti. 


Smokas neatsakė, jo burna taip pat buvo 
prikimšta pupų; uoliai kramtydamas, jis 
atsitiktinai pažvelgė į pirmutinį rogių 
šunį, gulintį kiek tolėliau. Šis pilkas 
apšarmojęs vilkšunis žiūrėjo į jį atidžiai, 
susimąstęs, su begaliniu 1lgesiu, kurį taip 
dažnai galima pamatyti sušmėžuojant 


šiaurės šunų akyse. Toks mįslingas 
žvilgsnis Smokui buvo gerai pažįstamas ir 
visada jį jaudindavo. Tarsi stengdamasis 
nusikratyti hipnotizavimo, Smokas padėjo 
lėkštę ir kavos puodelį, priėjo prie rogių 
ir pradėjo atrišinėti džiovintos žuvies 
maišą. 


— Ei, — šūktelėjo Mažylis, — ką darai? 


— Laužau visus kelionės įstatymus, tvarką, 
papročius, taisykles, — atsakė Smokas. — 
Noriu vieną vienintelį kartą prišerti šunis 
dieną. Jie gerai pasidarbavo, o jiems dar 
teks tempti roges į keteros viršų. Be to, 
Protingasis pasikalbėjo su manim, jis 
akimis pasakė man tai, ko žodžiais 
negalima pasakyti. 


Mažylis nepatikliai nusijuokė: 


— Žiūrėk, šunis išpaikinsi. Greit imsi 
jiems nagus manikiūruoti. O tuomet jau 
reiks ir koldkremo, ir elektros masažo — 
roginiams šunims tai geriausiai tinka. Ir 
turkiška pirtis jiems retkarčiais praverstų. 


— Niekada jų dieną nešėriau, — gynėsi 
Smokas. — Ir nešersiu. Tik šiandien. Tokia 
jau paikystė man užėjo. 


— A, kažkokia nuojauta užplūdo, — tarė 
tuoj pat atsileisdamas Mažylis. — Tada 
kas kita. Žmogui visada reikia nuojautos 
klausytis. 


— Tai ne nuojauta, Mažyli. Tik Protingasis 
taip paveikė mano vaizduotę. Jis man per 
vieną akimirksnį tiek akimis pasakė, jog 
knygose to neišskaityčiau nė per tūkstantį 
metų. Jo žvilgsnyje atsispindėjo visos 
būties paslaptys. Jų ten knibždėte knibžda. 
Bėda tiktai, kad aš buvau benutveriąs - ir 
staiga vėl paleidau. Protingesnis 
nepasidariau, bet pabuvau prie išminties 
vartų. — Smokas valandėlę patylėjo. — 
Nemoku tau paaiškinti, — pridėjo jis, — bet 
šio šuns akyse buvo išreikšta daug kas: 
jos pasakojo, kas yra gyvenimas ir visa jo 
tėkmė, ir žvaigždžių begalybės, ir visatos 
jėgos, ir taip toliau — supranti, viskas. 


— Na, o paprastai šnekant, tavo širdis 


kažką nujaučia, — pakartojo Mažylis. 


Smokas metė šunims po džiovintą lašišą; 
jis nieko neatsakė, tik papurtė galvą. 


— Sakau tau, Smokai, — kartojo Mažylis, — 
tai tik nuojauta. Kažkas šiandien turi 
atsitikti. Pats pamatysi. O tada žiūrėsim, 
kuo dėta ši žuvis. 


— Štai imk ir paaiškink, kuo dėta ši žuvis. 


— Negaliu. Laikas parodys. Žinai, ką aš 
tau pasakysiu? Tavo širdis manajai Žinią 
duoda. Statau vienuolika uncijų aukso 
prieš tris dantų krapštukus, kad mano 
tiesa. Kai tik mano širdis jaučia, aš 
nebijau ja tikėti. 


— Geriau statyk dantų krapštukus, o aš 
auksą, — atšovė Smokas. 


— Ne. Tai būtų grynas lupikavimas. Juk 
išlošiu aš. Aš atpažįstu nuojautą, kai ši tik 
mane pakutena. Dar iki vakaro kažkas turi 
atsitikti, 1r tada toji žuvis parodys, ką ji 
reiškia. 

Kažkokia velniava, — paniekinamai tarė 


Smokas, baigdamas kalbą. 


— Taip, tai bus velniava, — neliko 
skolingas Mažylis. — Kartoju, kad bus 
tikra velniava. Statau dar vienuolika 
uncijų prieš dantų krapštukus. 


— Sutinku, — tarė Smokas. 


— Ir aš išlošiu! — išdidžiai tarė Mažylis. — 
Tau lieka statyti dantų krapštukus iš vištos 
plunksnų! 


Po valandos jie perkopė keterą, pro 
Plikąsias kalvas nusileido į siaurą 
vingiuotą tarpeklį ir atsidūrė ant stataus 
plataus šlaito, nusileidžiančio į 
Dygliakiaulės upokšnį. Mažylis, ėjęs 
pirmas, staiga stabtelėjo vietoje, 1r 
Smokas sustabdė šunis. Apačioje, šlaitu, 
vos vilkdama kojas, traukė keista, ketvirtį 
mylios nusitęsusi eisena. 


— Kulniuoja tarsi per laidotuves, — pasakė 
Mažylis. 


— Ir nė vieno šuns, — tarė Smokas. 


— Tikrai. Antai dviese tempia roges. 


— O ten vienas pargriuvo, matai? Kažkas 
negerai, Mažyli. Ziūrėk, ne mažiau kaip 
du šimtai žmonių. 


— Svirduliuoja kaip girti. Antai vienas vėl 
pargriuvo. 


— Visa gentis. Ir vaikai. 


— Smokai, o juk aš išlošiau, — pasakė 
Mažylis. — Štai kur nuojauta — ir ginčytis 
neverta. Taip ir yra. Tik pažvelk - juk tai 
numirėlių minia! 


Pastebėję du keleivius, indėnai su 
laukiniu džiaugsmo klyksmu paspaudė 


žingsnį. 


— Ką ir kalbėti, jie gerokai kauštelėję, — 
tarė Mažylis. — Ziūrėk, vis griuvinėja. 


— Pažiūrėk, koks to, einančio priekyje, 
veidas, - pasakė Smokas. — Juk tai badas, 
štai kas. Jie suvalgė savo šunis. 


— Ką daryti? Mauti į šalį, kol gyvi? 


— Ir palikti roges su šunimis? — 
priekaištingai paklausė Smokas. 


— Jei nespruksim, jie mus suės. Žiūrėk, 
kokie išbadėję... Ei, drauguži! Kas jums 
nutiko? Nežiūrėk taip į šunį. Jis į puodą 
nepaklius, aišku? 


Indėnai, ėjusieji priekyje, apsupo juos, ir 
prasidėjo dejavimai, skundai 
nesuprantama tarme. Smokui visas 
reginys atrodė šiurpus, fantastiškas. Nėra 
abejonės — badas. Indėnų veidai buvo 
baisiai išdžiūvę, su giliai įkritusiais 
žandais — ne veidai, o kaukolės. Vis 
daugiau ir daugiau indėnų ėjo artyn, 
grūdosi apie Smoką ir Mažylį, ir pagaliau 
visas šis laukinis tuntas apspito juos 1š 
visų pusių. Iš kailinių drabužių buvo likę 
vieni skarmalai, ir tie suraižyti peiliu. Ir 
Smokas greit suprato kodėl: jis pamatė, 
kaip išdžiūvęs kūdikis, pririštas prie 
motinos nugaros, čiulpia ir tavalioja 
burnoje odos atraižą. Kitas vaikiūkštis 
uoliai kramtė diržo gabalą. 


— Atgal! Nesiartinkit! — suriko Mažylis, 
vėl pereidamas į anglų kalbą po 
nesėkmingų pastangų susikalbėti vartojant 
tą nedaugelį indėniškų žodžių, kuriuos 
mokėjo. 


Vyrai, moterys ir vaikai, vos vilkdami 
kojas, svirduliuodami ir krypinėdami, vis 
labiau siautė juos, iš visų pusių Žiūrėjo 
beprotiškos, ašarojančios iš nuovargio ir 
degančios godumu akys. Viena moteris 
dejuodama prašlitiniavo pro Mažylį, 
nuvirto ant rogių ir, plačiai išskėtusi 
rankas, įsikabino į jas. Ją pasekė 
dusdamas, gaudydamas kvapą, senis. 
Drebančiomis rankomis jis mėgino atrišti 
rogių raiščius ir pasiekti maisto atsargas. 


Jaunas indėnas, išsitraukęs peilį, taip pat 
buvo bepuoląs prie rogių, bet Smokas 
nubloškė jį. Minia vis grūdosi, prasidėjo 
grumtynės. 


Pradžioje Smokas ir Mažylis tik stūmė į 
šalį pakvaišusius iš bado indėnus. Paskui 
kibo su botkočiu ir kumščiais. O aplink 
verkė ir aimanavo moterys, vaikai. 
Diržai, laikantieji krovinį rogėse, jau 
keliose vietose buvo perpjauti. 
Nepaisydami smūgių ir spyrių, indėnai 
sniegu šliaužė prie rogių ir mėgino 
ištraukti maisto ryšulius. Teko juos griebti 
ir sviesti šalin. Jie buvo taip nusilpę, jog 
griūdavo nuo menkiausio stuktelėjimo, net 
nebandydami priešintis dviem 


keleiviams, kurie neprileido jų prie rogių. 


Indėnai buvo visai bado išsekinti, tik 
todėl Smokas su Mažyliu juos ir galėjo 
atremti. Po penkių minučių tanki 
puolančiųjų siena, grumtynių įveikta, 
suvirto krūvomis. Rangydamiesi sniege, 
indėnai gailiai dejavo, murmėjo kažką, 
inkštė ir aimanavo, o jų išplėstos, pilnos 
ašarų akys buvo įsmeigtos į maišus 
maisto, kuris vienas tiktai galėjo išgelbėti 
jų gyvybę, o per lūpas tekėjo seilės. Ore 
aidėjo moterų ir vaikų verksmas. 


— Tylėkit! Nutilkit pagaliau! —- suspiegė 
Mažylis, užsikimšdamas ausis ir sunkiai 
alsuodamas iš nuovargio. — Ai, ai! Štai tu 
koks! - riktelėjo jis staiga ir, puolęs 


priekin, išplėšė peilį 1š 1ndėno, kuris, 
prišliaužęs prie rogių, norėjo perpjauti 
priekiniam šuniui gerklę. 


— Siurpas krečia... — sumurmėjo Smokas. 


— Oi, karšta! — atsiliepė Mažylis. 
Išgelbėjęs Protingąjį, jis vėl priėjo prie 
draugo. — Net sukaitau. Ką mums daryti su 
šita klipatų komanda? 


Smokas pakraipė galvą, o paskui 
klausimas pats išsisprendė. 


Prie jų prišliaužė indėnas; vienintelė jo 
akis žiūrėjo ne į roges, bet į Smoką, ir 
Smokas šiame žvilgsnyje pamatė blaivios 
minties pastangas. Antroji akis buvo 


užgriuvusi, po ja ištinusi mėlynė. Mažylis 
atsiminė, kad tai jo rankų darbas. Indėnas 
pasirėmė ant alkūnės ir ėmė kalbėti: 


— Aš Kariukas. Aš geras sivašas. Aš 
mačiau daug daug baltų žmonių. Aš daug 
daug alkanas. Visi sivašai daug daug 
alkanas. Visi sivašai nematė baltų žmonių. 
Aš mačiau. Aš dabar būsiu sotus. Visi 
sivašai bus sotūs. Mes pirksim maisto. 
Mes turim aukso, daug daug. Valgyti nėra. 
Vasara buvo — į Pieno upę lašiša neatėjo. 
Žiema buvo - elnias neatėjo. Valgyti nėra. 
Aš sakiau visiems sivašams — daug daug 
baltų žmonių atvyko prie Jukono. Balti 
žmonės turi daug daug maisto. Balti 
žmonės mėgsta auksas. Paimsime aukso, 


eisim prie Jukono, balti žmonės duos 
valgyti. Daug daug aukso. Aš mačiau, 
balti žmonės mėgsta auksą. 


Jis paėmė prie juostos kybantųį maišelį ir 
kaulėtais pirštais pradėjo jį atrišinėti. 


— O, velnias! - nesitverdamas savo 
kailyje, Mažylis nutraukė indėną. — Liepk 
visoms skvo, liepk rėksnėms, tegu liaujasi 
staugusios! 


Kariukas atsigręžė ir kažką šūktelėjo 
verkiančioms moterims. Vyrai, išgirdę jo 
šauksmą, taip pat pakėlė balsą, moterys 
pamažu nutilo ir nutildė vaikus. Kariukas 
nustojo grabinėjęs apie savo maišelį, 
pakėlė aukštyn rankas ir išskėtė pirštus; 


jis tai kartojo daug sykių. 
— Štai kiek mirė žmonių, — tarė jis. 


Smokas suskaičiavo, kad iš bado mirė 
septyniasdešimt genties žmonių. 


— Aš pirksiu valgyti, — tarė Kariukas, 
atrišęs pagaliau maišelį ir ištraukęs didelį 
sunkaus metalo gabalą. Kiti pasekė juo, ir 
iš visų pusių indėnai ėmė tiesti tokius pat 
metalo gabalus. Mažylis žiūrėjo išvertęs 
akis. 


— Dieve maloningas! — sušuko jis. — 
Varis! Paprasčiausias raudonasis varis! O 
jie mano, kad auksas! 


— Auksas, - įsitikinęs pakartojo Kariukas, 
supratęs Mažylio šūktelėjimo prasmę. 


— Vargšeliai manė, kad tai jų 
išsigelbėjimas, — sumurmėjo Smokas. — 
Žiūrėk, šis gabalas sveria apie 
keturiasdešimt svarų. Jie čia turi šimtus 
svarų ir tempia tokią sunkenybę, patys 
vos vilkdami kojas. Žinai, Mažyli, mes 
privalom juos pamaitinti. 


— Cha! Lengva pasakyti. Skaičiuoti turbūt 
neužmiršai? Maisto turime tik mėnesiui. 
Tai ėmęs ir paskaičiuok: šešis kartus 
padauginus iš trisdešimt- bus šimtas 
aštuoniasdešimt. O čia du šimtai indėnų, 
ir visi turi puikiausią apetitą. Kaipgi, po 
velnių, mes juos pašersim bent vieną 


kartą? 


— O šunų maistas? — atsiliepė Smokas. — 
Pora šimtų svarų džiovintos lašišos irgi 
pravers. Turim juos pavalgydinti. Matai, 
jie tiki, kad baltieji padės jiems. 


— Aišku, negalim jų palikti likimo valiai, 
— sutiko Mažylis. — Tačiau mūsų laukia du 
nemalonūs darbeliai, vienas už kitą 
dvigubai bjauresnis. Vienam reikia lėkti į 
Mukluką pagalbos. Antram - liktis šios 
ligoninės viršininku ir, visai galimas 
daiktas, būti suvalgytam. Neužmiršk, 
mielasis, sugaišome šešias dienas, kol 
čionai atsikasėme. Net jei važiuotum ir 
tuščiomis rogėmis ir niekas kelyje 
nesutrukdytų, vis tiek greičiau kaip po 


trijų dienų negrįši. 

Valandėlę Smokas galvojo, kokios buvo 
šios pravažiuotos mylios, ir svarstė, per 
kiek laiko jis galėtų įveikti šį kelią, jei 
įtemptų visas jėgas. 


— Aš būsiu ten rytoj vakare, — pasakė jis. 


— Puiku, — guviai atsakė Mažylis. — O aš 
liksiu čionai ir būsiu suvalgytas. 


— Tačiau šunims paimsiu po žuvį ir sau 
vienam sykiu: maisto, — pridūrė Smokas. 
— Aišku. Juk Mukluke būsi tik rytoj 


vakare. Smokas per Kariuką išdėstė 
indėnams savo planą. 


— Kurkite laužus, ilgus laužus, daug laužų, 
— tarė jis baigdamas. — Mukluke daug 
baltųjų žmonių. Baltieji žmonės — geri 
žmonės. Jie turi daug maisto. Po penkių 
miegų aš grįšiu, atvešiu daug maisto. Štai 
šis žmogus — labai geras mano draugas, jo 
vardas — Mažylis. Jis liks čionai. Jis 
didelis viršininkas. Aišku? 

Kariukas linktelėjo ir išvertė Smoko 
žodžius. 


— Visas maistas lieka čionai, - tarė 
Smokas. — Mažylis maistą jums išdalins. 
Jis viršininkas, aiškų? 


Kariukas išvertė, ir indėnai, linksėdami 
galvomis ir šaižiai šūkaudami, sutiko. 


Smokas neišvažiavo ir rikiavo tol, kol 
viskas įėjo į vėžes. Visi, kas galėjo 
judėti, svirduliuodami ar šliauždami, 
rankiojo šakas, žabus. Po to indėnų 
papročiu sukūrė ilgus laužus, kad visi 
galėtų susėsti prie ugnies. Mažylis su 
būriu pagalbininkų ėmė ruošti valgį; jis 
turėjo po ranka trumpą lazdą — alkanieji 
nekantrūs, tai vienam, tai kitam teko duoti 
per nagus. Moterys uoliai tirpdė sniegą 
visuose induose, kuriuose tik buvo 
įmanoma. Pradžioje visi gavo po mažytį 
gabalėlį lašinių, paskui po cukraus 
šaukštą — bent kiek alkiui apmalšinti. 
Neilgai trukus prie laužų, liepsnojančių 
apie Mažylį, daugybėje puodų jau virė 
pupos, o pats Mažylis, rūsčiai 


stebėdamas, kad kas ko nenudžiautų, 
paskubomis kepė ir dalino ploniausius 
blynus. 


— Aš čia parodysiu didžiausius virėjo 
gabumus, — tarė jis, — atsisveikindamas su 
Smoku, — o tu varyk šunis kiek įkerta. Ten 
link risčia, atgal — šuoliais. Šioji ir 
rytojaus diena — nuvažiuoti į ten, ir dar 
trejetas dienų — grįžti. Rytoj jie suvalgys 
paskutinę žuvį, o paskui tris dienas 
burnoje neturės nė kruopeles. Taigi, 
Smokai, varyk šunis kaip įmanydamas. 
Varyk kaip įmanydamas. 


Nors Smokas išvyko tuščiomis rogėmis, 
įsidėjęs į jas tik šešias džiovintas lašišas, 
porą svarų šaldytų pupų su kiauliena ir 


kailinę antklodę, vis dėlto važiavo 
nelabai sparčiai. Jis negalėjo sėdėti 
rogėse ir raginti šunis, nes visą laiką 
reikėjo kartimi valdyti roges. Be to, tą 
dieną ir Smokas, ir šunys jau buvo 
nemažai plušėję 1r todėl gerokai nuvargę. 
Buvo jau prasidėjęs 1lgasis poliarinis 
sambrėškis, kai jis pervažiavo keterą ir 
paliko užpakalyje Plikąsias kalvas. 


Nuokalne buvo galima važiuoti greičiau, 
ir Smokas protarpiais net šokdavo ant 
rogių ir vydavo šunis iš visų jėgų, 
versdamas juos per valandą nubėgti po 
šešias mylias. Tamsa užslinko ir 
paklaidino jį plačiame slėnyje, kuriuo 
tekėjo kažkoks bevardis upokšnis. Šis 


upokšnis smarkiai vingiavo lygumoje, ir 
Smokas nusprendė, kad būtų greičiau ne 
sekti jo įnoringais posūkiais, o važiuoti 
tiesiai. Tačiau visai sutemus jam teko 
grįžti prie upokšnio vagos ir apgraibomis 
ieškoti kelio. Praėjo valanda, tuščiai 
stengiantis surasti kelią. Nusprendęs, kad 
toliau klaidžioti neprotinga, Smokas 
susikūrė laužą, metė šunims po pusę 
lašišos, savo pupas taip pat padalino 
pusiau. Susisupęs į kailinę antklodę, prieš 
užmigdamas Smokas vis dėlto 
susiprotėjo, kur esąs. Paskutinėje plačioje 
lygumoje upokšnis šakojosi į dvi atšakas. 
Važiuodamas tiesiai, Smokas nukrypo nuo 
kelio. Dabar jis buvo prie pagrindinės 
upokšnio vagos, per mylią nuo to tako, 


kurį vakar juodu su Mažyliu važiuodami 
pramynė. Sis takas ėjo per slėnį ir siaurą 
protaką į kitą krantą ir toliau kilo įkalnėn. 


Vos tik ėmė švisti, Smokas, neprarijęs nė 
kąsnio, leidosi į kelią — norint išeiti į 
taką, reikėjo nuklampoti mylią aukštupio 
link. Žmogus ir šunys alkani aštuonias 
valandas be atvangos stūmėsi priekin, 
perėjo daugybę nedidelių upelių ir 
neaukštų takoskyrų, paskui nusileido prie 
Rainės upokšnio. Ketvirtą valandą po 
pietų, beveik jau ėmus temti, Smokas 
pasiekė gerai suvažinėtą kelią, einantį 
palei Briedžių upokšnį. Liko tik 
penkiasdešimt mylių. Smokas sustabdė 
šunis, susikūrė ugnį, metė šunims po 


likusią dalį lašišos, pasišildė ir suvalgė 
savo pupų svarą. Paskui šoko į roges, 
riktelėjo šunims „pirmyn!“, ir šunys 
stropiai užgulė pakinktų diržus. 


— Greičiau, žvėrys! — rėkė jis. — Pirmyn! 
Vikriau, jei norit ryti! Mukluke ėdesio 
kiek tik lenda! Sparčiau, vilkai! Sparčiau! 


Smuklėje, pavadintoje „Eni kasykla“, 
laikrodis rodė ketvirtį po pusiaunakčio. 
Pagrindiniame kambaryje žmonių buvo ne 
per daugiausia, bet, nesant ventiliacijos, 
nuo krosnyse ūžiančios ugnies karščio 
galima buvo uždusti. Žetonų spragsėjimas 
ir triukšmas prie stalų, kur buvo lošiama 
kauliukais, liejosi į monotonišką gaudesį. 
Tą monotoniją stiprino ir trankūs vyrų 


balsai; vyrai čia sėdėdami, čia stovėdami 
šnekėjos1 grupėmis po du, po tris. 
Svėrėjai triūsė prie svarstyklių, nes už 
viską buvo mokama aukso smėliu, ir, net 
išgėrus prie baro už dolerį viskio, reikėjo 
atsilyginti smėliu. 


Kambario sienos buvo iš storų, neluptų 
rąstų, o tarpai prikimšti arktinių samanų. 
Durys į šokių salę buvo atdaros. Pianinui 
ir smuikui grojant, šokėjai ten smarkiai 
trypė virginišką rilą. Ką tik buvo 
pasibaigusi kiniškoji loterija, 1r 
laimėtojas, gavęs prie svarstyklių 
didžiausią laimikį, laistė jį su būreliu 
draugų. Faraono ir ruletės lošėjai buvo 
rimti ir susirūpinę. Tyku buvo ir prie 


stalų, prie kurių rėžė pokerį, nors 
kiekvienas stalas buvo apsuptas žiūrovų 
žiedo. Greta vyrai rimtai 1r atsidėję lošė 
juodąjį džeką. Triukšmas sklido tik nuo 
stalo, kur lošė kauliukais. Nesėkmingai 
vaikydamasis apgaulingą laimę, lošėjas 
visu smarkumų mesdavo kauliuką ant 
žaliojo lauko ir garsiai pridurdavo: 


= Na, na, drauguži! Kur jinai, ketveriukė? 
Sen duok, šen! Pabėgėk, drauguži, atnešk 
pinigėlį! Sen duok, šen! 


Kaltusas Džordžas, stambus, raumeningas 
indėnas iš Serklo, stovėjo niūrus tolėliau, 
atsikolęs į rąstų sieną. Tai buvo 
civilizuotas indėnas, jei būti civilizuotam 
— vadinasi, gyventi taip, kaip gyvena 


baltieji. Jis jautėsi labai nuskriaustas, 
nors skriauda buvo padaryta ne šiandien. 
Daug metų jis dirbo baltojo žmogaus 
darbą kartu su baltaisiais žmonėmis ir 
dažnai dirbo geriau už juos. Dėvėjo 
tokias pat kelnes, tokią pat vilnonę striukę 
ir šiltus marškinius. Turėjo ne blogesnį 
laikrodį kaip baltieji, o trumpus plaukus 
šukavo su sklastymu šone. Valgė tokias 
pat pupas, lašinius, duoną. Tačiau jam 
buvo uždrausta didžiausioji baltųjų 
pramoga ir paguoda — viskis. Kaltusas 
Džordžas nemenkai uždirbdavo. Anksčiau 
jis užiminėdavo sklypus, juos pirkdavo, 
parduodavo. Dirbdavo jis kaip baltųjų 
dalininkas ir pats priimdavo baltuosius 
dalininkais. Dabar roginiais šunimis iš 


Šešiasdešimtosios Mylios į Mukluką jis 
vežiojo krovinius, gaudamas dvidešimt 
aštuonis centus už svarą, o už kiaulieną — 
trisdešimt tris; taip jau buvo nustatyta. Jis 
turi storą maišelį aukso, kurio užtektų ne 
vienoms išgertuvėms. Bet nė vienoje 
smuklėje išgerti jis negaus. Viskis — širdį 
gaivinantis, dvasią keliantis gėrimas, ši 
puikiausia civilizacijos dovana — ne jam! 
Tik slapta, iš po skverno ir už didelę 
kainą galėjo jis gauti išgerti. Tai žeidė jo 
savimeilę, ir seniai jis juto ši tą skriaudą. 
O tą vakarą ir skriauda, ir troškulys jį itin 
kankino. Baltųjų, su kuriais jis taip 
atkakliai rungtyniavo, šiandien jis nekentė 
kaip niekuomet. Baltieji maloningai 
leisdavo jam pralošti auksą prie savo 


lošimo stalų, bet nei iš draugiškumo, nei 
už pinigus neduodavo savo baruose nė 
stiklelio viskio. Štai kodėl jis buvo 
nepaprastai blaivus, nepaprastai 
nuoseklus samprotaudamas ir, 
suprantama, niūrus. 


Šokis baigėsi triukšminga užbaiga, tačiau 
ji nesudrumstė ramybės trims 
užkietėjusiems girtuokliams, tysantiems 
po fortepijonu. „Pora už poros — į barą!“ 
— paskelbė šokių vadovas, vos nutilus 
muzikai. Ir visi poromis patraukė per 
plačias duris į pagrindinį kambarį — 
kailiniuoti vyrai, apsiavę mokasinais, 
moterys, apsivilkusios prašmatniomis 
pūkuotomis suknelėmis, su šilkinėmis 


kojinėmis 1r baliniais bateliais, — bet 
staiga atsilapojo dvigubos durys, ir į 
smuklę, svirduliuodamas iš nuovargio, 
įgriuvo Smokas Belju. 


Visų akys nukrypo į jį, triukšmas ėmė tilti. 
Smokas bandė kažką pasakyti, paskui 
nusitraukė pirštines (kurios pakibusios 
ėmė kabalduoti ant virvelių) ir pradėjo 
plėšti ledą, atsiradusį prie burnos nuo 
kvėpavimo, važiuojant šaltyje 
penkiasdešimt mylių. Truputį padvejojęs, 
jis priėjo prie baro ir alkūne atsirėmė ; jį. 


Tik vienas lošikas prie stalo nepasuko 
galvos ir vis mėtė kauliukus, 
šūkčiodamas: „Na, na, drauguži! Duok 
šen, duok!“ Bet įdėmus banką laikančio 


lošiko žvilgsnis, įsmeigtas į Smoką, . 
atkreipė jo dėmesį, ir jis taip pat 
atsigręžė. Ranka su kauliukais sustingo 
ore. 


— Kas atsitiko, Smokai? — paklausė 
Metsonas, smuklės „Eni kasykla“ 
savininkas. 


Smokui pagaliau pavyko nubraukti nuo 
veido ledą. 


— Ten mano šunys... privariau beveik 
mirtinai... — dusliu balsu prašneko jis. — 
Tegu kas nors pasirūpina jais, tuoj 
papasakosiu, kas atsitiko. 


Keliais kapotais sakiniais jis nupiešė 


padėtį. Kauliukais lošęs žmogus, kurio 
pinigai dar tebegulėjo ant stalo ir kuriam 
įnoringa laimė vis slydo rankų, jau buvo 
priėjęs prie Smoko ir ėmė kalbėti pirmas: 


— Reikia padėti. Dalykas aiškus. Bet 
kaip? Tu jau ką nors sugalvojai. Ką 
siūlai? Dėstyk! 


— Štai ką manau, — tarė Smokas. — Reikia 
tuoj pat pakrauti keletą lengvų rogių. Po 
kokį šimtą svarų maisto kiekvienose. 
Šunų ir varovų maistas — dar 
penkiasdešimt. Tokios rogės bežiūrint 
nulėks. Pasiųskim dabar pat bent 
penkerias tokias roges — su eikliausiais 
šunimis ir geriausiais varovais. 
Nevažinėtu keliu jos galės traukti 


pratėgiui. Tegu tuoj pat važiuoja. Net ir 
greičiausiai lėkdami, jie pasieks vietą tik 
tuomet, kai indėnai jau tris dienas nebus 
turėję burnoje nė kruopelės valgio. O kai 
tik šie išvažiuos, pasiųsim dar keletą 
didesnių rogių. Skaičiuokit patys. Du 
svarai maisto žmogui per dieną — mažiau 
negalima, kitaip jie kelionėje neištvers. 
Vadinasi, keturi šimtai svarų per dieną, 0 
ten — seniai ir vaikai. Išeina, kad jie ne 
anksčiau kaip po penkių dienų tepasieks 
Mukluką. Štai dabar ir sakykite, ką manot 
daryti. 


— Susimesim ir nupirksim maisto, — tarė 
lošėjas kauliukais. 


Maistą aš ir pats nupirksiu, — nekantriai 


atsakė Smokas. 


— Na ne, - nutraukė lošėjas kauliukais, — 
čia tu ne vienas. Visi prisidėsim. Duokit 
kas dubenį. Tai minutės darbas. Pradžioje 
štai. 


Jis išsitraukė iš kišenės sunkų aukso 
maišeli, atrišo jį, ir į dubenį ėmė lietis 
stambaus aukso smėlio ir grynuolių srovė. 
Greta stovintis vyras, nusikeikė ir, 
griebęs lošėją už rankos, pakėlė maišo 
kraštą, kad sustabdytų srovę. Dubenyje 
buvo šešios, gal aštuonios uncijos aukso. 


— Nepūsk miglos į akis! — šūktelėjo 
piktasis vyras. — Ne tu vienas turi aukso! 


— Oho! - pašaipiai burbtelėjo lošėjas. — 
Ko taip nenustygsti vietoje, manai, kad 
čia sklypais dalinamasi ? 


Žmonės grūdosi, stumdėsi, skubėdami 
nešti savo dalį, o kai visi buvo patenkinti, 
Smokas pakilojo abiem rankom sunkų 
dubenį ir šyptelėjo: 


— Užteks visai genčiai prasimaitinti iki 
pavasario, — tarė jis. — Tai ką darysim su 
šunimis? Šunų reikia eiklesnių 
penkerioms lengvoms rogėms. 


Šunų buvo pasiūlyta dešimčiai rogių, ir 
visi Mukluko gyventojai, įeinantys į 
komitetą badaujantiems padėti, ėmė 
triukšmingai svarstyti, kuriuos priimti, 


kuriuos ne. 


— Argi tinka čia tavo sunkiasvoriai, — tarė 
kažin kas Ilgajam Biliui Heskelui. 


— Jie puikiai traukia, — pasipūtė tasai, 
įsižeidęs dėl nupeiktų savo šunų. 


— Traukti traukia gerai, — atsakė pirmasis, 
— bet jų sparta ne dievažin kokia. Tu 
palūkėk, sunkiosioms rogėms jie 
puikiausiai tiks. 


Kai tik šunys buvo parinkti, jų 
šeimininkai tuoj ėjo kinkyti ir rengtis 
važiuoti, o penki šeši žmonės skubėjo 
jiems padėti. 


Vieni šunys buvo atmesti todėl, kad jie tik 
neseniai buvo grįžę iš kelionės ir todėl 
nuvargę. Kitų šunų savininkas pasiūlė 
savuosius, bet su kalta mina parodė 
aptvarstytą kulkšnį, dėl kurios pats 
negalėjo važiuoti. Jo šunis paėmė 
Smokas, nors visi jį ir atkalbinėjo, kad 
esąs jau nusiplūkęs. 


Ilgasis Bilis Heskelas pareiškė, kad 
Storulio Olseno šunys, tiesa, puikūs, bet 
pats Olsenas tikras dramblys. Storulis 
svėrė du šimtus keturiasdešimt svarų, ir 
visas stambus jo kūnas sudrebėjo 1š 
pasipiktinimo. Pykčio ašaros pasirodė jo 
akyse, ir jis tol keikės1 norvegiškai, kol jį 
paskyrė į sunkiųjų rogių dalinį. Lošėjas 


kauliukais pasinaudojo proga ir pačiupo 
lengvus Olseno šunis. 


Šunys penkerioms rogėms buvo atrinkti, 
pakinkyti, rogės pakrautos, bet komitetas 
pripažino tinkamus tik keturis varovus. 


— O juk Kaltusą Džordžą užmiršome! — 
šūktelėjo kažin kas. — Jis puikiausias 
varovas ir, be to, šiandien ilsėjosi. 

Visų žvilgsniai nukrypo į stuomeningą 
indėną. Jo veidas buvo tarsi suakmenėjęs, 
jis nieko neatsakė. 


— Imk šunis, — tarė jam Smokas. 


Indėnas vėl neatsakė. Tarsi elektros srovė 


perėjo per minią, visi sukluso. Apimti 
nerimo, žmonės apspito Smoką ir Kaltusą 
Džordžą, stovinčius dabar vienas prieš 
kitą. Smokas suprato, kad tyliu visų 
pritarimu jis dabar reiškia savo draugų 
valią. Draugai pritaria ir tam, kas vyksta, 
ir kas turi įvykti. Be to, jis buvo piktas. Iš 
tikrųjų, kaip gali kas nors likti nuošalyje, 
jei visi plėšyte plėšos1, norėdami padėti 
badaujantiems! Iš viso to, kas įvyko 
vėliau, Smokas niekaip negalėjo suprasti 
Kaltuso Džordžo, - jis neįsivaizdavo, kad 
šis indėnas, be egoisto ir gobšo minčių, 
gali turėti dar kitų sumetimų. 


— Tu, žinoma, paimsi roges, — pakartojo 
Smokas. 


— Kiek? — paklausė Kaltusas Džordžas. 


Visi dusliai suniurnėjo, visų veidus 
iškreipė pasipiktinimas. Sugniaužę 
kumštis, pasiruošę kibti į tą, kuris taip 
juos įžeidė, aukso ieškotojai susigrūdo 
dar arčiau. 


— Vyrai, palaukit! — šūktelėjo Smokas. — 
Galbūt jis kaip reikiant nesuprato. Tuoj aš 
išaiškinsiu. Klausyk, Džordžai. Argi tu 
nematai, kad čia niekas nereikalauja 
užmokesčio. Kiekvienas duoda, ką išgali, 
kad tik tie du šimtai indėnų neišmirtų 
badu. 


Jis nutilo laukdamas, kol Kaltusas 
Džordžas įsisąmonins jo žodžius. 


— Kiek? — pakartojo Kaltusas Džordžas. 


— Palauktt, jūs visi! Paklausyk, Džordžai. 
Mes norim, kad tu viską kaip reikiant 
suprastum. Tie išbadėję indėnai — tavo 
kraujo broliai. Gentis kita, bet taip pat 
indėnai. Juk pats matai — baltieji žeria 
savo auksą, duoda šunis, kiekvienas 
siūlosi varovu. Bet tik geriausieji gali 
važiuoti pirmomis rogėmis. Olsenas štai 
vos muštis nešoko, kai jo nepaėmė. 
Turėtum didžiuotis, kad visi laiko tave 
pirmos rūšies varovu. Čia svarstoma ne 
kiek, o kaip greit. 


— Kiek? — paklausė Kaltusas Džordžas. 


— Užmušti jį! — ėmė rėkti iš visų pusių. — 


Sudaužyti makaulę! Deguto ir plunksnų 
šen! 


Minia, prieš valandėlę buvusi gera ir 
paslaugi, vienu akimirksniu įtūžo, tarsi 
sulaukėjo. 


Kaltusas Džordžas ramus stovėjo toje 
pasipiktinimo audroje. Smokas, 
stumdamas didžiausius smarkuolius, visa 
gerkle riktelėjo: 


— Liaukitės! Kas čia tvarko? — Triukšmas 
nutilo. — Atneškit virvę, — ramiai tarė jis. 


Kaltusas Džordžas truktelėjo pečiais, jo 
veidą iškreipė niauri abejinga pašaipa. 
Pažįsta jis gerai tą baltųjų veislę. Kiek 


metų yra dirbęs su jais, kiek mylių 
pražygiavęs, valgęs jų duoną, kiaulieną, 
pupas — ir spėjęs juos pažinti. Ši veislė 
laikosi savų įstatymų — štai ką puikiai 
žinojo Kaltusas Džordžas. Ji visada 
baudžia tuos, kurie laužo jos įstatymus. 
Bet jis, Kaltusas Džordžas, nesulaužė 
jokių įstatymų. Jis žino baltųjų įstatymus. 
Jis visada jų laikėsi. Jis nieko neužmušė, 
neapvogė, neapgavo. O baltųjų įstatymas 
nedraudžia užsiprašyti kainą 1r derėtis. 
Baltieji patys užsiprašo ir derasi. Ir jis 
taip daro, juk jie to ir išmokė. Be to, jei 
jis nevertas gerti su jais — vadinasi, 
nevertas dėtis ir prie jų geradarybių ir 
šiaip dalyvauti kvailose jų išmonėse. 


Nei Smokas, nei kas kitas iš 
susirinkusiųjų nesusiprotėjo, kas dedasi 
Kaltuso Džordžo smegenyse, iš kur toks 
elgesys ir kas už jo slypi. Nieko apie tai 
nenutuokdami, jie nesugebėjo suprasti jo, 
kaip ir jisai baltųjų. Jų akimis Žiūrint, jis 
buvo egoistas, neraliuotas galvijas; jo 
akimis Žiūrint, neraliuoti galvijai ir 
egoistai buvo baltieji. 


Atnešė virvę. Ilgasis Bilis Heskelas, 
Storulis Olsenas ir lošėjas kauliukais 
įmiršę paskubomis ir negrabiai užmetė 
indėnui ant kaklo kilpą ir virvės galą 
išvėrė pro palubės siją. Virvės nusitvėrė 
apie keliolika žmonių, pasirengusių 
pakylėti Kaltusą. 


Bet Kaltusas Džordžas nesipriešino. Juk 
jis žino, kad tai grynas akių dūmimas. 
Baltieji —- miklūs apgavikai. Ne veltui jų 
mėgstamiausias lošimas — pokeris. O gal 
jie nedumia akių pirkdami, parduodami, 
darydami sutartis? Ir dar kaip! Pats yra 
matęs, kaip vienas baltasis lošė su tokia 
veido išraiška, tarsi rankose laikytų 
geriausią kortą, tuo tarpu teturėjo pačią 
menkiausią. 


— Palaukit! — sukomandavo Smokas. — 
Suriškit jam rankas, kad nesiskeryčiotų. 


„Vėl akis dumia“, — nusprendė Kaltusas 
Džordžas ir paklusniai leido rišti už 
nugaros savo rankas. 


— Paskutinį sykį klausiu, Džordžai, — tarė 
Smokas, — važiuosi rogėmis? 


— Kiek? — pakartojo Kaltusa Džordžas. 


Stebėdamasis savim, kad gali taip elgtis, 
ir drauge indėno begalinio 
savanaudiškumo įsiutintas, Smokas davė 
ženklą. Pats Kaltusas Džordžas ne mažiau 
nustebo, kai staiga kilpa užsiveržė ir 
iškart jį pakėlė į viršų. Jo 
šaltakraujiškumas išgaravo kaip nebuvęs. 
Veide šmėkštelėjo vienas po kito 
nustebimas, išgąstis, skausmas. 


Smokas baimingai stebėjo. Jis pats 
niekada nebuvo kartas ir todėl apie 
korimą mažai teišmanė. Kaltuso kūnas 


ėmė mėšlungiškai tampytis, surištos 
rankos stengėsi pertraukti raiščius, iš 
gerklės pasigirdo kriokimas. Smokas 
pakėlė ranką. 


Nuleiskit! — įsakė jis. 


Murmėdami, kad bausmė taip greitai 
baigėsi, tempusieji virvę žmonės nuleido 
Kaltusą Džordžą ant grindų. Indėno akys 
buvo išsprogusios, kojos linko, jis 
svirduliavo į visas puses ir vis stengėsi 
išlaisvinti rankas. Smokas susiprato 
užkišti pirštus už kilpos, įsiveržusios į 
indėno kaklą, 1r atleido ją. Pagaliau 
Kaltusas Džordžas atsikvėpė. 


— Ar važiuos1 su tomis rogėmis? — 


paklausė Smokas. Kaltusas Džordžas 
neatsakė, buvo per daug užsiėmęs — jis 
alsavo. 


— Na taip, mes, baltieji, kiaulės, — 
prakalbo Smokas, piktas ant savęs, kad 
jam reikia vaidinti tokį vaidmenį. — Mes 
įmanę sielą parduotume už auksą ir 
panašiai. Bet būna juk atvejų, kai mes 
viską pamirštame ir plušame, 
neklausdami savęs, kiek galima tuo 
uždirbti. Bet tada jau, Kaltusai Džordžai, 
mūsų niekas nesulaikys. O dabar mes 
norime žinoti viena: ar važiuosi su tomis 
rogėmis? 


Kaltusas Džordžas svyravo. Jis nebuvo 
bailys. Galbūt visa tai tik apgaulė, kvaila 


baltųjų išdaiga, ir nusileidęs jis liks 
kvailiu. O kol jis dvejojo, nežinodamas, 
kaip apsispręsti, Smoką kankino slapta 
baimė: šis užsispyręs indėnas, žiūrėk, 1š 
tiesų įsigeis būti pakartas. 


— Kiek? — paklausė Kaltusas Džordžas. 
Smokas buvo bekeliąs ranką duoti 
ženklui. 


Važiuosiu, — paskubom ištarė Kaltusas 
Džordžas dar nespėjus užsiveržti virvei. 


... Ir kai gelbėjimo ekspedicija surado 
mane, — pasakojo vėliau Mažylis „Eni 
kasyklos“ smuklėje, — tas pats Kaltusas 
Džordžas atlėkė pirmas, trim valandom 
anksčiau už Smoką. Ir vis dėlto, 


neužmirškite, Smokas atvažiavo antras. 
Kaip ten būtų, atvažiavo pačiu laiku. Kai 
išgirdau, kaip Kaltusas Džordžas rėkia 
ant savo šunų važiuodamas per takoskyrą, 
tie velnio sivašai jau buvo suriję mano 
mokasinus ir pirštines, visus diržus, mano 
peilio makštis, o kai kurie ėmė jau ir į 
mane žvairuoti tokiais alkanais 
veizolais... suprantate, aš už juos juk 
storesnis. 


O Smokas? Jis buvo leisgyvis. Dar 
patrypinėjo kiek, padėdamas virti valgį 
šitiems dviem šimtams nelaimingųjų 
sivašų, paskui užsnūdo, tupėdamas ant 
kulnų ir manydamas, kad krauna į kibirą 
sniegą. Pataisiau jam savo guolį ir pats 


paguldžiau, kaip mane gyvą matot! Jis 
buvo taip nusikamavęs, jog nepajėgė to 
slėpti. O dantų krapštukus vis dėlto 
išlošiau aš. Tai matot, Smokas ne veltui 
sušėrė šunims tas šešias lašišas, ar ne? 


IX. VIEŠPATIES DIEVO 
KLAIDA 


— Stok! — sušuko Smokas šunims ir visu 
svoriu užgulė kartį, stabdydamas roges. 


— Kas tau užėjo? — nepatenkintas paklausė 
Mažylis. — Čia jau vandens nėra. 


— Taip, — atsakė Smokas. — Bet tu 
pažiūrėk į dešinę, ten eina takas. O 
maniau, kad šiose vietose niekas 
nežiemoja. 


Šunys tuoj pat sugulė ant sniego ir iš 
tarpupirščių ėmė graužti prišalusį ledą. 


Prieš penkias minutes tai buvo ne ledas, o 
vanduo. Šunys įlūžo pro sniegu apneštą 
ledo plutą, po kuria slypėjo šaltinių 
vanduo. Sunkdamasis iš kranto, vanduo 
šioje vietoje buvo sudaręs ežerėlį ant 
trijų pėdų storio ledo, sukausčiusio 
Nordbeskos upę. 


— Pirmą kartą girdžiu, kad Nordbeskos 
aukštupyje yra buvę žmonių, — tarė 
Mažylis, apžiūrinėdamas vos matomą 
taką, užklotą dviejų pėdų storio sniegu. 
"Takas stačiai kirto upės vagą ir dingo 
žiotyse nedidelio upokšnio, įtekančio į 
Nordbeską 1š kairės. — Gal jie čia 
medžiojo ir senų seniausiai išsidangino su 
visais savo rakandais. 


Nenusimaudamas pirštinių, Smokas abiem 
rankom nužėrė nuo tako puraus sniego 
sluoksnį, pažiūrėjo, pagalvojo, nužėrė dar 
ir vėl pagalvojo. 


— Ne, - pagaliau nusprendė jis, - pėdsakų 
yra į abi puses, bet paskutinį kartą 
važiuota ten, upe aukštyn. Nežinau, kas tai 
per žmonės, bet dabar jie tikriausiai tenai. 
Jau seniai čia niekas nevažiavo. Norėčiau 
žinoti, kodėl jie ten įstrigo? 


— O aš norėčiau žinoti, kur šiandien 
sustosim nakvynės, — tarė Mažylis, 
liūdnai žiūrėdamas į horizontą 
pietvakariuose, kur pavakario sambrėškis 
jau ėmė virsti į naktį. 


— Einam tuo taku, upeliu aukštyn, — 
pasiūlė Smokas. — Sausuolių ten kiek 
nori. Bet kada galima stoti poilsio. 


— Pailsėti, žinoma, visada galima, bet jei 
nenorime mirti badu, reikia paskubėti ir 
niekur nesukti iš kelio. 


— Ant to upelio tikriausiai ką nors rasime, 
— įkalbinėjo Smokas. 


— Tu tik pažiūrėk, visai neturim maisto! O 
į ką šunys panašūs! —- sušuko Mažylis. — 
Tik pasižiūrėk... Na, velniai rautų, tegu! 
Vis tiek bus, kaip tu nori. 


— Nesugaišim nė vienos dienos, — tikino 
Smokas. — Gal 1š viso tik kokią mylią 


reiks daugiau paėjėti. 


— Dėl tokio mažmožio kaip viena mylia 
žmonės mirdavo, — atkirto Mažylis 1r, 
niūriai paklusdamas, palingavo galvą. — 
Ką gi, einam sau nelaimės ieškoti. 
Kelkitės jūs, vargšai šleivakojai. 
Kelkitės! Ei, Protingasai! Kilk! 


Vedlys pakluso, ir nuvargę šunys 
pajudėjo, klimpdami puriame sniege. 


— Stok! — suriko Mažylis. — Reikės minti 


taką. 


Smokas išsitraukė 1š rogių slides, 
prisitaisė jas prie mokasinų ir ledosi į 
priekį mindamas sniegą. 


Tai buvo sunkus darbas. Ir šunys, 1r 
žmonės jau daugelį dienų nebuvo sotūs, ir 
jų jėgos baigė sekti. Nors ėjo jie upelio 
vaga, tačiau tokiu stačiu nuolydžiu, kad 
reikėjo be paliovos kopte kopti 

į viršų. Aukštos uolos vis labiau glaudėsi, 
ir netrukus keleiviai jau slinko siauro 
tarpeklio dugnu. Ilgas šiaurės pavakario 
sambrėškis neprasismelkė pro aukštas 
akmenines sienas, ir tarpeklyje buvo 
beveik tamsu. 


— Tikri spąstai, — tarė Mažylis. - Lendi 
lyg 1 pragarą. Čia tik ir lauk nelaimės. 


Smokas neatsakė; pusvalandį jie gūbrino 
tylėdami. Tylą vėl nutraukė Mažylis. 


— Nuojauta, — sumurmėjo jis, — taip, taip, 
nuojauta. Pasakyčiau tau, bet tu 
neklausysi... 


— Na, na, - atsiliepė Smokas. 


— Tai štai, paprasčiausiai jaučia mano 
širdis, kad mes čia ilgam įstrigsim. 
Prisivirsim košės 1r prakiūtosim šitoj 
skylėj visą amžinybę. 


— O ką tavo širdis jaučia dėl valgio? — 
šiurkštokai paklausė Smokas. — Maisto 
atsargų visai amžinybei juk neturime. 


— Dėl valgio nieko nejaučia. Turbūt kaip 
nors prasiversim. Bet viena aš tau sakau, 
Smokai, stačiai ir tiesiai. Galiu suvalgyti 


visus mūsų šunis, bet tik ne Protingąjį. 
Prieš jį mano ranka nepakils. Tiesiog 
negalėčiau jo mėsos valgyti. 


— Nenukabink nosies! — nusišaipė 
Smokas. — Mano širdis daugiau nujaučia. 
Ji kužda, kad šunų valgyti nereikės. 
Nežinau kuo, gal briediena, elniena, gal 
keptomis putpelėmis, bet mes čia net 
atsipenėsim. 


Mažylis murmtelėjo, nerasdamas žodžių 
savo pasipiktinimui išlieti, ir jie vėl 
valandėlę tylėjo. 

— Štai ir prasideda tavo nelaimės, — tarė 


Smokas, sustodamas ant slidžių ir įdėmiai 
žiūrinėdamas kažkokį daiktą, gulintį prie 


tako. 


Mažylis paliko rogių valdymo kartį, 
priėjo prie draugo ir kartu ėmė apžiūrinėti 
ant sniego gulintį kūną. 


— Neliesas, — tarė Smokas. 
— Pažiūrėk į jo lūpas, — tarė Mažylis. 


— Sustiręs kaip pagalys, — pasakė Smokas 
ir patraukė numirėlį už rankos; ranka 
nelinko, bet su ja judėjo visas kūnas. 


— Mestas į žemę subyrėtų į gabalus, — 
burbtelėjo Mažylis. 

Žmogus gulėjo ant šono, sušalęs į ragą. 
Kadangi nebuvo užpustytas, vadinasi, 


gulėjo čia neilgai. 


— Prieš tris dienas smarkiai pasnigo, — 
pasakė Mažylis. 

Smokas linktelėjo galvą, pasilenkė prie 
numirėlio, pavertė jį aukštielninką 1r 
parodė peršautą smilkinį. Paskui 
apsidairė, mostelėjo galva į sniege 
numestą revolverį. 


Už šimto jardų jie užėjo antrą lavoną, 
kniūbsčią gulintį ant tako. 

— Du dalykai visai aiškūs, — tarė Smokas. 
— Abu lavonai stori. Vadinasi, nebadavo. 
Jie nerado aukso, šiaip nebūtų žudęsi. 


— Kaži ar tai savižudybė, — prieštaravo 


Mažylis. 


— Be abejo. Pėdsakai jų pačių, ir abu 
apdeginti parako. — Smokas patraukė nuo 
tako antrąjį lavoną ir mokasino galu 
išskverbė kūno į sniegą įspaustą 
revolverį. — Štai ir čia tas pats. Sakiau, 
kad mes kai ką rasime. 


— Radiniai, matyt, tik prasideda. Dėl ko gi 
šitie sotūs vyrukai būtų susivarę sau kulką 
į kaktą? 

Tai patyrę, sužinosime ir kitas nelaimes, 
kurias tu jautei, — atsakė Smokas. — Einam 


toliau. Temsta. 


Buvo jau visai tamsu, kai Smoko slidė 


staiga užkliuvo už negyvėlio, ir jis griuvo 
skersai rogių, ant kurių gulėjo dar vienas 
numirėlis. O kai Smokas išsikratė sniegą, 
pribirusį už apykaklės, ir įbrėžė degtuką, 
jie su Mažyliu pamatė dar trečią negyvėlį, 
susuktą 1 antklodę ir gulintį šalia nebaigto 
kasti kapo. Kol degtukas užgeso, jie 
pastebėjo dar kelis kapus. 


— Br-r-r, — pasipurtė Mažylis. — 
Savižudžių stovykla. Nė vieno lieso. 
Tikriausiai visi bus ten išmirę. 


— Ne... Pasižiūrėk ana ten, - Smokas 
parodė tolumoje mirgantį silpną žiburėlį. 
— Ir dar Žiburys... 1r dar vienas. Eime, 
paspausk žingsnį. 


Daugiau lavonų jie neužtiko, ir per keletą 
minučių kietai sumintu taku pasiekė 
stovyklą. 


— Čia visas miestas, — sušnibždėjo 
Mažylis. — Bus koks dvidešimt trobų. Ir 
nė vieno šuns. Įdomu! 


— Dabar žinau! — susijaudinęs 
pašnibždomis atsakė Smokas. — Tai Loros 
Sibli žmonės. Ar neatsimeni? Rudenį jie 
atplaukė ,„Portauzendo numeris šeši“ 
garlaiviu Jukono upe. Dosone nė 
nesustojo. Turbūt išsilaipino tiesiog šito 
upelio Žiotyse. 


— Taip. Prisimenu. Jie mormonai. 


— Ne, vegetarai, — nusijuokė Smokas 
tamsoje. - Nevalgo mėsos ir nevažiuoja 
šunimis. 


— Tas pats galas. Žinau tiktai, kad jiems 
kažkas atsitiko. Visada juos auksas traukė. 
Toji Lora Sibli buvo pažadėjusi nuvesti 
juos į tokią vietą, kur jie iš karto tapsią 
milijonieriais. 

— Taigi. Ji jų pranašė — mato vizijas ir 
kitus panašius dalykus. O aš maniau, kad 
jie patraukė aukštyn, Nordensdžoldu. 

— Tss! Klausyk! 


Tamsoje Mažylis perspėdamas palietė 
ranka Smoko krūtinę, ir abu sukluso: iš 


vienos trobelės buvo girdėti žemas 
pratisas dejavimas. Jam dar nenutilus, 
pradėjo dejuoti antrojoje trobelėje, 
trečiojoje... Klausant rodėsi, kad veržiasi 
begalinis žmonių sielvartas. Nuo šių 
baisių dejonių per nugarą ėjo šiurpas. 


— Br-r-r, — sudrebėjo Mažylis. — Net 
klaiku. Einam pažiūrėsim, kas juos ištiko. 


Smokas pasibeldė į apšviestos trobelės 
duris. „„Prašom!“- atsiliepė kažkas, 
nustojęs vaitoti, Smokas su Mažyliu įėjo. 
Tai buvo paprasta rąstų troba, 
prikimštomis samanų sienomis, skiedrų, 
pjuvenų pribarstyta asla. Žibalinės 
lempos šviesoje buvo galima įžiūrėti 
keturis gultus; trijuose gulėjo žmonės; 


nustoję vaitoti, jie įsistebeilijo į 
atėjusius. 


— Kas jums? — paklausė Smokas vieno 
gulinčiojo; net po antklode buvo matyti, 
kokie platūs to žmogaus pečiai ir didelis, 
raumeningas kūnas, bet jo akys buvo 
skausmingos, skruostai įkritę. — Raupai, 
ar ką? 

Užuot atsakęs, žmogus, sunkiai pražiojęs 
sutinusias, pajuodusias lūpas, parodė 


savo burną, ir Smokas atšlijo. 


— Skorbutas, — murmtelėjo jis Mažyliui, ir 
ligonis linktelėjimu patvirtino diagnozę. 


— Maisto užtenka? — paklausė Mažylis. 


— A-a, - atsakė žmogus iš kito gulto. — 
Galit imti ir valgyti. Maisto gyvas galas. 
Kaimynų troba ana ten visai tuščia. 
Sandėlis čia pat. Eikit ir imkit. 


Visose trobelėse, kurias jie tą vakarą 
apėjo, buvo tas pats. Stovykloje siautė 
skorbutas. Tarp stovyklos gyventojų buvo 
keliolika moterų, bet Smokas su Mažyliu 
toli gražu pamatė ne visus. Pradžioje čia 
buvę devyniasdešimt trys žmonės. Bet 
dešimt mirę, o dar du neseniai dingę. 
Smokas papasakojo, kad jie su Mažylių 
visai netoli nuo čia radę du savižudžius, 
ir nusistebėjo, kad niekas iš stovyklos 
nėję ieškoti. Labiausiai Smoką 1r Mažylį 
paveikė šių žmonių bejėgiškumas. 


Lūšnose buvo prišiukšlinta, purvina, storų 
tašytų lentų stalai nustatyti neplautais 
indais. Niekas nė nemanė vienas kitam 
gelbėti. Kiekvienai trobelei terūpėjo vien 
savos nelaimės, niekas seniai nesistengė 
laidoti savo mirusiųjų. 


— Tiesi0g neįmanoma suprasti, —- pasakė 
Smokas Mažyliui. — Esu daug sutikęs 
tinginių ir dykūnų, bet niekada tiek vienu 
kartu. Girdėjai, ką jie kalba? Visą laiką 
niekas nė piršto nejudino. Einu lažybų, jie 
čia nė nesiprausia. Nenuostabu, kad visi 
susirgo skorbutu. 


— Bet iš kur vegetarams skorbutas? — 
prieštaravo Mažylis. — Visada sakoma, 
kad skorbutas griebia tuos, kurie minta 


sūdyta mėsa. O šie mėsos visai nevalgo — 
nei sūdytos, nei žalios, nei virtos, jokios. 


Smokas palingavo galvą. 


— Žinau. Skorbutą daržovėmis ir gydo. 
Jokie vaistai negelbsti. Daržovės, ypač 
bulvės — vienintelė priemonė. Bet 
nepamiršk, Mažyli, kad prieš mus ne 
teorija, o faktai: šitie žolėdžiai visi serga 
skorbutu. 


— Vadinasi, jis užkrečiamas. 


— Ne, tai gydytojai išmano. Skorbutą ne 
bacilos platina. Juo užsikrėsti negalima. 
Jis pats atsiranda. Kiek suprantu, dėl 
prastos kraujo sudėties. Svarbu ne tai, 


kad jie kažkuo serga, o tai, kad jiems 
kažko trūksta. Skorbutu sergama tuomet, 
kai kraujyje trūksta kokių medžiagų, ir šių 
medžiagų yra ne buteliukuose ir 
milteliuose, o daržovėse. 


— Bet juk čionykščiai tik žalumynus ir 
tevalgo, — atšovė Mažylis. — Visokiausių 
žolių jie turi iki valios. Ne, tu klysti, 
Smokai. Tu čia išvedžioji teoriją, o faktai 
ją visiškai griauna. Skorbutas 
užkrečiamas, todėl jie visi juo ir užsikrėtė 
ir dabar gyvi trūnija. Ir mudu užsikrėsim, 
jeigu čia trainiosimės. Br-r-r! Man taip ir 
rodosi, kad tie patys gyvūnėliai jau lenda 
į mane. 


Smokas tik prunkštelėjo 1r pasibeldė į 


kitos trobelės duris. 


— Be abejo, ir čia tas pats, — pasakė jis. — 
Eik. Reikia viską išsiaiškinti. 


Ko jums reikia? — paklausė griežtas 
moteriškas balsas. 


Jus pamatyti, - atsakė Smokas. 

Kas jūs tokie? 

— Du daktarai iš Dosono, - išrėžė Mažylis 
ir tuoj pat už savo lengvabūdiškumą gavo 


nuo Smoko į pašonę niuksą. 


— Jokių daktarų mums nereikia, — atšovė 
moteris trūkčiojamu iš skausmo ir 


apmaudo balsu. — Išeikite. Labanaktis! 
Mes netikime daktarais. 


Smokas atstūmė velkę, stumtelėjo duris, 
įėjo 1r pasuko silpnai degančios žibalinės 
lempos dagtį. Keturios moterys, gulinčios 
lovose, nustojo vaitoti, aikčioti ir 
įsistebeilijo į neprašytus svečius. Dvi 
moterys buvo jaunos, sulysusiais veidais, 
trečioji — pagyvenusi ir labai apkūni, o 
ketvirtoji, kurią Smokas tuoj pažino iš 
balso, buvo tokia liesa, jog jis netikėjo 
savo akimis, — tokios gembės dar nebuvo 
matęs. Jis iš karto suprato, kad tai Lora 
Sibli, pranašė ir aiškiaregė, kuri Los 
Andžele sumanė ekspediciją ir atvedė ją į 
šią mirties stovyklą prie Nordbeskos. 


Pokalbis su ja buvo piktas. Lora Sibli 
daktarais netikėjo. Negana visų nelaimių, 
ji taip pat beveik prarado ir pasitikėjimą 
savimi. 


— Kodėl nesišaukėt pagalbos? — paklausė 
Smokas, kai ši nutilo, pailsusi, uždususi 
po pirmos savo tirados. — Didelė stovykla 
yra prie Stiuarto upės, o iki Dosono tik 
aštuoniolika dienų kelio. 


— O kodėl Eimas Ventvortas nėjo? — 
suriko ji įtūžus1, kone isteriškai. 


— Nepažįstu to džentelmeno, — atsakė 
Smokas. — Ką jis veikia? 


— Nieko. Bet jis vienas iš mūsų visų 


nesusirgo skorbutu. O kodėl nesusirgo? 
Aš galiu jums pasakyti. Ne, nesakysiu. — 
Ji kietai sučiaupė plonas išsekusias, veik 
permatomas lūpas, ir Smo-kui net rodėsi, 
tarsi pro odą jos dantys matyti iki pat 
pašaknų. — O jei ir būtų ėjęs, kokia nauda. 
Aš juk žinau. Aš nekvaila. Mūsų sandėliai 
pilni visokių vaisių sulčių ir konservuotų 
daržovių. Nė viena stovykla visoje 
Aliaskoje taip nepasirengusi gintis nuo 
skorbuto kaip mes. Turime daržovių, 
vaisių, riešutų, kokių tik gali būti, 
džiovintų ir konservuotų, iki valios. 

— Štai ir pakliuvai, Smokai! — sušuko 


Mažylis džiūgaudamas. — Čia taip pat 
faktas, o ne teorija. Sakai, gydymas 


daržovėmis? Štai daržovės, o kaip 
gydyti? 


— Nesuprantu, kas čia darosi, — pritarė 
Smokas. — O juk kitos tokios stovyklos 
visoje Aliaskoje nerasi. Esu matęs 
skorbuto — pasitaikė keletą sykių šen bei 
ten, bet niekada nemačiau, kad taip visa 
stovykla būtų apimta skorbuto, ir dar 
tokio nuožmaus. Niekaip negaliu 
permanyti, Mažyli. Turime padaryti dėl jų 
visa, ką galime, bet pirmiausia reikia 
pasirūpinti nakvyne ir šunimis. 
Aplankysim jus rytoj, ė-ė... ponia Sibli. 

— Panelė Sibli, — įsižeidus1 pataisė ji. — Ir 
štai kas, jaunuoli: jeigu lįsite čia su savo 
paikais vaistais, suvarysiu į jus gerą 


užtaisą šratų. 


— Na ir ragana šita dieviškoji pranašė, — 
juokėsi Smokas, kai jie apgraibom slinko 
tamsoje prie tuščios trobelės, stovinčios 
greta tos, nuo kurios jie buvo pradėję 
savo kelionę. 


Buvo matyti, kad čia neseniai gyveno du 
žmonės. Draugai nenoromis klausė savęs, 
ar tai ne tie savižudžiai, kuriuos jie aptiko 
ant kelio. Abu apžiūrėjo sandėlį ir atrado 
neįtikimai daug atsargų buteliuose, 
miltelių pavidalu, konservuotų, džiovintų, 
koncentruotų. 


— Neaišku, kaipgi jie įsigudrino gauti 
skorbutą? — sušuko Mažylis, plačiu mostu 


rodydamas ryšulėlius su kiaušinių 
milteliais ir itališkais grybais. — Tik 
pažiūrėk! Tik tu pažiūrėk! — Jis pakratė 
stiklainius su pomidorais, kukurūzais ir 
įdarytomis alyvomis. — Ir pati vadovė 
susigriebė skorbutą. Kaip čia suprasti? 


— Pranašė, — pataisė Smokas. 


— Vadovė, - pakartojo Mažylis. —- Kas gi 
juos atvedė į šitą urkštynę, ar ne ji? 


Kitą rytą prašvitus Smokas susidūrė lauke 
su žmogumi, tempiančiu roges, sunkiai 
prikrautas malkų. Nedidukas, švarus ir 
judrus, šis žmogutis žingsniavo sparčiai, 
nors rogės nebuvo lengvos. Smokas tuoj 
pajuto nepalankumą jam. 


— Kas jums yra? — paklausė jis. 
— Nieko, — atsakė žmogutis. 


— Žinau, — tarė Smokas. — Todėl ir 
klausiu. Jūs —- Eimas Ventvortas. Įdomu, 
kaip čia taip atsitiko, kad jūs vienas iš 
visų nesusirgote skorbutu. 


— Todėl, kad nedrybsojau, — greitai atsakė 
tas. — Jie irgi nebūtų susirgę, jei nebūtų 
sėdėję užsidarę, o šį tą dirbalioję. O jie 
ką veikė? Niurzgėjo ir skundėsi, keikė 
šaltį, ilgą naktį, sunkų gyvenimą, ligas, 
skausmus ir viską pasaulyje. Drūnijo 
lovoj tol, kol taip sutino, kad jau pasikelti 
negali, štai 17 viskas. Pažiūrėkit į mane. 
Aš dirbau. Užeikit pas mane į trobelę. 


Smokas nuėjo paskui jį. 


— Užmeskit akį. Troba kaip žaisliukas, ką? 
Švara, tvarka. Būčiau ir pjuvenas su 
skiedromis 1ššlavęs, bet jų reikia, kad 
šilčiau būtų. Bet jos čia švarios. 
Pažiūrėtumėt, kas dedasi kitų lūšnose ant 
grindų. Kiaulių kinis. Aš dar nė sykio 
nesu valgęs iš neplautos lėkštės. Niekada. 
Bet užtat reikia dirbti; aš dirbau - ir 
nesusirgau skorbutu. Įsidėkite tai sau 
gerai į galvą. 

— Elgėtės jūs teisingai, — sutiko Smokas. — 
Bet čia pas jus, matau, tik vienas gultas. 
Kodėl gyvenate vienas kaip pirštas? 


— Todėl, kad man taip labiau patinka. 


Lengviau apsiliuobti vienam negu 
apliuobti du. Visi čia tinginiai ir 
miegaliai. Negi vieną iš jų galėčiau 
pakęsti namuose? Nėra ko stebėtis, kad 
jie susigriebė skorbutą. 


Visa tai skambėjo labai įtikinamai, bet 
Smokas niekaip negalėjo įveikti 
nepalankumo jausmo pašnekovui. 


— Kodėl ta Lora Sibli ant jūsų taip griežia 
dantį? — staiga paklausė jis. 


Eimas Ventvortas ūmai dėbtelėjo į 
Smoką. 


— Lora Sibli — keistuolė, — atsakė jis. — 
Jei norite Žinoti, visi mes čia keistuoliai. 


Bet saugok Viešpatie nuo tokio keistuolio, 
kuris savo lėkštės neplauna, o jie visi 
tokie. 


Po valandėlės Smokas kalbėjosi su Lora 
Sibli. Pasiramstydama lazdomis, ji 
prašlubavo pro jo trobelę ir sustojo 
atsikvėpti. 


— Kodėl jūs taip pykstate ant Ventvorto? — 
staiga nei 1š šio, nei 1š to paklausė jis. 


Šis ūmus klausimas užklupo ją netikėtai. 
Žalios jos akys piktai tvykstelėjo, išsekęs 
veidas persikreipė nuo įs1ūčio, sutinusi0s 
lūpos išsiviepė tarti neapgalvotus 
žodžius. Tačiau iš šitų lūpų išsiveržė tik 
padriki, neaiškūs garsai, 1r Lora Sibli tuoj 


pat didžiausiomis valios pastangomis 
susivaldė. 


— Todėl, kad jis sveikas, —- dusdama 
sušvokštė ji. — Todėl, kad jis neserga 
skorbutu. Todėl, kad jis galvoja tik apie 
save. Jis piršto nepajudins kam padėti. 
Paliko mus gyvus pūti, ir mes gyvi 
trūnijame, o jis kad nors sykį vandens 
kibirą atneštų, žabų ryšulį. Bestija, o ne 
žmogus! Bet jis dar susilauks! Taip! Jis 
dar susilauks! 


Vis dar sunkiai alsuodama, ji 
nuklibikščiavo toliau. Po penkių minučių, 
išėjęs šerti šunų, Smokas pamatė ją 
įeinančią į Eimo Ventvorto trobą. 


— Čia kažkas negerai, Mažyli, kažkas 
negerai, — pasakė jis, niūriai linguodamas 
galvą, kai jo draugas, išplovęs indus, 
priėjo prie durų, rengdamasis išnešti 
pamazgas. 


— Liga aiški, — linksmai atsakė Mažylis. — 
Ir mudu jos neišvengsim. Pamatysi. 


— Aš ne apie skorbutą. 


— Vadinas, tu apie vadovę? Ji viskam 
pakabi, ir numirėlį apiplėštų! O atrodo 
tokia išbadėjusi, kad kaip gyvas nesu 
tokios matęs. 


— Mudu, Mažyli, sveiki todėl, kad vis 
plušam. Ir Ventvortas dėl to sveikas. O 


šitie beveik nesijudino, ir matai, kas iš 
išėjo. Dabar šitiems nelaimingiesiems 
mes prirašysime judamo darbo. Tau 
reikės žiūrėti, kad kiekvienas gautų savo 
dalį. Skiriu tave vyriausiąja slauge. 


— K4-ą? — sušuko Mažylis. - Mane? Ne, 
meldžiamasis, atsisakau! 


— Neleidžiu atsisakyti. Ir pats būsiu tavo 
padėjėjas, nes čia maži juokai. Reikia 
juos išjudinti. Pirmiausia tegu palaidoja 
numirėlius. Stipriausius skirsime į 
laidojimo būrį; ne tokius stiprius — į kuro 
rinkėjų būrį, juk jie čia, taupydami 
malkas, tik ir tūnojo po antklodėmis. Na, 
o silpnesnius — į dar lengvesnį darbą. 
Taip, ir spyglių arbata. Kad 


nepamirštume. Aliaskos senbuviai ją 
tiesiog garbina. O šitie net negirdėję. 


— Na ir prišalsime čia savo uodegas, — 


TN 


suvarys gerą porciją švino. 


— Kaip tik nuo to ir pradėsime, — pasakė 
Smokas. — Eime. 

Per valandą jie išgriozdė daugiau kaip 
dvidešimt trobų ir 1š gyventojų atėmė 
visus šovinius, šautuvus, medžioklinius 
šautuvus, revolverius. 

— Na, sopulingieji, — paskelbė Mažylis. — 


Traukite šen savo šaudykles. Mums jų 
prireiks. 


— O kas jūs tokie būsit? — pasiteiravo jau 
pirmoje troboje. 


— Daktarai iš Dosono, - atsakė Mažylis. — 
Kaip sakysim, taip ir darykit. Na-a, 
duokit čia. Ir šovinius. 


— O kamjie jums reikalingi? 


— Mus iš tarpeklio puola jautienos 
konservai, reikia atmušti ataką. Ir 
įsidėmėkite, greit čia įsiverš spyglių 
arbata. Na, gyviau. 


Bet tai buvo tik pradžia. Visą rytą Smokas 
su Mažyliu kėlė žmones — vienus 
prašydami, įkalbinėdami, kitiems 
grasindami ar tiesiog jėga tempdami nuo 


gultų ir versdami rengtis. Sveikesniuosius 
Smokas atrinko į laidojimo būrį. Kitas 
būrys buvo pasiųstas rinkti malkų, kad 
laužais galima būtų atšildyti įšalusį molį 
bei smėlį ir kasti duobes. Dar vienam 
būriui buvo liepta prikirsti malkų visoms 
trobelėms po lygiai. Nepajėgūs dirbti 
lauke turėjo plauti, švarintis ir tvarkytis 
viduje bei skalbti skalbinius. Dar vienas 
būrys atitempė glėbius eglišakių, ir ant 
visų krosnių pradėjo virti spyglių arbata. 


Nors Smokas su Mažyliu ir stengėsi 
vaidinti, kad viskas eina kaip patepta, vis 
dėlto padėtis buvo labai liūdna. Juos 
nukrėtė šiurpas 1r apėmė pasibaisėjimas 
pamačius, kad mažiausiai trisdešimt 


žmonių neturi vilties 1šgyti ir jų negalima 
pakelti iš lovos. Tuo laiku Loros Sibli 
troboje viena moteris mirė. Tačiau veikti 
reikėjo ryžtingai. 


— Nenoriu mušti ligonio, — aiškino 
Mažylis, grasinamai iškėlęs kumštį, — bet 
jeigu tai eis jam į sveikatą, aš ir makaulę 
praraksiu. Jus visus labai naudinga būtų 
apkūlus, tinginių jūs pančiai! Na, na, 
judinkis! Kelkis ir apsitaisyk visus savo 
skarmalais, tik vikriau, o kaipmat 
suknežinsiu tau marmūzę! 


Dirbdami žmonės vaitojo, dūsavo, 
kūkčiojo. Ašaros tekėdamos šalo į ledą, 
ir buvo aišku, kad jų kančios nedirbtinės. 
Padėtis buvo klaiki, o priemonės, kurių 


ėmėsi Smokas, — tikrai didvyriškos. 


Kai vidudienį darbininkai grįžo namo, jų 
jau laukė visai padorūs pietūs, kuriuos 
išvirė silpnesnieji Kaimynai, prižiūrimi ir 
raginami Smoko su Mažyliu. 


— Tam kartui užteks, — pasakė Smokas 
trečią valandą po pietų. — Baikite darbą. 
Eikite gulti. Dabar gal jums ir bloga, užtat 
rytoj bus geriau. Žinoma, pasveikti ne taip 
lengva, bet aš visus jus išgydysiu. 

— Per vėlu, — šaipydamasis iš Smoko 
pastangų, tarė Eimas Ventvortas. — 
Reikėjo jiems susiprotėti dar rudenį. 


— Eime, — atsakė Smokas. — Čiupkite 


kibirus. Juk jūs ne ligonis. 


Ir jie trise ėjo iš trobelės į trobelę, 
apdalindami visus gera pinta spyglių 
arbatos. Nelengva buvo priversti ją gerti. 


— Atsiminkite pirmą 1r paskutinį kartą, 
kad mes nelinkę juokauti, — pareiškė 
Smokas pirmam užsispyrėliui, kuris 
gulėjo kniūbsčias ir, sukandęs dantis, 
vaitojo. — Mažyli, padėk! - Smokas čiupo 
pacientą už nosies ir sykiu nesmarkiai 
stuktelėjo į paširdžius, kad tasai 
prasižiotų. — Na, Mažyli! Dabar jis 
praris! 


Ligonis springdamas, spjaudydamasis 
nurijo vaistus. 


— Nieko, priprasite, — tikino Smokas savo 
auką, tuo pat metu siekdamas kito, 
gretimame gulte gulinčio žmogaus nosies. 


— Mieliau jau gerčiau riciną, — paslapčia 
prisipažino draugui Mažylis, rengdamasis 
gurkštelėti savo porciją. — Prisiekiu 
Matūza, — pasakė jis visiems, prarijęs 
kartų skystį, - mažumėlę patrauksi, kibirą 
sveikatos įtrauksi. 


— Užeisime pas jus su šituo spyglių 
nuoviru keturis kartus per dieną, ir 
kaskart mums reiks girdyti 
aštuoniasdešimt žmonių, — tarė Smokas 
Lorai Sibli. - Mums nėra kada gaišti. 
Išgersite geruoju, ar užspausti nosį? 


— Jis prikišo ranką prie jos veido. — Šis 
antpilas augalinis, todėl jūsų sąžinė gali 
būti rami. 

— Kuo čia dėta sąžinė? Iš tiesų, kuo? — 
burbtelėjo Mažylis. — O, koks nuostabus 


tai gėrimas! 


Lora Sibli svyravo. Ji negalėjo 
prisiversti. 


— Na? — įsakė Smokas. 


— Aš... aš išgersiu, — atsakė ji drebančiu 
balsu. — Duokit greičiau! 


Tą vakarą Smokas ir Mažylis palindo po 
savo antklodėmis taip nusikamavę, jog, 


visą dieną važiuodami sunkiausiu keliu, 
jie taip nenusivargdavo. 


— Nuo viso to mane ima šleikštulys, — 
prisipažino Smokas. — Baisu žiūrėti, kaip 
jie kankinasi. Bet nematau jokių kitų 
vaistų, tik darbą, reikia jį išbandyti ligi 
galo. O, kad turėtume maišą žalių bulvių... 


— Sparkinsas daugiau negali plauti indų — 
tarė Mažylis. — Jis raitosi1 iš skausmo. 
Reikėjo jį į lovą guldyti, nes atsigulti pats 
negalėjo. 


— Kad taip turėtume žalių bulvių, — 
pakartojo Smokas. — Tie džiovinti ir 
koncentruoti produktai neturi to, kas 
svarbiausia, reikalingiausia. Gyvybė iš jų 


išgaravusi. 


— O žinai, arba aš labai klystu, arba šitas 
vaikinas, pavarde Džonsas, iš Braunlou 
trobelės, ligi ryto netesės. 


— Dėl Dievo, nekranksėk, — 
papriekaištavo Smokas. 


— O kam reikės jį laidoti, ar ne mums? — 
suniurzgė Mažylis. — Kas su tuo vaikinu 
dedasi, net klaiku... 


— Nutilk, — tarė Smokas. 
Mažylis dar pikčiau suniurzgėjo, bet 


netrukus užmigo. Nuo jo gulto pusės 
Smokas išgirdo sunkų lygų alsavimą. 


Rytą mirė ne tik Džonsas. Vienas 
stipriausių vyrų, iš vakaro dirbusių prie 
malkų, buvo rastas pasikoręs. Ir taip ėmė 
slinkti diena po dienos, visos panašios į 
šiurpų sapną. Ištisą savaitę be atvangos 
Smokas vertė savo pacientus dirbti ir 
gerti spyglių nuovirą. Vieną po kito arba 
net po du, po tris žmones iš karto jis buvo 
priverstas atleisti nuo darbo. Smokas 
pradėjo įsitikinti, jog fizinis darbas — 
prastas vaistas sergantiems skorbutu. 
Laidojimo komanda nyko, bet darbo jai 
nemažėjo. Penkios ar šešios duobės, 
iškastos atšildytoje žemėje, visada buvo 
paruoštos ir laukė. 


— Blogesnės vietos stovyklai negalėjote 


išsirinkti, — tarė Smokas Lorai Sibli. — 
Pažiūrėkite, juk ji pačiame dugne siauro 
tarpeklio, einančio 1š rytų į vakarus. Net 
vidudienį saulė čia neįspįsta. Jūs ištisus 
mėnesius nematote saulės šviesos. 

— Iš kur aš galėjau žinoti?) 

Smokas gūžtelėjo pečiais. 

— Reikėjo žinoti, jei šimtą kvailių 
išvedėte aukso ieškoti. 

nuklibikščiavo. Smokas aplankė būrį, 
kuris vaitodamas rinko eglišakes, o po 


kiek laiko grįždamas pamatė pranašę, 
įeinančią į Eimo Ventvorto trobelę, ir 


nusekė paskui ją. Už durų išgirdo ją 
žliumbiant ir kažko prašant. 


— Tik man vienai, — maldavo ji, Smokui 
pasirodžius ant slenksčio. — Aš ničniekam 
nesakysiu. 


Abu kaltais veidais pažvelgė į nelauktąjį 
svečią. Smokas suprato, kad čia kažkas 
slepiama, ir mintyse išbarė save, kam 
nepasiklausė! 


— Sakykite, — griežtai paklausė jis, — ką 
čia sugalvojote? 


— O jums ko reikia? — niūriai paklausė 
Eimas Ventvortas. 
Ir Smokas negalėjo paaiškinti, ko jam 


reikia. 


Padėtis darėsi vis prastesnė, 
beviltiškesnė. Tame tamsiame, be saulės 
tarpeklyje negailestinga mirtis plėšė vis 
naujas aukas. Kiekvieną dieną Smokas ir 
Mažylis žiūrėdavo vienas kitam į burną, 
ar nėra ant dantenų ir gleivinės baltų 
dėmių — pirmo aiškaus skorbuto požymio. 


— Na, užteks, — sykį vakare pareiškė 
Mažylis. — Aš viską iš naujo pergalvojau, 
ir man to labo pakaks. Gal iš manęs ir 
išeitų šioks toks vergų varovas, bet 
vaikyti klipatas — tam netinku. Diena 
dienon jie eina vis blogyn. Dabar aš 
negaliu nė dvidešimt žmonių išvaryti į 
darbą. Šiandien pasiunčiau į lovą 


Džeksoną. Jis buvo jau besirengiąs 
žudytis. Tai buvo matyti iš visos jo 
išvaizdos. Jokios naudos iš darbo. 


— Ir aš taip nusprendžiau, — tarė Smokas. 
— Atleisim juos nuo darbo, paliksim tik 
kokią dešimtį žmonių. Tie turės mums 
padėti. Tegul kaitaliojasi, pavaduoja 
vienas kitą. O spyglių nuovirą reikia duoti 
ir toliau. 


— Jokios iš to naudos. 


— Nežinau, gal ir nėra, tačiau jis 
nepakenks. 


— Dar vienas nusižudė, — pranešė Mažylis 
kitą rytą. — Filipsas. Seniai mačiau, kad 


taip bus. 


— Ir ką gi čia daryti! - sudejavo Smokas. 
— Ką tusiūlai! 


— Kas, aš? Nieko nesiūlau. Tegul viskas 
lieka kaip buvę. 


— Bet tada jie visi išmirs, — paprieštaravo 
Smokas. 


— Tik ne Ventvortas, — burbtelėjo Mažylis, 
mat jis, kaip ir Smokas, seniai nekentė šio 
padaro. 


Ventvortas tarsi užkerėtas ir toliau jautėsi 
sveikutėlis, o tai Smoką glumino. Kodėl 
Ventvortas vienas nesusirgo skorbutu? 


Kodėl Lora Sibli taip jo nekenčia ir sykiu 
žliumbia, inkščia, kažko prašydama j0? 
Ko jinai kaulija jo, ko jis jai neduoda? 


Keletą kartų Smokas tyčia užėjo pas 
Ventvortą per pietus. Čia jam vienas 
dalykas pasirodė įtartinas — tai 
nepatiklumas, su kuriuo jį sutikdavo 
Ventvortas. Paskui jis bandė kvosti Lorą 
Sibli. 


— Žalios bulvės išgydytų jus visus, — tarė 
jis pranašei. — Žinau, ne kartą esu matęs, 
kaip jos gerai gydo. 


Jos akys blykstelėjo — pradžioje ten buvo 
tikėjimas, bet tuoj pat pasirodė apmaudas 
ir neapykanta. Smokas suprato užtikęs 


pėdsakus. 


— Kodėl neatsivežėte garlaiviu žalių 
bulvių? — paklausė jis. 


— Mes vežėmės. Bet Fort Jukone jas 
pusdykiai pardavėme. Turime iki valios 
džiovintų bulvių 1r žinojome, kad jos 
geriau išsilaiko. Jos net nesušąla. 


Smokas aiktelėjo iš apmaudo. 


— Visas pardavėte? — paklausė jis. — Taip. 
Iš kur galėjome žinoti? 


— Ir visiškai nieko nepasilikote? Galbūt 
vienas kitas maišas užsimetė kur pašaly? 


Akimirką ji paabejojo, paskui papurtė 
galvą 1r pridūrė: 


— Mes nieko neradome. 


— O gal vis dėlto šiek tiek liko? — spyrėsi 
jis. 


— Iš kur aš galiu žinoti? — gergždžiančiu 
piktu balsu atsakė ji. —- Aš maisto 
netvarkiau. 


— Bet jį tvarkė Eimas Ventvortas, — spėjo 
Smokas. — Puiku. O dabar sakykite — tai 
pasiliks tarp mūsų — kaip manote, ar 
nenuslėpė kur Eimas Ventvortas trupučio 
žalių bulvių? 


— Ne, žinoma, ne. Kodėl jis turėjo slėpti? 
— O kodėl ne? Ji gūžtelėjo pečiais. 


Nors Smokas 1r labai stengėsi, jam 
nepavyko priversti ją pripažinti, kad taip 
galėjo atsitikti. 


— Ventvortas — kiaulė, — tokia buvo 
Mažylio ištarmė, kai Smokas jam 
papasakojo savo įtarimus. 


— Lora Sibli — tokia pat, — pridėjo 
Smokas. — Ji žino, kad Ventvortas turi 
bulvių, bet tyli ir tik kaulija, kad duotų ir 
jai. 


— Ojis nenori? — Mažylis viena savo 


puikiųjų keiksminių improvizacijų 
iškoneveikė nuodėmingą žmonių giminę ir 
atsiduso. — Abu tikri kiaulės. Tegu 
Viešpats Dievas už bausmę supūdo juos 
skorbutu. Štai ir viskas, ką apie tai galiu 
pasakyti. O dabar einu ir perskelsiuų 
Ventvortui makaulę. 


Bet Smokas buvo diplomatinių derybų 
šalininkas. Tą naktį, kai visi stovykloje 
miegojo ir dejavo sapnuodami arba gal 
vaitojo negalėdami užmigti, Smokas 
pasibeldė į neapšviestos Vent-vorto 
trobelės duris. 


— Išklausykite mane, Ventvortai, — tarė jis. 
— Stai čia, maišelyje, aš turiu aukso 
smilčių už tūkstantį dolerių. Siame krašte 


aš vienas turtingiausių žmonių. Galiu sau 
tai leisti. Bijau, kad nesusirgčiau 
skorbutu. Duokite man vieną žalią bulvę — 
ir šis auksas jūsų. Štai, pakilokite. 


Smokas suvirpėjo iš džiaugsmo: Eimas 
Ventvortas ištiesė tamsoje ranką ir 
pakilojo maišelį. Po to Smokas išgirdo, 
kad Ventvortas grabalioja tarp antklodžių, 
ir pajuto, kad jam į ranką įdėjo jau ne 
sunkų maišelį, o tikrą bulviūkštę. Taip, be 
abejo, tai buvo vištos kiaušinio dydžio 
bulvė, įšilusi po Ventvorto šonu. 


Smokas nelaukė ryto. Jie su Mažylių 
būgštavo, kad du silp niausi ligoniai gali 
tuoj pat mirti, ir greit nuėjo į jų trobelę. 
Puodelyje jie nešė tūkstančio dolerių 


vertės bulvę, sutrintą kartu su lupenomis 
ir prilipusiomis prie jų smiltimis. Šią 
skystą košę po keletą lašų jie tuoj ėmė 
lašinti į baisias juodas skyles, kažkada 
buvusias žmonių burnomis. Vienas kitą 
keisdami, Smokas su Mažyliu per visą 
ilgą naktį davinėjo ligoniams bulvės 
sultis, trynė jas į sutinusias dantų 
smegenis, kuriose klibėjo atsimušdami 
vienas į kitą dantys, ir vertė 
nelaiminguosius ryti kiekvieną brangaus 
eliksyro lašą. 


Rytojaus dieną vakarop abiejų pacientų 
būklė nepaprastai, beveik neįtikėtinai 
pasikeitė. Jie jau nebebuvo silpniausi 
stovyklos ligoniai. Po dviejų parų, 


išgėrus paskutinį sulčių lašą, abiem 
ligoniams pavojus laikinai praėjo, nors 
iki visiško pasveikimo buvo toli. 


— Štai kas, — tarė Smokas Ventvortui. — 
Šiame krašte aš turiu aukso sklypų, mano 
vekselius jums apmokės bet kur. Galiu 
jums duoti iki penkiasdešimt tūkstančių 
dolerių, po penkis šimtus už bulvę. Tai 
bus šimtas bulvių. 


— O aukso smilčių daugiau neturite? — 
pasiteiravo Ventvortas. 


— Mes su Mažyliu sukrapštėme visa, ką 
buvome pasiėmę. Bet, garbės žodis, abu 
turime keletą milijonų. 


— Neturiu jokių bulvių, — ryžtingai 
pareiškė Ventvortas. — Gerai būtų, kad 
turėčiau. Ta bulvė, kurią jums atidaviau, 
paskutinė. Visą žiemą saugojau ją, 
bijodamas, kad nesusirgčiau. Už jokius 
pinigus nebūčiau jos pardavęs, bet man 
reikia pinigų kelionei. Kai upėje išeis 
ledai, važiuosiu namo. 


Nors bulvės sultys ir pasibaigė, trečią 
dieną paaiškėjo, kad tie du ligoniai, kurie 
jomis buvo gydomi, toliau taisos1. O 
negavusieji sulčių ėjo vis silpnyn ir 
silpnyn. Ketvirtą rytą buvo palaidoti trys 
baisūs, ligos sudarkyti kūnai. Visa tai 
iškentėjęs, Mažylis tarė Smokui: 


— Tu išbandei savo būdą. Dabar aš 


pabandysiu savąjį. 


Ir jis nuėjo tiesiai pas Ventvortą. Kas 
dėjosi Ventvorto trobelėje, jis niekada 
nepasakojo. Kai Mažylis iš jos išėjo, jo 
pirštų krumpliai buvo apdaužyti ir 
nubrozdinti, o Ventvorto veidas buvo 
vienos mėlynės; jis dar ilgai laikė galvą 
kažkaip šonu ant perkreipto ir nelankstaus 
kaklo. Šį dalyką nesunku buvo paaiškinti: 
prie Ventvorto gerklės buvo matyti 
mėlynai juodos pirštų žymės — keturios 
vienoje pusėje ir viena kitoje. 


Po to Smokas kartu su Mažyliu užgriuvo 
Ventvortą, išmetė jį už durų tiesiai į 
sniegą ir viską troboje išvertė. 
Atšlubavusi Lora Sibli taip pat įnikusi 


ėmė griozti. 


— Nieko tu, sene, negausi, nors atkastume 
ir visą toną, — tikino ją Mažylis. 


Bet jiems teko ne mažiau nusivilti kaip 1r 
Lorai Sibli. Net visą aslą išrausę, jie vis 
dėlto nieko nerado. 


— Aš pakepinčiau jį ant lėtos ugnies, tada 
jis man viską išklotų, — visiškai rimtai 
pasiūlė Mažylis. 

Smokas papurtė galvą. 

— Tai žmogžudystė, — spyrėsi Mažylis. — 


Juk jis juos, vargšus, tiesiog žudo. 
Verčiau, paėmęs kirvį, skaldytų galvas — 


būtų jau geriau. 


Praslinko dar viena diena. Smokas ir 
Mažylis be paliovos sekė kiekvieną 
Ventvorto žingsnį. Keletą kartų, vos tik jis 
su kibiru rankose išeidavo prie upės 
vandens, jie tarsi netyčia pasukdavo prie 
jo trobos, ir jis bematant grįždavo, net 
vandens nepasisėmęs. 


— Bulves jis turi paslėpęs čia, troboje, — 
tarė Mažylis. — Tai aišku kaip dieną. Bet 
kurioje vietoje? Mes viską išvertėm. — Jis 
pakilo ir užsimovė pirštines. — Aš vis tiek 
jas rasiu, nors reiktų po rąstelį šitą 
bjaurią lūšną išardyti. 


Jis pažvelgė į Smoką: tasai nesiklausė, 


susikaupusiu veidu žiūrėjo kažkur. 


— Kas tau? - įširdęs paklausė Mažylis. — 
Ar tik neketini skorbuto susigriebti?? 


— Aš tik stengiuos kai ką prisiminti. 
— Ką prisiminti ? 


— Pats nežinau. Čia ir yra visa nelaimė. 
Bet tai svarbus dalykas, kad tik galėčiau 
atsiminti. 


— Žiūrėk, brolau, kad nekvanktelėtum, — 
tarė Mažylis. — Pagalvok, ką aš daryčiau. 
Duok savo smegenims atsikvėpti. Eime, 
padėk man išdraskyti tą lūšną. Padegčiau 
ją, tik bijau, kad bulvės iškeps. 


— Žinau! — šūktelėjo Smokas ir pašoko 
stačias. — Tai aš ir norėjau prisiminti. Kur 
mūsų skardinė su žibalu? Gyvuojam, 
Mažyli! Bulvės mūsų! 


— Kas čia per išdaiga? 


— Pamatysi, — mįslingai tarė Smokas. — 
Visuomet tau sakydavau, Mažyli, kad 
negerai, jei žmogus neskaito grožinės 
literatūros, — ji net Klondaike praverčia. 
Štai dabar iškrėsime vieną pokštą, kuris 
aprašytas knygoje. Skaičiau ją dar vaikas 
būdamas, ir mums ji labai pravers. 
Einam. 


Po valandėlės mirgančioje žalsvoje 
šiaurės pašvaistės šviesoje jie prisėlino 


prie Eimo Ventvorto trobelės ir atsargiai, 
tyliai žibalu apliejo rąstų sienas, bet ypač 
kruopščiai — durų staktą ir langų rėmus. 
Tada brykštelėjo degtukas, tvykstelėjo 
liepsna. Pasitraukę į šešėlį, jie laukė. 


Iš trobelės iššoko Ventvortas, 
paklaikusiomis akimis pažvelgė į ugnį ir 
nėrė atgal. Nepraėjus nė minutei, jis vėl 
pasirodė ant slenksčio. Šį kartą ėjo lėtai, 
sulinkęs po dideliu maišu. Nesunku buvo 
suprasti, kas tame maiše. Smokas ir 
Mažylis tarsi alkani vilkai šoko ant 
Ventvorto. Jie užgriuvo jį sykiu iš dešinės 
ir iš kairės. Jis parpuolė, prislėgtas 
maišo, kurį Smokas persitikrindamas 
greitomis apčiupinėjo. Ventvortas 


rankomis apkabino Smoko kelius ir 
pakėlė į jį mirtinai išblyškusį veidą. 


— Imkit viską! Palikit man dešimtį, tik 
dešimtį!.. Penkias!.. — suinzgė Ventvortas. 
Jis iššiepė dantis ir baisiai įsiutęs norėjo 
kąsti Smokui į koją, bet atsikvošėjo ir vėl 
ėmė kaulyti. — Tik penkias! Aš pats 
norėjau rytoj jums visas atiduoti. Taip, 
taip, rytoj. Pats rengiausi. Tai gyvybė! Tai 
išsigelbėjimas! Tik penkias! 


— Kur kitas maišas? — pertraukė jį 
Smokas. 


— Visas suvalgiau, — atsakė Ventvortas, ir 
buvo aišku, kad tai gryna tiesa. — Čia 
maiše — visa, kas liko. Imkit visas. Duokit 


man tik kelias. 


— Visas suvalgei! — šūktelėjo Mažylis. — 
Visą maišą! O tie vargšai miršta, 
neturėdami nė vienos bulvės. Štai tau! 
Štai! Štai! Štai tau! Kiaule! Galvijau 
neraliuotas! 


Pirmasis spyris atplėšė Ventvortą nuo 
Smoko, kurio kelius jis buvo apkabinęs. 
Antruoju patiesė į sniegą. Bet Mažylis 
spardė 

toliau. 


— Pasaugok kojų pirštus, — tepasakė 
Smokas. 


— Aišku, — atsakė Mažylis. — Aš jį kulnu. 


Pamatysi, visus šonkaulius jam 
sulaužysiu. Žandus jam perkreipsiu. Še 
tau! Še! Ė, gaila, kad aš su mokasinais, ne 
su batais. O tu, kiaule! 


Tą naktį stovykloje niekas nemiegojo. 
Smokas ir Mažylis be pertraukos lankė 
jos gyventojus, pildami gaivinančias 
bulvių sultis, kas kartą po ketvirtį šaukšto, 
į baisias, žaizdotas burnas. O kitą dieną, 
kol vienas miegojo, antrasis tęsė savo 
darbą. 


Niekas daugiau nemirė. Patys 
beviltiškiausi ligoniai nepaprastai greit 
pradėjo sveikti. Trečią dieną žmonės, 
pasliki gulėję ilgas savaites ir net 
mėnesius, išlindo iš savo gultų ir, 


pasiremdami lazdomis, ėmė vaikščioti. 
Jau du mėnesiai, kai trumpa šiaurės diena 
buvo pradėjusi ilgėti, 1r štai saulė pirmą 
kartą linksmai pažvelgė per tarpeklio 
keterą. 


— Negausi nė vienos bulvės, — tarė 
Mažylis kaulijančiam, inkščiančiam 
Ventvortui. — Skorbutas tavęs nė 
nepalietė. Sušveitei visą maišą, dabar 
skorbutas dvidešimt metų neims. Į tave 
žiūrėdamas, aš ėmiau suprasti Viešpatį 
Dievą. Visada stebėjausi, kaip jis 
pakenčia šėtoną. Bet dabar suprantu. Jis 
pasigailėjo šėtono, kaip ir aš tavęs 
pasigailėjau. Vis dėlto didelė gėda, kad 
tavęs nepribaigiau. 


— Štai mano patarimas, — tarė Ventvortui 
Smokas. — Ligoniai labai greit sveiksta; 
po savaitės mes su Mažyliu išvažiuosime, 
nebus kam jūsų apginti nuo jų. Štai kelias. 
Iki Dosono aštuoniolika dienų. 


— Kraustykis iš čia, Eimai, — pridūrė 
Mažylis. — Jie greit pasveiks ir taip tave 
apdoros... Kiek aš tave apdorojau — gyvi 
niekai. 


— Ponai, maldauju, išklausykit mane, — 
inkštė Ventvortas. — Aš nepažįstu šio 
krašto. Nežinau čionykščių papročių. 
Nežinau kelio. Leiskit man važiuoti kartu 
su jumis, duosiu tūkstantį dolerių. 


— Prašom, — tarė Smokas, klastingai 


šyptelėjęs, — Jei tik Mažylis sutinka. 


— Kas? Aš? — Mažylis visas pasitempė, — 
Aš — menkysta. Aš romesnis ir už miško 
erkę. Aš — kirminas, vabalėlis, varlės 
brolis ir musės vaikas. Aš nebijau šliužų 
ir vabzdžių, nesibjauriu nei ropojančiais, 
nei dvokiančiais. Bet kad susidėčiau su 
juo! Juk tai stačiai Viešpaties Dievo 
klaida! Nešdinkis kuo toliausiai! Žmogus 
neišdidus, bet į tave man net Žiūrėti 
šlykštu. 


Ir Eimas Ventvortas išsinešdino. Jis išėjo 
vienas, vilkdamas roges, prikrautas 
maisto, kurio turėjo užtekti ligi Dosono. 
Nenuėjusį taku nė mylios, jį pasivijo 
Mažylis. 


— Eik šen, — tarė Mažylis. — Greičiau, 
greičiau! Pakratyk kišenes! 


— Aš jūsų nesuprantu, — drebančiu balsu 
atsakė Ventvortas; jis visas ėmė tirtėti 
prisiminęs, kaip Mažylis dukart vanojo 
jam šonus — ir kumščiais, ir kojomis. 


— O tūkstantis dolerių? Nesupranti? 
Tūkstantis dolerių, kuriuos Smokas tau 
užmokėjo už tą šlykščią bulvę. Judinkis! 


Ir Eimas Ventvortas atkišo jam maišelį su 
auksu. 


Kad tave kur nususęs šunpalaikis aprietų! 
— atsisveikindamas palinkėjo Mažylis. — 


Gal pasiusi ir nudvėsi. 


X. SAMBRŪZDIS DĖL 
KIAUŠINIŲ 


Tai buvo giedrą šaltą rytą didelėje 
Aliaskos prekybos bendrovės 
parduotuvėje. Lusilė Erol, stovėdama 
prie galanterijos prekystalio, pasišaukė 
Smoką Belju. Pardavėjas buvo kažko 
išėjęs į sandėlį. Nors didžiulės krosnys 
buvo įkaitusios iki raudonumo, Lusilė vėl 
užsimovė pirštines. 


Pašauktas Smokas paslaugiai šoko prie 
jos. Visame Dosone nebuvo žmogaus, 
kurio savimeilės nebūtų kutenęs Lusilės 
Erol dėmesys. Tai buvo dainininkė, 


dainuojanti nedidelėje trupėje Dosono 
teatre. 


Nuobodu, nors pasikark! — vos tik 
pasisveikinusi, nusiskundė Lusilė, 
darydama užgaidingą grimasą. — Jau visa 
savaitė, kai Dosone nebuvo aukso 
karštligės priepuolių. Skifo Mičelo 
žadėtas kaukių balius atidėtas. Niekas 
nelėbauja ir neina į teatrą. Net ir paštas iš 
Jungtinių Valstijų jau dvi savaitės, kai 
neateina. Apskritai Dosonas įsitraukė į 
savo kiautą ir užsnūdo. Reiktų ką nors 
sugalvoti. Šitą miesčiuką reikia supurtyti. 
Kas gi juos visus išjudins, jei ne mes? 
Žinote, mano sužadėtuvės su Padūkėliu 
iširo. 


Ir Smoko vaizduotėje beveik kartu 
šmėstelėjo du vaizdiniai. Viename — 
Džojos Gastel veidas. Kitame — jis pats 
guli ant išmindžioto sniego, šaltoje 
arktinėje mėnesienoje, Padūkėlio taiklios 
kulkos nukautas. Smokas toli gražu 
netroško sykiu su Lusile Erol išjudinti 
Dosono, ir to ji negalėjo nepastebėti. 


— Nuolankiai dėkoju, jūs visiškai ne taip 
mane supratote, — papriekaištavo ji ir 
susijuokusi patempė lūpą. — Beje, jūs man 
ne toks jau atidus, kad vertėtų pulti jums 
ant kaklo. 


— Nuo netikėto džiaugsmo širdis gali 
plyšti, — su dideliu palengvėjimu 
sumurmėjo Smokas. 


— Melagėlis, — koketiškai atsakė ji. — Jūs 
mirtinai 1šsigandote. Tai štai įsidėmėkite, 
pone Smokai Belju, aš nesirengiu jūsų 
įsimylėti, o jeigu bandysit įsimylėti mane, 
Padūkėlis greit jus išgydys. Jūs jį 
pažįstate. O be to, aš... aš ne visai su juo 
išsiskyriau. 


— Puiku, minkite mįsles, — nusijuokė 
Smokas. — Gal po kurio laiko aš ir 
atspėsiu, kur link jūs kreipiate. 

— Čia nėra ko spėlioti. Aš jums tiesiai 
sakau. Padūkėlis mano, kad jį pamečiau, 


suprantate? 


— Tai pametėt ar nepametėt? 


— Žinoma, ne! Bet tai sakau tik jums kaip 
paslaptį. Jis mano, kad viskas baigta. 
Visiems taip skelbiu, nes jis to nusipelnė. 


— O kam aš jums reikalingas? Kaip 
priedanga? Akims apdumti?? 


— Visiškai ne. Jūs uždirbsite apsčiai 
pinigų, mes išjuoksime Padūkėlį, 
palinksminsim Dosoną, o svarbiausia — 
dėl to visa tai ir sumaniau — reikia 
Padūkėliį apmalšinti. Jam tai bus į naudą. 
Jis... kaip čia geriau paaiškinti... labai jau 
įsisiautėjo. Tik todėl, kad jis toks tvirtas 
bernas ir jo kasyklų be skaičiaus, 1r... 


— Ir kad yra susižiedavęs su žaviausia 
Aliaskoje moterimi, — įterpė Smokas. 


— Na ir tai — jūs labai malonus... o dėl to 
nėra ko jam siautėti. Vakar vakare jis vėl 
įsismarkavo. „M. ir M.“ salūne visas 
grindis nubarstė aukso smiltimis. 
Tūkstantis dolerių, ne mažiau. Tiesiog 
atrišo maišelį ir ėmė žerti šokėjams po 
kojomis. Jūs jau, žinoma, girdėjote? 


Dar rytą. Gaila, kad aš ten ne šlavėjas. O 
vis dėlto jūsų niekaip nesuprantu. Kuo aš 
čia dėtas? 


— Tai paklausykite. Vakar to jau buvo per 
daug. Aš susibariau su juo, ir dabar jis 
skambina visais varpais, kad jo širdis 
sužeista. Na štai, jums greit bus viskas 
aišku. Aš mėgstu kiaušinius. 


Še tau! — nustebęs šuktelėjo Smokas. — Ir 
kuo jie čia dėti? 


— Neskubėkite. 


— Bet ką bendra čia turi kiaušiniai ir jūsų 
sužadėtuvės? 


— Labai daug bendra, tik leiskite man 
baigti. 

— Atsidėjęs klausau! — užtikrino jis. 

— Na tai klausykite, dėl Dievo meilės. 
Mėgstu kiaušinius. O Dosone kiaušiniai- 
retenybė. 


— Viskas aišku. Žinau. Beveik visus, kiek 


buvo, supirko Slavovičiaus restoranas. 
Kumpis su vienu kiaušiniu — trys doleriai. 
Su dviem kiaušiniais — penki. Tik mūsų 
piniguočiai ir štai Lusilė Erol su 
Padūkėliu gali sau leisti tokią prabangą. 


— Padūkėlis irgi mėgsta kiaušinius, — 
toliau aiškino ji. — Bet ne tai svarbu. 
Svarbu, kad aš juos mėgstu. Kas rytą 
vienuoliktą valandą pusryčiauju pas 
Slavovičių. Ir būtinai suvalgau du 
kiaušinius. — Ji reikšmingai patylėjo. — 
Bet įsivaizduokite, kažkas ima ir superka 
visus kiaušinius. 

Ji laukė atsakymo, 0 jis Žiūrėjo į ją 
žavėdamasis: ką ir sakyti, Padūkėlis moka 
pasirinkti! 


— Jūs manęs neklausote, — tarė ji. 


— Kalbėkite, — atsakė jis. — Nieko 
nesuprantu. Tai ką daryti? 


— Na ir nesupratingas. Jūs juk pažįstate 
Padūkėlį. Jis pamatys, kaip aš 
sielvartauju dėl kiaušinių (o aš jį gerai 
ištyriau ir moku suvaidinti nenumaldomą 
sielvartą), ir kaip manote, ką jis tuomet 
darys? 


— Sakykite. Klausau. 


— Na, jis iš karto puls ieškoti to, kuris 
supirko visus kiaušinius. Jis nupirks juos, 
nepaisydamas, kiek tai kainuotų. 


Įsivaizduokite tokią sceną: vienuoliktą 
valandą aš užeinu pas Slavovičių. Prie 
gretimo stalelio — Padūkėlis. Galite 
neabejoti, jis ten bus. ,„Du keptus 
kiaušinius“, — sakau padavėjui. 
„Atleiskite, panele Erol, - atsako jis, — 
daugiau kiaušinių neturime“. Ir čia 
Padūkėlis sako savuoju lokio balsu: 
„Padavėjau, šešis minkštai virtus 
kiaušinius!“ O padavėjas sako: „Klausau, 
sere“, — ir kiaušinius atneša. O dabar vėl 
įsivaizduokite. Padūkėlis žvairuoja į 
mano pusę, aš nutaisau ledinį, rūstų veidą 
ir pašaukiu padavėją. „Atleiskite, panele 
Erol, — sako jis, — bet tai pono Padūkėlio 
nuosavybė. Suprantate, panele, jis supirko 
visus kiaušinius“. Dar scena: Padūkėlis 


džiūgauja ir, apsimesdamas, kad nieko 
nepastebėjo, sušveičia šešis kiaušinius. 


O paskui tokia scena: pats Slavovičius 
atneša man du keptus kiaušinius ir sako: 
„Ponas Padūkėlis prašo padaryti jam 
malonę“. Ką daryti? Man telieka 
nusišypsoti Padūkėliui; mes, žinoma, 
susitaikysime, o jis manys, kad tai visai 
nebrangu, jei už kiaušinį jis mokėtų net po 
dešimt dolerių. 

— O toliau kas? — paklausė Smokas. — 
Kokioj stoty aš įlipsiu į šį ekspresą ir 
prie kokio vandens siurblio paskui būsiu 
ištrenktas iš jo? 


— Na ir kvailiukas! Niekas jūsų 


neištrenks. Jūs su savo kiaušinių traukiniu 
atvažiuosite tiesiai į paskirtą stotį. Jūs 
supirksite kiaušinius. Imkitės darbo 
nedelsdamas, dar šiandien. Galite imti 
visus kiaušinius, kiek tik jų Dosone yra, 
po tris dolerius už kiaušinį, 0 iš 
Padūkėlio gausite tiek, kiek jums ateis į 
galvą. O paskui mes visiems 
pagarsinsime, kaip kas buvo. Padūkėlį 
išjuoks. Jo šėlsmas bus truputį 
apmalšintas. Mudu būsime nugalėtojai. 
Jūs uždirbsite krūvą pinigų. O Dosonas 
pabus iš snaudulio ir kvatos iki ašarų. 
Suprantama, jeigu... jeigu tai jums atrodo 
per daug rizikinga spekuliacija, duosiu 
aukso smėlio. 


O jau buvo per daug. Būdamas paprastas 
mirtingasis, gimęs Vakaruose, kurio galva 
prikimšta savotiškų pažiūrų į moteris ir 
pinigus, Smokas išdidžiai atstūmė j0s 
pasiūlymą. 


— Ei, Mažyli! — pašaukė Smokas savo 
bendrą, šis kėblino kita pagrindinės 
gatvės puse, nešdamasis po pažastimi 
nesuvyniotą butelį su kažkokiu sušalusiuų 
skysčiu. 


Smokas perėjo į tą gatvės pusę. 


— Kur buvai dingęs visą rytą? Visur tavęs 
ieškau. 


— Buvau pas daktarą, — atsakė Mažylis, 


rodydamas butelį. - Su mūsų Sali kažkas 
negerai. 


Vakar vakare, šerdamas šunis, pamačiau, 
kad šeriasi jos uodega ir šonai. Daktaras 
sako... 


— Visa tai niekai, — nekantriai pertraukė 
Smokas. — Aš noriu... 


— Kas čia tau yra? — pasipiktino Mažylis. 
— Ojei Sali visi gaurai nueis tokiame 
šaltyje? Sakau tau, kad šuo serga! 
Daktaras sakė... 


— Sali palauks. Paklausyk... 


— Aš tau sakau, kad ji laukti negali. Ne, 


tai jau tikras gyvulių kankinimas. Tu, 
matyt, sušaldyti ją nori. Ir kas čia tave 
įgėlė? Gal prie Montekristo iš tikrųjų 
atrado aukso? 


— Nežinau, Mažyli. Bet noriu tavęs kai ko 
prašyti. 

— Prašom, — mandagiai sutiko Mažylis, iš 
karto nurimdamas. — Kokie reikalai? 
Dėstyk. 

Pasirengęs tau padėti. 


— Nupirk man kiaušinių... 


— Gal dar pudros ir kvepalų? O vargšė 
Sali tegu visiškai nusišeria? Na žinai, 


Smokai, jeigu tu nori prabangos, gali pats 
sau pirktis kiaušinius, o man užteks ir 
pupų su kiauliena. 


— Aš ir pats pirksiu, bet norėčiau, kad ir 
tu man padėtum. O dabar patylėk. Aš 
kalbėsiu. Tuoj nueik pas Slavovičių. 
Mokėk nors 1r po tris dolerius už kiaušinį, 
bet nupirk visus, kiek tik turi. 


— Po tris dolerius! — aiktelėjo Mažylis. — 
O aš tik vakar girdėjau, kad jis turi 
atsargos net septynis šimtus kiaušinių. 
Taigi du tūkstančiai šimtas dolerių už 
kiaušinėlius! Žinai, ką tau pasakysiu? Bėk 
pas daktarą, kad tave apžiūrėtų. Paims iš 
tavęs už pirmą receptą ne daugiau kaip 
unciją smėlio. Iki greito pasimatymo! 


Man metas. 


Jis buvo beeinąs, bet Smokas griebė jį už 
peties ir smarkiai pasuko į save. 


— Klausyk, Smokai, viską dėl tavęs 
padarysiu, — ėmė prieštarauti Mažylis. — 
Jei gautum slogą ir gulėtum sulaužytom 
rankom, dieną naktį sėdėčiau prie tavęs ir 
šluostyčiau tau nosį. Bet tekrinta ant 
manęs amžinas prakeiksmas, jeigu aš dėl 
tavęs arba dėl kokio kito žmogėno 
paleisčiau vėjais du tūkstančius šimtą 
grynų dolerių už kažkokius vištkiaušius. 

— Bet juk doleriai ne tavo, o mano. Aš 


sumaniau vieną biznį. Noriu supirkti visus 
kiaušinius, kiek tik jų yra Dosone, 


Klondaike, palei visą Jukoną. Tu turi man 
padėti. Neturiu laiko pasakoti, kas tai per 
biznis. Paaiškinsiu paskui ir, jei norėsi, 
priimsiu tave dalininku. Bet pirma reikia 
supirkti kiaušinius. Taigi dabar bėk pas 
Slavovičių ir paimk visus, kiek tik jis 
turi. 


— Bet ką aš jam sakysiu? Jis, aišku, 
supras, kad aš neketinu pats jų šveisti. 


— Nieko jam nesakyk. Pinigai patys 
pasakys. Už virtą kiaušinį jis ima du 
dolerius. Pasiūlyk tris už žalią. Jeigu 
prikibs klausinėti, sakyk, kad nori perinti 
viščiukus. Man vis tiek, kad tik būtų 
kiaušiniai. Ir toliau daryk tą patį, 1šgriozk 
visą Dosoną ir supirk visus kiaušinius 


aliai vieną. Supratai? Pirk visus iš eilės! 
Yra truputis užeigėlėje priešais 
Slavovičių — nupirk juos. Aš einu į 
Klondaiksitį. Ten gyvena vienas senis, 
šlubis. Jis turi šešis tuzinus. Laikė juos 
visą Žiemą, tikėdamasis parduoti 
brangiau, kad užtektų grįžimui į Sietlą. 
Apmokėsiu jam kelionę ir gausiu 
kiaušinius. Na, pasiskubink. Ir dar, sako, 
vieną kitą tuziną turinti moterėlė, kuri 
gyvena už lentpjūvės ir siuva mokasinus. 


— Gerai, tebus taip, kaip tu, Smokai, nori. 
Taigi didžiausią partiją turi Slavovičius. 
Aš sujuo kaipmat sudarau tvirčiausią 
sandėrį juodu ant balto. Bet dabar einu 
surinksiu mažmenas, kas ką turi. 


— Puiku. Tik greičiau. Vakare tau 
papasakosiu, koks mano planas. 


Bet Mažylis pamosavo buteliu: 


— Pirma aš gydysiu Sali. Bent tiek laiko 
kiaušiniai palauks. Jei jų lig šiol 
nesuvalgė, tai ir nesuvalgys, kol 
pasirūpinsiu vargše kale, — ji tiek kartų 
mums gyvybę gelbėjo. 


Dar niekada jokia prekė nebuvo taip greit 
supirkta. Po trijų dienų Smokas su 
Mažyliu turėjo savo rankose visus 
kiaušinius, kiek jų tik buvo Dosone, 
išskyrus keletą tuzinų. Smokas pinigų 
negailėjo. Jis nerausdamas prisipažino, 
kad seniui iš Klondaiksičio už 


septyniasdešimt du kiaušinius mokėjo po 
penkis dolerius vienas. Bet didesniąją 
dalį kiaušinių pirko Mažylis, įnirtingai 
derėdamasis. Moteriai, siuvančiai 
mokasinus, jis sumokėjo tik po du 
dolerius ir labai didžiavosi, kad taip 
sėkmingai susitarė su Slavovičium, — 
septynis šimtus penkiasdešimt kiaušinių 
po pustrečio dolerio už kiaušinį. Bet kaip 
jis niurzgėjo, kai užeigėlėje priešais, už 
sumautus šimtą trisdešimt keturis 
kiaušinius nuo jo nulupo po du dolerius 
septyniasdešimt penkis centus! 


Tačiau keletas tuzinų dar buvo likę pas du 
žmones. Vienas iš jų, su kuriuo lygosi 
Mažylis, buvo indėnė, gyvenanti trobelėje 


ant kalvos, už ligoninės. 


— Šiandien ją priveiksiu, — pasakė kitą 
dieną Mažylis. — Tu suplauk indus. Akies 
mirksniu apsisuku, jeigu tik gyvas iš jos 
išeisiu. Geriau jau pavestum man reikalus 
su vyrais. Su tom bobom tikra prapultis, 
iš pirkėjo jos ir dvasią ištraukti gali. 
Parduoti joms dar šiaip taip, bet jau pirkti 
iš jų... Lyg ji ne vištkiaušius pardavinėtų, 
o aukso grynuolius. 

Kai vakarop Smokas grįžo namo, Mažylis 
tupėjo ant kulnų ir įtartinai abejingai tepė 


vaistais Sali uodegą. Keletas minučių 
praslinko tylint. 


— Kaip sekasi? — pagaliau atsainiai 


pasiteiravo Mažylis. 


— Nagi nieko, — atsakė Smokas. — Sulygai 
su savo skvo? 


Mažylis pergalingai linktelėjo į stalo 
pusę, kur stovėjo kibirėlis su kiaušiniais, 
ir tylėdamas toliau tepė vaistus. Paskui 
prisipažino: 


Sukišau po septynis už vieną. 


O aš galop pasiūliau po dešimt, — tarė 
Smokas. — Ir staiga tas tipas pasakė, kad 
kiaušinius jau pardavęs. Nekokie mūsų 
reikalai, Mažyli. Turime varžovą. Tie 
dvidešimt aštuoni kiaušiniai pridarys 
mudviem rūpesčių. Supranti, į mūsų 


rankas turi patekti visi iki vieno, kitaip... 


Jis nepabaigė ir įsispoksojo į savo 
bičiulį. Mažylio veidas staiga ėmė keistis 
— kažkas jį sujaudino, bet jis visaip 
stengėsi tai nuslėpti. Uždarė vaistadėžę, 
atidžiai, neskubėdamas nusišluostė rankas 
į Sali gaurus, atsistojo, nuėjo į kampą, 
pasižiūrėjo į termometrą, paskui grįžo 
atgal. Pagaliau ėmė kalbėti tyliu, lygiu 
balsu ir nepaprastai mandagiai: 


— Būk geras, pakartok, mielasis, kiek 
kiaušinių tu derėjai 1š to tipo? 


— Dvidešimt aštuonis. 


— Hm... — sumurmėjo Mažylis ir vos 


žymiu galvos linktelėjimų padėkojo 
Smokui. Paskui susimąstęs piktai 
pažiūrėjo į krosnį. — Reikia statyti naują 
krosnį. Tos jau pakura pradegė, išeina ne 
blynai, o anglys. 


— Kuo čia dėta pakura? — neiškentė 
Smokas. — Sakyk aiškiai, kas yra? 


— Kas yra? Nori žinoti, kas yra? Tai būk 
malonus, pakreipk savo žvitriąsias akis į 
kibirą, ana ten, ant stalo. Matai? 


Smokas linktelėjo. 
— Noriu tau pasakyti vieną vienintelį 


dalyką. Čia, šitame pačiame kibire, lygiai 
dvidešimt aštuoni kiaušiniai, ir 


kiekvienas jų, velniai griebtų, kainuoja 
lygiai septynias puikias, skambias, 
pilnavertes monetas. Jeigu dar trokšti ką 
nors patirti, prašom, galiu tau padėti. 


— Na, na, toliau, — reikalavo Smokas. 


— Sakyk, iš ko derėjai kiaušinius? Iš 
aukšto seno indėno, ar ne? 


Smokas linktelėjo, ir paskui jam reikėjo 
linksėti po kiekvieno Mažylio klausimo. 


— Jo skruostas lokio apdraskytas — ar ne? 
Jis prekiauja šunimis? Jį vadina Džimu 
Drėkstažandžiu? Viskas sutampa? 
Supranti, apie ką aš? 


— Tu manai, kad mudu buvome varžovai? 


— Būtent. Aišku kaip dieną. Šita skvo — jo 
žmona, jie gyvena ant kalvos, už 
ligoninės. Būčiau galėjęs pirkti tuos 
kiaušinius po du dolerius, jei tu nebūtum 
įsikišęs. 


— Lygiai kaip ir aš, — nusijuokė Smokas, — 
jei tu nebūtum pasipainiojęs, kad tave 
perkūnas! Bet tai neturi reikšmės. Užtat 
mes visus supirkome. Tai svarbiausia. 


Mažylis po to visą valandą šnopavo, 
raitydamas pieštuko galiuku ant trejų metų 
senumo laikraščio paraščių kažkokius 
kabliukus, ir juo ilgesni ir mįslingesni 
darėsi skaitmenys, juo jis linksmėjo. 


— Na štai! — tarė jis pagaliau. — Puiku, a? 
Sakyčiau, net miela. Žiūrėk, viską 
apskaičiavau. Mudu dabar turim lygiai 
devynis šimtus septyniasdešimt tris 
kiaušinius. Jie mums atsiėjo lygiai du 
tūkstančius septynis šimtus šešiasdešimt 
dolerių, už aukso smėlio unciją 
skaičiuojant po šešiolika dolerių 1r 
neskaičiuojant mudviejų laiko. O dabar 
klausyk. Jei mes išspausim iš Padūkėlio 
po dešimt dolerių už kiaušinį, gausim 
lygiai šešis tūkstančius devynis šimtus 
septyniasdešimt dolerių gryno pelno. Čia 
tai bent pinigėlis, brolyti! Ir pusė mano! 
Įsidėmėk, Smokai, — aš taip tau dėkingas, 
jog negaliu apsakyti. Norėjau spjauti į 
visokius bukmekerius, o dabar visą 


gyvenimą lažinsiuos iš vištų, o ne iš 
arklių. 


Tą pat vakarą, vienuoliktą valandą, kietai 
įmigusį Smoką pažadino Mažylis; nuo jo 
kailinės striukės dvelkė šaltis, o ranka, 
kuria jis palietė Smoko skruostą, buvo 
kaip ledas. 


— Ko nori? — suniurzgė Smokas. — Gal jau 
paskutiniai Sali gaurai nusišėrė? 


— Visai ne. Turiu gerų naujienų. 
Kalbėjausi su Slavovičium. Tiksliau, 
Slavovičius su manim kalbėjosi, jis 
pirmasis pradėjo. ,„Mažyli, — tarė, — noriu 
su tavim pasikalbėti dėl tų pačių 
kiaušinių. Niekam nė puse burnos 


neprasitariau. Niekas nežino, kad tau juos 
pardaviau. Bet jei nori padaryti pelningą 
sandėrį, galiu duoti gerą patarimą“. Ir jis 
man patarė vieną dalyką. Spėk ką? 


— Na, na, sakyk. 


— Nori tikėk, nori — ne, bet radinys — 
Čarlis Padūkėlis. Jis ieško pirkti 
kiaušinių. Buvo atėjęs pas Slavovičių, iš 
pradžių siūlęs po penkis dolerius už 
vieną, galop — po aštuonis. Bet 
Slavovičius nieko neturi. 
Atsisveikindamas Padūkėlis pasakęs 
Slavovičiui, kad sudaužysiąs jam 
makaulę, jeigu sužinosiąs, kad jis kur nors 
kiaušinius paslėpęs. O Slavovičius 
pasakęs, kad kiaušinius jis pardavęs, bet 


pirkėjo pavardės neminėjęs. Slavovičius 
prašo leisti pasakyti Padūkėliui, kas pirko 
kiaušinius. ,„Mažyli, - sako man 
Slavovičius, —- Padūkėlis tuoj atbėgs pas 
tave. Tu gali lupti nuo jo po aštuonis 
dolerius už kiaušinį“. O aš sakau — 
velniams po aštuonis, kad ir po dešimt 1š 
jo išspausiu. Šiaip ar taip, Slavovičiui 
pasakiau, kad pagalvosiu ir rytą duosiu 
atsakymą. Žinoma, tegu sako Padūkėliui, 
kad mes visus nupirkom. Ar ne? 


— Be abejo, Mažyli. Rytą pirmiausia 
pabėgėk pas Slavovičių. Tegu sužino 
Padūkėlis, kad mudu šiame sandėryje 
bendrininkai. 


Po penkių minučių Mažylis vėl pažadino 


draugą: 
— Klausyk, Smokai! Ei, Smokai! 
— Na? 


— Po dešimt dolerių už vieną — ir nė cento 
mažiau. Teisingai sakau? 


Na, aišku... — sumurmėjo Smokas 
užsnūsdamas. 


Rytą Aliaskos prekybinės bendrovės 
parduotuvėje Smokas vėl sutiko prie 
galanterijos prekystalio Lusilę Erol. 


Eina kaip patepta — džiūgaudamas 
pranešė jis. -Kaip patepta. Padūkėlis 


buvo atėjęs pas Slavovičių kiaušinių 
pirkti ar iškaulyti. Dabar Slavovičius jau 
bus jam pasakęs, kad kiaušinius 
supirkome mudu su Mažyliu. 


Lusilės Erol akys džiaugsmingai 
blykstelėjo. 


— Tuoj einu pusryčiauti! — sušuko jinai. — 
Užsisakysiu kiaušinių, o kai nebus, 
padarysiu tokį liūdną veidą, jog ir 
akmeninė širdis turės suminkštėti. Ir, 
suprantama, Padūkėlis užsės Slavovičių 1r 
pasistengs nupirkti visus kiaušinius, nors 
dėl to jam ir reikėtų atsisveikinti su viena 
savo kasykla. Aš jį pažįstu. Bet jūs 
nenusileiskite. Dešimt dolerių, Smokai, 
ne mažiau nė už ką. Jeigu parduosite 


pigiau, niekada jums nedovanosiu. 


Vidudienį Mažylis trobelėje pastatė ant 
stalo puodą pupų, kavos, blynų keptuvėje, 
sviesto skardinę, dėžutę koncentruoto 
pieno, dubenyje elnienos su lašiniais, 
džiovintų persikų kompoto. 


— Pietūs ant stalo, — paskelbė jis. — Tik 
pirma žvilgtelėk, kaip ten Sali. 


Smokas padėjo taisomus pakinktus, 
atidarė duris ir pamatė, kaip Sali su 
Protinguoju smarkiai vaiko rują kaimynų 
šunų, subėgusių pas juos pašniukštinėti. 
Bet jis pamatė ir dar kai ką, ir tai privertė 
jį greit užtrenkti duris ir pulti prie 
krosnies. Keptuvė, kurioje kepė elniena, 


dar tebebuvo karšta — vienu matu jis vėl 
užstatė ją ant pirmos skylės, įdėjo gerą 
gabalą sviesto, griebė kiaušinį, sumušė, 
išliejo į čirškiančią keptuvę. Siekiant 
antrojo, prišoko Mažylis 1r sulaikė jo 


ranką: 
— Ei, ką darai? 


— Kiaušinienę, — tarė Smokas, 
kratydamasis Mažylio rankos, ir sumušė 
antrą kiaušinį. — Bene apžlibai? Gal tau 
atrodo, kad šukuojuos17 


O gal tu susirgai? — nuogąstaudamas 
paklausė Mažylis, kai Smokas, vikriai jį 
stumtelėjęs tvirta ranka, sumušė į keptuvę 
trečią kiaušinį. — Ar gal tik kvaištelėjai? 


Juk čia kiaušinių jau už trisdešimt 
dolerių! 


Bus ir už šešiasdešimt, — atsakė Smokas, 
dauždamas ketvirtąjį. — Netrukdyk, 
Mažyli. Pas mus į kalną kopia Padūkėlis, 
po penkių minučių bus čia. 


Pagaliau supratęs, Mažylis atsiduso ir 
sėdo prie stalo. O kai į duris pasibeldė 
tas, kurio laukė, Smokas jau sėdėjo 
priešais Mažylį už stalo, ir prieš 
kiekvieną stovėjo lėkštė su kiaušiniene 1š 
trijų kiaušinių. 

— Prašom! — sušuko Smokas. Įėjo Čarlis 
Padūkėlis, jaunas milžinas, bemaž šešių 
pėdų ūgio, sveriąs nei daugiau, nei 


mažiau šimtą devyniasdešimt svarų, ir 
paspaudė abiem rankas. 


— Prisėsk, Padūkėli, ir užkąsk su mumis, — 
pakvietė Mažylis. —- Smokai, pakepk jam 
kiaušinienės. Einu lažybų, kad jis jau 
seniai neragavęs kiaušiniuko. 


Smokas paleido į karštą keptuvę dar tris 
kiaušinius ir po kelių minučių padėjo 
prieš svečią. Tasai spoksojo į ją, išplėtęs 
akis. Mažylis paskui pasakojo, kad jam 
pasidarę baisu žiūrint į tokį keistą ir 
įtemptą svečio žvilgsnį. Atrodė jog 
Padūkėlis, staiga ims, susikimš 
kiaušinienę kišenėn ir išbėgs. 


— Bene patys didžiausi turčiai Jungtinėse 


Valstijose nevalgo taip kaip mes, — 
smaginosi Mažylis. 


— Štai dabar mes trys sušveisime 
kiaušinių už devyniasdešimt dolerių, ir 
papūsk kad nori. 


Padūkėlis įsistebeilijo į greit nykstančią 
kiaušinienę ir lyg suakmenėjo. 


— Valgyk, valgyk, — ragino jį Smokas. 


— Jie... jie nekainuoja po dešimt dolerių! 
— lėtai pratarė Padūkėlis. 


*wv- 


— Kiekvienas daiktas kainuoja tiek, kiek 


už jį galima gauti, ar ne taip? — paklausė 
jis. 


— Taip, bet... 


— Kokie čia „bet“? Aš juk sakau, kiek 
galim už juos gauti. Lygiai dešimt už 
vienetą. Žinok, mudu su Smoku — 
kiaušinių trestas. Jei jau sakom — dešimt 
dolerių už vieną, vadinasi, taip ir bus. — 
Mažylis išvalė savo lėkštę blynu. — 
Beveik galėčiau suvalgyti dar vieną kitą 
kiaušinėlį, — atsiduso jis ir įsidėjo pupų. 
Kaipgi jūs taip šveičiat kiaušinius, — 
papriekaištavo Padūkėlis, — tai... tai 
stačiai nepadoru! 


Tokia jau mudviejų su Smoku silpnybė, 
labai juos mėgstame, — pasiteisino 
Mažylis. 


Padūkėlis be didelio ūpo suvalgė savo 
kiaušinienę ir dvejodamas pažvelgė į du 
draugus. 


Klausykit, vyrai, jūs galit padaryti man 
didelę paslaugą, — pradėjo jis iš tolo. — 
Parduokit man, gal paskolinkit ar 
dovanokit kokį tuziną kiaušinių. 


Labai prašom, — atsakė Smokas. — Pats 
žinau, kaip nežmoniškai kitą kartą 
užsinori kiaušinienės! Bet ne tokie jau 
mes skurdžiai, kad 1mtume pinigus už 
vaišes. Duosime tau kiaušinių veltui. — 


Čia jį pastalėje stuktelėjo koja, ir jis 
suprato, kad Mažylis nerimauja. — Tai 
kiek tau, Padūkėli? Tuziną? 
Padūkėlis linktelėjo. 


— Na, Mažyli, pakepk jam dar tuziną, — 
tarė Smokas. — Gerai suprantu. Būdavo, ir 
aš pats galėdavau sušveisti visą tuziną iš 
karto. 


Mažylis pašoko, bet Padūkėlis jį sulaikė. 


— Ne, kepti nereikia, — tarė jis. — Man 
reikia žalių. 


— Ką, tunori juos pasiimti?) 


— Taigi, taigi. 


— Čia jau ne vaišės, — paprieštaravo 
Mažylis. — Cia... čia prekyba. 

Smokas pritardamas palingavo galvą. 

— Tai visai kas kita, Padūkėli, — tarė jis. — 
Maniau, kad tu nori jų vien pavalgyti. 
Supranti, mes sumanėme vieną prekybinę 


operaciją. 


Rūstūs žiburėliai mėlynose Padūkėlio 
akyse ėmė žybsėti dar rūsčiau. 


— Aš užmokėsiu, — burbtelėjo jis. — Kiek? 


— Bet ne už tuziną, — atsakė Smokas. — 


Tuzino parduoti negalim. Mažmenomis 
neprekiaujam, mūsų operacija stambi. 
Negalime patys sau gadinti prekybos. 
Supirkome visus kiaušinius iki vieno — ir 
parduosim juos tik urmu. 


— Kiek turite kiaušinių ir kiek už juos 
norite? 


— Kiek mes jų turime, Mažyli? 
— Tuoj pasakysiu. 


Mažylis atsikosėjo ir pradėjo balsu 
skaičiuoti: 


Devyni šimtai septyniasdešimt trys, 
atėmus devynis, lieka devyni šimtai 


šešiasdešimt du. Po dešimt už vieną — tai 
už viską sykiu išeina devyni tūkstančiai 
šeši šimtai dvidešimt apvalių dolerių. 
Savaime aišku, Padūkėli, prekiaujame 
sąžiningai: už pašvinkusius pinigai 
grąžinami, tačiau pašvinkusių čia nėra. 
Tik paskutinis kvailys gali vežti čionai 
pašvinkusius kiaušinius. 


Teisybė, — pritarė Smokas. — Už 
pašvinkusius pinigai grąžinami. Vadinasi, 
štai ką mes siūlome, Padūkėli: klok 
devynis tūkstančius šešis šimtus 
dvidešimt dolerių, ir visi Klondaiko 
kiaušiniai tavo. 


— O tada gali parduoti juos po dvidešimt 
už vieną — ir gausi dvigubai, — patarė 


Mažylis. Padūkėlis liūdnai pakratė galvą 
ir įsidėjo į lėkštę pupų. 


— Tai ne mano kišenei, Mažyli. Man ne 
tiek daug jų ir reikia. Paimčiau vieną kitą 
tuziną po dešimt dolerių už kiaušinį. Net 
po dvidešimt paimčiau, bet tik ne tokią 
gausybę. 


— Viską arba nieko, — atrėžė Smokas. 


— Paklausykite, — atvirumo valandėlei 
užėjus tarė Padūkėlis, — papasakosiu 
viską atvirai, tik tegu tai pasilieka tarp 
mūsų. Juk žinote, kad mes su panele Erol 
buvome susižadėję. Na, o dabar ji mane 
pametė. Tai jūs irgi žinote. Tai visi Žino. 
Aš perku kiaušinius jai. 


— O-o! — piktai nusijuokė Mažylis. — Tai 
štai kam tau jų prireikė žalių! Nesitikėjau 
to iš tavęs! 


— Ko nesitikėjai? 


— Tai tikra kiaulystė, brolau! —- sušuko 
Mažylis, apimtas kilnaus pasipiktinimo. — 
Aš nenustebsiu, jei už tai tau kas įvarys 
kulką, tu vertas to. 


Padūkėlis plykstelėjo, pasirengęs 
prapliupti savo nelemtuoju įtūžiu. Jis taip 
stipriai suspaudė pigią šakutę, jog ją 
sulenkė, o jo mėlynos akys svaidė žaibus. 


— Klausyk, apie ką tu čia? Jei manai, kad 
aš ką bloga sugalvojau ir kad slepiu... 


— Žinau, ką manau, — atkakliai prieštaravo 
Mažylis. — Čia, žinoma, nieko nenuslėpsi. 
Tik viešai ir mėto. 


— Ką mėto? 


— Kiaušinius, slyvas, beisbolo sviedinius, 
maža ką. Bet tu labai klysti, Padūkėli. 
Publika to nepakęs. Nors ji 1r artistė, bet 
tu neturi teisės apmėtyti ją scenoje 
kiaušiniais. 


Akimirką galima buvo manyti, kad 
Padūkėlis prapliups pykčiu ar jį ištiks 
priepuolis. Jis sriūbtelėjo karštos kaip 
verdantis vanduo kavos ir pamažu 
atsipeikėjo. 


— Klysti, Mažyli, — neskubėdamas, šaltai 
tarė jis. 


— Neketinu jos apmėtyti kiaušiniais. Tu 
suprask! — šūktelėjo jis, vis labiau 
kaisdamas. 


— Noriu nunešti jai kiaušinius ant 
lėkštelės keptus, ji tokius labai mėgsta. 


— Na, aš ir Žinojau, kad kitaip nė būti 
negali! — kilniai apsidžiaugė Mažylis. — 
Kas kas, o tu negali padaryti tokios 
kiaulystės! 


— Na ir gerai, - tarė Padūkėlis, 
nusprendęs neįsižeisti. — Bet eisime prie 
reikalo. Dabar jūs žinote, kam man 


reikalingi kiaušiniai. Jie man nežmoniškai 
reikalingi. 


— Taip reikalingi, jog paimsi juos už 
devynis tūkstančius šešis šimtus 
dvidešimt dolerių? — paklausė Mažylis. 


— Juk tai tikras plėšikavimas! — įtūžo 
Padūkėlis. 


— Tai sandėris, — atrėžė Smokas. — Turbūt 
nemanai, kad mes juos pirkome savo 
sveikatai taisyti? 


— Na, supraskite! - ėmė maldauti 
Padūkėlis. — Man reikia tik dviejų tuzinų, 
ne daugiau. Aš jums mokėsiu po 
dvidešimt dolerių už vieną. O kitus kur 


dėsiu? Tiek metų pragyvenau šiame krašte 
nevalgydamas kiaušinių, kaip nors ir 
toliau be jų išsiversiu. 


— Tik tu nesikarščiuok, — patarė Mažylis. 
—Tau jie nereikalingi-tai ir kalba baigta. 
Mes tau jų nebrukame. 


— Deja, jų man reikia, — gailiai tarė 
Padūkėlis. 


— Ką gi, tu žinai, kiek už juos moki — 
devynis tūkstančius šešis šimtus 
dvidešimt dolerių, o jeigu aš netiksliai 
suskaičiavau, galima perskaičiuoti. 


— O jeigu kartais iš jų nebus naudos? — 
paprieštaravo Padūkėlis. — Gal panelė 


Erol jau nemėgsta kiaušinių? 


— Manyčiau, panelė Erol verta visų 
kiaušinių kainos, — ramiai įterpė Smokas. 


— Verta! — Padūkėlis pašoko ir davė valią 
savo gražbylystei. — Ji verta viso 
milijono! Ji verta visko, ką aš turiu! Ji 
verta viso Klondaiko aukso! - Jis 
atsisėdo ir toliau kalbėjo ramiu balsu: — 
Bet tai ne dingstis išmesti dešimt 
tūkstančių dolerių jos pusryčiams. Štai ką 
siūlau. Paskolinkite man kokį porą tuzinų 
kiaušinių. Atiduos1u juos Slavovičiui, o 
jis nuneš juos mano vardu jai. Ji man jau 
šimtą metų nebesišypso. Jei dėl tų 
kiaušinių ji nusišypsos man, paimsiu iš 
jūsų viską urmu. 


— Ar sutinki tokiomis sąlygomis pasirašyti 
sutartį? — nusitvėrė jo žodžių Smokas: juk 
jis žinojo, kad Lusilė Erol nusišypsos! 
Padūkėlis net išsižiojo. 

— Mikliai jūs čia tvarkot reikalus, — tarė 
jis pyktelėjęs. 

— Mes tik sutinkame su tavo pasiūlymu, — 
atsakė Smokas. 

— Gerai! Rašyk sutartį juodu ant balto, ir 
kuo greičiau! — visai įširdo Padūkėlis, 
priremtas prie sienos. 


Smokas nedelsdamas surašė dokumentą, 


kad Padūkėlis įsipareigoja mokėti po 
dešimt dolerių už kiekvieną jam pasiūlytą 
kiaušinį su ta sąlyga, jei du tuzinai, 
išduoti jam avanso, padės susitaikyti su 
Lusile Erol. 


Padūkėlis jau buvo besirašąs, bet staiga 
sustingo su plunksna rankoje. 


— Tik štai kas, - tarė jis. — Jei jau perku 
šiuos kiaušinius, jie turi būti švieži. 

— Klondaike nešviežių nebūna, — 
sušvokštė Mažylis. 

— Vis dėlto, jei pasitaikys nors vienas 
pašvinkęs kiaušinis, grąžinsite man už jį 
dešimt dolerių. 


— Na, žinoma, — pritarė Smokas. — Tai 
teisinga. 


— Apsiimu suvalgyti kiekvieną pašvinkėlį, 
kiek tik jų rasi, — pareiškė Mažylis. 
Smokas įterpė į sutartį žodį „švieži“, 
Padūkėlis paniuręs pasirašė, paėmė 
kibirėlį su bandomaisiais dviem tuzinais, 
užsimovė pirštines ir žengė prie durų. 


— Iki pasimatymo, lupikai! — burbtelėjo jis 
ir trinktelėjo durimis. 


Kitą rytą Smokas buvo liudytojas scenos, 
suvaidintos pas Slavovičių. Smokas 
sėdėjo su Padūkėliu šalia Lusilės Erol 
staliuko. Viskas vyko lygiai taip, kaip ji 


buvo nusakiusi. 


— Dar negavote kiaušinių? — gailiai 
paklausė ji padavėjo. 


— Ne, mem, — buvo atsakyta. — Sako, 
kažkas Dosone supirkęs visus kiaušinius. 
Ponas Slavovičius bando gauti keletą tik 
jums. Bet vyriokas, kuris visus supirko, 
nenori paleisti iš rankų partijos. 


Tuo pat metu Padūkėlis pasišaukė 
Slavovičių ir, čiupęs už peties, 
prisitraukė prie savęs. 


— Klausyk, Slavovičiau, — kimiu balsu 
sušnibždėjo jis šeimininkui į ausį. — Vakar 
vakare aš tau atnešiau du tuzinus 


kiaušinių. Kur jie? 


— Sandėlyje, aš tik penketą atšildžiau 1r 
laikau paruoštus jums. 


— Tai ne man, - dar tyliau sušnabždėjo 
Padūkėlis. — Pakepk juos ir nunešk 
panelei Erol. 


— Tuoj pats viską padarysiu, — patikino jį 
Slavovičius. 


Ir nepamiršk nuo manęs linkėjimų, — 
užbaigė Padūkėlis, paleisdamas 
Slavovičiaus petį, kurį lig šiol laikė 
stipriai nutvėręs. 


Gražioji Lusilė Erol liūdnai Žiūrėjo į 


lėkštę, kurioje buvo šoninė su 
konservuotų bulvių tyre, kai Slavovičius 
padavė jai du keptus kiaušinius.. 


— Ponas Padūkėlis siunčia jums linkėjimų, 
— pasakė jis taip, kad išgirdo ir prie 
gretimo staliuko. 


„Čia tai aktorė“, — pagalvojo Smokas, 
žiūrėdamas į Lusilę. Jos veidas džiugiai 
plykstelėjo, ji nejučiomis atsigręžė — tuoj 
nusišypsos! — ir tik nepaprastai 
valdydamasi susilaikė ir kažką pasakė 
Slavovičiui. Padūkėlis bakstelėjo po stalu 
Smokui koją. 


— Ar ji valgys? Štai kas svarbiausia! Ar ji 
valgys? — nerimastingai šnabždėjo jis. 


Šnairomis žvelgdami į gretimą staliuką, 
jie matė, kaip Lusilė svyruoja: ji vos 
neatstūmė lėkštės, bet pagunda buvo per 
daug didelė. 


— Imu visus kiaušinius! — tarė Padūkėlis. — 
Sutartis galioja. Tu matei? Ar matei? Ji 
vos nenusišypsojo. Aš ją pažįstu. Dabar 
viskas gerai. Dar pora kiaušinių rytoj — ir 
ji man atleis, ir galas vaidams. Aš tau 
toks dėkingas, Smokai. Paspausčiau 
ranką, tik bijau, kad pamatys ji. Tu ne 
lupikas, ne, tu mano geradaris. 


Smokas džiūgaudamas grįžo į savo 
trobelę kalvoje ir rado Mažylį dėstant; 
pasjansą. Mažylis buvo niūresnis ir už 
debesį. Smokas iš seno žinojo: jei 


Mažylis sėdi prie pasjanso — vadinasi, 
viskas šiame pasaulyje negerai. 


— Tylėk 1r nekibk prie manęs, — burbtelėjo 
Mažylis, užuot pasisveikinęs. 


Bet greit jis atitoko ir atvėrė Smokui 
širdį. 


— Viskas žlugo, — ėmė jis aimanuoti. — 
Mes bankrutavom. Rytoj visose smuklėse 
pardavinės kokteilį su kiaušiniais po 
dolerį už stiklinę. Kiekvienas nusmurgęs 
prisisprogti kiaušinių. Kaip manai, su kuo 
susitikau? Su vienu žmogynu, atvežusiu 
parduoti tris tūkstančius kiaušinių. 
Supranti? Trys tūkstančiai, atgabenti 1š 


Keturiasdešimtosios Mylios. 
— Tauškalai, — nepatikėjo Smokas. 


— Taip, geri tauškalai, velnias griebtų! 
Pats kiaušinius mačiau. Jį vadina Gotro — 
toks žaliūkas bernas mėlynom akim, 
Kanados prancūzas. Pradžioje jis 
teiravosi tavęs, paskui pasišaukė mane į 
šalį ir pribloškė mirtinai. Jis nugirdęs, 
kad supirkinėjame kiaušinius, supranti ? 
Žinojęs, kad Keturiasdešimtojoje Mylioje 
yra trys tūkstančiai kiaušinių, taigi 
nuvažiavęs ir nupirkęs visus. ,,Parodyk 
man juos“, — sakau. Ir jis parodė. Ten, 
prie kranto, stovėjo jo rogės, ilsėjosi 
šunys, taip pat du indėnai varovai, visi ką 
tik iš Keturiasdešimtosios Mylios. O ant 


rogių — dėžės nuo muilo, tokios, Žinai, 
mažutės medinės dėželytės. Mes 
ištraukėme vieną ir stačiai ten, ant ledo, 
prie susigrūdusių ledų atidengėme. 
Kiaušiniai! Pilna kiaušinių, ir visi apipilti 
pjuvenomis. Pramovėm mudu, Smokai! 
Mūsų korta mušta. Žinai, ką tas akiplėša 
pasakė? Kad jis visus mums atiduosiąs po 
dešimt dolerių už vieną. O ar Žinai, ką jis 
darė, kai rengiaus eiti namo? Rašė 
skelbimą, kad parduodąs kiaušinius. Jis 
siūlo mums pirmiems pirkti visus po 
dešimt dolerių, lauksiąs iki antros 
valandos. O jeigu nepirksim, paleis juos į 
turgų ir sugadins mums visą muziką. Aš, 
sako, tokiais dalykais niekada 
nesiverčiau, bet kai jau laimė pati lenda į 


rankas, nemanąs jos paleisti, — čia jis 
apie mudu. 


— Na, nieko, — nerūpestingai tarė Smokas. 
— Tik nepamesk galvos ir leisk pagalvoti. 
Reikia veikti greit ir darniai, čia visa 
paslaptis. Susitarsiu su Padūkėliu, kad jis 
antrą valandą ateitų savo pirkinio. O tu 
nupirk kiaušinius iš to Gotro. Gerai su juo 
pasiderėk. Net jeigu jie tau atsieitų po 
dešimt dolerių, vis tiek mes juos iškišim 
Padūkėliui ta pačia kaina. Nupirksi pigiau 
— puiku, tada mes dar uždirbsim. Na, 
žygiuok. Žiūrėk, kad jie būtų čia antrą 
valandą, ne vėliau. Paprašyk pulkininko 
Bovio rogių ir pasiimk mūsiškės. Būk čia 
lygiai antrą. 


Smokui pradėjus leistis pakalnėn, 
Mažylis šūktelėjo: 


— Klausyk, gal pasiimtum skėtį. Žiūrėk, 
kol grįši, dar ims iš dangaus kristi 
kiaušiniai. 


Smokas rado Padūkėlį ,„M. ir M.“ salūne; 
audringas pokalbis vyko ištisą 
pusvalandį. 


— Atsimink, pripirkome dar šiek tiek 
kiaušinių, — tarė Smokas, kai Padūkėlis 
sutiko ateiti pas juos antrą valandą 1r 
sumokėti už pirkinį. 


— Sekasi jums su kiaušiniais geriau negu 
man, — tarė Padūkėlis. — Tai kiek jūs dar 


jų pirkote, ir kiek man čia į kalvą tempti 
smėlio? 


Smokas pasižiūrėjo į užrašų knygelę. 


— Mažylis suskaičiavo, kad dabar turime 
tris tūkstančius devynis šimtus 
šešiasdešimt du kiaušinius. Padauginus iš 
dešimties... 


— Keturiasdešimt tūkstančių dolerių! — 
sukriokė Padūkėlis. — Jūs gi sakėt, kad 
turit devynis šimtus su trupučiuku! Tai 
lupikavimas! Aš su tuo nesutinku. 


Smokas ištraukė iš kišenės sutartį 1r 
parodė punktą, kuriuo pasižadama 
sumokėti už visus kiaušinius. 


— Čia nenurodyta, kiek kiaušinių mes tau 
parduodame. Tu įsipareigojai sumokėti 
po dešimt dolerių už kiekvieną iš mūsų 
gautą kiaušinį. Dabar turime jų daugiau, 
bet pasirašytoji sutartis lieka sutartis. 
Teisybę sakant, mes apie tuos kitus 
kiaušinius sužinojome jau po to, kai tują 
pasirašei. Tada mes jau buvome priversti 
juos pirkti, kitaip visa mūsų operacija 


žlugtų. 


Valandėlę Padūkėlis kovojo su savim, 
negalėdamas ištarti nė žodžio, ir pagaliau 
vis dėlto pasidavė. 


— Prasti mano reikalai, — nusiminęs tarė 
jis. — Kur nepasisuksi, visur kiaušiniai. 
Reikia man greičiau išsipainioti iš šitos 


istorijos. Žiūrėk, dar visa kiaušinių griūtis 
ims virsti ant galvos. Antrą valandą būnu 
pas jus. Bet pamanyk tiktai — 
keturiasdešimt tūkstančių dolerių! 


— Iš viso tik trisdešimt devyni tūkstančiai 
šeši šimtai dvidešimt, — pataisė jį 
Smokas. 

— Juk tai du šimtai svarų aukso smėlio! — 


kaip nesavas riktelėjo Padūkėlis. — Man 
reikės juos šunimis vežti! 


— Mes tau duosim savo šunis kiaušiniams 
nusivežti, — pasišovė Smokas. 


— Ir kur aš juos dėsiu? Na, nieko. Aš 
ateisiu. Bet dabar iki pat mirties kiaušinio 


į burną neimsiu. Man ir galvoti apie juos 
šleikštu. 


Pusę antros stačiu kalvos šlaitu 
privažiavo rogės su dvigubu šunų kinkinių 
— tai Mažylis parvežė iš Gotro pirktus 
kiaušinius. 


— Beveik dvigubai uždirbsime, — kalbėjo 
jis, tempdamas su Smoku dėžes į trobelę. 
— Aš užjuos daviau po aštuonis dolerius; 
prancūzas, saviškai išsikeikęs, sutiko. 
Vadinasi, nuo kiaušinio turim po du 
dolerius gryno pelno, o juk jų trys 
tūkstančiai. Aš jam viską sumokėjau. Štai 
raštelis. 


Kol Smokas surado svarstykles auksui, 


rengdamasis sutikti Padūkėlį, Mažylis 
įniko skaičiuoti. 


— Na štai, viskas apskaičiuota! — 
džiūgaudamas pasakė jis. — Gaunam 
dvylika tūkstančių devynis šimtus 
septyniasdešimt dolerių pelno. Ir 
Padūkėlio nenuskriausim. Jis gauna 
panelę Erol, ir priedo jam dar visi 
kiaušiniai. Ar šiaip, ar taip svarstytum, 
nauda visiems. Nenuskriaustas niekas. 


— Gotro, ir tas gavo dvidešimt keturis 
tūkstančius, — nusijuokė Smokas. — 
Žinoma, atskaičiavus, kiek jam pačiam 
atsiėjo kiaušiniai ir atvežimas. O jeigu ir 
Padūkėlis panorės, jis taip pat gali 
pasipelnyti iš kiaušinių. 


Lygiai antrą valandą, slapčia pasidairęs, 
Mažylis pamatė pas juos kopiantį 
Padūkėlį. Jis įėjo pagyvėjęs ir pasirengęs 
tvarkyti reikalus. 


— Na, duokit šen savo kiaušinius, plėšikai, 
— prabilo jis. — Tik žiūrėkit, daugiau 
niekad neužsiminkit man apie kiaušinius, 
nes bus jums riesta. 


Ir visi trys ėmė skaičiuoti kiaušinius, 
kuriuos Mažylis su Smoku supirko dar iki 
Gotro pasirodymo. Suskaičiavus du 
šimtus, Padūkėlis staiga vieną kiaušinį 
kakštelėjo į stalo briauną ir nykščiais 
vikriai praskėtė jį. 


— Ei! Palauk! — pasipriešino Mažylis. 


— Mano šitas kiaušinis ar ne mano? — 
atšovė Padūkėlis. - Moku už jį dešimt 
dolerių ir nenoriu pirkti katės maiše. 
Jeigu jau kloju dešimt apvalių už kiaušinį, 
tai man reikia žinoti, kas čia per daiktas. 


— Jei tau jis nepatinka, galiu jį suvalgyti, 
— klastingai pasiūlė Mažylis. 


Padūkėlis pažiūrėjo, pauostė ir papurtė 
galvą. 


— Nereikia, Mažyli. Kiaušinis geras. 
Paduok man kibirėlį. Pats jį suvalgysiu 
vakarienei. 


Dar tris kartus Padūkėlis tikrindamas 
sumušė po kiaušinį ir, įsitikinęs, kad 
švieži, išliejo juos į šalia stovintį 


kibiriuką. 


— Čia dviem daugiau, negu sakei, Mažyli, 
— tarė jis, baigęs skaičiuoti. —- Ne devyni 
šimtai šešiasdešimt du, o devyni šimtai 
šešiasdešimt keturi. 


— Atsiprašau, suklydau, — maloniai 
pripažino savo klaidą Mažylis. - Mes tau 
juos primesim magaryčių. 


— Be abejo, jūs tai galite sau leisti, — 
niūriai pritarė Padūkėlis. — Vadinasi, 
viena partija yra. Devyni tūkstančiai šeši 
šimtai dvidešimt dolerių. Imkit. Rašyk 


kvitą, Smokai. 


— Gal 1mkim ir suskaičiuokim iki galo, — 
pasiūlė Smokas, — tuomet iškart sumokėsi. 


Padūkėlis pakratė galvą: 


— Skaičiuoti aš nelabai gebu, geriau pirma 
baikime su viena partija, kad 
nesusipainiotume. 


Nuėjęs prie savo kailinių, jis ištraukė 1š 
šoninių kišenių du aukso smėlio 
maišelius, tokius ilgus, storus, jog atrodė 
jie panašūs į Bolonės dešras. Kai jis 
užsimokėjo už pirmą partiją, aukso smėlio 
liko maišeliuose ne daugiau kaip už kelis 
šimtus dolerių. 


Paskui atitempė prie stalo dėžę nuo muilo 
ir pradėjo skaičiuoti kitus tris tūkstančius 
kiaušinių. Suskaičiavęs pirmą šimtą, 
Padūkėlis vėl smarkiai kakštelėjo kiaušinį 
į stalo briauną. Pasigirdo ne 
trakštelėjimas, o toks garsas, tarsi tai būtų 
ne kiaušinis, o marmuro gabalėlis. 


Kiaurai peršalęs, — tarė jis 1r stuktelėjo 
stipriau. 


Jis pakėlė kiaušinį, ir jie pamatė, kad 
sutrenkimo vietoje lukštas subyrėjęs į 
smulkius gabalėlius. 


— Na, žinoma, — tarė Mažylis, — kaip 
neperšals, juk atvežtas iš 
Keturiasdešimtosios Mylios. Jį reikia 


kirviu kirsti. 
— Duok šen kirvį, — tarė Padūkėlis. 


Smokas atnešė kirvį, ir Padūkėlis, turintis 
taiklią akį 17 smagią medkirčio ranką, 
perkirto kiaušinį lygiai perpus. Viduje jis 
atrodė labai abejotinas. Blogas 
nujautimas nukrėtė Smoką. Mažylis buvo 
narsesnis. Jis paėmė kiaušinio pusę ir 
pauostė. 


— Kvapas visai geras, — tarė jis. 
— Užtat išvaizda prasta, — atšovė 


Padūkėlis. — Na koks čia gali būti kvapas, 
jei kiaušinis visai sušalęs. Palaukite. 


Jis sudėjo abi puses į keptuvę pastatė ją 
ant karštos viryklės pirmos skylės, ir visi 
trys sustingo, nekantriai laukdami, 
tylėdami, išplėtę šnerves. Pamažu 
kambaryje ėmė sklisti aiškus 
nedviprasmiškas kvapas. Padūkėlis 
tylėjo, o Mažylis taip pat nepravėrė 
burnos, nors viskas jau buvo aišku. 


— Išmesk jį! — sušuko Smokas dusdamas. 
— Kas iš to? — paklausė Padūkėlis. — Vis 
tiek reikia patikrinti ir kitus. 


— Tik ne čia! —- Smokas ėmė kosėti ir vos 
nepradėjo vemti. — Kirsk juos pusiau, 1š 

karto matysime. Išmesk jį, Mažyli! Mesk 
lauk! Tfu! Ir neuždaryk durų. 


Atidenginėjo dėžutę po dėžutės, ėmė 
kiaušinį po kiaušinio, kirto pusiau ir 
įsitikino, kad visi kiaušiniai tikrai 
visiškai pašvinkę. 


— Taigi, Mažyli, gali jų nevalgyti, — 
tyčiojosi Padūkėlis. — Na 1r leiskite man 
greičiau 1š Čia išsinešdinti. Sutartyje 
kalbama tik apie šviežius kiaušinius. 
Paskolinkite, meldžiamieji, man roges, 
išsivešiu šviežiuosius, kol jie dar taip pat 
nepašvinko. 

Smokas padėjo pakrauti roges, o Mažylis 
sėdo prie stalo ir pradėjo dėstyti 


pasjansą. 


— Įdomu, ar ilgai jūs laikėte šią prekę? — 


atsisveikindamas įgėlė Padūkėlis. Smokas 
neatsakė ir, pažvelgęs į atidžiai pasjansą 
dėstantųį Mažylį, ėmė svaidyti dėžutes už 
durų, tiesiog į sniegą. Paskui švelniai 
paklausė: 


— Klausyk, Mažyli, kiek, sakai, tau 
kainavo tie trys tūkstančiai ? 


— Po aštuonis dolerius vienas. Tylėk ir 
nekibk prie manęs. Aš ne blogiau už tave 
moku skaičiuoti. Prakišom su šita išmone 
septyniolika tūkstančių dolerių. 
Suskaičiavau, kai rengėmės uostyti tą 
pirmą kiaušinį. 


Smokas galvojo keletą minučių, paskui 
vėl nutraukė tylą: 


— Klausyk, Mažyli. Keturiasdešimt 
tūkstančių dolerių — juk tai du šimtai 
svarų aukso smėlio. Padūkėlis 
pasiskolino mūsų roges kiaušiniams vežti. 
Pas mus į kalvą jis atėjo be rogių. Tuos 
du maišelius jis atsinešė kišenėse, jie 
svėrė po dvidešimt svarų, ne daugiau. 
Buvo sutarta mokėti 1š karto grynais. Jis 
buvo pasiėmęs tiek, kiek reikėjo mokėti 
už gerus kiaušinius. Jis nė nemanė mokėti 
už tuos tris tūkstančius. Vadinasi, žinojo, 
kad jie pašvinkę. O 1š kur žinojo? Kaip 
tai suprasti, sakyk? 

— Nėra čia ko nesuprasti. Vaikas galėtų 


paaiškinti. Mes turime septyniolika 
tūkstančių nuostolio. Padūkėlis — 


septyniolika tūkstančių pelno. Tų 
kiaušinių, kuriuos atvežė Gotro, 

savininkas visai ne Gotro, o pats 
Padūkėlis. Kas dar tave domina? 


— Štai kas. Kodėl tu sveiku protu 
nepagalvojai, kad pirma reikia kiaušinius 
patikrinti, o tik po to mokėti? 


— Labai paprastai. Tas sukčius Padūkėlis 
viską apskaičiavo sekundės tikslumu. Aš 
neturėjau kada Žiūrėti, švieži ar nešvieži 
kiaušiniai. Reikėjo lėkti visu smarkumu, 
norint spėti čia atsiskaityti. O dabar būk 
toks malonus, leisk ir tau duoti vieną 
mandagų klausimą. Kaip vadinasi ta 
žmogysta, kuri įkvėpė tave imtis šios 
pelningos operacijos? 


Mažylis šešioliktą kartą nesėkmingai 
išdėstė savo pasjansą, o Smokas jau buvo 
ėmęs taisyti vakarienę, kai į duris 
pasibeldė pulkininkas Bovis, įteikė 
Smokui laišką ir nuėjo namor 

— Matei tu jį? — apmaudžiai sušuko 
Mažylis. — Maniau, kad jis tuoj sprogs iš 
juoko. Pirštais mus užbadys. Dabar 
Dosone ir akių negalėsim parodyti. 


Laiškas buvo Padūkėlio, ir Smokas 
perskaitė jį balsu: 


„Brangieji Smokai 17 Mažyli! 


Nuolankiausiai jus sveikinu ir kviečiu šį 


vakarą ateiti vakarieniauti pas 
Slavovičių. Vakarieniausime kartu su 
panele Erol, bus ir Gotro. Prieš penkerius 
metus Serkle mudu su juo buvome 
bendrininkai. Jis šaunus vaikinas ir bus 
mano pajaunys. Dabar dėl kiaušinių. Į 
Klondaiką jie pakliuvo prieš ketverius 
metus ir jau tuomet buvo pašvinkę. Jie 
buvo pašvinkę dar tada, kai juos atsiuntė 
iš Kalifornijos. Jie visada buvo pašvinkę. 
Vienerius metus jie žiemojo Karluke, 
kitus — Nutlike, paskutinę žiemą — 
Keturiasdešimtojoje Mylioje, ten juos 
pardavė, nes nebuvo užmokėta už 
saugojimą. O šią žiemą, reikia manyti, jie 
įstrigs Dosone. Nelaikykite jų šiltam 
kambary. Lusilė prašo jums pasakyti, kad 


mes visi kartu šiaip taip 1šjudinome 
Dosoną. Taigi, manyčiau, gersime už jus. 


Su didžiausia pagarba jūsų draugas P.“ 


— Na, ką pasakysi? — paklausė Smokas. — 
Mes, žinoma, kvietimą priimsime? 


— Viena tau pasakysiu, — atsakė Mažylis. — 
Prakišti Padūkėlis visiškai nebijo. Jis 
geras artistas, velniai jį griebtų, tiesiog 
puikus artistas. Ir dar ką tau pasakysiu: 
prasti mano skaičiavimai. Padūkėlis 
gauna pelno ne septyniolika tūkstančių, 
bet kur kas daugiau. Mudu padovanojome 
jam visus šviežius kiaušinius, kiek tik jų 
buvo Klondaike, — devynis šimtus 
šešiasdešimt keturis, priskaičiavus tuos 


du, kuriuos pridėjau magaryčių. O jis, 
nenaudėlis, dar įžūliai nusitempė kibirėly 
ir tuos tris, kuriuos sumušėm patikrinti. Ir 
pagaliau štai ką tau pasakysiu. Mudu 
esam pripažinti aukso ieškotojai ir patyrę 
aukso kasėjai. O dėl finansinių dalykų, tai 
mes čia tokie mulkiai, kokių pasaulis dar 
nėra matęs. Taigi imkimės geriau savo 
tikrojo darbo, keliaukim po kalnus ir 
miškus. Ir jei tu kada man prasižiosi apie 
kiaušinius, tai žinok, aš tau daugiau ne 
bendrininkas. Aišku? 


XI. TRALIALIA 
MIESTELIS 


Smokas ir Mažylis, eidami į priešingas 
puses, susitiko prie kampo ties „Elnio 
Rago“ salūnu. Smoko veido išraiška buvo 
patenkinta, ir žingsniavo jis žvalus. 
Mažylis, priešingai, kulniavo gatve 
nusiminęs, be ūpo. 


— Kur tu? — linksmai šūktelėjo Smokas. 


— Ar aš žinau, - liūdnai atsakė šis. — 
Norėčiau pats žinoti. Nors į žemę lįsk, 
tiesiog dėtis nėra kur. Dvi valandas 
prasmoksojau prie pokerio — nors mirk, iš 


nuobodulio niekam nesisekė, niekas ir 
neišlošė. Stiklinei viskio vieną kartą 
sulošiau kribidžą su Skifu Mičelu, o 
dabar vėl nežinau, ką veikti. Štai bastausi 
po gatves ir laukiu, gal kas susipeš, gal 
šunys ims rietis ar šiaip kas nors. 


— Aš turiu tau šio to įdomesnio, — tarė 
Smokas. Todėl tavęs ir ieškau. Einam! 


— Tuoj pat? 
— Žinoma. 
— Kur? 


— Pas senį Dvaitą Sendersoną į svečius 
aname upės krante. 


— Pirmą kartą apie tokį girdžiu, — niūriai 
atsakė Mažylis. — Apskritai pirmą kartą 
girdžiu, kad kas aname krante gyventų. 
Kuriam galui jis ten apsigyveno? Gal 
kvaištelėjęs? 


— Jis šį tą parduoda, — nusijuokė Smokas. 


— Šunis? Aukso kasyklą? Tabaką? 
Guminius batus? Smokas, atsakydamas į 
kiekvieną klausimą, purtė galvą. 


— Einam — pamatysi. Aš žadu rizikuoti — 
iš jo pirksiu prekę, 1r jei nori, prisidėk, 
pirksim pusiau. 

— Ar tik ne kiaušinius! — šūktelėjo 
Mažylis, juokais nutaisęs išgąstingą 


veidą. 


— Einam, — tarė jam Smokas. — Kol 
pereisime upę, leisiu paspėlioti iki 
dešimties kartų. 


Gatve jie išėjo prie aukšto Jukono kranto 
ir nusileido ant ledo. Priešais, už trijų 
ketvirčių mylios, upės krantas kilo 
stačiomis kelių šimtų pėdų aukščio 
uolomis. Link jų ėjo vos pastebimas 
takelis, sukinėdamasis, vingiuodamas tarp 
suskilusių, susigrūdusių ledo lyčių. 
Mažylis kėblino Smoko pėdomis, 
mėgaudamasis spėliojimais, ką gi Dvaitas 
Sendersonas galėtų parduoti. 


— Elnius? Vario kasyklą ar plytinę? Tai 


pirmas spėjimas. Meškenas, šiaip 
kailius? Loterijos bilietus? Bulvių lauką? 


— Beveik įspėjai, — padrąsino Smokas. — 
Bet tik imk aukščiau. 

— Du bulvių laukus? Sūrių gamyklą? 
Durpyną? 

— Neblogai, Mažyli. Beveik jau atspėjai. 
— Akmens skaldyklą? 


— Tai beveik tas pat kaip bulvių laukai ar 
durpynai. 


— Palauk. Leisk pagalvoti. Liko paskutinis 
spėjimas. Dešimt minučių jie ėjo 


tylėdami. 


— Žinai, Smokai, daugiau galvos 
nelaužysiu. Jei tas, ką tu perki, 1š sykio 
panašus į bulvių lauką, durpyną ir akmens 
skaldyklą, nėra ko man kvaršinti sau 
galvą. Ir nebūsiu tavo bendru tol, kol pats 
tai pamatysiu ir pačiupinėsiu pirštais. Kas 
tai per daiktas? 


— Gerai, greit pats pamatysi. Būk toks 
malonus, pakelk akis štai ten aukštyn. 
Matai trobelę ir kamino dūmus? Tai ir yra 
Dvaito Sendersono būstas. Ta visa žemė — 
J0, Ir jis ją parduoda namams, miesteliui 


statyti. 


— Mat kaip! O daugiau jis nieko neturi? 


— Daugiau nieko, — nusijuokė Smokas, — 
išskyrus reumatizmą. Sako, sergąs 
reumatizmų. 


— Stok! — Mažylis čiupo draugą už peties 
ir jėga jį sulaikė. — Ar tik nesirengi 
tokioje netikusioje vietoje pirkti žemės 
namams statyti?! 

— Dešimtą kartą atspėjai. Keliauk. 

— Minutę luktelk! — meldė Mažylis. — Tik 
pasižiūrėk, vien uolos ir skardžiai, nė 
sklypelio lygios vietos, kurgi tu statysi? 


— To tai nežinau! 


— Tai tu nesirengi čia nieko statyti? 


— Dvaitas Sendersonas parduoda tik 
namams statyti, — išsisukinėdamas atsakė 
Smokas. 


— Einam. Mums reikia dar į tą skardį 
įkopti. 


Skardis buvo status, o siauras takelis, 
tarsi biblinės Jokūbo kopėčios, 
vingiuodamas ėjo tiesiog 1 dangų. Prie 
netikėtų posūkių ir staigių šlaitų Mažylis 
aikčiojo ir vaitojo. 


— Bet ir sugalvok tu man čia namus statyti! 
Juk lygios vietelės čia nėra net pašto 
ženklui užklijuoti! Ir krantas netikęs. 
Kroviniai iškraunami tik kitoje pusėje. 


Stai jis, Dosonas. Vietos ten užteks dar 


keturiasdešimčiai tūkstančių gyventojų. 
Klausyk, Smokai, tu valgai mėsą. Aš tai 
žinau. Tau, aišku, tos žemės reikia ne 
namams statyti. Tai kuriam velniui ji tau 
reikalinga? 


— Savaime suprantama, parduoti. 


— Bet juk ne visi tokie bepročiai kaip judu 
su Sendersonu. 


— Gal ir ne visiškai tokie, bet panašūs, 
Mažyli. Tai štai aš perku šią žemę, 
išskirstau ją sklypais ir parduodu 
sveikiems ir protingiems Dosono 
gyventojams. 


— O! Dar iki šiol visas Dosonas 


tebesijuokia iš tų kiaušinių. Tai ką, dar 
labiau nori jį pralinksminti ? 


— Būtinai. 


— Na žinai, Smokai, tai šiek tiek brangoka 
pramoga. Supirkinėdamas kiaušinius, aš 
tau padėjau juokinti žmones, bet man tas 
juokinimas atsiėjo maždaug devynis 
tūkstančius dolerių. 


— Gerai. Šį kartą nėra tau reikalo dėtis. 
Pelnas eis man, bet tu vis tiek turi man 
pagelbėti. 


— Labai prašom. Ir tegu dar pasijuokia. 
Bet šį sykį aš neišmesiu nė vienos 
uncijos. Kiek Sendersonas prašo už 


žemę? Porą šimtų? 


— Dešimt tūkstančių. Bet turėčiau gauti ją 
už penkis. 


— E, kodėl aš ne pamokslininkas! — 
atsiduso Mažylis. 


— Kas tau šovė į galvą? 

— Pasakyčiau puikiausią pamokslą tema, 
kurią tu galbūt ir žinai, — apie kvailį ir jo 
pinigus. 


— Prašom! — pasibeldus į duris, atsiliepė 
Dvaitas Sendersonas. 


Kai jie įėjo, Sendersonas tupėjo prie 


akmeninio židinio ir daužė į maišinį 
skudurą įrištas kavos pupeles. 

— Ko jums reikia? — šiurkščiai paklausė, 
pildamas sudaužytą kavą į kavinuką, 
stovintį ant žarijų židinio priešakyje. 

— Turime kalbos, — atsakė Smokas. — Kiek 


žinau, jūs parduodate žemę namams 
statyti. Kiek norite už ją? 


— Dešimt tūkstančių, — atsakė jis. — 
Girdėjot? O dabar juokitės, jei patinka, ir 
nešdinkitės lauk. Štai durys. Iki 
pasimatymo! 


— Aš atėjau ne juoktis. Galėjau rasti ir 
kitą pramogą, užuot ropštęsis čia, į jūsų 


skardį. Noriu iš jūsų pirkti žemę. 


— A-a, mat kaip? Ką gi, protingos kalbos 
ir klausytis malonu. — Sendersonas 
priėjo, atsisėdo prieš lankytojus, susidėjo 
rankas ant stalo, baimingai žvilgčiodamas 
į kavinuką. — Savo kainą jums pasakiau ir 
nesigėdinu jos pakartoti: dešimt 
tūkstančių. Galite juoktis, galite pirkti, 
jūsų valia. 


Norėdamas parodyti, kad jam vis tiek pat, 
jis krumplėtais pirštais ėmė barbenti į 
stalą, įsmeigęs akis į kavinuką. Paskui 
pradėjo panosėj niūniuoti: Tralialia, 
tralialia, tralialia...“ 


— Klausykite, pone Sendersonai, — tarė 


Smokas. — Dešimt tūkstančių ši žemė 
neverta. Jeigu ji būtų verta dešimt 
tūkstančių, ją būtų galima įkainoti ir šimtą 
tūkstančių. O jei ji nekainuoja šimtą 
tūkstančių — o jūs patys žinote, kad 
nekainuoja, — tai ir dešimt centų neverta. 


Sendersonas krumpliais barbeno į stalą ir 
niūkė po nosimi savąjį „tralialia, 
tralialia“ tol, kol ėmė bėgti kava. Įpylęs į 
kavą pusę puodelio šalto vandens ir 
padėjęs kavinuką ant židinio krašto, jis 
vėl atsisėdo į savo vietą. 


— O kiek duotumėt? — paklausė. 


— Penkis tūkstančius. Mažylis sudejavo. 


Vėl tyla: senis barbena į stalą ir niūkia 
savąjį „tralialia“. 


— Jūs ne kvailys, — paskui tarė jis Smokui. 
— Sakote, jei ši žemė nekainuoja šimto 
tūkstančių dolerių, tai ji neverta nė dešimt 
centų. Tačiau pats siūlote man penkis 
tūkstančius. Vadinasi, ji Kainuoja 1r visą 
šimtą tūkstančių. 

— Bet jūs už ją nė dvidešimt centų 
negausite, — karštai atrėžė Smokas, — nors 
čia 1štupėsite iki pat mirties. 

— Iš jūsų gausiu. 


— Ne, negausite. 


— Vadinasi, tupėsiu čia, kol numirsiu, — 
baigdamas kalbą, atkirto Sendersonas. 


Nebekreipdamas į savo svečius jokio 
dėmesio, jis ėmė triūsti apie indus, tarsi 
kambaryje nieko ir nebūtų. Pasišildė 
puodą su pupomis, pasikepė duonos 
riekę, pasidėjo lėkštę, šaukštą ir ėmė 
valgyti. 


— Ne, ačiū, - sumurmėjo Mažylis. — Mes 
nealkani. Ką tik pietavome. 


— Parodykit savo popierius, — pagaliau 
tarė Smokas. Sendersonas pasirausė 
lovos galvūgalyje ir ištraukė ryšulėlį 
dokumentų. 


— Visi popieriai tvarkingi, — tarė jis. — 
Štai šitas ilgasis su dideliais antspaudais 
atsiųstas tiesiai iš Otavos. Čia jums ne 
vietinės valdžios popiergalis. Pati 
Kanados vyriausybė man suteikė 
nuosavybės teises į šią žemę. 


— Tai buvo prieš porą metų. O kiek sklypų 
jūs jau pardavėte? — pasiteiravo Smokas. 


— Ne jūsų reikalas, — gižliai atsakė 
Sendersonas. — Jei norėsiu, ir vienas 
galiu ant savo žemės gyventi. Įstatymas to 
nedraudžia. 


— Duodu jums penkis tūkstančius, — tarė 
Smokas, Sendersonas papurtė galvą. 


— Nežinau, katras iš jūsų kvailesnis, — 
beviltiškai tarė Mažylis. — Einam lauk, 
Smokai, valandėlei. Noriu tau šį tą 
šnipštelėti. 

Smokas nenoromis sutiko paklausyti savo 
bendro. 

— Tu tik pagalvok, - tarė Mažylis, jiems 
išėjus už durų ir stovint sniege, — juk 
visur aplink šį sumautą sklypą vien uolos 


ir uolos, ir jos niekam nepriklauso. Kalk 
stulpus ir statyk namus kiek tik lenda. 


— Tai netinka, — atsakė Smokas. 


— Kodėl netinka? 


— Tave stebina, kodėl aš, matydamas 
aplink tuos uolynus, perku būtent šią 
vietą, ar ne? 


— Kaip gali nestebinti, — patvirtino 
Mažylis. 


— Čia ir slypi visa esmė! — iškilmingai 
tarė Smokas. — Jei tu stebiesi, vadinasi, ir 
kiti stebėsis. Stebėdamies1 visi čia 
sulėks. Jei tu stebies1, vadinasi, numačiau 
teisingai. Mažyli, štai ką tau pasakysiu: aš 
padarysiu Dosonui tokią pramogą, jog jis 
užmirš šaipytis iš mūsų dėl tų kiaušinių. 
Grįžkime atgal. 


— Labas, — tarė Sendersonas, vėl pamatęs 
juos tarpduryje. — Maniau, kad jūsų jau ir 


pėdos atšalo. 


— Na, už kiek sutinkate perleisti žemę? — 
paklausė Smokas. 


— Už dvidešimt tūkstančių. 
— Duodu jums dešimt. 


— Gerai, parduosiu už dešimt. Aš to tik ir 
norėjau. O pinigėlius kada paklosite? 


— Rytoj Šiaurės vakarų banke. Bet už tuos 
pinigus man iš jūsų reikia dar dviejų 
dalykų. Pirma, kai gausite savo dešimt 
tūkstančių, iškeliausite į 
Keturiasdešimtąją Mylią ir ten gyvensite 
iki pavasario. 


— Galima. Dar ką? 


— Aš sumokėsiu jums dvidešimt penkis 
tūkstančius, o jūs man penkiolika 
grąžinsite. 


Sutinku. — Sendersonas pasisuko į Mažylį. 
— Kai apsigyvenau čionai, visi sakė, kad 
aš kvaiša, — tarė jis pašaipiai. —- Ką gi, 
vadinasi, toks kvaiša vertas dešimties 
tūkstančių, ar ne? 


Klondaike pilna kvaištelėjusių, — 
tesusigriebė Mažylis, — žiūrėk, kuriam 
nors iš jų net pasiseka. 


Kitą dieną teisiškai buvo patvirtintas 
Dvaito Sendersono žemės pardavimas. 


Smoko reikalavimu, pirkimo popieriuje 
buvo įrašyta, kad „nuo šiol žemės sklypas 
turi vadintis Tralialia miesteliu“. Šiaurės 
vakarų banko kasininkas iš Smokui 
priklausančio aukso smėlio Sendersonui 
atsvėrė dvidešimt penkis tūkstančius 
dolerių. Keletas atsitiktinių lankytojų 
pastebėjo aukso svėrimą, sumą ir gavėją. 


Aukso ieškotojai — žmonės įtarūs. Vos tik 
žmogus padarė ką nors neįprasta — netgi 
šiaip išvyko pamedžioti briedžių ar išėjo 
pasigrožėti šiaurės pašvaiste, — tuoj visi 
pasišovę įtarti, kad jis rado aukso gyslą. 
Ir, suprantama, vos tik pasklido žinia, kad 
toks įžymus Dosono gyventojas kaip 
Smokas Belju sumokėjo seniui Dvaitui 


Sendersonui dvidešimt penkis tūkstančius 
dolerių, visam miestui parūpo sužinoti, už 
ką tokie pinigai. Dvaitas Sendersonas 
badmiriavo apleistoje savo žemėje. Ką 
jis galėjo turėti, kas kainuotų dvidešimt 
penkis tūkstančius? Savaime aišku, kad 
Dosono gyventojai, negalėdami rasti 
atsakymo, degdami smalsumu, sekė 
kiekvieną Smoko žingsnį, 


Vidudienį pasklido gandas, kad kelios 
dešimtys Dosono gyventojų, susikrovę 
savo kelionės maišus bei įrankius, 
pasidėjo juos artimuosiuose Didžiosios 
gatvės saliūnuose. Kur tik pasisukdavo 
Smokas, nuo jo nenuleisdavo akių 
dešimtys žmonių. Jis buvo laikomas rimtu 


vyru, ir nė vienas jo gausių pažįstamų 
neišdrįso teirautis apie sandėrį su Dvaitu 
Sendersonu. Kita vertus, niekas nė puse 
lūpų nepriminė jam nuotykio su 
kiaušiniais. Taip pat draugiškai, 
mandagiai buvo sekamas ir Mažylis. 


— Tarsi būčiau koks žmogžudys ar 
raupsuotasis, taip jie mane sekioja ir bijo 
pašnekinti, -skundės1 Mažylis, sutikęs 
Smoką prie „Elnio Rago“. — Antai anoje 
pusėje eina Bilis Soltmenas. Jis 
nežmoniškai geidžia į mus žvilgtelėti, 
tačiau spokso kažkur į gatvės galą. Gali 
pamanyti, kad jis mudviejų nė nepažįsta. 
Bet einu lažybų iš litro: pasukim štai tuoj 
už kampo, lyg kur skubėdami, paskui 


susiverskim atgal ir, kaip mane gyvą 
matai, kaktomušais ant jo užšoksim. 


Jie iškrėtė šį pokštą ir iš tiesų, pasukę iš 
už antro kampo atgal, susidūrė su 
Soltmenu, kuris ėjo įkandin sparčiu žygio 
žingsniu. 


— Sveikas, Bili! - pasveikino jį Smokas. 
—Toli keliauji? 


— Sveikti! Siaip sau, išėjau pasivaikščioti, 
—atsakė Soltmenas. — Siaip pasivaikščioti 
išėjau. Puikus oras, ar ne? 


— Oo! - pašaipiai tarė Mažylis. — Jei tu 
tai vadini pasivaikščiojimu, kodėl tada 
eini greitu žingsnių? 


Tą vakarą, šerdamas šunis, Mažylis 
neklysdamas jautė, kad iš tamsos į jį iš 
visų pusių spigina dešimtys porų akių. 
Rišdamas nakčiai šunis prie stulpo, o ne 
paleisdamas juos, Mažylis žinojo, kad 
Dosone sukels naują sambrūzdį. 


Pagal savo veikimo planą, Smokas 
pavakarieniavo mieste ir pasidarė sau 
pramogą. Kur tik jis pasirodydavo, visur 
atsidurdavo dėmesio centre. Salūnai, į 
kuriuos jis užeidavo, bematant 
prigužėdavo žmonių ir tuoj ištuštėdavo, 
vos jam išėjus pro duris. Jei jis 
prisėsdavo prie snūduriuojančios, visų 
užmirštos ruletės ir pirkdavosi žetonų, 
aplink per penkias minutes susirinkdavo 


dešimtys lošėjų. Jis nesusilaikė ir nuo 
nedidelio keršto — atsistojo ir išėjo iš 
operos teatro tuo metu, kai Lusilė Erol 
uždainavo savo populiariausią dainelę. 
Sekdami Smoką, du trečdaliai klausytojų 
išėjo iš salės. 


Pirmą valandą nakties jis perėjo Didžiąja 
gatve, kuri buvo nepaprastai pagyvėjusi, 
ties skersgatviu pasuko ir ėmė kopti į 
kalvą prie savo trobelės. Įkalnėje 
stabtelėjęs, išgirdo, kaip užpakalyje 
kažkieno mokasinai girgždina sniegą. 


Visą valandą trobelėje buvo tamsu, 

paskui Smokas uždegė žvakę ir, palaukęs 
tiek laiko, kiek reikia žmogui apsirengti, 
kartu su Mažyliu išėjo iš trobelės 1r ėmė 


kinkyti šunis. Dirbdami prie šviesos, 
sklindančios pro atdaras duris, jie 
netoliese išgirdo negarsų švilptelėjimą. 
Kalvos papėdėje 1rgi kažkas švilptelėjo. 


— Tu tik paklausyk, — prunkštelėjo 
Smokas. — Jie mus seka ir viską perduoda 
į miestą. Einu lažybų, kad šią akimirką 
bent keturiasdešimt žmonių lenda iš po 
antklodžių 17 maunasi kelnes. 


— Na bet ir žmonių kvailumas, — nusijuokė 
Mažylis. — Nedaug tereikia, jei nori juos 
apmauti. — Žinai, žmogynas, kuris mūsų 
laikais užsidirba pinigus savo rankomis, 
yra... yra tiesiog keistuolis. Iš tiesų, 
pasaulis kupinas, net per kraštus drimba, 
kvailių, jie tik ir laukia, kad kas nors 


jiems kišenes patuštintų. Ir štai ką tau 
pasakysiu prieš leisdamasis nuo kalvos: 
jei dar nepersigalvojai, 1mk mane 
bendrininku. 


Rogėse krovinys buvo nedidelis — 
patalynė ir maisto atsarga. Nedidelis 
vielos ritinėlis vos pastebimas kyšojo iš 
po maišo su maistu, 0 pačiame rogių 
dugne beveik visai buvo paslėptas 
laužtuvas. 


— Cha! — sušnibždėjo jis. — Ir aš pats 
imčiau sukti galvą, jei tamsią naktį 
pastebėčiau kieno nors rogėse tokius 
įnagius. 


Atsargiai, patylomis jie nusileido su 


rogėmis nuo kalvos. Atsidūrę lygumoje, 
įvažiavo į Didžiąją gatvę ir dar atsargiau 
pasuko į šiaurę, lentpjūvės link, toliau 
nuo miesto centro. Jie nesutiko nė gyvos 
dvasios, bet, sukdami į šiaurę, užpakaly, 
dulsvoje mirgančių žvaigždžių šviesoje 
išgirdo švilptelėjimą. Sparčiai lėkdami, 
jie nuvažiavo dar apie ketvirtį 

mylios pro lentpjūvę, ligoninę. Paskui 
grįžo tuo pačiu keliu atgal ir, nenuvažiavę 
nė šimto jardų, vos neužgriuvo ant penkių 
žmonių, atskubančių gera ristele. Visi 
penki buvo palinkę nuo kelioninių maišų 
svorio. Vienas jų sustabdė priekinį 
Smoko šunį, kiti apspito roges. 


— Ar sutikot roges? — paklausė iš karto. 


— Ne, — atsakė Smokas. — Tai tu, Bili? 


— Po velnių! — be galo nustebęs nusikeikė 
Bilis Soltmenas. — Juk tai Smokas! 


— Ką čia veikiate vidurnaktį? — paklausė 
Smokas. — Vaikštinėjate? 


Biliui Soltmenui nespėjus prasižioti, prie 
jų pribėgo dar du, paskui atskubėjo dar 
keletas žmonių, o sniego girgždesys rodė, 
kad artėja būriai žmonių. 

— Su kuo tu vaikštinėji? — paklausė 
Smokas. — Gal vėl bėgtynės aukso 
ieškoti? 


Soltmenas nieko neatsakė, jis degėsi 


pypkę, kuri vargu ar galėjo teikti jam 
malonumo, nes nuo bėgimo jis dar sunkiai 
tebešniokštavo. Buvo aišku, kam prireikė 
brėžti degtuką, — norėta apžiūrėti roges. 
Smokas matė, kaip visų akys įsmigo į 
vielos ritinėlį ir laužtuvą. Degtukas 
užgeso. 

— Šiaip sau, sklinda gandai, tik gandai, — 
reikšmingai ir paslaptingai sumurmėjo 


Soltmenas. 


— Gal ir mudu su Mažyliu galėtume apie 
juos sužinoti? 


Užpakalyje kažkas pašaipiai prunkštelėjo. 


— O jūs patys kur keliaujate? — paklausė 


Soltmenas. 


— O jūs kas tokie būsite? Vietos 
savisaugos komitetas? 


— Šiaip įdomu, mes taip, vien iš 
smalsumo, — pasakė Soltmenas. 


— Įdomu būtų Žinoti, — įsiterpė Mažylis, — 
kas čia laiko save didžiausiu kvailiu? 
Visi nusikvatojo, nesmagiai pasijutę. 

— Važiuojam, Mažyli, laikas, — tarė 
Smokas ir suragino šunis. 


Būrys patraukė įkandin. 


— Ei, ar nepaklydot? — įgėlė Mažylis. — 


Juk ėjot į tą pusę, o dabar nei iš šio, nei iš 
to pasukot atgal. Gal žemėlapį pametėt? 


— Eik po velnių, — savo mandagumą 
išreiškė Soltmenas. — Kur norim, ten ir 
einam. Nereikia mums žemėlapių. 


Rogės važiavo Didžiąja gatve. Priešakyje 
ėjo Smokas, Mažylis vairavo kartį, o už 
jų traukė apie šešiasdešimt palydovų su 
kelionmaišiais ant pečių. Buvo trečia 
valanda nakties, ir tik nepataisomi 
girtuokliai matė tą eiseną ir galėjo kitą 
dieną Dosonui apie ją papasakoti. 


Po pusvalandžio Smokas ir Mažylis įkopė 
į savo kalvą ir prie trobelės slenksčio 
iškinkė šunis, niūriai sekami 


M 


šešiasdešimties palydovų akių. 


— Labanaktis, mano draugužiai! — 
uždarydamas duris, šūktelėjo Smokas. 


Po penkių minučių jie užpūtė žvakę, o po 
kokio pusvalandžio su Mažyliu vėl tyliai 
išėjo iš lūšnos ir, nedegdami šviesos, abu 
ėmė kinkyti šunis. 

— Ei, Smokai! — šūktelėjo Soltmenas, 
eidamas artyn; tamsoje jie vos galėjo 
įžiūrėti jo pavidalą. 

— Matau, Bili, kad tavęs neatsikratysiu, — 


linksmai šūktelėjo Smokas. — O kur tavo 
draugužėliai?? 


— Nuėjo išmesti po stikliuką. Paliko mane 
jus akylai sekti, štai 1r seku. O vis dėlto 
prisipažink, Smokai, ką tu sugalvojai? 
Mūsų neatsikratysit, todėl pradėkim 
atvirai. Juk žinai, kad visi mes tavo 
draugai. 


— Būna dalykų, kai su draugais galima 
kalbėti, atvirai, o būna ir taip, kad 
negalima, — išsisukinėdamas atsakė 
Smokas. — Šį kartą, Bili, jokiu būdu 
negalima. Eik verčiau miegoti. 
Labanaktis. 


— Nebus jokio labanaktis, Smokai. Tu 
mūsų dar nepažįsti. Mes prikibsim kaip 
erkės. 


— Nieko nepadarysi, — atsiduso Smokas, — 
jei jūs reikalaujate, jūsų reikalas. 
Važiuojam, Mažyli. Nėra ko kvailiojant 
gaišti laiko. 


Rogės pradėjo važiuoti. Soltmenas 
smarkiai sušvilpė ir patraukė pridurmu. 
Kalvos papėdėje tuoj kažkas švilptelėjo, 
toliau dar kažkas ir dar... Mažylis vairavo 
roges, o Smokas su Soltmenu ėjo 


užpakalyje. 

— Žinai ką, Bili, — tarė Smokas. — Noriu 
pasiūlyti tau vieną dalyką. Nori prie mūsų 
prisidėti?) 


Soltmenas neabejojo. 


— Ir palikti draugus? Na ne. Mes prie jūsų 
prisidėsime visi. 


— Tuomet tu pirmas! — šūktelėjo Smokas, 
netikėtai čiupo Soltmeną abiem rankom ir 
parmetė į gilų sniegą šalia tako. 


Mažylis riktelėjo šunims ir nušvilpė taku, 
kuris, vingiuodamas tarp retų trobelių, 
išmėtytų kalvose ir atšlaitėse, ėjo į pietus, 
Dosono pakraštin. Smokas ir Soltmenas 
susikibę raičiojosi sniege. Smokas buvo 
tvirtas, vikrus ir tikėjosi nugalėti. Bet 
Soltmenas buvo už jį penkiasdešimt svarų 
sunkesnis — penkiasdešimt svarų 
puikiausiai treniruotų raumenų, — ir vis 
Smoką suraitydavo. Ne sykį jis paguldė 
Smoką ant menčių, 17 Smokas ramiausiai 


gulėjo ir ilsėjosi. Bet kai tik Soltmenas 
norėdavo atsipalaiduoti ir atsistoti, 
Smokas jo nepaleisdavo ir vėl 
prasidėdavo 1mtynės. 


— Nieko sau iš tavęs imtynininkas, — 
pripažino Soltmenas po dešimt minučių 
kovos, sunkiai alsuodamas ir sėdėdamas 
ant Smoko. — Ir vis dėlto aš tave nuolat 
suraitau. 


O aš tave kiekvieną sykį sulaikau, — irgi 
šniokšdamas atsakė Smokas. — Man to ir 
tereikia. Kaip tau atrodo, ar toli Mažylis 
per tą laiką nusidangino? 


Soltmenas, sukaupęs visas jėgas, dar sykį 
pabandė išsivaduoti, bet ir vėl jam 


nepavyko. Smokas, čiupęs jį už kojos, 
timptelėjo, ir šis visu ūgiu išsitiesė ant 
sniego. Kalvos papėdėje neramiai, 
klausiamai ėmė švilpti. Soltmenas 
atsisėdo ir šaižiai sušvilpė, bet tuo metu 
Smokas vėl sugriebė jį, parvertė į sniegą, 
užsėdo ant krūtinės, keliais prispaudė 
rankų raumenis, o delnais pečius ir 
įmurkdė į sniegą. Tokioje padėtyje juos ir 
atrado aukso ieškotojai. Smokas 
nusikvatojęs atsistojo. 


— Labanaktis, draugai, — tarė jis 1r ėmė 
leistis į pakalnę, o šešiasdešimt įniršusių 
aukso ieškotojų atkakliai nukulniavo jo 
pėdomis. 


Smokas pasuko į šiaurę, praėjo lentpjūvę, 


ligoninę ir nužingsniavo taku upe, palei 
stačias uolas, virš kurių stūksojo Briedžių 
Kailio kalnas. Aplenkęs indėnų kaimą, 
patraukė Briedžių upokšnio Žiočių link, 
paskui pasuko atgal ir susidūrė su savo 
persekiotojais. 


— Jūs mane visai nuvarėte nuo kojų, — 
pareiškė jis, dėdamasis piktas kaip 
velnias. 


— Manau, kad niekas tavęs neverčia, — 
mandagiai burbtelėjo Soltmenas. 


— Žinoma, nė truputėlio, — piktai atšovė 
Smokas, dar geriau apsimesdamas esąs 
įtūžęs, ir, praėjęs pro savo palydovų būrį, 
nužingsniavo atgal į Dosoną. Du kartus jis 


mėgino pasukti iš tako ir tiesiai, per 
susigrūdusius ledus pereiti į kitą krantą, 
bet jo bendrakeleiviai neatsiliko, 1r jis 
turėjo pasiduoti 1r sukti į Dosono krantą. 
Jis leidosi Didžiąja gatve, perėjo ledu 
Klondaiko upę, pasiekė Klondaiksitį ir 
vėl grįžo į Dosoną. Aštuntą valandą, 
pradėjus švisti, jis atvedė visą nuvargusią 
šutvę prie Slavovičiaus restorano, kur per 
pusryčius tekdavo grumtis dėl vietos. 


— Labanaktis, draugai, — pasakė, 
apsimokėdamas sąskaitą. 

Dar kartą jau kalvos papėdėje teko jiems 
palinkėti labos nakties. Dienos šviesoje 
jie Smoko nebesekiojo, tik žiūrėjo, kaip 
jis kopė į trobelę. 


Dvi dienas Smokas bastėsi po miestą ir 
visą laiką be atvangos buvo sekamas. 
Mažylis dingo kartu su šunimis ir 
rogėmis. Nė vienas žmogus, kuris važiavo 
Jukonu aukštyn ar žemyn ar atvyko iš 
Bonanzos, Eldorado ar Klondaiko, jo 
nebuvo sutikęs. Liko tik Smokas, ir jis 
anksčiau ar vėliau pasistengs susisiekti su 
savo dingusiu bendru, todėl visų akys 
buvo atkreiptos į Smoką. Visą kitos 
dienos vakarą jis pratūnojo namuose, 
devintą valandą užgesino lempą, o antrai 
valandai užsuko žadintuvą. Sargyba už 
durų išgirdo laikrodžio čirškimą, todėl 
kai po pusvalandžio Smokas išėjo 1š 
trobelės, jo lūkuriavo ne šešiasdešimt, bet 
mažiausiai trijų šimtų žmonių minia. Juos 


buvo nušvietusi ryški šiaurės pašvaistė. 
Tokios prašmatnios svitos lydimas, 
Smokas nusileido į miestą ir įėj0 į „Elnio 
Ragą“. Salūnas greit prisikimšo kaip 
niekuomet, pikti ir nekantrūs lankytojai 
gėrė, mokėjo 1r ilgas keturias valandas 
spoksojo, kaip Smokas su savo senu 
bičiuliu Breku lošia kribidžą. Šeštai 
valandai pasibaigus, Smokas, nutaisęs 
liūdną ir piktą veidą, į nieką 
nežiūrėdamas, nieko nepažindamas, išėjo 
iš „Elnio Rago“ ir patraukė Didžiąja 
gatve, o paskui jį netvarkingomis 
gretomis žygiavo maždaug trys šimtai 
žmonių ir sutartinai šūkčiojo: kairę, 
dešinę! Šiaudai, šienas! Viens! Du! Viens! 


— Labanaktis, draugužiai, — iškošė pro 
dantis Smokas, sustojęs ant Jukono kranto 
ties skardžių, kur takas leidos1 žemyn. — 
Pavalgysiu pusryčius ir eisiu gulti. 


Visi trys šimtai žmonių šūktelėjo, 
siūlydamiesi palydėti, ir patraukė per 
ledą įkandin į kitą krantą tiesiai prie 
Tralialia. Apie septintą valandą ryto jis 
atvedė visą šutvę prie vingiuoto takelio, 
kuris stačiu skardžiu kilo prie Dvaito 
Sendersono trobelės. Už pergamentiniu 
popieriumi uždengto langelio spingsojo 
žvakė, iš kamino vingiavo dūmai. Mažylis 
plačiai atvėrė duris. 


— Eikš, Smokai, — tarė jis. — Pusryčiai ant 
stalo. O čia kas per žmonės? 


Ant slenksčio Smokas atsigręžė: 


— Na, draugužiai, labanaktis. Tikiuosi, 
kad puikiai praleidote laiką! 


— Luktelk, Smokai! — šūktelėjo Bilis 
Soltmenas, jo balse nuskambėjo didelis 
nusivylimas. — Noriu su tavimi 
pasikalbėti. 


— Prašom, — linksmai atsakė Smokas. 
— Už ką sumokėjai seniui Sendersonui 
dvidešimt penkis tūkstančius? Galima 
sužinoti? 


— Tu, Soltmenai, mane erzini, — atsakė 


Smokas. — Aš atvykstu į savo, taip sakant, 
užmiesčio vilą, manau rasiąs čia ramybę, 
tylą, pusryčius, o tu su visa šutve pradedi 
kryžminę apklausą. Kam tada žmogui 
užmiestyje vila, jei jis ir ten negali rasti 
tylos, ir ramybės? 


— Tu neatsakei į mano klausimą, — atšovė 
Bilis Soltmenas. 


— Ir nemanau, Bili. Tai mano ir Dvaito 
Sendersono reikalas, daugiau nieko jis 


neliečia. Turi dar klausimų? 


— O kodėl tą naktį vežeisi vielos 1r 
laužtuvą? 


— O kas tau pagaliau darbo? Nors, jei 


Mažylis nori, gali atsakyti. 


— Mielai! - šūktelėjo Mažylis, su 
džiaugsmu įsikišdamas į pokalbį. Buvo 
jau beišsižiojąs, bet užsikirto ir pažvelgė 
į Smoką. — Sakau tau, Smokai, slaptai, 
tarp mūsų kalbant: man atrodo, kad tai ne 
jų reikalas, velniai griebtų. Einam. Ten 
jau kava visai išvirė. 

Durys užsidarė, ir trijų šimtų žmonių 
minia suskilo į nepatenkintųjų ir įžeistųjų 
būrelius. 


— Klausyk, Soltmenai, — tarė kažkas, — o 
juk tu žadėjai nuvesti mus kur reikia. 


— Dar ko įsigeidėt? — gižliai atsakė 


Soltmenas. — Sakiau, kad Smokas atves 
mus kur reikia. 


Tai čia toji vieta? 


— Žinau tiek, kiek ir tu. Bet mes visi 
žinome, kad Smokas kažkur kažką suuodė. 
Už ką jis būtų mokėjęs Sendersonui 
dvidešimt penkis tūkstančius? Aišku, kad 
ne už tą niekam vertą žemę. 


Minia vienbalsiai pritarė šiam 
samprotavimui. 


— Na, o dabar ką veiksime? — liūdnai 
paklausė kažkas. 


— Aš tai einu pusryčiauti, — žvaliai pasakė 


Čarlis Padūkėlis. — Vadinasi, tu, Bili, mus 
apmulkinai? 


— Nė nemaniau, — atšovė Soltmenas. — Tai 
Smokas mus apmulkino. Bet vis dėlto 
dvidešimt penkis tūkstančius jis 
sumokėjo? 


Pusę devintos, jau visai išaušus, Mažylis 
atsargiai pravėrė duris ir pažvelgė 
laukan. 


— Še tau! — šūktelėjo jis. — Visi jie nuūžė 
atgal į Dosoną! O maniau, kad čia 


stovyklaus! 


— Nebijok, greitai juos pamatysi, — 
nuramino jį Smokas. — Arba aš labai 


klystu, arba mes ir mirktelėti nespėsime, 
kai sugužės čia pusė Dosono. Na, šok man 
padėti. Reikia imtis darbo. 


— Vardan visų šventųjų, paaiškink man, 
kam visa tai? — po valandos meldė 
Mažylis, apžiūrinėdamas jų bendro triūso 
vaisius: kambaryje pastatytą suktuvą su 
lynu, apvyniotu apie dvigubą medinį 
veleną. 


Smokas lengvai pasuko rankeną, ir lynas 
girgždėdamas ėmė vyniotis apie veleną. 


— Na, Mažyli, išeik už durų ir pasakyk, į 
ką panašus šis garsas. 


Mažylis, klausydamasis už uždarų durų, 


išgirdo tokį girgždesį, tarsi velenas 
trauktų krovinį, ir susigriebė svarstąs, 
kokio gylio galėtų būti šulinys, iš kurio 
traukiamas prikrautas kibiras. Paskui 
viskas nutilo, 1r jis mintimis įsivaizdavo 
prie pat skridinio pritemptą krovinį. 
Netrukus išgirdo, kaip velenas ėmė suktis 
atgal, atleisdamas lyną, kaip barkštelėjo 
kibiras, statomas ant šulinio krašto. 
Plačiai išsišiepęs, jis atidarė duris. 

— Supratau! — šūktelėjo. — Aš 1r pats vos 


nepakliuvau ant meškerės! O toliau kas? 


Toliau reikėjo sutempti į lūšną dešimt 
rogių akmenų. Ir dar daug kitokių rūpesčių 
turėjo jie tą didžiąją darbymečio dieną. 


— O dabar 1mk šunis ir važiuok į Dosoną, 
— po vakarienės pasakė Smokas Mažyliui. 
— Šunis palik pas Breką, jis juos 
prižiūrės. Tave sekios žmonės, todėl 
paprašyk Breką nueiti į Aliaskos 
prekybos bendrovę ir nupirkti sprogmenų, 
kurių ten yra viso labo keli šimtai svarų. 
Tegu Brekas užsako kalvėje šešis grąžtus 
uolienai gręžti. Brekas — patyręs aukso 
ieškotojas, jis mokės išdėstyti kalviui, ko 
reikia. Beje, Brekui viską papasakok apie 
mūsų sklypą, o rytoj jis tegu praneša 
kasyklų inspektoriui. Ir pagaliau dešimtą 
valandą pavaikščiok Didžiąja gatve ir 
pasiklausyk. Žinok, aš nenoriu, kad 
sprogimai būtų per daug stiprūs. Tegu 
Dosone išgirsta, bet ne toliau. 


Sprogdinsiu tris užtaisus, ir tu įsidėmėk, 
kuris iš jų geriausiai tiks. 


Dešimtą valandą vakaro, Mažylis, 
jausdamas smalsius praeivių žvilgsnius ir 
atidžiai klausydamasis, vaikštinėjo 
Didžiąja gatve, tolumoje pasigirdo 
silpnas sprogimas. Po pusės minutės 
nuaidėjo stipresnis, kurį išgirdo 1r kiti 
praeiviai. Paskui sugriaudė trečias, nuo jo 
sudrebėjo langai, ir žmonės išvirto į 
gatvę. 


— Puikiai juos stuktelėjai! — uždusęs tarė 
Mažylis po valandos, vos peržengęs 
Tralialia trobelės slenkstį. Jis griebė 
Smoką už rankos. — Būtum matęs, kas ten 
dėjosi! Ar esi kada kušinęs skruzdėlyną? 


Tai lygiai tas pats. Man išvažiuojant 
Didžioji gatvė knibždėte knibždėjo, ūžte 
ūžė. Rytoj čia susigrūs tiek Dosono 
gyventojų, jog uodas snapo neįkiš. 
Tikriausiai jie jau dabar čionai sėlina, 
arba aš nė velnio neišmanau apie aukso 
ieškotojus. 


Smokas šyptelėjo, priėjo prie tariamo 
suktuvo ir porą kartų pasuko girgždančią 
rankeną. Mažylis keliose vietose išpešė 
samanas 1š trobelės sienojų tarpų, 
norėdamas pamatyti, kas dedasi aplink. 
Paskui užpūtė žvakę. 


— Pradedam, — sušnabždėjo jis po 
pusvalandžio. Smokas iš lengvo ėmė sukti 
veleną, keletą minučių palaukė, paėmė 


cinkuotą kibirą, pilną žemių, ir, 
girgždindamas bei žvangindamas jį, 
atsikylėjęs terkštelėjo ant suneštų į vidų 
akmenų krūvos. Paskui, delnais apgaubęs 
degtuko liepsną, užsirūkė cigaretę. 


— Trejetas jau čia, — sušnibždėjo Mažylis. 
— Kad tu matytumei! Žinai, jie net 
krūptelėjo kibirui subarškėjus. Stai vienas 
jau taikosi žvilgtelėti pro langą... 

Smokas patraukė cigaretę ir jos šviesoje 
pasižiūrėjo į laikrodį. 

Reikia tai daryti reguliariai, — 
sušnibždėjo jis, — kibirą trauksime kas 
ketvirtį valandos. O protarpiais... 


Užmetęs ant akmens trigubai sulenkto 
maišinio audeklo gabalą, trinktelėjo per jį 
kaltu. 


— Puiku, puiku! — džiugiai suinkštė 
Mažylis, tyliai atsitraukdamas nuo plyšio. 
— Jie suėjo į būrį, matyt, tariasi. 


Paskui iki ketvirtos valandos ryto kas 
penkiolika minučių buvo girdėti, kaip 
suktuvas girgždėdamas traukia sunkius 
kibirus, nors iš tikrųjų jis sukosi tuščias. 
Po kiek laiko neprašyti svečiai 
išsiskirstė, 17 Smokas su Mažyliu nuėjo 
gulti. 


Prašvitus Mažylis apžiūrėjo sniege 
mokasinų pėdsakus 


— Ir didysis Bilis Soltmenas čia buvo, — 
tarė jis. — Ziūrėk, kokios didelės pėdos! 


Smokas pažvelgė į upę. 


— Ruoškis svečius sutikti, — tarė jis. — Štai 
dviese jau kulniuoja ledu. 


— Cha! Pažiūrėsi, kai Brekas devintą 
valandą užregistruos mūsų sklypus, 
tuomet čionai sulėks pora tūkstančių. 


— Ir visi kaip vienas rėks, kad surasta 
„aukso gysla“, — nusijuokė Smokas. — 
„Pagaliau surastas visų Klondaiko turtų 
šaltinis!“ 


Mažylis užsiropštė ant stačios uolos ir 


žinovo akimi apžvelgė sklypus, prie kurių 
jie buvo sukalę stulpus. 


— Čia tikrai atrodo, kad aukso gysla lūžta, 
— tarė jis. — Kas tokius dalykus išmano, 
tas ir pro sniegą ją matys. Tuo kiekvienas 
patikės. O štai ir atodanga, čia uoliena 
išeina į paviršių. Galima pamanyti, kad 
čia tikrai gysla. 


Tuo tarpu du vyrai perėjo upę, užlipo 
vingiuotu taku į statų skardį, tačiau 
trobelės duris rado uždarytas. Eidamas 
pirmas, Bilis Soltmenas tyliai prisėlino 
prie durų, pasiklausė ir, mostelėjęs galva, 
pašaukė Čarlį Padūkėlį. Trobelės viduje 
buvo girdėti sunkų krovinį traukiančio 
suktuvo girgždesys ir cypimas. Jie 


palaukė, kol viskas nutilo, paskui išgirdo, 
kaip velenas ėmė suktis atgal ir kibiras 
atsitrenkė į akmenis. Per valandą tai 
kartojosi dar keturis sykius. Galiausiai 
Padūkėlis pabeldė į duris. Viduje 
pasigirdo neaiškūs garsai, ten kažkas 
paslapčiomis buvo daroma, paskui viskas 
nutilo, vėl pasigirdo neaiškių garsų, ir 
pagaliau po penkių minučių Smokas, 
sunkiai alsuodamas, pravėrė duris ir 
pažvelgė pro plyšį. Jo veidas ir 
marškiniai buvo dulkini, apibirę mažomis 
skeveldrėlėmis. Pasisveikino jis kažkaip 
per daug lipšniai. 


— Luktelėkit truputį, — pridūrė, — tuoj pas 
jus išeisiu. Maudamasis pirštines, jis 


išsmuko pro pravertas duris ir sutiko 
lankytojus tiesiai ant sniego. Šie tuoj 
pastebėjo, kad jo marškinių pečiai taip 
apdulkėję, jog negalima net įžiūrėti, 
kokios jie spalvos, o kelnių keliai ištepti 
— aišku, kad jis nespėjo kaip reikiant 
nusivalyti. 


— Kiek per ankstyvi svečiai, — tarė 
Smokas. — Kaip jūs atsiradote šiame 
krante? Vykstate medžioti? 


— Mes viską žinome, — įtaigiai tarė 
Padūkėlis. — Taigi, Smokai, kalbėkime 
atvirai. Jūs čia kažką aptikote? 


— Jeigu jums reikia kiaušinių... — pradėjo 
Smokas. 


— O! Tuščia jų! Mes su rimtu reikalu. 


— O, tai jūs norite pirkti statybai sklypų? — 
tauškė Smokas. — Tikrai čia yra puikių. 
Bet, matote, jų dar neparduodame. 
Neištyrėme vietos, nesuplanavome gatvių. 
Užeikit po savaitės, Padūkėli, ir jei norit 
įsikurti šiame taikiame ir tyliame 
kampelyje, parodysiu jums ne vietą, 0 
tikrą saldainiuką. Kitą savaitę tikriausiai 
viskas bus jau sutvarkyta. Iki pasimatymo! 
Atleiskite, kad nekviečiu jūsų į vidų, nes 
Mažylis... patys žinote, žmogus 
kaprizingas. Jis sakosi apsigyvenęs čia 
trokšdamas tylos ir ramybės. Dabar jis 
miega, o aš be galo bijau jį žadinti. 


Smokas bėrė be atvangos žodžius; 


atsisveikindamas jis stipriai paspaudė 
jiems rankas, žengė per slenkstį ir 
užtrenkė duris. Atvykėliai susižvalgė ir 
reikšmingai linktelėjo vienas kitam. 


— Kelnių kelius matei? 


— O kaipgi! Ir pečiai. Išsitepė 
landžiodamas po šulinį. — Tai sakydamas, 
Padūkėlis apžvelgė giliai užpustytą lomą 
ir staiga, už kažko užkliuvęs akimis, net 
švilptelėjo. - Žiūrėk, Bili! Anava, matai, 
duobė? Jie čia gręžė bandomąjį gręžinį! Ir 
abiejose pusėse sniege pėdos. Jei čia ne 
aukso telkinys, susiklostęs abiejose 
pusėse, tada nieko nesuprantu. Čia iš 
tikrųjų gysla, kaip mane gyvą matai. 


— Ir kokia didžiulė! — šūktelėjo 
Soltmenas. — Taip, taip, čia tai radinys! 


— Ir apačioje, palei šlaitą, matai, kaip 
uoliena išeina į paviršių ir vėl nugrimzta 
gilyn. Skardis kaip tik 1r kerta gyslą. 


— Bet tu tik pažvelk į kelią per užšalusį 
Jukoną, — parodė Soltmenas. — Atrodo, 
visas Dosonas traukia čionai. 


Padūkėlis pamatė, kaip visame kelyje, net 
iki kito Jukono kranto, juoduoja tirštos 
žmonių kirbinės, o krante irgi knibžda 
žmonių. 


— Taigi, kol jie neužvirto, pravartu 
pasižiūrėti į tą gręžinį, — tarė jis 1r greitai 


nuėjo prie lomos. 


Tačiau tuo metu atsidarė trobelės durys, ir 
pasirodė abu jos gyventojai. 


— Ei! - šuktelėjo Smokas. — Kur jūs? 


— Norime pasirinkti sklypą, — atsiliepė 
Padūkėlis. — Pasižiūrėkite į upę. Visas 
Dosonas išgrobstys jūsų sklypus, todėl 
norime pirmieji išsirinkti. Teisybę sakau, 
Bili? 


— Žinoma, — pritarė Soltmenas. — Iš visko 
matyti, kad priemiestis bus šaunus, 
norinčių šičia gyventi nebus galima 
atsi1mušti. 


— Patraukėte ne į tą pusę, tos dalies mes 
neparduodame, — tarė Smokas. — Sklypai 
ana ten, dešinėje ir užpakalyje ant uolų. O 
šita dalis, nuo upės iki pat viršaus, 
neparduodama. Taigi sukite ienas atgal. 


— Bet mes nusižiūrėjome kaip tik šitą 
sklypą. 


— Sakiau jau, kad jis neparduodamas, — 
griežtai atkirto Smokas. 


— Tai ką, tu į tą šoną net eiti neleidi? — 
prieštaravo Solt menas. 

— Neleidžiu. Įkyrėjo tie jūsų 
pasivaikštinėjimai. Sukit atgal. 


— O mes vis dėlto norime eiti, —- spyrėsi 
Soltmenas. - Einam, Padūkėli. 


— Įspėju, kad, verždamiesi į svetimas 
valdas, jūs laužote įstatymą, — užbaigė 
Smokas. 


— Visai ne, mes šiaip sau vaikštinėjame, — 
juokaudamas atšovė Soltmenas ir 
pasisukęs buvo beeinąs toliau. 


— Ei, Bili, stovėk vietoje, jei nestovėsi, 
tuoj 1š tavęs padarysiu rėtį! — suriko 
Mažylis, išsitraukdamas du 
keturiasdešimt ketvirto kalibro koltus ir 
taikydamasis. — Dar žingsnis, ir tavo 
bjauriame kailyje atsiras vienuolika 
skylių. Supranti?) 


Soltmenas priblokštas sustojo. 


— Suprasti jis suprato, — tarstelėjo 
Mažylis Smokui, — Tačiau jeigu eis toliau, 
ką tada daryti? Juk šauti aš negaliu. Ką 
daryti?) 


— Klausyk, Mažyli, pagalvok šaltai, — 
maldavo Soltmenas. 


— Eikš čia, tuomet ir pagalvosime šaltai, — 
atsakė Mažylis. 

Pirmoji Dosono gyventojų vilnis jau buvo 
užliejusi statųjį šlaitą 1r plūdo prie jų, o 
jie vis tebesiginčijo. 


— Žmogus nori pirkti žemės, renkasi 
sklypą, o jūs sakote, kad jis laužo 


įstatymą, — įrodinėjo Padūkėlis. 
Mažylis nepasidavė: 


O jei žemė priklauso kitam savininkui? 
Kaip tik šis sklypas — privati nuosavybė, 
štai ir viskas. Tau buvo sakyta, kad 
sklypas neparduodamas. 


— Reikia greičiau baigti, — sušnabždėjo 
Smokas Mažyliui. — Nes Žiūrėk, 
nesulaikysi jų... 


— Narsus tu vyras, jei tikiesi juos 
sulaikyti, — atsakydamas šnabžtelėjo 
Mažylis. — Ten jų pora tūkstančių, ir dar 
prigužės. Bemat peržengs skiriamąją ribą. 


Skiriamoji riba ėjo artimuoju lomos 
kraštu, ten, kur Smokas sustabdė per toli 
įsibrovusius Soltmeną su Padūkėliu. 
Minioje buvo Šiaurės vakarų policijos 
leitenantas ir keletas policininkų. Smokas 
priėjo prie leitenanto ir ėmė su juo 
pusbalsiu kalbėtis. 


— Iš Dosono žmonės tebeplūsta, — tarė 
Smokas, — greit jų bus čia penketas 
tūkstančių. Labai pavojinga tai, kad jie 
iškart puls grobstyti sklypų. O sklypų tėra 
vos penki, vadinasi, tūkstančiui žmonių 
vienas sklypas. Be to, keturi tūkstančiai 
šoks prie pirmojo sklypo. To negalima 
leisti, nes čia bus tiek aukų, kiek visoje 
Aliaskos istorijoje jų nebuvo. O be to, 


šįryt tie penki sklypai buvo įregistruoti, 
todėl niekas neturi teisės jų užgrobti. 
Žodžiu, negalima leisti, kad dėl sklypų 
prasidėtų grumtynės. 


— Teisybė, — tarė leitenantas. — Tuoj 
surinksiu ir pastatysiu savo žmones. 
Negalime leisti netvarkos ir neleisime. 
Vis dėlto jūs pasikalbėkit su jais. 


— Čia kažkokia klaida, vyrai, — garsiai 
pradėjo Smokas. — Mes dar ne viską 
parengėme ir nieko neparduodame. Dar 
nesuplanuotos gatvės. Bet štai kitą savaitę 
— prašom: viską parduosime. 


Prasiveržęs minios įtūžis 1r nekantrumas 
nutraukė jį. 


— Jokių gatvių mums nereikia, — šūktelėjo 
jaunas aukso ieškotojas. — Kas yra ant 
viršuje, mums nerūpi. Mes atėjom to, kas 
yra žemėje. 


— Mes nežinom, ko čia yra žemėje, — 
atsakė Smokas. — Užtat žinom, kad ant tos 
žemės galima pastatyti puikų miestelį. 


— Tikra tiesa! — pritarė Mažylis. — Vieta 
nuošali, reginys puikiausias. Mėgstantys 
ramybę čia plauks tūkstančiais. Tai bus 
tankiausiai apgyventa nuošali vietelė prie 
Jukono! 


Minia vėl ėmė nekantriai šūkauti, 1r 
Soltmenas, kalbėjęsis su naujai atėjusiais 
dosoniečiais, žengė į priekį. 


— Atėjome čionai norėdami įkalti prie 
sklypų stulpus, — pradėjo jis. — Mes 
žinome, ką jūs čia padarėte — atmatavote 
penkis sklypus ant aukso gyslos. Anava, 
jie eina paeiliui šlaitu ir išilgai tarpeklio. 
Bet jūs sukčiaujate. Du jūsų pareiškimai 
suklastoti. Kas tas Setas Birsas? Niekas 
iš mūsų tokio negirdėjo. O jūs šįryt jo 
vardu įregistravote sklypą. Ir Hario 
Maksvelo vardu parašėte pareiškimą. Ir 
Hario Maksvelo čia nėra. Jis gyvena 
Sietle. Rudenį iš čia išvažiavo. Vadinasi, 
du sklypus galima iš naujo skirstyti. 


— O jeigu jis yra palikęs man įgaliojimą? 
— paklausė Smokas. 


— Tu neturi jokio įgaliojimo, — atsakė 


Soltmenas. — Nagi parodyk, jei turi. Bet 
vis tiek šiuos sklypus reikia skirstyti iš 
naujo. Eime, vyrai. 


Duodamas pavyzdį kitiems, Soltmenas 
peržengė skiriamąją ribą, bet tuo metu 
plūstelėjusią paskui jį minią sulaikė 
leitenantas, garsiai riktelėjęs; 


— Nė žingsnio toliau! Jūs neturite teisės! 


— A-a, mat kaip, neturime teisės? — 
paklausė Bilis Soltmenas. — Ar įstatymas 
neleidžia iš naujo skirstyti, jei sklypai 
užregistruoti neteisingai ? 


— Drąsiau, Bili! Nepasiduok! — drąsino 
minia, tačiau nedrįso peržengti ribos. 


— Įstatymas leidžia, tiesa? — puldamas 
leitenantą, atžariai paklausė Soltmenas. 


— Tegu leidžia, — tvirtai atsakė leitenantas. 
—Bet aš negaliu leisti, kad penkių 
tūkstančių minia imtų brautis prie dviejų 
sklypų, ir neleisiu. Kils didžiulė netvarka, 
o mūsų pareiga — žiūrėti tvarkos. Dabar 
čia, šitoje vietoje, Šiaurės vakarų policija 
atstoja įstatymą. Kas peržengs šią ribą, 
šausiu. Ir jūs, Bili Soltmenai, atsitraukite 
atgal. 


Soltmenas nenoromis pakluso. Tačiau 
minioje, kužančioje visur, kur tik buvo 
įmanoma įsitaisyti ant tų uolėtų skardžių, 
šlaitų, atšlaičių, plito nieko gero 
nežadantis nerimas. 


— Maloningasis dieve! — sušnibždėjo 
leitenantas Smokui. — Pasižiūrėkite ana 
ten, į skardžio kraštą, tarsi musių nutūptą. 
Užtektų miniai siūbtelėti į šalį, ir šimtai 
žmonių nudardėtų žemyn. 


Smoką nukrėtė šiurpas; jis išėjo priekin. 


— Vyrai, pradėkime sąžiningai. Jei taip 
norite, aš jums parduosiu statybai sklypus 
po šimtą dolerių, o kai miestelis bus 
suplanuotas, pasidalinsite juos burtų 
keliu. 


Pasipiktinusi minia susiūbavo, bet 
Smokas įspėdamas pakėlė ranką. 


— Nė iš vietos! Kitaip šimtai žmonių 
nusiris nuo skardžio ir užsimuš. Padėtis 
grėsminga. 


— Vis tiek tu tos žemės nepasiglemši! — 
šūktelėjo kažkas. - Mums nėra ko čia 
statyti namus. Mums reikia sklypų 
pasidalinti. 


— Bet ginčijamų sklypų tik du — 
paprieštaravo Smokas. — Taigi jie teks tik 
dviem, o ką darys likusieji? 


Jis nusišluostė rankove kaktą, o tuo tarpu 
kažkas šūktelėjo: 


— Dalinkimės visi, dalinkimės lygiai! 


Minia, garsiai rėkdama, patvirtino šį 
pasiūlymą, bet nė neįtarė, kad jį pateikė 
žmogus, su kuriuo Smokas buvo iš anksto 
susikalbėjęs 1r kuriam dabar davė ženklą, 
šluostydamasis kaktą. 


— Nebūktt kiaulės, negriebkit visko tik 
sau, — kalbėjo tas žmogus toliau. — 
Pasidalinkite su visais teise į žemę ir į 
iškasenas. 


— Kokia čia gali būti teisė į iškasenas, 
kartoju jums, — prieštaravo Smokas. 


— Dalinkitės visu kuo. Ir visi išbandysim 
savo laimę. — Vyrai, verčiat mane daryti 
tai, ko nenoriu, — tarė Smokas. — Geriau 
būtumėt čia nė nepasirodę. 


Buvo aišku, kad jis dvejoja, 1r baisus 
minios kauksmas privertė jį galų gale 
nusileisti. Tačiau Soltmenas ir kiti, 
stovėdami pirmoje eilėje, ėmė kažko 
prieštarauti. 


— Bet štai Bilis Soltmenas ir Padūkėlis 
nenori, kad jūs visi dalyvautumėte 
dalybose, — paskelbė miniai Smokas. — 
Kas dabar nori čia viską susiglemžti? 


Šitai iš sykio pakeitė minios nuotaiką 
Soltmeno ir Padūkėlio nenaudai. 


— O kaip jūs norite viskuo pasidalinti? — 
toliau kalbėjo Smokas. — Kontrolinis 
paketas turi tekti man ir Mažyliu. Mes 
pirmieji aptikome šią vietą. 


— Teisybė! — sušuko daug balsų. — 
Sutinkame! Teisybė! 


— Trys penktadaliai mums, — kalbėjo 
Smokas. — o jūs pasidalinkite likusius du 
penktadalius. Ir jums teks įmokėti savo 
pajus. 


— Dešimt centų nuo dolerio! — pasigirdo 
šauksmas. — O akcijos 
neapmokestinamos. 


— Ir valdybos pirmininkas pats atneša ant 
sidabrinės lėkštelės kiekvienam jo 
dividendą, — pašaipiai užbaigė Smokas, — 
To nebus. Turėkite proto, vyrai. Dešimt 
centų nuo dolerio — ir galima pradėti. Jūs 
perkate dvi penktąsias akcijų ir už šimto 


dolerių akciją mokate dešimt dolerių. Tai 
daugiausia, su kuo aš galiu sutikti. O jeigu 
jums tai nepatinka — šokit rietis dėl 
sklypų. Du penktadaliai, 1r kalba baigta. 


— Bet tik neišleiskite netikrų akcijų! — 
kažkas šūktelėjo, ir tai nuskambėjo kaip 
programa; jai visi pritarė. 


— Jūsų čia apie penkis tūkstančius, 
vadinasi, penki tūkstančiai pajų, — ėmė 
balsu skaičiuoti Smokas. — O penki 
tūkstančiai — tai dvi penktosios nuo 
dvylikos su puse tūkstančio. Taigi 
Tralialia miestelio akcinės bendrovės 
kapitalas sudaro vieną milijoną du šimtus 
penkiasdešimt tūkstančių dolerių, tai bus 
dvylika tūkstančių penki šimtai pajų, 


kiekvienas po šimtą dolerių. Visi jūs 
pirksite penkis tūkstančius pajų ir 
mokėsite už kiekvieną po dešimt dolerių. 
Man tik nusispjauti, ar jūs sutinkate jūs, ar 
ne. Kviečiu visus liudytojais — darau tai 
tik todėl, kad privertėte mane. 


Dosoniečiai buvo įsitikinę, jog Smoką 
nutvėrė sukčiaujant, nes jis suklastojo 
dviejų sklypų registraciją. Greit buvo 
išrinkta valdyba ir įsteigta Tralialia 
miestelio akcinė bendrovė. Nenorėdami, 
kaip buvo siūlyta, skirstyti akcijas kitą 
dieną Dosone, — juk visi, kurie 
nedalyvavo šios dienos antpuolyje, taip 
pat norės išplėšti savo dalį, - valdybos 
nariai susėdo skardžio papėdėje prie 


laužo, užkurto ant ledo, ir kiekvienam 
dalyviui įteikė raštelį mainais už 
dvidešimt dolerių aukso smėlio, kurį, 
kaip dera, atsvėrė specialiomis 
svarstyklėmis, — tam reikalui 1š miesto 
buvo atgabenta apie dvidešimt 
svarstyklių. 


Tik temstant visi darbai buvo baigti, 1r 
Tralialia miestelis ištuštėjo. Smokas ir 
Mažylis vakarieniavo savo trobelėje ir 
šaipėsi, žiūrėdami į akcininkų sąrašus, 
kuriuose buvo keturi tūkstančiai aštuoni 
šimtai septyniasdešimt keturios pavardės, 
ir į maišus, kuriuose, jie žinojo, buvo 
aukso už keturiasdešimt aštuonis 
tūkstančius septynis šimtus keturiasdešimt 


dolerių. 


— Bet tureikalo dar neužbaigei, — 
paprieštaravo Mažylis. 


— Jis ateis, - įsitikinęs atsakė Smokas. — 
Tai apsigimęs lošikas, 1r kai Brekas 
šnipštels jam žodelį, jis, 17 mirtimi 
vaduodamasis, čia pasirodys. 


Nepraėjus nė valandai, pasibeldė į duris, 
ir įėjo Padūkėlis, o paskui jį Bilis 
Soltmenas. Godžiomis akimis jie 
apžvelgė trobelę ir įsistebeilijo į 
antklodėmis kruopščiai uždangstytą 
suktuvą. 


O jei aš noriu gauti tūkstantį du šimtus 


akcijų? — po pusvalandžio ginčijosi 
Padūkėlis. 


— Šiandien jūs pardavėte penkis 
tūkstančius, tai dabar iš viso būtų 
parduota šeši tūkstančiai du šimtai. 
Judviem su Mažyliu liktų šeši tūkstančiai 
trys šimtai. Taigi kontrolinis paketas vis 
vien jūsų. 


— O kam tau prireikė tiek daug miestelio? 
— nustebo Mažylis. 


— Tu tai žinai ne blogiau už mane, — atsakė 
Padūkėlis. — Tarp mūsų kalbant, — jis 
pažvairavo į antklodėmis apdengtą 
suktuvą, — čia nepaprastai puiki vieta 
miesteliui. 


— Bet ir Bilis nori, kad jam pridėtume, — 
burbtelėjo Smokas, — o mes nieku gyvu 
negalime atiduoti daugiau kaip penkis 
šimtus pajų. 


— Kiek tu nori įdėti kapitalo į šį biznį? — 
paklausė Padūkėlis Soltmeną. 


— Kokius penkis tūkstančius dolerių. 
Daugiau nesukrapštys1u. 


— Klausyk, Padūkėli, — vis tuo pačiu 
niurgzliu skriaudžiamo žmogaus balsu 
toliau varė Smokas, — jei nebūtume geri 
pažįstami, neparduočiau tau nė vienos 1š 
tų kvailų akcijų. Tačiau, kad ir kaip ten 
būtų, daugiau kaip penkis šimtus akcijų 
mudu su Mažyliu neatiduosime, ir jums 


teks mokėti po penkiasdešimt dolerių už 
akciją. Tai mano paskutinis žodis, nenorit 
— nereikia. Bilis gali imti šimtą, tau liks 
keturi šimtai. 


Rytojaus dieną visas Dosonas raitėsi iš 
juoko. Juokas prasidėjo anksti rytą, vos 
prašvitus, kai Smokas skelbimų lentoje 
prie Aliaskos prekybos bendrovės 
parduotuvės prisegė popieriaus lapą. Dar 
nespėjus jam įspausti paskutinio segtuko, 
ėmė rinktis žmonės ir skaityti, žiūrėdami 
per jo petį ir prunkšdami. Netrukus prie 
lentos sugužėjo keli šimtai žmonių, 
užpakaliniai nieko negalėjo matyti. 
Šūkaudami jie pareikalavo, kad kas balsu 
perskaitytų; paskui visą dieną tai vienas, 


tai kitas, žmonių prašomas, garsiai skaitė 
Smoko pakabintą skelbimą. Nemažai 
buvo ir tokių, kurie stoviniavo sniege ir 
po keletą kartų klausėsi, norėdami geriau 
įsidėmėti įdomesnes skelbimo vietas. 
Skelbime buvo rašoma: 


Tralialia miestelio akcinė bendrovė 
suveda sienoje savo balansą. Tai pirmas 
ir paskutinis jos balansas. 


Kiekvienas akcininkas, kuris nenori 
paaukoti Dosono miesto ligoninei dešimt 
dolerių, gali atsiimti juos iš Čarlio 
Padūkėlio, o šiam atsisakius tuos pinigus 
išmokėti, tuojau gali gauti iš Smoko 
Belju. 


Pajamos 1r išlaidos: 


Gauta už 4874 akcijas po 10 dolerių 
aa ass 48.740 dol. 


Sumokėta Dvaitui Sendersonui už žemę 
Tralialia miesteliui ...... 10.000 dol. 


Atsitiktinės išlaidos: sprogmenims, 
grąžtams, suktuvui, mokestis kasyklų 
inspektoriui ir t. t. 1.000 dol. 


Paaukota Dosono miesto ligoninei 37.740 
dol. 


Iš viso 48.740 dol. 


Gauta iš Bilio Soltmeno už 100 akcijų, 


specialiai pirktų po 


30-:10L MZ: AKCIJA asis asas a 
5.000 dol. 


Gauta iš Čarlio Padūkėlio už 400 akcijų, 
specialiai pirktų po 50 dol. už akciją ...... 
20.000 dol. 


Išmokėta Biliui Soltmenui, atsidėkojant už 
savanorišką paslaugą rengiant Tralialia 
miestelyje žemės pardavimą..... 5.000 
dol. 


Paaukota Dosono miesto 
ligoninei...LLLkkisi ss 3000 dol. 


Liko Smokui Belju ir Džekui Mažyliui 


padengti nuostoliui dėl kiaušinių sandėrio 
ir moraliniam nuostoliui............ 17.000 
dol. 


Iš viso 25.000 dol. 


Yra likę akcijų už 7.126 dolerius. Tos 
akcijos, priklausančios Smokui Belju ir 
Džekui Mažyliui, nieko nekainuoja, ir jas 
gali tuoj nemokamai įsigyti kiekvienas 
Dosono gyventojas, norintis pakeisti 
gyvenamąją vietą ir pasidžiaugti Tralialia 
miestelio ramybe ir nuošalumu. 


(Pastaba: Ramybė ir nuošalumas Tralialia 
miestelyje garantuojami visiems laikams). 


Parašai: Pirmininkas Smokas Belju 


Sekretorius Džekas Mažylis 


XII . MOTERS SIELOS 
DIDYBĖ 


— Ir vis dėlto tu, kaip matau, vesti 
neskubi, — tarė Mažylis, atnaujindamas 
prieš valandėlę nutrauktą pašnekesį. 


Smokas neatsakė. Sėdėdamas ant kailinės 
antklodės krašto, jis atidžiai žiūrinėjo į 
sniegą parmesto urzgiančio šuns letenas. 
O Mažylis, sukdamas prieš ugnį ant 
lazdos užmautą garuojanųį mokasiną, 
įsmeigęs akis stebėjo savo bendro veidą. 


— Pažvelk į šiaurės pašvaistę, — toliau 
kalbėjo Mažylis. — Kokia ji nepastovi! 


Lygiai kaip moteris — tai ji šiokia, tai ji 
kitokia, pati nežino, ko nori. Net 
geriausios moters galvoje vėjai švilpia, 
jei, žinoma, ji ir šiaip nėra visai kvaila. Ir 
visos jos kaip tikros katės — tiek didelės, 
tiek 1r mažos, tiek gražuolės, tiek ir ne 
tokios gražios. O jei jau kuri nors prikibo 
prie vyro — tai žinok, kad tave persekioja 
alkanas liūtas ar hiena. 


Ir vėl Mažylio gražbylystė išseko. 
Smokas sudavė šuniui, bandžiusiam kąsti 
jamį ranką, ir toliau žiūrinėjo sužeistas, 
kraujuojančias jo letenas. 

— E! - vėl ėmė kalbėti Mažylis. — Argi aš 


negalėjau vesti, jei būčiau norėjęs? O gal 
mane būtų suraitę per prievartą, bet aš 


visada nudumdavau kaip kiškis. Žinai, 
Smokai, kas mane gel bėjo? Pasakysiu tau 
tiesiai — geri plaučiai. Maunu, kiek kojos 
kerta. Norėčiau pamatyti tą sijoną, kuris 
galėtų mane prialsinti. 


Smokas paleido šunį ir taip pat pakreipė 
prieš ugnį savo šlapius mokasinus, 
užmautus ant lazdų. 


— Rytoj turėsime tupėti čia ir siūti šunims 
mokasinus, — pagaliau tarė jis. — Ta ledo 
pluta visai suluošino šunų kojas. 


— Negalim tupėti čia, — paprieštaravo 
Mažylis. — Ir atgal grįžti maisto neužteks. 
Jei mudu artimiausiu laiku neaptiksime 
elnių arba tų pačių baltųjų indėnų 


pėdsakų, teks mums valgyti savo šunis 
drauge su jų sužeistomis letenomis. Bet, 
atvirai kalbant, kas tuos baltuosius 
indėnus matė? Visa tai pliurpalai. Kaip 
gali indėnas būti baltasis? Tai tas pats, 
kaip baltąjį vadinti juodaodžiu. Ne, 
Smokai, ryt reikia leistis tolyn. Kraštas 
tarsi išmiręs, jokio gyvio neregėti. 
Savaitė jau, kai neužtikome nė kiškio 
pėdos. Reikia krapštytis 1š šitos dykynės 
ten, kur galima būtų pasimedžioti 
žvėrienos. 


— Šunys bėgtų daug greičiau, jei dienelę 
pasilsėtų ir būtų apauti mokasinais, — tarė 
Smokas. — Jei pasitaikytų tau užlipti ant 
kokios žemos takoskyros, reiktų 


pasižvalgyti, kas ten toliau matyti. Mes 
turėtume tuoj išeiti į tą lygumą su 
neaukštomis kalvomis, kurios ieškoti 


patarė mums Laperlis. 


— Aa! Laperlis pasakojo, kad prieš dešimt 
metų jis pro čia praėjęs būdamas 
pakvaišęs iš bado; jis net gerai 
nesuvokęs, ką matąs. Atsimeni, jis 
postringavo, kad kalnų viršūnėse 
plevėsavusios didelės vėliavos. Aiškus 
daiktas: jam galvoj buvo pasimaišę. Ir 
pats sakėsi nematęs jokių baltųjų indėnų. 
Jie — Entono išmonė. Be to, Entonas 
pakratė kojas prieš dvejus metus, iki 
mums atvykstant į Aliaską. Na, rytoj einu 
pasižvalgyti. Gal pavyks nušauti briedį. O 


dabar, man rodos, laikas migti. 


Visą rytą Smokas išbuvo stovykloje — 
siuvo šunims mokasinus, taisė pakinktus. 
Vidudienį jis paruošė dviem žmonėms 
pietus, savo dalį suvalgė ir ėmė laukti 
Mažylio. Po valandos paėmė slides ir 
nušliaužė draugo pėdomis. Upelio vaga 
jis patraukė aukštyn ir perėjo per tarpeklį, 
už kurio prasidėjo plati briedžių ganykla. 
Bet nė vieno briedžio čia nebuvo buvę 
nuo rudens, po pirmojo sniego. Mažylio 
slidžių vėžės ėjo per ganyklą ir kilo 
nestačiu žemos takoskyros šlaitu. 
Pasiekęs viršūnę, Smokas sustojo. Vėžės 
ėjo šlaitu žemyn. Už mylios, palei naujo 
upelio vagą, augo nedidelis eglynėlis, 1r 


buvo matyti, jog Mažylis nuėjęs per jį. 
Smokas žvilgtelėjo į laikrodį, pagalvojo 
apie artėjančią tamsą, šunis, paliktą 
stovyklą 1r skaudančia širdimi nusprendė 
nebeieškoti. Bet, prieš grįždamas, jis 
atidžiai apsižvalgė. Rytuose tarsi pjūklo 
dantys kyšojo snieguotos Uolinių kalnų 
viršūnės. Viena už kitos kilo kalnų 
grandinės ir traukėsi į šiaurės vakarus, 
atkirsdamos kelius 1 lygumą, apie kurią 
buvo pasakojęs Laperlis. Atrodė, tarsi 
kalnai susimokę sulaikyti ir priversti 
keleivį grįžti į vakarus, prie Jukono. 
Smokas klausė savęs, ar daug kas iki jo, 
atėjęs čionai, turėjo trauktis atgal, 
pamatęs šį rūstų reginį. Tiesa, Laperlis 
nesitraukė, bet juk jis perėjo Uolinius 


kalnus 1š rytų pusės. 


Iki vidurnakčio Smokas kūreno didelį 
laužą, kad Mažylis galėtų iš tolo pamatyti. 
Paryčiu jis suvyniojo palapinę, pasikinkė 
šunis ir auštant leidosi ieškoti. Siaurame 
tarpeklyje priekinis šuo pastatė ausis ir 
suurzgė. Po kiek laiko Smokas pamatė 
priešais ateinančius šešis indėnus. Ėjo jie 
be šunų. Kiekvienas ant pečių turėjo po 
nedidelį maišelį su kelionės reikmenimis. 
Jie apsupo Smoką. Smokas nemenkai 
nustebo, kai paaiškėjo, kad jie ieško jo. 
Buvo taip pat keista, jog jie nekalba nė 
viena 1š tų indėnų tarmelių, kurias jis šiek 
tiek mokėjo. Tai nebuvo baltieji, bet 
atrodė aukštesni ir tvirtesni už indėnus, 


gyvenančius Jukono baseine. Penki 1š jų 
buvo apsiginklavę senoviškomis 
ilgavamzdėmis Hudzono įlankos 
bendrovės muškietomis, šeštojo rankose 
Smokas pamatė gerai jam pažįstamą 
vinčesterį — Mažylio vinčesterį. 


Indėnai negaišo laiko deryboms su 
belaisviu. Smokas buvo be ginklo, todėl 
turėjo pasiduoti. Jie tuojau išsidalino 
rogių krovinį. Smokui davė nešti kailines 
antklodes — Mažylio ir savąją. Šunis 
iškinkė, o kai Smokas ėmė prieštarauti, 
vienas indėnas ženklais parodė, kad 
toliau kelias rogėmis važiuoti per daug 
sunkus. Smokas pasidavė likimo valiai, 
roges paslėpė ant upokšnio kranto, 


pastumdamas stačias į sniegą, ir nuėjo su 
savo sargybiniais. Jie pasuko į šiaurę, 
perkopė neaukštą takoskyrą, nusileido 
prie eglynėlio, kurį vakar buvo matęs 
Smokas. Keliolika mylių ėjo jie upokšnio 
vaga, o kai tas ėmė krypti į vakarus, 
pasuko siauru intaku tiesiai rytų pusėn. 


Pirmą kartą jie sustojo nakvynės toje 
vietoje, kur prieš kelias dienas buvo 
įsikūrę kažkokie žmonės. Čia jie rado 
džiovintos lašišos ir mėsos atsargų; jas 
indėnai susikrovė į savo kuprines. Nuo 
stovyklos ėjo daug slidžių vėžių, ir 
Smokas suprato, kad tie žmonės ir bus 
pagrobę Mažylį. Prieš temstant Smokui 
pavyko sniege įžiūrėti ir pažįstamų slidžių 


— siauresnių už indėniškas — vėžes. Jis 
mostaguodamas ėmė klausinėti savo 
bendrakeleivių, ir tie patvirtindami 
linktelėjo ir parodė į šiaurę. 


Ir kitas dienas jie rodė į šiaurę. Nors 
takas sukinėjosi, vingiavo tarp 
netvarkingai susigrūdusių, šaunančių į 
dangų uolėtų viršūnių, jie traukė vis į 
šiaurę. Kartais atrodydavo, jog šioje 
atšiaurioje sniego dykynėje kelio toliau 
nėra, tačiau takas pasisukdavo, grįždavo 
atgal, atrasdamas neaukštų perėjų ir 
lenkdamas stačias, neįveikiamas kalnų 
keteras. Čia sniego buvo daugiau negu 
apačioje, slėniuose, todėl kiekviename 
žingsnyje teko prakaituoti minant slidėmis 


gilų sniegą. Be to, visi Smoko 
bendrakeleiviai buvo jauni, ėjo lengvai ir 
sparčiai. Širdies gilumoje Smokas 
nejučiomis didžiavosi, kad be vargo 
spėja su jais. Jie buvo klajokliško 
gyvenimo užgrūdinti, nuo pat ankstyvos 
vaikystės pripratę klampoti per sniegą, 
tačiau Smokas buvo toks pajėgus ir 
sveikas, jog tokia kelionė jam sekėsi nė 
kiek ne blogiau negu jiems. 


Po šešių dienų jie pasiekė ir perkopė 
svarbiausią perėją. Nors ji buvo ir 
žemesnė už aplinkinius kalnus, tačiau 
šiaip gan aukšta ir prikrautomis rogėmis 
neįveikiama. O dar po penkių dienų, 
leisdamiesi įnoringai besiraitančiu taku 


vis žemyn ir žemyn, jie išėjo į plačią, 
nesmarkiai kalvotą lygumą, kurią prieš 
dešimt metų buvo atradęs Laperlis. 
Smokas pažino ją iš pirmo žvilgsnio. Tą 
šaltą dieną termometras rodė 
keturiasdešimt laipsnių šalčio, ir oras 
buvo toks skaidrus, jog galėjai matyti iki 
šimto mylių aplink. Kiek akys užmatė, 
plytėjo ši banguota lyguma. Toli rytuose 
dar buvo matyti Uoliniai kalnai, iškilę į 
dangų savo neprieinamomis, sniegu 
apklotomis dantytomis keteromis. Pietų 1r 
vakarų pusėje tęsėsi tarpeklių išraižytos 
kalnyno atšakos, kurias Smokas ir jo 
bendrakeleiviai neseniai buvo praėję. O 
čia, milžiniškoje dauboje, buvo kraštas, 
kurį perėjo Laperlis, - dabar užklotas 


sniegu, bet kitu metų laiku, be abejo, 
turtingas laukinių gyvulių, o vasarą — 
puiki, žaliuojanti žemė. 


Apie vidudienį jie ėmė leistis plataus 
upokšnio vaga šalia skęstančių sniege 
gluosnių ir plikų drebulių, perkirto 
lygumėles, tankiai apaugusias eglėmis, ir 
priėjo didelę, neseniai paliktą stovyklą. 
Eidamas Smokas apytikriai suskaičiavo 
ugniaviečių liekanas — jų galėjo būti 
keturi, gal penki šimtai — ir sumetė, kad 
čia būta kelių tūkstančių žmonių 
stovyklos. Takas buvo nesenas, daugybės 
mokasinų sutryptas, todėl Smokas ir jo 
pagrobėjai nusirišo slides ir be jų ėmė 
eiti dar sparčiau. Vis daugiau buvo žymių, 


kad šiose vietose gausu laukinių gyvulių: 
dažnai galėjai buvo pastebėti plėšriųjų 
žvėrių — vilkų ir lūšių —- pėdas. Vienas 
indėnas, džiaugsmingai šūktelėjęs, parodė 
į plačią aikštę, primėtytą apgraužtų elnių 
kaukolių; aikštėje sniegas buvo sutryptas 
ir išrausiotas, tarsi čia būtų buvęs didelis 
mūšis. Smokas suprato, kad neseniai, 
pasnigus, medžiotojai bus nukovę daug 
žvėrių. 


Prasidėjo ilgasis sambrėškis, bet indėnai 
nė nemanė stoti nakvynės. Vis labiau 
temstant, jie ėjo tolyn ir tolyn. 
Plykstelėjus padangei, pasidarydavo 
šviesiau, o didelės mirgančios žvaigždės 
blykšdavo žalsvo šiaurės pašvaistės šydo 


nutviekstos. Smoko šunys pirmieji išgirdo 
tolumoje stovyklos triukšmą, pastatė ausis 
ir nekantraudami ėmė tyliai inkšti. Paskui 
ir žmogaus ausis išgirdo tolimą gaudesį, 
neaiškų, bet nuotolio neprislopintą. 
Priešingai, tai buvo spengiantis laukinis 
triukšmas, spiegiančius balsus permušė 
dar šaižesnis daugybės vilkšunių 
staugimas; ir šiame pratisame staugime 
galėjai išgirsti nerimą ir skausmą, niūrią 
laikrodžio stiklą ir pirštų galais užčiuopė 
rodykles — jos rodė vienuoliktą valandą. 
Jo palydovai pagyvėjo. Kojos, tiek 
nužingsniavusios per ilgą kelionės dieną, 
pačios savaime paspartino žingsnį — 
dabar žmonės beveik bėgo. Staiga jie 


išėjo iš tamsaus eglyno, ir netikėta laužų 
šviesa apakino, o nelauktai sustiprėjęs 
triukšmas apkurtino juos. Prieš akis buvo 
didelė stovykla. 


Įėję į medžiotojų stovyklą, jie stūmėsi1 pro 
nelygias palapinių eiles, ir juos pasitikęs 
triukšmas tarsi banga lydėjo ir toliau — 
šūksmai, sveikinimai, klausimai ir 
atsakymai, juokai, pašaipos, pokštai, 
piktas urzgimas vilkšunių, kurie puldinėjo 
svetimus Smoko šunis kaip gauruotos 
įnirtusios bombos, indėnių barniai, 
juokas, vaikų rėkimas, kūdikių verksmas 
ir išbudintų ligonių vaitojimas — visas 
pirmykščių žmonių, nežinančių, kas yra 
nervai, stovyklos pragaras. 


Smoko bendrakeleiviai lazdomis ir 
šautuvų buožėmis gynėsi nuo puolančių 
šunų, o Smoko šunys, išgąsdinti tokios 
daugybės priešų, urgzdami ir atsiriedami 
spaudėsi prie dvikojų gynėjų kojų, 
grėsmingai šiaušėsi ir stojosi piestu. 


Atvykusieji sustojo sutryptame sniege 
prie liepsnojančio laužo, kur Mažylis ir 
du jauni indėnai, tupėdami ant kulnų, kepė 
ugnyje ilgomis atraižomis pjaustytą 
elnieną. Dar trys jauni indėnai gulėjo 
susisukę į kailinius ant eglišakių. Pamatę 
atėjusius, jie atsisėdo. Mažylis per laužą 
žvilgtelėjo į Smoką, bet jo veidas liko 
toks pat abejingas ir ramus kaip ir jo 
kaimynų veidai: lyg niekur nieko jis kepė 


mėsą toliau. 


— Kas tau? — suirzęs paklausė Smokas. — 
Liežuvį prarijai? 


Mažylis linksmai išsišiepė savo įprasta 
šypsena. 


— Visiškai ne, — tarė jis. — Aš — indėnas. 
Mokausi niekuo nesistebėti. Kada jie tave 
sugriebė? 


Kitą dieną tau išėjus. 


— Mm... — Mažylio akyse sublizgėjo 
kibirkštėlės. — Mano reikalai klojas1 kuo 
puikiausiai, blogiau nė būti negali. Tai 
viengungių stovykla, — ir jis plačiu mostu 


parodė laužą, guolius iš eglišakių ant 
sniego, palapines iš elnenų ir užvėjas, 
supintas 1š eglišakių bei karklų. — O štai 
patys viengungiai. — Mažylis, šį kartą 
ranka parodė į jaunuosius indėnus, 
gerkliniu balsu pasakė jų kalba keletą 
žodžių, ir jų akys ir dantys blykstelėjo 
nusišypsojus. — Jiems malonu su tavimi 
susipažinti, Smokai. Sėskis ir džiovinkis 
mokasinus, tuoj duosiu valgyti. O aš juk 
neblogai vezguroju indėniškai? Tau taip 
pat reiktų pramokti. Atrodo, kad pas juos 
mes paviešėsim ilgokai. Yra čia dar 
vienas baltasis, airis, pakliuvęs jiems į 
nagus prieš šešerius metus. Pagavo 
keliaujanti prie Didžiojo Vergų ežero. 
Vadinasi Denis Makenas. Čia jis įsitaisė 


žmoną ir turi jau du vaikučius, bet jei 
pasitaikytų proga, su džiaugsmu duotų 
kojoms valią. Matai ten, dešinėje, 
lauželį? Tai jis ir yra. 


Matyt, Smokui čia ir buvo skirta gyventi: 
palydovai paliko jį ir jo šunis ir dingo 
didelėje stovykloje. Smokas pradėjo 
tvarkyti savo apavą, paskui ėmė godžiai 
šveisti gabalą po gabalo garuojančią 
mėsą, o Mažylis čirškino vis naujus 
kepsnius ir pasakojo naujienas. 


— Atrodo, Smokai, kad mudu čia sukritom 
kaip musės į išrūgas. Ne taip lengvai 
pavyks 1š čia išsipainioti. Tai gryniausi, 
tikriausi laukiniai indėnai. Jie ne baltieji, 
bet jų vadas baltasis. Kalba lyg karšto 


vandens į burną paėmęs, ir jei jis ne 
škotas, tai jau nežinau, kokie būna škotai. 
Čia jis visos šutvės karalius, dievas. 
Kaip pasakys, taip 1r bus. Įsidėk tai į 
galvą. Denis Makenas šešti metai svarsto, 
kaip nuo jo pasprukti. Denis būtų nieko 
sau vaikis, tik nemažas gvėra. Kokiu keliu 
iš čia sprukti, jis žino, medžiodamas 
nužiūrėjo: truputį į vakarus, negu mudu 
čion ėjome. Tik vienas jis neišeis, niekaip 
negali įsidrąsinti. O trise mes apsisuksim. 
Barzdyla — vyras stiprus, atkaklus, bet 
kvaištelėjęs. 

— Kas tas Barzdyla? — paklausė Smokas, 
akimirksnį nustojęs Žžiaumoti ir ryti karštą 
mėsą. 


— Tai tas jų vadeiva. Tas škotiškas nagas. 
Žmogus jau nejaunas ir dabar, atrodo, 
miega, o rytoj jis pasikalbės su tavim ir 
bemat įrodys, kad jo valdžioje tu tik 
kirminas ir daugiau niekas. Tvarkosi jis 
čia vienas. Gerai tai įsikalk į galvą. Šios 
vietos neištirtos ir niekam nežinomos, 0 
jis čia viešpats. Tau jis to neduos 
užmiršti. Vidutiniškai čia apie dvidešimt 
tūkstančių kvadratinių mylių medžiojamo 
ploto — 1r viskas jo. Jis ir yra baltasis 
indėnas, taip pat jo duktė. Cha! Nežiūrėk į 
mane tokiomis akimis. Palauk, pats 
pamatysi. Gražutė ir visiškai balta kaip 
tėvelis — kaip Barzdyla, vadinasi. O 
elnių!.. Pats mačiau. Sotūs, įsipenėję, 
banda iš šimto tūkstančių galvų; dešimt 


tūkstančių vilkų ir lūšių seka paskui, 
griebia atsiliekančius ir maitinasi 
nuograužomis. Mes paliekame nuograužų. 
Banda traukia į rytus, ir mes dabar visą 
laiką slinksim jos pėdomis. Patinus 
valgome, o ko nesuvalgome — rūkome ir 
džioviname atsargai pavasariui, kol 
prasidės lašišų žvejyba. Pasakysiu tau 
štai ką: ko Barzdyla nežino apie lašišas ir 
elnius, to jau niekas pasaulyje nežino. 


— Antai Barzdyla eina dedasi reikalą 
turįs, — sušnibždėjo Mažylis 1r, 
pasislinkęs prie artimiausio roginio šuns, 
patrynė riebaluotas rankas į jo gaurus. 


Buvo rytas. Viengungiai, sutūpę aplink 
laužą, kepė elnieną ir pusryčiavo. Smokas 


pakėlė akis — prie jų laužo ėjo neaukštas, 
liesokas žmogus, apsivilkęs kailiais kaip 
visi indėnai, bet šis, be abejo, buvo 
baltasis. Paskui jį šunys traukė roges ir 
žingsniavo keliolika indėnų. Smokas 
perskėlė kaulą ir, čiulpdamas karštas 
smegenis, įdėmiai žiūrėjo į šito krašto 
valdovą. Tanki barzda ir rusvi pražilę 
plaukai, aprūkę laužų dūmais, beveik 
dengė šio žmogaus veidą, tačiau buvo 
matyti, kad jis liesas, suvargęs, skruostai 
labai įdubę. „Vis dėlto jis tvirtas, nors ir 
liesas“, — pamanė Smokas, pastebėjęs jo 
išplėstas šnerves ir plačią iškią krūtinę — 
gilaus kvėpavimo, gyvybės ir sveikatos 
pagrindą. 


— Sveiki, — tarė Barzdyla, nusimaudamas 
pirštinę ir tiesdamas ranką. — Aš pavarde 
Snasas. 


Jie pasisveikino. 


— Aš — Belju, — tarė Smokas, veriamas 
juodų Snaso akių ir jausdamas kažkokį 
nesmagumą. 

— Kaip matau, maisto čia jums užtenka. 
Smokas linktelėjo ir vėl ėmėsi sultingojo 
kaulo; kažkodėl jam buvo malonu 
klausytis šitos murkiančios škotiškos 
tarsenos. 


— Maistas rupus, bet užtat alkio beveik 


nepažįstame. Ir jis nepalyginamai 
geresnis už visokius miestiškus skanėstus. 


— Miesto jūs, matau, nemėgstate, — 
nusijuokė Smokas, norėdamas ką nors 
pasakyti, ir buvo priblokštas staigaus 
kalbančiojo pasikeitimo. 


Nelyginant koks lepus augalas, jis visas 
suglebo ir suvirpėjo. Paskui jo akyse 
blykstelėjo siaubas, baisus 
pasišlykštėjimas ir pagaliau neapykanta, 
virsdama nepakeliamu skausmu. Staiga jis 
pasisuko ir susitvardęs tarstelėjo per petį: 


— Mes dar pasimatysim, pone Belju. 
Elniai eina į rytus, ir aš keliauju pirmyn 
parinkti stovyklai vietos. Visi jūs 


išvyksite ryt. 


— Štai tau ir Barzdyla! — murmtelėjo 
Mažylis, kai Snasas su savo palydovais 
nuėjo toliau. 


Mažylis vėl pasitrynė rankas į šuns 
gaurus. Suo pasigardžiuodamas tuoj ėmė 
laižyti nuo savęs taukus. 


Truputį vėliau Smokas išėjo 
pasivaikščioti po stovyklą, paskendusią 
nesudėtinguose kasdieniuose rūpesčiuose. 
Ką tik buvo grįžęs didelis būrys 
medžiotojų, ir vyrai skirstėsi prie savo 
laužų. Moterys ir vaikai pasikinkė šunis į 
tuščias roges 1r išvažiavo, o grįždami visi 
— moterys, vaikai, šunys — kartu traukė 


roges, prikrautas sušalusios neseniai 
nudobtų žvėrių mėsos. Buvo šalta 
ankstyvo pavasario diena, ir visos 
pirmykštės bendruomenės gyvenimas 
slinko trisdešimties laipsnių šaltyje. 
Niekur nebuvo matyti nė skiautelės 
medžiagos: visi vienodai apsitaisę 
kailiniais arba zomša. Berniukai nešiojosi 
lankus, strėlines ir strėles su kauliniais 
antgaliais; daugelis už diržo buvo užsikišę 
arba odinėse makštyse ant krūtinės 
pasikabinę kaulinius ar akmeninius 
peilius odoms dirbti. Moterys triūsė prie 
laužų, rūkė mėsą, o kūdikiai, pririšti ant 
nugaros, žiūrėjo išplėstomis akimis ir 
čiulpė taukų gabalus. Dideli kaip vilkai 
šunys piktai šiaušėsi, matydami svetimą 


žmogų, ginkluotą trumpa kuoka, ir uodė jo 
kvapą. Kuoka vertė juos pakęsti Smoką. 


Pačiame stovyklos viduryje Smokas užėjo 
židinį, be abejo, Snaso. Nors jis buvo 
laikinas, bet atidžiau sukrautas ir didesnis 
nei kiti. Susukti kailiai ir įvairiausia 
manta buvo sukrauta ant karčių, kurių 
negalėjo pasiekti šunys. Didelis brezento 
gabalas, beveik pusės palapinės dydžio, 
atstojo 1r miegamąjį, 1r gyvenamąjį 
kambarį. Šalimais stovėjo šilkinė 
palapinė; tokias paprastai mėgsta 
keliautojai tyrinėtojai ir turtingi 
medžioklės mėgėjai. Smokas nebuvo 
matęs tokios palapinės, todėl priėjo 
arčiau. Jam bespoksant, prasiskleidė 


palapinės anga, ir išėjo jauna moteris. 
Atsirado ji taip netikėtai ir buvo tokia 
judri, jog Smokas apstulbo, tarsi kokį 
nepaprastą reginį išvydęs. Atrodė, kad ir 
jis nustebino ją, ir jie 1lgokai žiūrėjo 
vienas į kitą tylėdami. 


Ji buvo apsitaisiusi vien žvėrių kailiais. 
Tokių puikių kailių, taip gerai pasiūtų 
kailinių jis dar niekuomet nebuvo matęs! 
Striukė su atverstu gobtuvu buvo iš 
kažkokio jam nepažįstamo šviesaus, 
sidabrinės spalvos kailio. Muklukai su 
jūros vėplio odos puspadžiais buvo 
pasiūti iš daugybės lūšių sidabrinių 
pėdelių. Ilgos pirštinės, muklukų spurgai, 
kiekvienas tų kailių menkniekis švytėjo 


kaip blyškus sidabras, mirgąs šaltos 
dienos šviesoje. O 1š šito švytinčio 
sidabro kyšojo liaunas dailus kaklas ir 
graži galvutė — mėlynos akys, švelnūs 
rausvi skruostai, ausys tarsi maži rausvi 
kiaukutai, šviesūs kaštoninės spalvos 
plaukai, o juose blyksėjo šarmos ir sniego 
dulkių kibirkštėlės. 


Smokas pamanė, kad sapnuoja. Pagaliau 
susigriebęs pakėlė kepurę. Tuo pat metu 
nustebimas mergaitės akyse virto šypsena, 
ji žvaliai nusimovė pirštinę ir ištiesė 


ranką. 


— Sveiki, — tarė, negarsiai nutęsdama 
žodį, keistoku meiliu akcentu, o jos 
balsas, sidabrinis kaip ir jos kailiniai, 


nelauktai nuskambėjo Smoko ausyse, jau 
pripratusiose prie šaižių indėnių balsų. 


Jis sumikčiojo kažkokius žodžius, kurie 
neaiškiai priminė, kad jis kadaisea yra 
sukiojęsis aukštuomenėje. 


— Malonu su jumis susipažinti, — kalbėjo 
ji pamažu, sunkiai ieškodama žodžių ir be 
paliovos šypsodamasi. — Atleiskite man 
už blogą tarseną. Ji nelabai kokia. Aš, 
kaip ir jūs, anglė. Mano tėvas — škotas. 
Motina mirusi. Ji buvo prancūzė ir anglė, 
ir truputį indėnė. Jos tėvas buvo didelis 
žmogus Hudzono įlankos bendrovėje... 
Brr! Šalta! - Ji užsimovė pirštinę ir ėmė 
trintis rausvas ausis —j05 jau buvo 
pradėjusios balti. — Einam prie ugnies ir 


pasikalbėsime. Aš vardu Labiskvė. O 
jūs? 


Taip Smokas susipažino su Snaso 
dukterimi Labiskve. Tėvas ją vadino 
Margarita. 


— Mano tėvo pavardė ne Snasas, — 
paaiškino ji Smokui. — Snasas — jo 
indėniška pavardė. 


Daug ką Smokas sužinojo tą dieną ir 
vėliau, medžiotojų stovyklai slenkant 
elnių pėdomis. Taip, tai buvo tikrieji 
laukiniai indėnai, kuriuos prieš daugelį 
metų buvo sutikęs Entonas ir nuo kurių 
jam teko bėgti. Netoli nuo čia ėjo jų 
medžiojamo ploto vakarinė riba. Vasarą 


jie keldavosi į šiaurę, į tundras prie 
Arkties vandenyno, 0 rytuose prieidavo 
net prie pačios Luskvos. Kokia ta upė 
Luskva, Smokas nesuprato, nes nei 
Labiskvė, nei Makenas nemokėjo jam 
išaiškinti. Retkarčiais, pasiėmęs 
stipriausius medžiotojus, Snasas 
traukdavo į rytus, pereidavo Uolinius 
kalnus ir pro ežerus, Makenzio upe 
pasiekdavo Bevaisę žemę. Paskutinį kartą 
toje šalyje ir buvo rasta šilkinė palapinė, 
tapusi Labiskvės nuosavybe. 


Ji priklausė Milisento 1r Edberio 
ekspedicijai, - pasakė Snasas Smokui. 


— O, atsimenu! Jie išvyko medžioti 
avijaučių. Gelbėjimo ekspedicija nerado 


net jų pėdsakų. 


— O aš juos radau, — tarė Snasas, — bet 
abu jau buvo mirę. 


— Iki šiol apie tai niekas nieko nežino. 
Zinios nepasiekė. 


— Zinios niekada nepasiekia, — maloniai 
paaiškino Snasas. 


— Norite pasakyti, kad jei būtumėte juos 
aptikę gyvus... 


Snasas linktelėjo. 


— Jie būtų likę pas mane, su mano 
žmonėmis. 


— Tačiau Entonas paspruko, — išdidžiai 
tarė Smokas. 


— Tokios pavardės neatmenu. Ar seniai tai 
buvo? 


— Prieš keturiolika penkiolika metų, — 
atsakė Smokas. 


— Vadinasi, jis vis dėlto paspruko... O aš 
ne kartą klausiau savęs, kas jam nutiko. 
Mes jį vadinome Ilgadančiu. Tai buvo 
stiprus, labai stiprus žmogus. 


— Ir Laperlis praėjo pro čia prieš dešimt 


metų. 


Snasas papurtė galvą. 


— Jis matė jūsų stovyklų pėdsakus. Tai 
buvo vasaros laiku. 


— Tada aišku, — atsakė Snasas. — Vasarą 
mes būname šimtus mylių į šiaurę nuo čia. 


Nors ir labai stengėsi Smokas, jam 
nepavyko sužinoti Snaso praeities. Kas 
jis buvo iki persikeldamas į šį nykų 
šiaurės kraštą? Žmogus, be abejo, 
išsimokslinęs, tačiau jau daugelį metų 
neskaitęs nei laikraščių, nei knygų. Jis 
nežinojo ir žinoti nenorėjo, kas per tą 
laiką pasikeitė pasaulyje. Jis girdėjo apie 
aukso ieškotojų antplūdį prie Jukono, apie 
Klondaiko aukso karštligę. Bet aukso 
ieškotojai niekuomet nesibrovė į jo 
valdas, ir jis buvo tuo patenkintas. O 


didžiulis išorinis pasaulis jam nerūpėjo. 
Nė girdėti apie jį nenorėjo. 


Labiskvė 1rgi mažai ką galėjo papasakoti 
Smokui apie tėvo praeitį. Ji gimusi šioje 
medžiotojų stovykloje. Motina mirusi, kai 
ji teturėjus1 šešerius metus. Motina buvusi 
gražuolė — vienintelė baltoji, kurią 
Labiskvė matė savo gyvenime. Labiskvė 
kalbėjo apie tai liūdnai, su ilgesiu; taip 
pat ilgesingai ji kalbėjo apie tą didįjį 
pasaulį, iš kurio jos tėvas negrįžtamai 
pabėgo. Taip, ji žino, kad tas pasaulis yra, 
bet tai — jos paslaptis. Ji seniai patyrė, 
kad, priminus tėvui apie tą pasaulį, jis 
labai tūžta. 


Entonas papasakojęs vienai indėnei, kad 


Labiskvės motina buvusi Hudzono įlankos 
bendrovės aukšto pareigūno duktė. Vėliau 
indėnė tai perpasakojusi Labiskvei. Bet 
savo motinos pavardės mergaitė niekada 
nesužinojo. 


Iš Denio Makeno nebuvo galima gauti 
jokių naudingų žinių. Nuotykių jis 
nemėgstąs. Gyventi tarp laukinių klaiku, o 
jis štai taip jau gyvenąs dešimti metai. 
Gyvenęs San Franciske, paskui buvęs 
nugirdytas ir apgaulingai įtrauktas į 
banginių medžiotojų laivą; prie Bezou 
kyšulio jis 1r dar trys įgulos nariai 
pabėgę. Du mirę, o trečiasis palikęs jį 
baisioje kelionėje į pietus. Dvejus metus 
jis gyvenęs tarp eskimų, kol išdrįsęs vėl 


leistis į siaubingą kelionę pietų kryptimi, 
ir kai iki artimiausio Hudzono bendrovės 
punkto tebuvo likę tik keletas dienų kelio, 
jaunieji Snaso medžiotojai pačiupę jį 
nelaisvėn. Makenas buvo mažas, nesveikų 
akių, kvailokas žmogelis. Jis tesvajojo ir 
tekalbėjo viena: kaip grįžti į mylimąjį San 
Franciską ir dirbti širdžiai mielą 
mūrininko darbą. 


— Jūs — pirmas mokytas pas mus patekęs 
žmogus, — kartą vakare prie laužo 
pagarbiai kalbėjo Snasas Smokui. — Beje, 
dar buvo senis Keturakis. Taip indėnai jį 
praminė, nes jis buvo trumparegis ir 
nešiojo akinius. Jis — zoologijos 
profesorius (Smokas pastebėjo, kad 


Snasas teisyklingai ištarė žodį 
„Zoologija“). Pernai jis mirė. Mano 
medžiotojai sučiupo jį Dygliakiaulės 
aukštupyje, atsilikusį nuo ekspedicijos. 
Be abejo, jis buvo mokytas žmogus, bet 
kvailas. Būdamas trumparegis, nuolat 
paklysdavo. Tiesa, jis išmanė geologiją ir 
metalų apdirbimą. Luskvos pakrantėje yra 
anglies. Keturakis įrengė ten mums puikių 
kalvių. Jis taisė mūsų ginklus ir išmokė to 
jaunuosius. Mes dabar jo labai 
pasigendame. Paklydęs jis sušalo už 
kokios mylios nuo stovyklos, — štai kaip 
atsitiko. 


Tą patį vakarą Snasas tarė Smokui: 


— Jums reikėtų išsirinkti žmoną ir sukurti 


savo šeimos židinį. Taip jums būtų geriau 
negu su jaunaisiais medžiotojais. Pas 
mus, žinote, yra tokia mergaičių šventė: 
mergaitės sukuria laužus ir laukia 
skirtojo, — tai paprastai daroma vasaros 
viduryje, kai neršia lašišos, bet aš galiu 
patvarkyti anksčiau, jei norite. 


Smokas nusijuokė ir pakratė galvą. 
— Atsiminkite, — baigdamas ramiai tarė 
Snasas, — tiktai Entonui pavyko iš čia 


pasprukti. Jam pavyko, labai pavyko. 


Labiskvė sakydavo Smokui, kad jos tėvas 
turįs geležinę valią. 


— Keturakis vadino jį Užkietėjusiu Piratu 


— nežinau, ką tai reiškia, — Lediniu 
Tironu, Urvine Meška, Pirmykščių 
Žvėrimi, Briedžių Karaliumi, Barzdotu 
Leopardu ir dar visokiausiais vardais. 
Keturakis tokius pravardžiavimus mėgo. 
Tai jis mane išmokė anglų kalbos. Jis 
visuomet juokaudavo. Niekados 
negalėdavau suprasti, ar jis kalba rimtai, 
ar ne. Kai pykdavau, jis mane vadindavo 
„mano draugužis gepardas“. Kas tas 
gepardas? Jis visada mane taip 
erzindavo. 


Smoką stebino vaikiškas Labiskvės 
naivumas, jos nepaliaujamas 
čiauškėjimas, — tai visiškai nesiderino su 
visa suaugusios merginos povyza. 


Taip, jos tėvas — kietas žmogus. Visi jo 
bijo. Jis baisus, kai įtūžta. Gyvenanti čia 
tokia Dygliakiaulės gentis. Ji 17 dar 
Luskvos gentis esą Snasui tarpininkai, jie 
faktorijose parduodą odas ir perką jam 
šovinius, tabaką. Jis visada sąžiningas, 
tačiau Dygliakiaulės genties vadas ėmęs 
ji apgaudinėti. Snasas du kartus jį 
perspėjęs, paskui padegęs jo kaimą, ir 
keliolika jo genties žmonių buvę nužudyti 
per susidūrimą. Po to niekas daugiau 
nebandęs Snaso apgaudinėti. Kartą, kai ji 
dar buvusi mažytė, vienas baltaodis 
bandęs 1š čia bėgti ir buvęs užmuštas. Ne, 
tėvas pats jo neužmušęs, tik įsakęs 
jauniesiems medžiotojams. Dar nebuvę 
atsitikimo, kad koks indėnas nepaklustų 


jos tėvui. 


Ir juo daugiau ji pasakojo, juo neaiškesnė 
atrodė Smokui Snaso paslaptis. 


— Pasakykite man, — paklausė Labiskvė, — 
ar tiesa, kad buvo pasaulyje vyras ir 
moteris, kuriuos vadino Paolu ir 
Frančeska, ir kad jie vienas kitą labai 
mylėjo? 


Smokas linktelėjo, ir ji pralinksmėjo. 


Apie juos man pasakojo Keturakis. 
Vadinasi, jis vis dėlto neišsigalvojo. 
Žinote, aš kažkodėl netikėjau. Paklausiau 
tėvo, o jis taip supyko! Indėnai man 
pasakė, kad jis baisiai baręs Keturakį. 


Paskui dar buvo Tristanas ir Izolda... net 
dvi Izoldos. Tai labai liūdna istorija. Bet 
aš norėčiau taip mylėti. Ar tenai, jūsų 
pasaulyje, visi vyrai ir moterys taip myli? 
Čia — ne. Čia tik tuokiasi. Turbūt jie čia 
per daug užsiėmę kitais reikalais. Aš 
anglė, aš niekuomet netekėsiu už indėno. 
Ar tai gerai, kaip manote? Todėl aš dar nė 
sykio neuždegiau savo mergautinio laužo. 
Kai kurie jauni medžiotojai jau kiek kartų 
prašė, kad tėvas priverstų mane uždegti 
laužą. Taip pat ir Libašas. Jis didelis 
medžiotojas. O Mahkukas vis vaikšto 
aplink ir dainuoja. Jis toks juokingas. 
Šiandien, kai sutems, ateikite prie mano 
palapinės — išgirsite, kaip jis šaltyje 
dainuoja. Bet tėvas sako, daryk kaip 


išmanai, ir todėl aš neuždegu laužo. 
Suprantate, kai mergaitė nusprendžia 
tekėti, ji uždega laužą, kad žinotų apie tai 
jaunikiai. Keturakis sakė, kad tai puikus 
paprotys. Bet jis pats neišsirinko žmonos. 
Gal buvo per senas. Ant jo galvos tebuvo 
maža plaukų, bet, man atrodo, iš tikrųjų 
jis nebuvo jau toks senas. O kaip jūs 
žinote, kad esate įsimylėję? Taip 
įsimylėję kaip Paolas 1r Frančeska? 


Nuo atviro jos mėlynų akių žvilgsnio 
Smokas sumišo. 


— Matote... — mikčiodamas pradėjo jis, — 
tie... tie... įsimylėjėliai pasipasakoja, 

pasisako, kad meilė brangesnė už gyvybę. 
Kai jis arba ji jaučia, kad kas nors yra už 


viską pasaulyje mielesnis, 

tuomet jie Žino, kad yra įsimylėję. Taip ir 
yra, tik tai be galo sunku paaiškinti. 
Tiesiog Žinai, 1r viskas. 

Ji pažvelgė kažkur į tolį pro stovyklos 
dūmus, atsiduso ir vėl ėmė siūti (siuvo 
kailinę pirštinę). 

— Šiaip ar taip, — ryžtingai užbaigė ji, — aš 
niekuomet netekėsiu. 


— Jei jau bėgsim, tai teks mauti kiek kojos 
kerta, — niūriai pasakė Mažylis. 


— Mes čia dideliuose spąstuose, — pritarė 
Smokas. 


Užlipę ant nedidelės plikos kalvos, jie 
žvalgėsi po sniege skendinčią Snaso 
karalystę. Rytuose, vakaruose ir pietuose 
ją rietė dantyti kalnagūbriai ir smailios 
viršūnės. Į šiaurę be galo ir krašto tęsėsi 
ta pati kalvota lyguma, bet jie abu žinojo, 
kad ir ten jiems atkirs kelią penkios 
šešios kalnų grandinės. 


— Šiuo metų laiku galiu duoti jums tris 
dienas pabėgėti ir tik tada imti vytis, — tą 
vakarą Snasas pasakė Smokui, — Jus 
išduos pėdsakai. Entonas bėgo, kai 
nebebuvo sniego. Mano jaunieji 
medžiotojai pavys bet kokį baltąjį, be to, 
jūs patys minsite jiems taką. O nutirpus 
sniegui, aš jau pasirūpinsiu, kad jūs 


negalėtumėte pabėgti kaip Entonas. Mūsų 
gyvenimas geras. O anas pasaulis greit 
pamirštamas. Mane iki šiol tebestebina, 
kaip lengvai galima be jo išsiversti. 


— Denis Makenas nesiliauja man 
kvaršinęs galvą, - pasakė Mažylis 
Smokui. — Jis, aiškų, niekam tikęs 
bendrakeleivis. Bet jis dievažijasi žinąs 
kelią į vakarus. Teks mums, Smokai, su 
juo tartis, nes šiaip tau bus riesta. 


— Kodėl tik man? Visi mes vienam maiše. 


— Tai jau ne. Tau čia reikia būti akylam ir 
ausylam. 


— O kodėl? 


— Tu nieko negirdėjai?) 

Smokas papurtė galvą. 

— Man sakė viengungiai, — tęsė Mažylis. — 
Jie patys neseniai sužinojo. Tai įvyks šį 
vakarą, keletą mėnesių anksčiau nei 
įprasta. 


Smokas patraukė pečiais. 


— Ir tau neįdomu, apie ką kalbama? — 
erzino Mažylis. 


— Klausau. 


— Tai štai, Denio žmona ką tik papasakojo 
viengungiams. — Mažylis tyčia kiek 


patylėjo. — Viengungiai sakė man, kad 
šįvakar suliepsnos mergautiniai laužai. 
Stai ir viskas. Kaip tau šitai patinka? 


— Nesuprantu, kur tu kreipi. 


— Tik pamanyk, nesupranti? O tai net per 
daug aišku 1r suprantama. Tave persekioja 
mergiotė, ji rengiasi uždegti laužą, jos 
vardas Labiskvė. Oho, mačiau, kokiomis 
akimis ji į tave žiūri, kai tu žvelgi kitur. Ji 
niekuomet dar nebuvo uždegusi laužo, 
sakė netekėsianti už indėno. O dabar ji 
uždegs laužą, ir, kaip mane gyvą matai, 
dėl tavęs, mano mieliausias drauguži. 


— Taip, tu čia logiškai samprotauji, — tarė 
Smokas. Jam sudilgsėjo širdį, prisiminus 


Labiskvės elgesį pastarosiomis dienomis. 


— Kaip mane gyvą matai, — pakartojo 
Mažylis. — Taip jau visuomet būna — 
šmaukšt, pasipainioja mergiščia, ir viskas 
šuniui ant uodegos. Gero nelauk... O! 
Pasiklausyk, Smokai! 


Trys senės indėnės sustojo pusiaukelėje 
tarp viengungių židinio ir Makeno laužo, 
o seniausioji ėmė kažką rėkaloti 
spiegiančiu balsu. 

Smokas suprato tariant vardus, bet šiaip 
ne viską galėjo suprasti, todėl Mažylis, 


liūdnai šaipydamasis, ėmė versti: 


— Didžiojo Vado, Debesų Valdovo, Snaso 


duktė Labiskvė uždega šįvakar savo 
pirmąjį mergautinį laužą. Maka, Ovitso, 
Vilkų Pabaisos duktė... 


Taip jos paskelbė keliolikos mergaičių 
vardus, o paskui trys skelbėjos nudūlino 
toliau, nešdamos žinią kitiems laužams. 


Jaunuolių, prisiekusių niekuomet 
nesikalbėti su mergaitėmis — todėl jie ir 
buvo vadinami viengungiais — Ši 
iškilminga žinia nedomino. Snasas buvo 
davęs jiems uždavinį, kurį vykdyti jie 
žadėjo tik kitą rytą, bet dabar, norėdami 
išreikšti savo panieką mergautiniams 
laužams, sumanė tuoj pat leistis kelionėn. 
Snaso nepatenkino senųjų medžiotojų 
samprotavimai. Jis nusprendė: kadangi 


elnių, kurių pėdomis sekė gentis, tiek 
mažai, vadinasi, banda greičiausiai 
persiskyrė. Viengungių uždavinys — leistis 
į šiaurę ir vakarus ieškoti kitos, 
didžiosios bandos dalies. 


Smokas, susirūpinęs dėl Labiskvės 
ketinimo uždegti laužą, pasisakė norįs 
keliauti su viengungiais. Bet prieš tai jis 
pasitarė su Mažyliu ir Makenu. 


Trečią dieną, Smokai, turi grįžti, — tarė 
Mažylis. — Tuomet jau turėsime 
reikalingiausius daiktus ir šunis. 


Bet atsimink, — perspėjo,Smokas, — jei 
kartais nesusitiktume, jūs turite eiti savais 
keliais 1r pasiekti Jukoną. Aišku, jeigu 


pavyktų pasprukti, vasarą grįžtumėt manęs 
pasiimti. O jei man pavyks, spruksiu aš, o 
vėliau grįšiu jūsų. 


Makenas, stovėdamas šalia savo laužo, 
parodė akimis į vakaruose stūksantį statų 
rūstų kalną, ten, kur lyguma baigėsi aukšta 
kalnų virtine. 


— Ana ten, — tarė Makenas, — pietų pusėje 
nedidelis upokšnis. Keliausim juo. Trečią 
dieną sutiksite mus. Po trijų dienų mudu 
būsim tenai. Nesvarbu, kurioj vietoj 
pasieksite upokšnį, rasite ten mus ar mūsų 
pėdas. 


Bet trečią dieną Smokui nepasisekė. 
Viengungiai nusprendė ieškoti bandos kita 


kryptimi, ir trečią dieną tuo pačiu laiku, 
kai Mažylis ir Makenas su šunimis kopė 
upeliu aukštyn, Smokas su viengungiais už 
šešiasdešimt mylių į šiaurės rytus aptiko 
antrosios briedžių bandos pėdsakus. Po 
kelių dienų blyškioje prieblandoje, kuri 
smarkiai sningant buvo dar blyškesnė, jie 
grįžo į stovyklą. Raudojanti prie laužo 
indėnė staiga pašoko ir puolė Smoką. Jos 
akys degė įtūžiu, ji ėmė jį keikti, tiesdama 
rankas prie neseniai atvažiavusių rogių, 
kuriose gulėjo kailiuose suvyniotas 
nebylus kūnas. 


Smokas galėjo tik numanyti, kas įvyko. 
Eidamas prie Makeno laužo, jis laukė 
naujo keiksmų srauto. Bet ten pamatė 


Makeną, rimtai žiaumojantį elnienos 
gabalą. 


— Aš ne karys, — suinkštė jis 
teisindamasis. — Mažylis pabėgo, nors jie 
vis dar jį gaudo. Jis kovėsi kaip velnias. 
Bet vis tiek jį pačiups. Dabar jam galas. 
Porą žmonių jis pašovė, bet jie pagis. 
Vienam suvarė kulką tiesiai į širdį. 


— Žinau, — atsakė Smokas. — Ką tik 
mačiau našlę. 


— Snasas norėjo su jumis pasikalbėti, — 
pridūrė Makenas. — Įsakė, kad grįžęs tuoj 
eitumėte prie jo laužo. Aš jūsų 
neišdaviau. Jūs nieko nežinote. Tai gerai 
atsiminkite. Mudu su Mažyliu sprukome 


rizikuodami savo kailiu. 


Prie Snaso laužo Smokas rado Labiskvę. 
Ji žiūrėjo į Smoką su tokiu švelnumu, jog 
jis net išsigando. 


— Aš laiminga, kad nebandėte bėgti, — tarė 
ji. - Matote, aš... — Ji sumišo, bet akių 
nenuleido, ir galima buvo suprasti, ką 
reiškia, tas švelnus jos žvilgsnis. — Aš 
uždegiau savo laužą, žinoma, jums. Atėjo 
man metas. Jūs man mieliausias iš visų 
pasaulyje. Mielesnis už tėvą. Mielesnis 
už tūkstantį Libašų ir Mahkukų. Aš myliu. 
Tai labai keista. Myliu kaip Izolda, kaip 
Frančeska. Senis Keturakis sakė tiesą. 
Indėnai taip nemyli. Bet aš turiu baltą odą 
ir mėlynas akis. Mudu abu baltieji, jūs 1r 


M 


as. 


Niekuomet dar jokia moteris nesiūlė 
Smokui savo rankos ir širdies, 1r jis 
nežinojo, kaip elgtis. Beje, tai buvo net ne 
pasiūlymas. Kad jis sutiks, niekas ir 
neabejojo. Labiskvei visa tai buvo taip 
paprasta ir aišku, toks švelnumas 
spindėjo jos akyse, kad Smokas tik 
stebėjosi, kodėl ji dar jo neapkabino ir 
nepadėjo ant peties savo galvos. Paskui 
jis suprato, kad nors ji nuoširdžiai ir 
atvirai myli, tačiau švelnus 
glamonėjimasis jai nepažįstamas dalykas. 
Pirmykštės bendruomenės laukiniai apie 
tai nieko nežino. Labiskvė taip pat 
negalėjo žinoti. 


Ji be paliovos čiauškėjo, atskleisdama 
meilės kupiną savo širdį, o Smokas 
drąsino save, norėdamas kaip nors 
pasakyti jai tiesą. Atrodė, kad laukiama 
akimirka atėjo. 


— Bet pasakykite, Labiskve, — pradėjo jis, 
— ar esate įsitikinusi, kad Keturakis jums 
papasakojo visą Paolo ir Frančeskos 
meilės istoriją? 


Ji suplojo rankomis ir džiūgaudama 
nusijuokė: 


— Tai dar ne viskas! Taip ir maniau, kad 
apie meilę dar ne viskas! Aš daug 
galvojau po to, kai uždegiau savo laužą. 
Aš... 


Bet tuo metu iš krintančio sniego 
uždangos prie laužo priėjo Snasas, ir 
patogi akimirka buvo praleista. 


— Labą vakarą, - bambtelėjo Snasas. — 
Jūsų draugas iškrėtė čia velniai žino ką. 
Gerai, kad nors jūs pasirodėte protingas. 


— Gal pasakysite, kas atsitiko? — paklausė 
Smokas. Snaso dantys, nepaprastai balti 
palyginus su laužų dūmais aprūkusia 
barzda, sublizgėjo, jam pašaipiai 
šyptelėjus. 


— Žinoma, pasakysiu, — atsakė jis. — Jūsų 
bičiulis nušovė vieną mūsų žmogų. Tasai 
snarglinas neūžauga Makenas pabūgo 

pirmojo šūvio. Daugiau jis nenorės bėgti. 


Jūsų bičiulį mano medžiotojai gaudo 
kalnuose — ir pagaus. Jukono jis nematys. 
O jūs nuo šiol miegosite prie mano laužo. 
Ir su medžiotojais daugiau nevyksite. Aš 
pats jus saugosiu. 


Persikraustęs prie Snaso laužo, Smokas 
pateko į keblią padėtį. Dažniau dabar 
tekdavo matytis su Labiskve. Ji visiškai 
neslėpė savo švelnios, nekaltos meilės, o 
tai jį baugino. Ji žiūrėdavo į jį 
mylinčiomis akimis, 1r kiekvienas jos 
žvilgsnis buvo glamonėjimas. Daugybę 
kartų Smokas drąsino save, norėdamas jai 
pasakyti apie Džoją Gastel, ir kiekvieną 
kartą įsitikindavo esąs bailys. Bet 
blogiausias dalykas buvo Labiskvės 


žavumas! Negalima buvo ja nesigėrėti. 
Kiekviena praleista su ja valandėlė 
versdavo jį niekinti save. Tačiau kokios 
puikios buvo tos valandėlės! Pirmą sykį 
jam atsiskleidė moters siela: tokia skaisti 
buvo Labiskvės siela, tokia nepaprastai 
naivi ir nekalta, kad Smokas matė ją 
kiaurai 1r skaitė kaip kokią knygą. Visas 
pirmykštis moters gerumas buvo 
Labiskvės sieloje, nepažįstančioje 
gudraujančios apgaulės ir gyvenimo 
sąlygotumų. Jis prisiminė kadaise skaitytą 
Šopenhauerį, ir padarė išvadą, kad 
niūrusis filosofas neteisus. Pažinti moterį 
taip, kaip Smokas pažino Labiskvę, reiškė 
suprasti, kad neapkenčiantieji moterų yra 
paliegėliai. 


Labiskvė buvo nuostabi, tačiau greta jos 
veido nuolat visu savo grožiu tarsi 
žėruojanti vizija iškildavo Džoja Gastel. 
Džoja buvo santūri, valinga, visuomet 
laikėsi civilizacijos primestų moteriai 
taisyklių. Bet dabar Smoko vaizduotė 
įnoringai priskyrė Džojai Gastel tas 
pačias dvasios brangenybes, kurias jis 
atrado Labiskvės sieloje. Viena šių 
moterų iškėlė kitą, ir viso pasaulio 
moterys Smoko akyse pakilo dėl to, ką jis 
atrado sniegynų krašte, prie Snaso laužo, 
Labiskvės sieloje. 


Nemaža patyrė jis ir apie save. Jis 
prisiminė visa, ką žinojo apie Džoją 
Gastel, ir suprato ją mylįs. Tačiau kaip 


gera buvo jam ir šalia Labiskvės! Kas tai, 
jei ne meilė? Bene galima šį jausmą 
kitaip pavadinti, jo nepažeminant? Ne, tai 
meilė. Žinoma, meilė. Vadinasi, jis linkęs 
į daugpatystę! Ši mintis jį sukrėtė iki 
širdies gelmių. Kadaise, sukinėdamasis 
San Francisko bohemoje, jis girdėjo 
kalbant, kad vyrai gali mylėti iš karto dvi, 
net tris moteris. Tada jis tuo netikėjo. Ir 
kaip būtų galėjęs tuo patikėti, jei nieko 
panašaus nebuvo patyręs? Dabar - kitas 
dalykas. Dabar jis iš tikrųjų myli dvi. Ir 
nors jausmas Džojai Gastel bene 
stipresnis, tačiau kartais jis galėtų 
prisiekti, kad labiau myli Labiskvę. 


— Pasaulyje, be abejo, daug moterų, — 


kartą pasakė ji. — Ir moterys myli vyrus. 
Jus tikriausiai mylėjo daug moterų. 
Papasakokite apie jas. 


Smokas nieko neatsakė. 
— Papasakokite, — pakartojo ji. 


— Aš niekuomet nebuvau vedęs, — 
išsisukinėdamas atsakė jis. 


— Ir daugiau nieko neturite? Už kalnų nėra 
kitos Izoldos? 


Štai dabar jis ir suprato esąs bailys. Jis 
melavo. Nenorom, bet melavo. Jis 
papurtė galvą ir iš lėto, meiliai 
nusišypsojo. Ir pats neįtarė, koks švelnus 


buvo jo veidas, kai Labiskvė staiga 
nušvito iš laimės. 


Jis stengėsi save teisinti, ramindamasis 
veidmainiškais išvedžiojimais, tačiau 
nebuvo jis ir toks spartietis, kad galėtų 
negailestingai sužeisti šios mergaitės 
širdį. 


Smokui kėlė nerimo ir Snasas. Niekas 
nepraslysdavo pro juodas jo akis, 1r 
kiekvienas jo žodis buvo reikšmingas. 


— Kam malonu matyti savo dukterį 
ištekėjusią? — kalbėjo jis Smokui. — 
Žmogus, turįs vaizduotę, bent to nesiekia. 
Tai skaudu. Sakau jums, net galvoti apie 
tai skaudu. Bet nieko nepadarysi, toks 


gyvenimas. Margaritai irgi reikia kada 
nors ištekėti. 


Stojo tyla, ir Smokas šimtąjį kartą klausė 
savęs, kas 1š tikrųjų slypi Snaso praeityje. 


— Aš stačiokas, žiaurus žmogus, — toliau 
dėstė Snasas. — Bet įstatymas lieka 
įstatymas, ir aš teisus. Maža to, čia, tarp 
šių laukinių žmonių, aš — ir įstatymas, ir 
teisėjas. Niekas neišeis be mano 
sutikimo. Be to, aš tėvas, ir laki vaizduotė 
visuomet buvo mano prapultis. 


Smokas nesužinojo šios kalbos tikslo — ją 
pertraukė garsus urzgimas ir sidabrinis 
juokas, nuskambėjęs palapinėje, kur 
Labiskvė žaidė su neseniai pagautų 


vilkiuku. Snaso veidas persikreipė iš 
sielvarto. 


— Nieko, ištversiu, — niūriai sumurmėjo 
jis. —- Margarita turi ištekėti, ir man, ir jai 
laimė, kad jūs čia pasirodėte. Į Keturakį 
mažai tedėjau vilčių. Makenas buvo 
niekam vertas, ir aš jį pakišau indėnei, 
kuri savo laužą kūrė 1š eilės dvidešimt 
metų. Jei ne jūs, būtų tekę leisti dukterį už 
indėno. Libašas būtų buvęs mano 
vaikaičių tėvas! 


Tuo metu su vilkiuku rankose iš palapinės 
išėjo Labiskvė ir priėjo prie laužo, 
norėdama pasižiūrėti į tą, kuris traukė ją 
kaip magnetas. Mergaitės akyse spindėjo 
meilė, nes niekas neišmokė jos 


slapukauti. 


— Klausykite, — tarė Makenas. — Dabar 
pavasaris, atlydys, ant sniego dedasi 
pluta. Pats laikas leistis į kelionę, nors 
kalnuose siaučia pūgos. Gerai jas Žinau. 
Su kitais nerizikuočiau bėgti, bet su jumis 
išdrįsiu. 


— Kur jums ten bėgti, — atšovė Smokas. — 
Būsit tik našta kitiems. Koks jūs vyras, jei 
suglebote kaip lepšė. Jei bėgsiu, tai 
bėgsiu vienas. O gal ir visai nebėgsiu, 
pasaulis nelabai mane vilioja. Man skani 
elniena, o ir vasara netoli, valgysim 
lašišas. 


Snasas kalbėjo: 


— Jūsų bičiulis mirė. Mano medžiotojai jo 
nenužudė. Jį rado negyvą, sušalusį 
kalnuose, kur jį užklupo pirmoji 
pavasario pūga. Iš čia niekas nepabėgs. 
Kada atšvęsime jūsų vestuves? 


O Labiskvė: 


— Žiūriu ir matau — jūsų veide ir akyse 
ilgesys. O jūsų veidą labai gerai pažįstu! 
Ant jūsų kaklo ties ausimi yra mažas 
randas. Kai jums gera, jūsų burnos 
kampeliai pakyla aukštyn. O kai jūsų 
mintys liūdnos, burnos kampeliai 
nusileidžia. Kai šypsotės, prie jūsų akių 
atsiranda trys keturios raukšlelės. Kai 
juokiatės — šešios, kartais būna net 
septynios, aš suskaičiavau. O dabar nėra 


nė vienos. Knygų aš nesu skaičiusi. 
Skaityti nemoku. Bet Keturakis mane daug 
ko išmokė. Aš taisyklingai kalbu 
angliškai. Tai jis mane išmokė. Ir jo akyse 
aš mačiau ilgesį tarsi alkį — didžiojo 
pasaulio ilgesį. Jis dažnai ilgėdavosi to 
pasaulio. O juk jam pas mus iki valios 
užteko mėsos, ir žuvies tuomet buvo daug, 
ir uogų, ir šaknų, ir buvo net miltų, kurių 
mainais mums už kailius dažnai atveždavo 
Dygliakiaulės ir Luskvos žmonės. O vis 
dėlto jis gedavo to pasaulio. Bene tas 
pasaulis toks geras, kad jūs taip pat jo 
pasigendat? Keturakis nieko neturėjo. O 
jūs turit mane. — Ji atsiduso ir palingavo 
galvą. - Keturakis ir mirdamas i1lgėjos1. 
Galbūt ir jus, jei liksite čia visam laikui, 


sugrauš ano pasaulio ilgesys? Deja, aš 
visiškai nepažįstu to pasaulio. Ar jūs 
norit ten bėgti? 


Smokas neturėjo jėgų atsakyti, bet ji 
suprato iš jo lūpų kampelių. 


Sėdėjo jie tylėdami. Buvo matyti, kad 
Labiskvė kovoja su savimi. O Smokas 
keikė save dėl nesuprantamo silpnumo: 
kaipgi jis galėjo atskleisti jai savąjį to 
pasaulio ilgesį ir nė žodžio nepasakyti 
apie savo meilę kitai moteriai! 


Ir vėl Labiskvė atsiduso. 


— Gerai, — tarė ji. — Aš jus taip myliu, jog 
nebijau net savo tėvo,o jis pykdamas yra 


baisus kaip pūga kalnuose. Jūs 
papasakojote man, kas yra meilė. Tai — 
meilės išbandymas. Aš padėsiu jums iš 
čia pabėgti ir grįžti į tą pasaulį. 


Smokas pabudo ir gulėjo nekrutėdamas. 
Maža šilta rankutė perbraukė per jo 
skruostą ir švelniai prigludo prie jo lūpų. 
Paskui kailis, nuo kurio dvelkė šaltis, 
pakuteno jo veidą, ir prie pat ausies jis 
išgirdo tik vieną žodį: 

— Einam. 

Jis atsargiai atsisėdo ir įsiklausė. Šimtai 
šunų jau buvo pradėję stovykloje savo 


naktinį koncertą, bet pro vampsėjimą 1r 
staugimą Smokas visiškai arti nugirdo 


tylų, vienodą Snaso alsavimą. 


Labiskvė švelniai timptelėjo jį už 
rankovės, ir jis suprato, kad reikia ją 
sekti. Jis pasiėmė savo mokasinus, 
vilnones kojines ir su naktiniais 
mokasinais iššliaužė ant sniego. 
Blėstančių laužo žarijų atošvaitoje ji 
ženklais parodė jam, kad reikia apsiauti, 
o pati vėl šmurkštelėjo į palapinę, kur 
miegojo Snasas. 


Smokas apčiuopė pirštais laikrodžio 
rodykles — buvo pirma valanda nakties. 
„Gan šilta, ne daugiau kaip dešimt 
laipsnių šalčio“, —- pamanė jis. Labiskvė 
grįžo ir nuvedė jį tamsiais takeliais per 
miegančią stovyklą. Kad ir kaip tyliai jie 


ėjo, sniegas vis dėlto girgždėjo po 
kojomis, bet šis garsas grimzdo 
šimtabalsiame šunų skunde. Šunys buvo 
taip įnikę staugti, kad neturėjo laiko nė 
urgzti ant einančių pro šalį vyro ir moters. 


— Dabar galima 1r kalbėtis, — tarė 
Labiskvė, kai paskutinis laužas liko už 
pusmylės. 


Ji pasisuko į Smoką. Tik dabar, silpnoje 
žvaigždžių šviesoje, pastebėjo, kad ji 
eina ne tuščiomis rankomis. Smokas 
palietė jos nešulį — čia buvo slidės, 
šautuvas, dvi šovinių apkabos ir kailinės 
antklodės. 


— Aš viskuo pasirūpinau, — tarė ji ir 


džiaugsmingai nusijuokė. — Dvi dienas 
rengiau slėptuvę. Ten prinešiau ir mėsos, 
ir miltų, ir degtukų, ir siauras slides, 
kuriomis gera eiti kietu sniegu, ir pintines 
slides, kurios mus išlaikys, kai sniegas 
patiš. O, aš moku minti taką, eisime 
greitai, mielasis. 


Smokui užkando žadą. Jis niekuomet 
netikėjo, kad Labiskvė padės jam pabėgti. 
Bet nuostabiausia, kad ir ji panoro bėgti 
kartu su juo! Nežinodamas, ką toliau 
daryti, jis vieną po kito švelniai paėmė iš 
jos nešamus daiktus. Paskui, vis dar 
negalėdamas susivokti, viena ranka 
apkabino mergaitę ir priglaudė prie 
savęs. 


— Dievas maloningas, — sušnibždėjo 
Labiskvė. — Jis pasiuntė man mylimąjį. 


Smokas susivaldė nepasakęs, kad jis 
vienas norėtų iš čia išeiti. Bet prieš 
pradedant kalbėti jo galvoje sušmėžavo 
ano spalvingo pasaulio, tolimų saulėtų 
kraštų vaizdai 1r išnyko. 


— Grįžkim, Labiskve, — tarė jis. — Tu būsi 
mano žmona, ir mes visuomet gyvensime 
su Briedžių tauta. 


— Ne, ne! - Ji papurtė galvą ir visu kūnu 
pasipriešino ją apglėbusioms rankoms. — 
Aš žinau. Aš daug svarsčiau. To pasaulio 
ilgesys kamuos tave ir ilgomis naktimis ės 
tau širdį. Jis pribaigė Keturakį. Jis 


pribaigs ir tave. Visus, kurie ateina 1š to 
pasaulio čionai, graužia ilgesys. O aš 
nenoriu, kad tu mirtum. Mes eisim į pietus 
ir prasiskverbsim pro snieguotus kalnus. 


— Paklausyk manęs, brangioji, — 
įkalbinėjo jis, — grįžkim! 

Neduodama jam kalbėti, ji pirštinėta 
ranka užspaudė jam lūpas. 

— Tu mane myli? Sakyk, myli? 

— Myliu, Labiskve. Tu mano mylimoji. 


Ir vėl jos ranka švelniai užspaudė jam 
lūpas. 


— Einam prie slėptuvės, — ryžtingai tarė 


Labiskvė. — Dar trys mylios iki jos. 
Einam. 


Jis nejudėjo 1š vietos, Labiskvė 
timptelėjo jį už rankos, bet negalėjo 
pajudinti. Jis jau buvo besakąs, kad ten, 
pietuose, jo laukia kita... 


— Tau negalima grįžti, — kalbėjo Labiskvė. 
— Aš... aš tik laukinė, aš bijau to pasaulio, 
bet dar labiau bijausi dėl tavęs. Matai, 
viskas taip, kaip tu sakei. Myliu tave 
labiau už viską pasau- 

lyje. Myliu labgiau negu save. Nėra tokių 
žodžių indėnų kalboje, kad tai galėčiau 
pasakyti. Nėra tokių žodžių ir anglų 
kalboje. Visos mano širdies mintys — apie 
tave, jos ryškios kaip žvaigždės, jos 


nesuskaičiuojamos kaip žvaigždės, ir nėra 
žodžių joms išsakyti. Kaip galiu 
išpasakoti, kas mano širdyje? Stai, žiūrėk! 


Labiskvė paėmė jo ranką, numovė nuo jos 
pirštinę, pritraukė prie savęs ir po šiltu 
striukės kailiu tvirtai prispaudė prie pat 
širdies. Ilgai tylėdamas Smokas jautė, 
kaip plaka jos širdis, ir žinojo, kad 
kiekvienas jos širdies dūžis — meilė. O 
paskui pamažu, beveik nejučia, vis dar 
laikydama jį už rankos, ji atsitraukė ir 
žengė slėptuvės link. Ir jis negalėjo jai 
prieštarauti. Atrodė, kad tai jos širdis 
veda jį, ta širdis, kuri štai čia plaka jo 
rankoje. 


Iš vakaro patižusį sniegą per naktį 


sukaustė stiprus šaltis, ir slidės sparčiai 
čiuožė sniego pluta. 


— Štai tuojau už medžių slėptuvė, — tarė 
Labiskvė Smokui. 


Ir staiga, krūptelėjusi iš nustebimo, ji 
pagriebė jo ranką. Tarp medžių linksmai 
pleveno nedidelio laužo liepsna, o prie jo 
tupėjo Makenas. Sukandusi dantis, 
Labiskvė kažką indėniškai pasakė — tai 
nuskambėjo tarsi rimbo šmaukštelėjimas, 
ir Smokas prisiminė, kad Keturakis 
vadino ją gepardu. 


— Ne veltui būgštavau, kad bėgsite palikęs 
mane, — tarė Makenas, kai Smokas su 
Labiskve priėjo arčiau, ir jo mažos 


įdėmios akys gudriai blykstelėjo. — Bet aš 
sekiau mergaitę, ir kai ji paslėpė čia 
slides ir maistą, išsiruošiau kelionėn. 
Pasiėmiau ir slides, ir maisto. Laužas? 
Nebijokite, jis nepavojingas. Stovykloje 
visi miega kaip užmušti, o be ugnies 
laukti šalta. Ar tuoj ir einam? 


Labiskvė išgąstingai žvilgtelėjo į Smoką, 
bet greit atgavo ryžtingumą ir kalbą. 
Mylėdama Smoką, ji buvo tik naivi 
mergaitė, bet dabar kalbėjo tvirtai, kaip 
žmogus, kuris iš niekur nelaukia nei 
patarimo, nei paramos. 


— Tu - šuo, Makenai, — sušvokštė, piktai 
žiūrėdama į jį. —- Zinau, ką sugalvojai: jei 
tavęs nepaimsime kartu, tada tu sukelsi 


ant kojų visą stovyklą. Ką gi, gerai. Teks 
tave imti drauge. Bet tu žinai mano tėvą. 
Aš tokia pat kaip ir jis. Tu dirbsi su 
mumis lygiai. Ir darysi tai, kas bus tau 
liepta daryti. Ir jei pabandysi iškrėsti 
kokią niekšybę — žinok, geriau su mumis 
nesusidėti. 


Makenas pažvelgė į ją, ir mažose kaip 
kiaulės jo akutėse blykstelėjo baimė ir 
neapykanta, o Labiskvės akyse, 
žiūrinčiose į Smoką, pyktis virto 
spindinčiu švelnumu. 


— Ar gerai jam pasakiau? — paklausė ji. 


Einant priekalnėmis, skiriančiomis kalnus 
nuo banguotos lygumos, ėmė švisti. 


Makenas užsiminė, kad laikas būtų 
pusryčiauti, bet niekas jo neklausė. 
Pavalgyti bus galima ir vėliau, vidudienį, 
kai sniego pluta patiš nuo saulės ir toliau 
eiti nebus galima. 


Priekalnės greit ėmė virsti kalnais, ir 
užšalęs upokšnis, kuriuo jie keliavo, vis 
giliau 1r giliau skverbėsi į tarpeklius. 
Pavasario ženklų čia buvo mažiau, nors 
viename tarpeklyje iš po ledo jau laisvai 
čiurleno vanduo, 0 poroje vietų ant 
žemaūgio gluosnio šakų jie pastebėjo 
pirmuosius išbrinkusius pumpurus. 


Labiskvė pasakojo Smokui, kokiomis 
vietomis jiems teks eiti ir kaip ji mano 
suklaidinti besivejančius medžiotojus. 


Tebuvo tik du keliai iš Briedžių krašto - į 
vakarus ir į pietus. Snasas negaišdamas 
išsiųs jaunuosius medžiotojus atkirsti šių 
dviejų kelių. Bet į pietus eina dar vienas 
takas. Tiesa, pusiaukelėje, aukštai 
kalnuose, jis suka į vakarus, kerta tris 
kalnynus ir įeina į pagrindinį pietų kelią. 
Nepastebėję čia pėdsakų, persekiotojai 
grįš atgal, tikėdamiesi, kad bėgliai pasuko 
į vakarus. Niekas neįtars, kad jie išdrįso 
rinktis ilgesnį ir sunkesnį aplinkinį kelią. 


Pažvelgusi per petį į užpakalyje einantį 
Makeną, Labiskvė negarsiai tarė: 


— Jis valgo. Negerai. 


Smokas pažvelgė atgal. Airis turėjo 


prisigrūdęs kišenes elnienos taukų ir 
slapčia juos žiaumojo. 


— Makenai, valgyti bus galima tik 
sustojus, — įsakė Smokas. — Priešakyje 
medžiojamų žvėrių nebus, reikia visą 
maistą iš pat pradžių dalintis po lygiai. 
Elkitės sąžiningai, 0 jei ne, tai jūs mums 
ne bendrakeleivis. 


Apie pirmą valandą sniego pluta patižo, 
ir siauros slidės ėmė smukti, o po 
valandos jau ir pintinės slidės nelaikė. 
Pirmą kartą keleiviai sustojo ir pavalgė. 
Smokas apskaičiavo maisto atsargas. 
Makenas tebuvo pasiėmęs visai menkai 
maisto, jo maišas buvo prigrūstas 
juodsidabrių lapių kailių, ir dėl to maistui 


beveik nebuvo likę vietos. 


— Visai nežinojau, kad jų tiek daug, — 
aiškinosi jis. — Rengiausi tamsoje. Užtat 
jie brangūs. Šovinių turime daug, 
prisišaudysime žvėrienos, kiek tik lenda. 


— Vilkai tave suris, kiek tik jiems lenda, — 
liūdnai pasakė Smokas, o Labiskvės akys 
iš pykčio žybtelėjo. 


Dviese juodu apskaičiavo, kad, labai 
taupant ir sočiai nevalgant, maisto galėtų 
užtekti mėnesiui. Labiskvė pareikalavo, 
kad ir jai duotų nešti naštos dalį. Po ilgų 
ginčų Smokas sutiko ir, griežtai nustatęs 
kiekvieno ryšulio dydį ir svorį, padalino 
visą naštą į tris dalis. 


Kitą dieną upeliu jie išėjo į platų kalnų 
slėnį. Čia sniegas buvo smarkiai patižęs. 
Jie sunkiai žygiavo, be paliovos 
smukdami į sniegą, kol pagaliau priėjo 
naujo kalno atšlaitę, kur sniegas buvo 
tvirtesnis. 


— Dar dešimt minučių — ir lyguma 
pasidarys nebepereinama, — tarė Smokas, 
sustojus visiems atsikvėpti ant plikos 
viršukalnės. —- Dabar mes turbūt 
tūkstančio pėdų aukštyje. 


Bet tuo metu Labiskvė tylėdama parodė 
žemyn į lygumą tarp medžių. Tenai, 
lygumos viduryje, vienas greta kito 
juodavo penki taškai. Jie beveik nejudėjo. 


— Tai jaunieji medžiotojai, — tarė 
Labiskvė. 


— Jie klimpsta iki juosmens, — tarė 
Smokas. -Šiandien jie jau nepasieks gero 
kelio. Mes tuoj būsime toli nuo jų. Einam, 
Makenai. Greičiau. Valgysime, kai 
negalėsime eiti. 


Makenas sunkiai atsiduso, bet jo kišenėse 
nebebuvo elnienos taukų, ir jis nudūlino 
paskui juos, atkakliai laikydamasis 
užpakalyje. 


Jie vėl ėjo slėniu, tik jau gerokai 
aukščiau; čia saulė įšildė sniegą tik apie 
trečią valandą po pietų, bet tuo laiku jie 
įėjo į kalno šešėlį, kur sniegas jau vėl 


buvo ėmęs stingti. Tik vieną kartą jie 
stabtelėjo, susirado atimtus iš Makeno 
taukus ir eidami suvalgė. Mėsa buvo 
sušalusi į akmenį, nepakaintintos jos 
nebuvo galima valgyti, bet taukai trupėjo 
burnoje, šiek tiek malšindami kankinant; 


alkį. 


Tik devintą valandą, kai baigėsi ilgas 
sambrėškis ir po apniukusiu dangum 
įsivyravo nepermatoma tamsa, jie sustojo 
mažyčių eglaičių giraitėje. Makenas 
skundėsi ir dejavo. Nieko jis neišmoko 
per devynerius gyvenimo Arktyje metus, 
eidamas prisirijo sniego, ir dabar prie 
didžiulio nuovargio prisidėjo kankinantis 
troškulys — burną džiovino ir degino kaip 


ugnimi. Kol Smokas su Labiskve rengė 
nakvynės vietą, Makenas, susirietęs prie 
laužo, vaitojo. 


Labiskvė buvo nenuilstanti; Smokas tik 
gėrėjosi jos žvalumu ir ištverme, jos 
dvasios 1r kūno jėga. Jos linksmumas 
nebuvo dirbtinis. Ji vis juokėsi ir 
šypsojosi jam, o atsitiktinai palietusi jo 
ranką, neskubėdavo atitraukti savosios. 
Tačiau vos tik mesdavo žvilgsnį į 
Makeną, jos veidas tapdavo atšiaurus, 
negailestingas, o akys imdavo blizgėti 
šalta ugnimi. 

Naktį pakilo vėjas, ėmė snigti. Visą dieną 
pūga bloškė jiems į akis sniegą, ėjo jie 
apgraibomis ir nepastebėjo upelio, kurio 


vaga reikėjo sukti į vakarus, o paskui 
kirsti perėją. Dar dvi dienas jie 
klaidžiojo po kalnus tai aukštyn, tai 
žemyn, ir pagaliau pavasaris liko 
užpakaly — čia, viršuje, dar 
tebeviešpatavo Žiema. 


— Mūsų pėdsakus medžiotojai dabar 
pametė, tai kodėl mums nepasilsėjus 
dienelę? — meldė Makenas. 


Bet ilsėtis nebuvo galima. Smokas ir 
Labiskvė gerai suprato pavojų. Jie 
paklydo aukštai kalnuose, kur ne tik jokio 
medžiojamo žvėries, bet ir jo pėdsako 
nebuvo matyti. Diena po dienos jie 
skverbėsi per šaltą uolėtą chaosą, 
tarpeklių ir daubų labirintą, kurie beveik 


niekuomet nesitęsė į vakarus. Patekę į 
tokį tarpeklį, jie būdavo priversti eiti iki 
galo, nes iš abiejų pusių į viršų kilo 
apledėjusios viršukalnės ir stačios, 
rūsčios ir nepereinamos keteros. Jų kelias 
buvo nežmoniškai sunkus, šaltis sekino 
jėgas, o dienos maisto normą teko dar 
mažinti. 


Kartą naktį Smokas pabudo nuo grumtynių 
triukšmo. Toje pusėje, kur miegojo 
Makenas, buvo girdėti gargaliavimas ir 
švokštimas. Smokas sujudino koja laužą, 
ir blykstelėjusi liepsna nušvietė 

Labiskvę: sugriebusi airį už gerklės, ji 
stengėsi iš jo burnos išplėšti gabalą 
mėsos Smokas pamatė, kaip Labiskvės 


ranka siektelėjo diržo, ir joje sublizgo 
peilio ašmenys. 


— Labiskve! — įsakmiai šūktelėjo jis. 
Pakelta ranka sustingo ore. 
— Nereikia, — tarė jis, eidamas artyn. 


Drebėdama iš pykčio, Labiskvė dar 
valandėlę luktelėjo, paskui jos ranka 
nenoromis įkišo peilį į makštis. Tarsi 
nuogąstaudama, kad gali nesusivaldyti, ji 
nuėjo prie laužo ir užmetė šakų. Makenas 
atsisėdo ir, virpėdamas iš baimės ir 
pykčio, inkšdamas ir verkšlendamas, ėmė 
kažką murmėti teisindamasis. 


— Iš kur ėmėte mėsą? — paklausė Smokas. 
— Iškratyk jį, — tarė Labiskvė. 


Tai buvo pirmieji jos žodžiai. Jos balsas 
iš pykčio trūkčiojo, ji vos valdėsi. 
Makenas mėgino gintis, bet Smokas jį 
tvirtai sugriebė, iškratė ir ištraukė gabalą 
elnienos — norėdamas sušildyti, Makenas 
buvo pasikišęs mėsą po pažastimi. 
Netikėtas Labiskvės šūktelėjimas privertė 
jį atsigręžti. Ji tuo metu buvo prišokusi 
prie Makeno maišo ir jį atrišusi. Vietoj 
mėsos iš maišo pasipylė samanos, 
spygliai, skiedros — šį visą šlamštą jis 
susigrūdo norėdamas, kad smarkiai 
palengvėjęs ryšulys atrodytų toks, koks 
buvęs. 


Labiskvė vėl griebėsi peilio ir puolė 
vagį, bet Smokas ją sulaikė, ir ji pasviro į 
jo glėbį, kūkčiodama iš bejėgiško pykčio. 


— Mielasis, juk aš ne dėl maisto! — 
dusdama kalbėjo ji. — Aš dėl tavęs, dėl 
tavo gyvybės. Suo! Juk jis tave ryja! 


— Nieko, mes dar pažiūrėsim, — ramino ją 
Smokas- Dabar jis neš miltus. Negi jis 
miltus valgys, o jei pamėgins, pats jį 
užmušiu, nes ryja ne tik mano, bet ir tavo 
gyvybę. - Jis priglaudė ją prie savęs. — 
Mieloji, žudynes palik vyrams. Žudyti — 
ne moterų darbas. 


— Jei būčiau užmušusi šunį, tu manęs 


nemylėtum? — nustebo ji. 


— Mylėčiau, bet ne taip labai, — 
išsisukinėdamas atsakė Smokas. 


Ji atsiduso. 


— Gerai, — nuolankiai tarė ji, — aš jo 
neužmušiu. 


Medžiotojai juos persekiojo be paliovos. 
Jiems labai sekėsi, be to, jie puikiai 
žinojo tas vietas. Sykį užėję užpustytus 
pėdsakus, jie jų nepamesdavo. Kai 
pasnigdavo, Labiskvė ir Smokas visaip 
stengdavosi persekiotojus klaidinti, 
sukdavo į rytus, nors kelias eidavo į 
vakarus ar pietus, kopdavo į aukštas 


perėjas, nors būdavo galima rinktis daug 
žemesnes. Argi tai svarbu, juk jie vis tiek 
paklydo. Tačiau atsikratyti persekiotojų 
jiems nepavykdavo. Kartais jie porą 
dienų nematydavo indėnų, ir vis dėlto 
jaunieji Snaso medžiotojai pasirodydavo 
vėl. Kai užpustydavo visus pėdsakus, 
medžiotojai sklisdavo į visas puses kaip 
skalikų ruja, 1r tas, kuriam pirmam vėl 
pavykdavo rasti pėdsakus, uždegdavo 
laužą, duodamas ženklą draugams. 


Smokas susipainiojo skaičiuodamas 
dienas ir naktis, pūgas 1r sustojimus. Tai 
buvo ilgas ir niūrus, kankinantis ir 
alinantis slogutis, tačiau jie ėjo vis 
pirmyn ir pirmyn. Makenas klupdamas 


vilkosi užpakalyje ir bambėjo kažką apie 
San Franciską — savo didžiausią svajonę. 
Jie keliavo, o virš jų galvų tarsi bokštai 
stūksojo milžiniškos smailios, rūsčios 1r 
ramios viršukalnės, remiančios ledinę 
dangaus mėlynę. Ėjo jie čia tamsiais 
tarpekliais, tarp stačių uolų, ant kurių net 
sniegas negalėjo laikytis, čia klampojo 
ledynų slėniais, kur giliai po ledu plytėjo 
įšalę ežerai. Kartą naktį, protarpiu tarp 
audrų, jie išvydo danguje tolimo 
ugnikalnio pašvaistę. Niekuomet daugiau 
jie nematė panašaus reginio ir net 
abejojo, ar jiems tada nepasivaideno. 


Sušalusį sniegą apklodavo storas puraus 
sniego sluoksnis, jis apsitraukdavo ledo 


pluta, kurią vėl užversdavo sniegas. 
Kartais giliuose tarpekliuose 1r slėniuose 
jie klampodavo per keleto šimtų pėdų 
gylio sniegą, o kartais ankštuose 
plyšiuose, kur traukė stiprus vėjas, eidavo 
nedideliais ledynais, nuo kurių vėjas 
buvo nušlavęs paskutinę snaigę. Kaip 
nebylios šmėklos slinko jie pro 
grėsmingai kybančias sniego mases, 
kurios bemat galėjo griūti, arba 
pabusdavo naktį nuo sniego lavinos 
dundesio. Sustoję poilsio virš miškų 
juostos, jie negalėdavo susikurti laužo, 
todėl, norėdami pavalgyti, turėdavo savo 
kūnu šildyti sušalusią mėsą. Labiskvė 
visą laiką buvo tokia pat: žvali ir 
linksma, tik į Makeną žiūrėjo rūsčiai, 1r 


nei šaltis, nei begalinis nuovargis 
negalėjo sumažinti jos meilės Smokui. 


Akyliau už katę ji sekė menkų maisto 
davinių skirstymą, ir Smokas matė, kaip 
kiekvienas Makeno kąsnis varo ją iš 
kantrybės. Kartą ji pati ėmė dalinti 
maistą, ir tučtuojau Smokas išgirdo 
audringą Makeno protestą. Ne tik jam, bet 
ir sau ji buvo paskyrusi mažesnę maisto 
porciją negu Smokui. Po to Smokas pats 
dalindavo maistą. Vieną rytą, visą naktį 
snigus, nedidelė griūtis 

nunešė juos apie šimtą jardų kalnų šlaitu. 
Iš po sniego jie išlindo pridusę, bet 
sveiki. Tačiau Makenas išlindo be maišo, 
kuriame buvo visi jų miltai. Tuoj pat kita 


griūtis visiškai palaidojo 

šį maišą po sniegu. Nors nelaimė atsitiko 
ne dėl Makeno kaltės, Labiskvė nuo to 
laiko negalėjo žiūrėti į jo pusę. Smokas 
suprato, kad ji bijo nesusivaldyti. 


Buvo rytas, aplink spengianti tyla, 
danguje nė debesėlio, saulėje akinamai 
tviskėjo sniegas. Jie kiūtino aukštyn ilgu, 
stačiu apledėjusiu šlaitu. Kiūtino pamažu, 
tarsi nykūs šešėliai išmirusiame 
pasaulyje. Nė mažiausias vėjelis 
nedrumstė šaltos sustingusios ramybės. 
Horizonte už šimto mylių dunksojo 
Uolinių kalnų dantyti kalnagūbriai 
smailiomis viršūnėmis, kurios buvo taip 
aiškiai matyti, tarsi būtų tik už kokių 


penkių mylių. 


— Kažkas turi atsitikti, — sušnibždėjo 
Labiskvė. — Tu jauti tai? Čia, ten, visur. 
Aplink taip keista! 


— Mane šiurpulys krečia, — atsakė 
Smokas, — bet jis ne nuo šalčio. Ir ne nuo 
alkio. 


— Siurpas iš vidaus, širdyje! — pridėjo 
susijaudinusi Labiskvė. — Tas pats ir man. 
— Ne, ne iš vidaus, — paaiškino Smokas. — 


Man šiurpas virpina visą kūną, kiekvieną 
nervą. 


Po keliolikos minučių jie sustojo 


atsikvėpti. 


— Tolimųjų viršūnių jau nematyti, — tarė 
Smokas. 


— Oras darosi tirštas, sunkus, — tarė 
Labiskvė. — Sunku kvėpuoti. 


— Trys saulės! — kimiai sumurmėjo 
Makenas; svirduliuodamas jis tvirčiau 


suspaudė lazdą, kad neišvirstų. 


Dvi netikros saulės pasirodė abiejose 
tikrosios saulės pusėse. 


— Penkios, — tarė Labiskvė. 


Jie stovėjo žiūrėdami, o prieš akis vis 


žiebėsi naujos saulės. 


— Viešpatie, saulių danguje tiek, kad nė 
nesuskaičiuosi! — persigandęs riktelėjo 
Makenas. 


Iš tiesų, kur tik žvelgei, visa dangaus pusė 
buvo nutvieksta akinančio vis naujų 
įsižiebiančių saulių žėrėjimo. Staiga 
Makenas suspiegė iš nustebimo ir 
skausmo. 


— Degina! — šūktelėjo jis ir vėl spygtelėjo 
iš skausmo. Paskui riktelėjo ir Labiskvė. 
Smokui taip pat į veidą įsmigo tarsi 
ledinis dyglys ir nutvilkė rūgštimi. 
Smokas prisiminė, kaip sykį, maudantis 
jūroje, jį nutvilkė nuodingi medūzos 


sifonoforos čiulptukai. Pojūtis buvo toks 
panašus, jog Smokas nesąmoningai 
perbraukė ranka per skruostą, 
stengdamasis numesti nesamus 
deginančius siūlus. 


Netikėtai nuaidėjo nepaprastai duslus 
šūvis. Šlaito apačioje ant slidžių stovėjo 
jaunieji indėnai ir vienas po kito šaudė į 
bėglius. 


— Išsiskirstykim! — riktelėjo Smokas. — 
Lipkim aukštyn! Mes jau beveik 
viršukalnėje. Jie ketvirtis mylios žemiau 
mūsų. Leisdamiesi žemyn, tuoj paliksim 
juos už poros mylių. 


Visi trys pasklido ir iš visų jėgų ėmė 


kabintis šlaitu. Nematomi geluonys badė 
ir tvilkino jiems veidus. Duslūs šūviai 
aidėjo jų ausyse. 


— Ačiū Dievui, — šnopuodamas ėmė 
kalbėti Smokas, — keturi jų su muškietom, 
tik vienas turi vinčesterį. Be to, saulė 
trukdo jiems įs1žiūrėti. Niekaip negali 
prisitaikyti. Pliekia pro šalį per kokį 
šimtą pėdų. 

Matai, tėvas įtūžo, — atsiliepė Labiskvė. — 
Jis įsakė mus nužudyti. 


— Kaip keista, — tarė Smokas, — tavo 
balsas ateina tarsi 1š toli. 


— Užsidenk burną! — staiga riktelėjo 


Labiskvė. - Nekalbėk! Aš žinau, kas čia 
dedasi. Pridenk rankove burną, štai taip, 
ir tylėk. 


Makenas parpuolė pirmas ir vargais 
negalais atsikėlė. Paskui jie visi ėmė 
griuvinėti, kol pasiekė viršukalnę. Jie 
negalėjo suprasti, kodėl jiems atėmė 
rankas ir kojas, visas kūnas sustingo, 
judesiai pasidarė lėti, vangūs. 
Viršukalnėje pažvelgę atgal, jie pamatė, 
kad indėnai, lipdami į viršų, be paliovos 
klumpa ir griuvinėja. 


— Viršukalnės jie nepasieks, — tarė 
Labiskvė. — Tai baltoji mirtis. Nesu 
niekuomet jos mačiusi, bet Žinau. 
Girdėjau apie ją senuosius pasakojant. 


Greit pakils rūkas — ne toks, kaip kad 
būna vakarais arba prieš švintant ir 
smarkiai šąlant. Iš mačiusiųjų jį retai kas 
liko gyvas. 


Makenas pradėjo dusti ir žiopčioti. 
— Užsidenk burną, — įsakė Smokas. 


Aplink tvieskė akinanti šviesa, 1r Smokas 
vėl pakėlė akis į nesuskaičiuojamas 
saules. Jos mirgėjo ir blyško rūke. Oras 
buvo pilnas žaižaruojančių kibirkštėlių. 
Artimosios kalnų viršūnės dingo 1š akių 
toje siaubingoje migloje. Jaunieji indėnai, 
be paliovos verždamies1 aukštyn, prie 
bėglių, irgi nugrimzdo joje. Makenas 
susmuko sniege, susigūžė ir rankomis 


užsidengė akis, burną. 
— Stok, einam! — įsakė Smokas. 
— Negaliu paeiti, —- suvaitojo Makenas. 


Susirietęs dvilinkas, jis svirduliavo į 
visas puses. Pamažu, didelėmis valios 
pastangomis vos judindamas sustingusius 
sąnarius, Smokas priėjo prie Makeno. 
Smokas įsidėmėjo, kad jo mintys aiškios. 
Tiktai kūną buvo apėmęs nesuprantamas 
glebnumas. 


— Palik jį, — piktai sumurmėjo Labiskvė. 


Bet Smokas nenusileido. Jis pastatė airį 
ant kojų ir pasuko veidu į šlaitą, nuo kurio 


jiems reikėjo leistis. Paskui jį stumtelėjo, 
ir Makenas, čia vairuodamas, čia 
pristabdydamas lazda, nurūko slidėmis 
žemyn ir dingo žėruojančiame 
deimantiniame rūke. 


Smokas pažvelgė į Labiskvę, ir ji 
nusišypsojo, nors vos laikėsi ant kojų. Jis 
linktelėjo jai, duodamas ženklą leistis, bet 
Labiskvė priėjo arčiau, ir beveik šalia, 
per keliolika pėdų vienas nuo kito, jie 
pasileido žemyn per skaudžiai geliančią 
liepsną. 


Nors Smokas ir bandė stabdyti slides, 
nieko iš to neišėjo: jis aplenkė Labiskvę, 
nes buvo sunkesnis už ją, ir dideliu 
greičiu nurūko nuo kalno. Susilaikyti 


pavyko tik toli apačioje, ant lygaus 
apledėjusio plokščiakalnio. Čia jis 
pristabdęs palaukė Labiskvės ir važiavo 
toliau kartu. Slidės slydo vis lėčiau, kol 
pagaliau visai sustojo. Jie vis labiau 
stingo ir, net dėdami didžiausias 
pastangas, kiūtino kaip sraigės. Jie praėjo 
pro Makeną, šis tupėjo ant savo slidžių 
susigūžęs. Praeidamas Smokas lazda 
privertė jį keltis. 


— Reikia sustoti, — sunkiai sušnibždėjo 
Labiskvė, — nes eidami žūsime. Reikia 
apsigaubti, taip sakydavo senieji. 


Neatrišinėdama mazgų, kad būtų greičiau, 
ji perpjovė maišo diržus. Smokas irgi 
perpjovė savuosius ir, paskutinį kartą 


žvilgtelėję į pražūtingąjį rūką bei 
nesuskaitomas saules, abu susivyniojo į 
savo kailines antklodes ir stipriai 
apsikabino. Paskui kažkas į juos 
atsitrenkė ir nugriuvo, jie išgirdo negarsų 
kūkčiojimą, keiksmus, nutraukiamus 
smarkaus kosulio. Jie suprato, kad tai 
Makenas, jis buvo susigūžęs šalia 1r 
apsigaubęs savo kailiniais. 


Paskui juos ėmė kankinti dusulys. Staigūs, 
nesulaikomi sauso kosulio priepuoliai 
draskė krūtinę ir kratė visą kūną. Smokas 
juto pradedąs karščiuoti, Labiskvę taip 
pat vis labiau krėtė šaltis. Juo toliau, juo 
dažnesni ir sunkesni darėsi kosulio 
priepuoliai ir tik vakarop truputį aprimo. 


Kvėpuoti pamažu darėsi vis lengviau, ir, 
praėjus priepuoliams, jie prisnūsdavo 
visiškai nusikamavę. 


O) Makenas vis smarkiau kosėjo, jie 
girdėjo jo vaitojimą, aimanas ir suprato, 
kad jis kliedi. Kartą Smokas norėjo 
nusimesti kailius, bet Labiskvė tvirtai 
apglėbė jį abiem rankom. 


— Ne, ne, - maldavo ji. — Negalima 
nusikloti, tai mirtis. Gulėk, priglaudęs 
veidą prie mano striukės, 1r pamažu, 
ramiai kvėpuok, štai kaip aš, ir tylėk. 


Gulėdami tamsoje, jie snūduriavo, 
kosulys silpnėjo, bet retkarčiais kosėdami 
jie vienas kitą pažadindavo. Smoko 


manymu, buvo po pusiaunakčio, kai 
Makenas užsikosėjo paskutinį kartą. 
Paskui jis, kaip, sergantis gyvulys, 

pradėjo dusliai, be paliovos vaitoti. 


Smokas pabudo nuo Labiskvės lūpų 
prisilietimo. Ji buvo apglėbusi jį 
rankomis, o jo galva gulėjo ant jos 
krūtinės. Labiskvės balsas buvo linksmas 
kaip visuomet, ir jame jau nebuvo jokio 
duslumo. 


— Štai jau ir diena, — tarė ji, kilstelėjusi 
kailio kraštelį. - Žiūrėk, mielasis, štai jau 
ir diena. Mudu gyvi 1r nebekosime. 
Kelkimės, pasižiūrėkime, kas dedasi 
aplink, nors aš taip galėčiau su tavim būti 
amžinai. Taip gera man buvo šią 


paskutinę valandą. Aš nemiegojau, 
žiūrėjau į tave, aš tave taip myliu. 


— Visiškai negirdėti Makeno, — tarė 
Smokas. — O kas ištiko medžiotojus, kad 
jie mūsų nerado? 


Jis nusimetė kailius, apsižvalgė ir danguje 
pamatė tik vieną įprastą saulę. Pūtė 
lengvas vėjelis, dar vėsokas, tačiau 
pranašaujantis artėjantį pavasarį. 
Makenas gulėjo aukštielninkas, jo 
nepraustas, nuo laužo dūmų aprūkęs 
veidas buvo sustingęs kaip marmuras. Šis 
vaizdas Labiskvės nė trupučio 
nesujaudino. 


— Žiūrėk! — šūktelėjo ji. — Snieginė starta. 


Tai geras ženklas. 


Persekiotojų niekur nebuvo matyti — jie 
arba žuvo ten, už perėjos, arba grįžo 
atgal. 


Maisto buvo likę taip maža, jog jie 
nedrįso valgyti nė dešimtosios dalies to, 
kas jiems būtinai buvo reikalinga, nė 
šimtosios dalies to, kiek jie norėjo. 
Pusgyviai, apkvaitę, jie daugelį dienų 
tarsi sapne klaidžiojo po uolėtą dykynę. 
Kartais Smokas susigriebdavo, kad kažką 
be sąryšio sapalioja ir spokso į 
nesibaigiančias ir nekenčiamas snieguotas 
viršukalnes. Ir vėl, tarsi šimtmečiams 
praėjus, jis atsitokėdavo, išgirdęs kažką 
murmantį savo balsą. Labiskvė irgi 


beveik visą laiką kliedėjo. Ėjo jie 
nesąmoningai, beveik nieko nesuvokdami. 
Visą laiką stengėsi eiti į vakarus, tačiau 
snieguotos viršukalnės nuolat pastodavo 
jiems kelią, neįveikiamos keteros 
versdavo juos sukti čia į šiaurę, čia į 
pietus. 


— Kelio į pietus nėra, — pasakė Labiskvė. 
— Senieji žino. Reikia eiti į vakarus, tik į 
vakarus. 


Snaso medžiotojai jų jau nebepersekiojo, 
bet badas sekė visiškai pridurmu. 


Kartą vėl atšalo, pradėjo snigti ne 
sniegas, o kažkokios sausos, birios kaip 
smėlis dulkės. Snigo dieną 1r naktį, snigo 


tris paras. Nė žingsnio nebuvo galima 
žengti, ir reikėjo laukti, kol šaltis sutrauks 
paviršiuje kietą plutą. Jie gulėjo 1r 
ilsėjos1 susisisupę į kailius ir valgė dar 
mažiau. Maisto norma buvo tokia menka, 
j0g Ji jau nenuramindavo alkio kančių, 
draskančių skilvį, o dar labiau smegenis. 
Štai Labiskvė prarijo savo mažytę porciją 
ir, paklaikusi nuo jos skonio, šaižiu balsu 
džiaugsmingai riktelėjo, paskui, 
kūkčiodama ir kažką murmėdama, kaip 
žvėrelis puolė kitos dienos normą ir 
godžiai ėmė valgyti. 


Tada Smokui buvo lemta pamatyti 
nuostabų dalyką. Nuo maisto burnoje 
Labiskvė atsitokėjo. Ji išspjovė tą menką 


valgio gabalėlį ir, sugniaužusi kumštį, 
piktai sudavė sau į nusikaltusias 
lūpas. 


Dar daug nuostabių dalykų buvo lemta 
Smokui per tas dienas pamatyti. Po 1lgo 
snigimo pakilęs viesulas ėmė sukti 
smulkias, sausas snaiges — taip sukamas 
smėlis dykumoje. Pūga siautė visą naktį; 
paskui išaušo giedra vėjuota diena, ir 
Smokas apsižvalgė. Akys ašarojo, galva 
svaigo, ir jam rodėsi, kad jis sapnuoja. Iš 
visų pusių stiebėsi į dangų didesnės ir 
mažesnės smailios viršukalnės, vienos jų 
stovėjo atskirai tarsi sargybiniai, kitos — 
susibūrusios tarsi galingi milžinai, 
susirinkę pasitarti. O kiekvienoje 


viršukalnėje plazdėjo, plevėsavo per 
daugelį mylių žydrame danguje 
nusidriekusios milžiniškos sniego 
vėliavos, balkšvos, padūmavusios, 
šviesos ir šešėlių paryškintos, sidabrinių 
saulės spindulių nutviekstos. 


— Mano akys išvydo Viešpatį, nužengiantį 
garbėje, — užgiedojo Smokas, žiūrėdamas 
į tas vėjo plevenamas sniego dulkių 
juostas, tarsi šilkines spinduliuojančias 
padangių vėliavas. 


Jis vis žiūrėjo, o vėliavomis papuoštos 
snieguotos viršūnės nenyko, ir Smokui 
atrodė, kad jis sapnuoja, bet tuo metu 
Labiskvė atsisėdo tarp savo kailių. 


— Labiskve, aš miegu ir sapnuoju, — tarė 
jis. - Pažiūrėk. Gal ir tu sapnuoji tokį pat 
sapną? 


— Tai ne sapnas, — atsakė ji. — Ir tai man 
senieji yra pasakoję. Vadinasi, greit 
papūs šiltas vėjas, ir mes nežūsime, 
eisime į vakarus ir išeisime. 


Smokas nušovė snieginę startą, ir jie ją 
pasidalino. Paskui klonyje tarp karklų, 
kurie kyšojo iš sniego ir jau sprogo, jis 
nušovė triušį. Kitą sykį jis nudobė liesą 
baltąją žebenkštį. Bet daugiau jie neužėjo 
nė vienos gyvos būtybės, tik kartą aukštai 
pamatė pulką laukinių ančių, skrendančių 
į vakarus, Jukono link. 


— Zemai, kloniuose, jau vasara, — tarė 
Labiskvė. — Vasara greit ateis ir čia. 


Jos veidas sulyso, tačiau didelės 
spindinčios akys pasidarė dar didesnės 1r 
spindėjo dar ryškiau. Žvelgdama į Smoką, 
ji visa spindėdavo, stebindama jį savo 
laukiniu, nežemišku grožiu. 


Dienos ilgėjo, sniegas ėmė zmekti. 
Kiekvieną dieną sniego pluta ištirpdavo, 
o naktį vėl ją sukaustydavo šaltis. 
Bėgliams tekdavo iškeliauti švintant ir 
eiti vakare iki vėlumos, o vidudienio 
valandomis, kai patižusi sniego pluta 
suminkštėdavo 1r lūždavo nuo jų svorio, — 
ilsėtis. Kurį laiką Smokas buvo apakęs 
nuo sniego, ir Labiskvė, apsijuosusi apie 


juosmenį diržu, vedė jį paskui save. O kai 
Labiskvė pati apako, tada jis apsijuosė 
diržu ir vedė ją. Vos gyvi 1š bado, jie vis 
labiau grimzdo į kažkokį sapną, tačiau be 
paliovos ėjo ir ėjo per tą atbundančią po 
žiemos dykynę, kurioje jie buvo 
vienintelės gyvos būtybės. 


Nors Smokas ir labai buvo nusikamavęs, 
jis ėmė bijoti miego: sunkūs, siaubingi 
sapnai kankino jį šiame beprotiškame 
sutemų krašte. Be paliovos jis 
sapnuodavo valgį, be paliovos valgis 
būdavo prie pat lūpų, tik paskutinę 
akimirką klastingas sapnų valdovas jį 
atimdavo. Jis kviesdavo pietų savo 
senuosius San Francisko draugus, pats 


godžiai ir nekantriai sekdavo pietų 
taisymą, pats puošdavo stalą 
tamsraudoniais rudeninių vynuogių lapais. 
Svečiai vėluodavo. Sveikinantis su 
draugais, juokaujant, pokštus krečiant, jį 
kankindavo vienintelis troškimas — kuo 
greičiau sėstis priestalo. Ir štai jis, 
niekieno nepastebėtas, sėlina prie stalo, 
rieškutėmis griebia prinokusias juodas 
alyvas ir atsigręžęs pamato naują svečią. 
Kiti svečiai apsupa jį, ir vėl prasideda 
juokas, pokštai, sąmojai, 0 jį beveik varo 
iš proto tos prinokusios alyvos, kurias jis 
laiko suspaudęs saujoje. 


Jis ruošdavo nemaža tokių pietų ir 
kiekvieną kartą pats nieko negaudavo. Jis 


lankėsi Gargantiua vertose puotose, per 
kurias svečių minios valgydavo 
nesuskaitomą daugybę keptų jaučių, 
traukdami juos iš rūkstančių Židinių ir 
aštriais peiliais atsirėždami nuo 
garuojančios skerdienos storus mėsos 
gabalus. Jis stovėdavo išsižiojęs ir 
žiūrėdavo į ilgas eiles kalakutų, kuriuos 
pardavinėdavo krautuvininkai su baltomis 
prijuostėmis. Visi juos pirko, tik Smokas 
niekaip negalėjo: stovėjo kaip 
suakmenėjęs ant šaligatvio ir žiūrėjo 
išsižiojęs. Šitai jis vėl berniukas, sėdi ant 
aukštos kėdės su šaukštu rankoje, o 
apačioje dideli nepasiekiami dubenys su 
duona ir pienu. Štai jis vejasi kalnų 
ganyklose baikščias telyčias ir 1lgus 


amžius beviltiškai kankinasi, norėdamas 
gurkštelti pieno, tai dvokiančiuose 
požemiuose kovoja su žiurkėmis dėl 
nuograužų ir atmatų. Bet koks maistas 
varė jį iš proto; jis klajodavo po erdvias 
arklides, kur už ištisas mylias 
besitęsiančių pertvarų stovėdavo įsiganę 
arkliai, o jis ieškodavo, bet nerasdavo 
ėdžių su sėlenomis. 


Tik vienintelį kartą sapnas jo neapgavo. 
Po laivo sudužimo, išlaipintas 
negyvenamoje saloje, jis alkanas grumiasi 
su rūsčia Ramiojo vandenyno bangų 
mūša, plėšia nuo uolų dvigeldes kriaukles 
ir tempia jas į paplūdimį, kur yra 
pavasario potvynio išmestų išdžiūvusių 


dumblių. Jis susikuria laužą ir deda savo 
brangų radinį į anglis. Iš kriauklių eina 
garas, kriauklės pokšėdamos atsidaro, ir 
matyti rožinės spalvos minkšta tarsi 
lašišos mėsa. Dabar jau viskas paruošta, 
ir niekas jam neištrauks kąsnio iš burnos. 
„Pagaliau, — galvoja jis sapnuodamas, — 
sapnas išsipildys!“ Šį kartą jis pavalgys. 
Vis dėlto kiek abejojo, ar išvengs 
nusivylimo: štai tuoj vaizdas išnyks... bet 
pagaliau švelnios rožinės spalvos karšta, 
sultinga mėsa jo burnoje. Jis sukando 
dantimis. Jis valgė! Stebuklas įvyko! 
Stebuklas jį pažadino. Kai jis pabudo, 
buvo visai tamsu, ir, gulėdamas ant 
nugaros, išgirdo, kad kažkas murma, 
krykščia ir 1š džiaugsmo mykia. 


Žandikauliai judėjo, jis kramtė, jo 
burnoje buvo mėsa. Jis nejudėjo, greit jo 
lūpas palietė plonyčiai pirštai, 1r į burną 
įkrito dar vienas mėsos gabalėlis. Bet 
dabar jis nevalgė — ir Labiskvė gailiai 
pravirko, bet ne dėl to, kad jis supyko, o 
todėl, kad nevalgė. Ji dar 1lgai kūkčiojo 
jo glėbyje, kol pagaliau užmigo. Jis 
gulėjo, bet nemiegojo, stebėdamasis 
moters meile, moters sielos didybe. 


Ir štai baigėsi visas jų maistas. 
Aukštosios viršukalnės liko užpakalyje, 
perėjos pasidarė ne tokios stačios, ir 
pagaliau prieš juos atsiskleidė kelias į 
vakarus. Bet jų jėgos buvo visiškai 
išsekusios, ir, likę be maisto kruopelės, 


jie, kartą pabudę paryčių, jau nebegalėjo 
atsikelti. Smokas, šiaip taip atsistojęs, 
pargriuvo ir rėplomis ėmė kurti laužą. Bet 
visos Labiskvės pastangos buvo veltui, 
visiškai nusilpusi ji vis nugriūdavo. 
Smokas susmuko šalia jos ir vos 
pastebimai šyptelėjo: kam iš tiesų jis 
stengiasi užkurti niekam nereikalingą 
laužą? Virti valgyti nėra ko, o šildytis 
nereikia — šilta. Švelnus vėjelis šlamėjo 
eglių šakose, visur po tirpstančiu sniegu 
buvo girdėti nematomų upelių 
čiurlenimas. 


Labiskvė gulėjo sustingusi, beveik 
nejudėdama; kartais Smokui atrodydavo, 
kad ji mirusi. Pavakary jį pabudino 


voveraitės cypsėjimas. Tempdamas sunkų 
šautuvą, jis nuklampojo per patižusį 
sniegą. Jis rėpliojo, stojos1 ir, žengęs 
porą žingsnių, griuvo visu ūgiu 
kniūbsčias, o voveraitė piktai 
tebecypčiojo 1r neskubėdama, tarsi 
erzindama, tolo nuo jo. Greit prisitaikyti 
ir šauti jis neturėjo Jėgų, 0 voveraitė nė 
valandėlės netupėjo vietoje. Ne sykį 
Smokas griuvo į patižusį sniegą ir 
bejėgiškai verkė. Ne sykį jo gyvybės 
kibirkštėlė buvo beužgęstanti, ir jis 
netekdavo sąmonės. Kiek laiko išgulėjo 
apalpęs paskutinį kartą, jis nesuvokė, bet 
kai pabudo, buvo jau vakaras: visas 
sustiręs, drabužiai šlapi ir prišalę prie 
sniego plutos. Voveraitės nebebuvo, o jis, 


nusilpęs ir nusikamavęs, šiaip taip 
atšliaužė pas Labiskvę. Jis buvo taip 
nusilpęs, jog visą naktį miegojo kaip 
negyvas, ir jokie sapnai jo nebevargino. 


Kai Labiskvės ranka palietė jo kaklą ir jis 
pabudo, saulė jau buvo pakilusi, ta pati 
voveraitė cypsėjo tarp šakų. 


— Uždėk ranką man ant širdies, mylimasis, 
— tarė ji aiškiu, bet vos girdimu balsu, 
einančiu tarsi iš kažkur toli. — Mano 
širdyje — meilė, mano meilė tavo rankoj. 


Rodės, praėjo begalės laiko, kai ji vėl 
prašneko: 


— Atsimink, pietuose kelio nėra. Briedžių 


tauta gerai tai žino. Eik į vakarus... ten 
išeis1... tu beveik išėjai... tu išeisi... 


Smokas užsnūdo ir miegojo mirties 
miegu, kol Labiskvė dar kartą jį pažadino. 


— Pabučiuok mane, — tarė ji. — Pabučiuok, 
ir aš mirsiu. 


— Mudu mirsim kartu, mylimoji, — tarė jis. 


— Ne! — Vos pastebimu, bejėgiu rankos 
judesiu ji sustabdė jį. Silpną jos balsą tik 
tik galima buvo girdėti, bet Smokas 
suprato kiekvieną žodį. Šiaip taip 
pasiekusi savo striukės gobtuvą, ji 
ištraukė nedidelį maišelį ir įdėjo jam į 
rankas. — O dabar pabučiuok mane, 


mylimasis. Pabučiuok mane ir padėk savo 
ranką man ant širdies. 


Smokas prispaudė savo lūpas prie jos 
lūpų, ir akyse sutemo. Kai grįžo sąmonė, 
jis suprato, kad jis dabar vienas ir tuoj 
mirs. Jis bejėgiškai apsidžiaugė, kad tuoj 
mirs. 


Smokas pajuto po ranka maišelį ir, 
mintyse šaipydamasis iš savo smalsumo, 
patraukė raištį. Iš maišelio pabiro maisto 
liekanos. Jis pažino kiekvieną trupinį, 
kiekvieną gabalėlį — visa tai Labiskvė 
pavogė pati nuo savęs. Čia buvo labai 
seniai nuslėptų paplotėlių liekanų, iš to 
laiko, kai Makenas dar nebuvo pametęs 
miltų maišo; apkramtytų elnienos 


gabalėlių 17 mėsos rėželių, taukų trupinių; 
net nepaliesta užpakalinė triušio koja; 
baltosios žebenkšties užpakalinė koja ir 
dalis priekinės; snieginės startos kojelė ir 
sparnelis, Labiskvės prakąstas; bet 
nevalgytas... Skurdžios liekanos, tragiškas 
pasiaukojimas, gyvybės atsižadėjimas; 
kenčiant baisų alkį, šias liekanas iš 
burnos išplėšė jai didelė meilė. 


Beprotiškai juokdamasis, jis visa tai 
numetė ant ledo ir vėl apalpo. 


Sapnavo jis išdžiūvusį Jukoną. Klaidžioja 
Jukono dugnu tarp bjaurių klanų ir ledo 
išgraužtų uolų ir renka didelius aukso 
luitus. Jų svoris vis labiau ima jį slėgti, 
tačiau tuo metu jis pamato, kad luitai 


valgomi. Ir jis godžiai ima juos valgyti. Iš 
tiesų, ko vertas auksas, kurį žmonės taip 
vertina, jei negalima juo numalšinti alkio? 


Pabudo kitos dienos rytą. Sąmonė buvo 
keistai blaivi. Akys matė daug geriau. Jis 
nebejautė badaujantiems įprasto drebulio 
visame kūne. Jam buvo džiugu, lengva, 
tarsi pavasaris būtų įsiliejęs į jo gyslas. 
Malonus jausmas buvo užplūdęs visą 
kūną. Smokas atsigręžė, norėdamas 
pažadinti Labiskvę, bet, pamatęs ją, viską 
prisiminė. Jis pradėjo ieškoti maisto 
liekanų, išbarstytų ant sniego. Jos buvo 
dingusios. Ir jis suprato, kad kliedėdamas 
ir sapnuodamas palaikė jas aukso 
gabalais. Kliedėdamas ir sapnuodamas 


jis grįžo į gyvenimą, nes Labiskvė 
paaukojo jam savo gyvastį. Ji įdėjo savo 
širdį į jo rankas ir atskleidė stebuklą, 
kuris vadinasi moters siela. 


Jis nustebo galįs taip lengvai vaikščioti. 
Dar labiau nustebo, kad užteko jėgų 
suvynioti į kailį Labiskvės kūną, nunešti 
prie saulėje nutirpusio smėlio pakriaušės, 
iškirsti kirviu duobę ir palaidoti ten 
mirusiąją. 


Tris dienas, neturėdamas burnoje nė 
trupinėlio, jis stūmėsi į vakarus. Trečią 
dieną parvirto po vieniša egle prie upės, 
kurioje jau buvo išėjęs ledas, ir suprato, 
kad tai Klondaikas. Jis vos vos nenualpo, 
tačiau spėjo dar nusimesti naštą, pasiųsti 


atsisveikinimo šypseną žėrinčiam 
pasauliui ir susisupti į antklodę. 


Jį pažadino mieguistas čirpsėjimas. Buvo 
prasidėjęs ilgasis sambrėškis. Virš j0 
galvos eglės šakose tupėjo baltieji 
tetervinai. Didelis alkis vertė jį veikti, 
nors jo judesiai buvo nepaprastai lėti. 
Praėjo ištisos penkios minutės, kol jam 
pavyko pakelti prie peties šautuvą. Dar 
penkias minutes gulėdamas 
aukštielninkas, jis atidžiai taikė į viršų, 
vis nesiryždamas spausti gaiduką. Paskui 
šovė ir nepataikė. Nė vienas tetervinas 
nenukrito, bet nė vienas ir nenulėkė. 
Mieguisti, nesusivokdami, jie knibždėjo 
ir čežėjo šakose. Jam gėlė petį. Antrasis 


šūvis taip pat nuėjo pro šalį, nes, 
spausdamas gaiduką, Smokas iš skausmo 
krūptelėjo. Galbūt per tas tris dienas jis 
kur nors buvo nugriuvęs ir susitrenkęs 
petį, nors niekaip negalėjo atsiminti, kaip 
tai galėjo atsitikti. 


Tetervinai nenulėkė. Jis sulankstė 
keturgubai antklodę ir pasikišo po dešinės 
rankos pažastimi. Atrėmęs šautuvo buožę 
į šį kailinį ryšulį, jis dar kartą šovė, 1r 
vienas tetervinas nukrito. Smokas griebė 
jį godžiai, bet mėsos beveik nerado, — 
stambaus kalibro kulka ją išplėšė, 
palikdama tik menką ištaršytų plunksnų 
gumulėlį. Tetervinai tebetupėjo, ir jis 
nusprendė šauti tik į galvą. Dabar jis ėmė 


taikytis tik į galvą. Jis be paliovos 
užtaisinėjo šautuvą... pro šalį... pataikė! 
Kvaili tetervinai, tingėdami skristi, tarsi 
lietus pasipylė ant jo, ir jis atiminėjo jų 
gyvybes, norėdamas numalšinti alkį, 
norėdamas gyventi. Jų būta devynių, ir 
štai pagaliau jis nugalabijo devintąjį. Po 
to jis ilgai tysojo nejudėdamas ir pats 
nesuprato, kodėl ir juokiasi, ir verkia. 


Pirmąjį teterviną jis suvalgė žalią. Paskui 
atsigulė 1r užsnūdo, ir ta praryta gyvybė 
grąžino jo kūnui gyvastį. Vidurnaktį jis 
pabudo baisiai išalkęs, ir šį kartą jam 
pakako jėgų laužui susikurti. Iki aušros jis 
kepė tetervinus ir valgė, o išsiilgę darbo 
žandikauliai į miltus malė trapius 


kaulelius. Paskui jis visą dieną miegojo, 
pabudo tik vidurnaktį, vėl užmigo ir tik 
kitą dieną nubudo, saulės pažadintas. 


Jis nustebo pamatęs, kad laužo liepsna 
ryja naują šakų glėbį, o ant žarijų stovi 
aprūkęs kavinukas ir iš jo virsta garas. 
Prie ugnies, net ranka pasiekiamas, 
sėdėjo Mažylis, rūkė cigaretę ir atidžiai 
žiūrėjo į draugo veidą. Smoko lūpos 
sudrebėjo, bet kažkas užėmė jam gerklę. 
Jis ištiesė ranką paimti cigaretės, 
smarkiai patraukė dūmą, paskui dar ir dar 
kartą. 


— Seniai rūkiau, — pagaliau negarsiai, iš 
lėto tarė jis. — Seniai, labai seniai. 


— Matyt, ir nevalgei, kad taip išdžiūvai, — 
niūriai atsakė Mažylis. 

Smokas linktelėjo galvą ir parodė į aplink 
išbarstytas tetervinų plunksnas. 


— Užtat ką tik prisivalgiau, — atsakė jis. — 
Žinai, norėčiau kokio puodelio kavos. Jau 
ir skonį jos užmiršau. Norėčiau ir 
paplotėlių, ir gabalo kiaulienos. 


— Ir pupų? — paerzino Mažylis. 


O! Pupos - dievų valgis! Atrodo, kad aš 
vėl gerokai išalkau. 


Vienas virė, kitas valgė — ir per tą laiką 
jie trumpai pasipasakojo, kas įvyko, 


jiems išsiskyrus. 


— Klondaikas laužė ledą, — baigdamas 
tarė Mažylis, — reikėjo laukti, kol išeis 
lytys. Surinkau šešis šaunius vyrukus, tu 
juos visus pažįsti, parengiau dvi valtis. 
Plaukėm greitai: 17 kartimis stūmėmės, ir 
lynu traukėme, ir žeme vilkome. Tenai 
palikau draugus tempti valtis per uolas. 
Mano širdis tiesiog jautė, kad reikia 
skubėti. Pasiėmęs kiek galėjau maisto, 
išvykau. Taip ir žinojau, kad rasiu tave 
kur nors leisgyvį. 


Smokas linktelėjo ir stipriai suspaudė 
Mažyliui ranką. 


— Ką gi, einam, — tarė jis. 


— Nė velnio! — pratrūko Mažylis. - Bent 
porą dienų nė iš vietos. Tau reikia pailsėti 
ir atsigauti. 


Smokas papurtė galvą. 


— Pasižiūrėtum, į ką tu panašus! — rėžė 
Mažylis. 


Atrodė Smokas apgailėtinai. Jis buvo 
apaugęs barzda, tačiau buvo matyti, kad 
veidas ne sykį smarkiai nušalęs, 
tamsraudonis, visas nušašęs, skruostai 
įkritę. Net pro ūsus ir barzdą, rodos, buvo 
galimą suskaičiuoti visus oda aptrauktus 
dantis. Oda taip pat standžiai buvo 
aptempusi ir kaktą, ir žandikaulius apie 
giliai įdubusias akis. Susivėlusi barzda 


buvo ne auksinės spalvos kaip anksčiau, 
bet pilkšva, apsvilusi nuo laužo liepsnos, 
paišina. 


— Pradėkim ruoštis, — tarė Smokas. — Man 
reikia eiti. 


— Juk tu silpnas kaip kūdikis. Nė žingsnio 
negali žengti. Kam skubėti? 


— Mažyli, aš einu ieškoti to, kas man 
Klondaike brangiausia, ir gaišti negaliu. 
Štai ir viskas. Taisykis. Nieko nėra 
brangesnio pasaulyje už tai. Aukso kalnai 
ir aukso ežerai, taip pat ir kupinas 
nuotykių gyvenimas niekis prieš tai; tai 
net geriau, negu būti tikru vyru ir maitintis 
lokiena. 


Mažyliui net akys iššoko ant kaktos 1š 
nustebimo. 


— Maloningasis Dieve, — dusliai tarė jis. 
— Kas tau? Ar tik iš proto neišsikraustei? 


— Visiškai ne. Matyt, žmogui ne pro šalį 
gerokai pabadauti, tik tuomet jam 
atsiveria akys. Šiaip ar taip, nė sapnuoti 
anksčiau nesapnavau, kad esama to, ką 
mačiau. Dabar žinau, kas yra moteris. 


Mažylis jau buvo beišsižiojąs, jo lūpos 
pašaipiai virpėjo, akys juokėsi: jis 
rengėsi pasišaipyti, pasidaryti sau 
pramogą. 


— Nereikia, — švelniai tarė Smokas. — Tu 


nežinai. O aš Žinau. 


Mažylis klustelėjo, užgniauždamas 
pašaipą. 


— O! - tarė jis. - Man nereikia jokios 
nuojautos, kad atspėčiau, kas ji. Visi šoko 
leisti vandenį iš Netikėtojo ežero, bet 
Džoja Gastel nė iš vietos nepasijudino. 
Sėdi Dosone ir laukia, kol aš grįšiu ir 
tave parvešiu. O jei neparvežčiau, ji davė 
žodį viską išparduoti, pasamdyti armiją 
medžiotojų, nuvykti į Briedžių šalį, 
paleisti vėjais senio Snaso sielą ir 
išgalabyti visą jo šutvę... Bet luktelk, 
prilaikyk savo ristūnus nors valandėlę, 
leisk bent susidėti daiktus, trauksim kartu! 


PABAIGA. 


